
Jurnalul converrtirii. De la zeiţa morţii la împărăţia vieţii 



Cuvântul editorului la prima ediţie 
(tipărită sub pseudonimul Pavel Crainic) 



Intre zecile şi sutele de cărţi de pe tarabe a apărut un titlu nou: Jurnalul convertirii. De la 
zeiţa morţii la împăratul Vieţii. Titlul stârneşte interes. Mărturiile scrise ale celor care s-au 
apropiat de Ortodoxie sunt destul de rare. Aşa că e firesc ca un astfel de titlu să atragă atenţia. 

Oare despre ce este vorba în carte? 

Nu avem de-a face cu un jurnal care stârneşte plictiseală, cu un jurnal care trădează 
afirmaţia victorioasă a unui om care spune: „M-am lepădat de erezie!". Nu, cartea este de 
scrie rea unei minuni, este descrierea modului în care un tânăr din zilele noastre încearcă să 
răspundă dragostei dumnezeieşti. 

Pavel Crainic nu este un erou care a cucerit o cetate: el nu se mândreşte cu faptul că a 
părăsit întunericul ereziei. Ci e un om simplu care se miră şi se bucură că Dumnezeu i-a venit 
în întâmpinare, că Dumnezeu 1-a luat de mână. 

înainte de a da mai multe amănunte despre modul în care ar trebui înţeleasă o astfel de 
mărturie, vom face câteva pre ci zări. In ultimii ani pe piaţa românească de carte reli gi oa să 
au apărut volume de excepţie, dar, oricât ar fi de inte re san te, oricât de atrăgător ar fi scrise 
sau oricât de înaltă ar fi sta tu ra du hov nicească a celor care le-au aşternut pe hârtie, ma rea 
lor majoritate au o însuşire lesne de observat: sunt greu acce si bi le omului modern care nu 
se află într-o legătură vie cu Bise ri ca. Excepţie fac cărţile de dialoguri duhovniceşti cu 
părinţi con temporani sau vieţile cuvioşilor părinţi sau ale sfin ţilor care au împodobit Biserica 
în acest secol al apos ta ziei şi al păcatului. Oamenii vor să vadă că se poate trăi creş ti neşte 
în aceste vremuri: au nevoie de dovezi concrete. 

Omul zilelor noastre simte o anumită barieră între el şi Hris tos. Poate citi Filocalia, poate 
citi scrierile Sfinţilor Pă rin ţi, dar, cu toate acestea, din lucrarea vrăjmaşului nu poate culege 
roa dele duhovniceşti. De multe ori, în loc ca prin citire să îşi deschidă ochii inimii spre cele 
sfinte, el rămâne cu impresia că nu are cum să ducă o viaţă duhovnicească. Adică rămâne 
impresionat de ceea ce citeşte, dar nu îşi dă seama că şi el îşi poate îmbunătăţi propria 
vieţuire. Sfinţii au fost sfinţi... Iar noi suntem oameni. Şi de aceea ne putem ascunde în spatele 
ne putinţelor şi slăbiciunilor noastre pentru a putea justifica împietrirea inimii. 

Jurnalul convertirii este însă o carte care e primită cu mul tă deschidere de sufletele care, 
neavând curajul de a face pri mul pas pentru îndreptarea vieţii, nu se mulţumesc totuşi cu 
starea de fapt. Sunt oameni care, oricât de prinşi ar fi în pă cate, oricât de tare ar fi molipsiţi 
de duhul lumii acesteia, nu reu şese să se mintă pe ei înşişi şi să declare că sunt feri citi. Sunt 
mulţi oameni care aşteaptă un semn de la Dum ne zeu; şi nu neapărat un semn minunat, ci o 
mână întinsă de cineva. Fiind puţin şovăitori, dar înţelegând cutremurătoarea impor tan ţă a 
pornirii pe drumul mântuirii, ei nu vor să facă primul pas din proprie iniţiativă. Aşteaptă ca 
printr-o întâm pla re neîn tâmplătoare, printr-un sfat prietenesc, prin citirea unei cărţi sau, cel 
mai des, printr-o împrejurare nepre văzută, să ca pe te putere. 

Momentul primului pas e covârşitor. Unii oameni îl fac pur şi simplu, fără să se fi gândit 
vreodată că îl vor face. Cei care aştep tau o mână întinsă nu vor şovăi să o primească. Numai 
că uneori această mână întinsă se apropie încetul cu încetul. 

Uneori ninge mult şi dintr-o dată. In câteva ore se întinde un covor de zăpadă. Dar alteori 
zăpada se aşterne mai greu: ninge puţin, apoi zăpada se topeşte; abia după câteva ninsori 
pământul se înveşmântează în haină albă. 

Fără a avea pretenţia că acest jurnal este o ninsoare pu ter ni că, considerăm însă că pentru 
cei care îl citesc cu inimă des chisă poate fi o ninsoare frumoasă. Şi aşa cum copiii ies afară şi 
privesc căderea fulgilor, aşa şi cititorii pot privi modul în care fulgii acestei cărţi le cad în 
inimi. 

Cei care prefaţează cărţile ţin de obicei să arate cât de extra ordinare sunt volumele 
respective, fără a se gândi şi la impactul pe care îl au asupra cititorilor. încercăm să nu că dem 
în această ispită. Şi precizăm: primele capitole, descri ind experienţele prin care a trecut un 
yoghin tantric, pot fi smin titoare pentru cei sporiţi în viaţa duhovnicească. Adică pen tru cei 
care şi-au curăţit mintea de patimi şi în inimile că ro ra trăieşte Hristos. Pentru cei care, trăind 
în lume, au reuşit să nu mai fie ai lumii. Acest Jurnal nu este tipărit pen tru ei. Ei au ce să 
citească, şi o astfel de carte nu le poate adu ce folos duhovnicesc. Ba, dim po trivă, îi poate 
sminti şi îi poate apropia de duhurile cu care era „prieten" autorul, înainte de a se converti. 

In cazul în care unii ca aceştia au în familiile sau printre cunoştinţele lor persoane care s-au 
îndepărtat de Biserică pentru a căuta adevărul în altă parte, ar putea descoperi în această carte 
mecanismul prin care un om se lasă cucerit de rătăcire. Şi i-ar putea înţelege mai bine pe cei 
rătăciţi. Iar în cazul în care ajung la anumite fragmente care li se par smin ti toare, pot sări 
peste ele fără nici o reţinere. Mai bine să pierzi o relatare pătimaşă decât să îţi vatemi mintea. 
Oricum, valoarea de ansamblu a Jurnalului nu este micşorată nici dacă aceste fragmente sunt 
trecute cu vederea. 

Despre conţinutul cărţii nu ar fi prea multe de spus: nici o carte nu are acelaşi farmec dacă 
îi ştim de la început conţi nu tul. Totuşi, încă o precizare ar putea fi folositoare. Dacă în prima 
par te aflăm despre o sumedenie de experienţe spiritua le interesante, în cea de-a doua locul 
acestor experienţe este luat de cuge ţări, dialoguri purtate de autor cu părinţii care i-au marcat 
viaţa. Şi, uneori, aceste dialoguri nu oglindesc cu aceeaşi febrilitate frământările autorului: 
interesul stârnit de cugetări se ridică mai greu la interesul pe care îl trezeşte succesiunea 
faptelor prezentate în primele capitole. 

Dacă Jurnalul ar fi lipsit de ultimele pagini, cartea ar fi fracturată: am vedea povestea 
trecerii unui om de la yoga la credinţa creştină. Ce i-a adus această credinţă? Icoane? Le putea 
ţine în casă şi ca yoghin. Muzica psaltică? O putea as cui ta şi ca yoghin. Nu, credinţa creştină 
i-a adus altceva: da rul de a şti să II iubească pe Dumnezeu, de a şti să îi iubeas că pe oameni 
şi de a fi gata să îşi pună sufletul pentru ceilalţi. 

întâlnirea cu moartea din ultimul capitol e emoţionantă: e confirmarea faptului că 
adevărata credinţă se arată în fapte, că procesul convertirii nu s-a limitat la acceptarea 
raţională a învăţăturii ortodoxe. După ce terminăm lectura cărţii înţe le gem altfel partea de 
jurnal care începe cu prima spovedanie a fratelui Pavel Crainic: înţelegem că elementele care 
ni se pă reau disparate, adică mulţimea de cugetări, de dialoguri sau de citate din Sfinţii 
Părinţi nu sunt altceva decât cărămizile care au stat la temelia formării unui suflet creştin. 

De când s-a lepădat de rătăcire, Pavel Crainic a avut obsesia mărturisirii lui Hristos. Şi, 
lucru care părea puţin pro ba bil în zilele noastre în care domneşte o pace care nu are prea 
multe în comun cu pacea pe care a voit să o aducă Hris tos, el a avut ocazia să dea această 
mărturie jertfelnică. A avut de ales între a-şi pune viaţa pentru aproapele său şi a prefera să 
fugă de cruce, evitând primejdia morţii. 

Cam atât ar fî spus despre Jurnal. Mai mult va vorbi el singur... 

I. întâlnirea cu lumea paranormalului 



3 august 1990 

Am trăit o minune... Pentru prima dată în viaţa mea am avut de-a face cu o manifestare a 
puterilor paranormale, ma ni festare care m-a marcat foarte tare. începând de astăzi, viaţa mea 
se va schimba. începând de astăzi, voi face toate eforturile pentru a urca pe treptele 
desăvârşirii. Jurnalul pe care îl încep acum va fi un martor al experienţelor mele spi ri tuale. In 
el voi scrie tot ceea ce voi simţi mai deosebit. Mi-am dat seama că, în ceea ce priveşte 
experienţele spi ri tu a le, nu mulţi pot înţelege ceea ce le spui. Te pot considera ne bun. Ori 
Jurnalul nu mă va incomoda cu întrebări stupide: va şti că ceea ce scriu este adevărat. 

Pe de o parte, nici mie nu mi-ar fi uşor să cred dacă cineva mi-ar relata că a trăit ceea ce mi 
s-a întâmplat astăzi. Dar ştiu că nu a fost o iluzie: a fost butonul care mi-a aprins motorul min 
ţii ca să dau la o parte toate micile probleme care îmi răpesc timpul, şi să pornesc pe drumul 
spre cer. 

Ceea ce mi s-a întâmplat a fost minune, mai ales pentru că mi-a demonstrat, fără putinţă de 
tăgadă, că oamenii au puteri paranormale, că oamenii au puteri de care nu îşi dau seama şi pe 
care nu se pricep să le pună în valoare. 

Sper ca, peste ani şi ani de zile, când memoria îmi va mai slăbi, când îi voi uita pe unii 
dintre cei pe care îi voi pomeni aici, recitirea acestui jurnal să fie un moment cât se poate de 
plăcut. Amintirea Marelui Drum spre cer, cu suişurile şi coborâşurile sale, va avea ceva din 
înălţarea sufletească pe care o simt eroii care şi-au biruit duşmanii: sunt plini de răni, dar 
victoria le aparţine. 

Şi pentru că numele se pot uita uşor, voi face nişte mici precizări care, la bătrâneţe, mă vor 
ajuta să mi-i aduc amin te pe cei cu care mi s-a intersectat destinul. 

Iată cum s-a întâmplat: m-am dus în vizită la Cristina Andrei, care a fost eleva preferată a 
mamei. Acum are vreo douăzeci şi trei de ani. Am vorbit cât am vorbit şi, la un mo ment dat, 
eu am spus o minciună banală, nici nu îmi aduc aminte care. Nu îmi putea trece prin cap că o 
exa ge ra re mă poate lovi ca un ciocan. 

In clipa în care am minţit-o, am simţit cum din ea iese o putere aproape fizică, putere care 
mă îndepărta de Cristina. M-am dus spre perete, speriat, şi îmi venea să sar pe fereas tră, căci 
nu mai suportam energia care ieşea din ea. Norocul meu a fost că ea şi-a dat seama că trebuie 
să iasă cât mai re pede pe uşă. Eu nu mă gândeam să ies din cameră, pentru că asta 
presupunea să trec pe lângă Cristina şi mi-era teamă că aş fi fost lovit mult prea tare de 
puterea ei. 

După câteva secunde, m-am liniştit. Cristina s-a întors în cameră şi lucrurile au intrat în 
normal. 

„Ştii de ce cred că ţi s-a întâmplat asta? Poate pentru ca să înţelegi că ai greşit. Te-ai jucat 
cu minciuna. Minciuna înseamnă să te uneşti cu puterile întunericului. Şi pentru că m-ai 
minţit pe mine, iar eu încerc să slujesc cât mai mult Adevărul, puterea adevărului a ieşit din 
mine." 

Mă simţeam ca în faţa unei zeiţe: „Crezi că există puteri ale întunericului? Ce ştii despre 
existenţa lor?", am în tre bat-o plin de curiozitate. 

„Cu mine e o poveste lungă. Eu însămi am folosit mai demult aceste puteri. Şi ceea ce ţi s- 
a întâmplat ţie e aproape nimic. Eu am fost la o vrăjitoare care în faţa ochilor mei a ridicat o 
masă de la pământ, la mai mult de jumătate de metru, numai cu puterea vrăjilor." 

Cristina nu îşi dădea seama că am simţit atât de clar acea putere care mă izbise, încât nu m- 
aş fi mirat dacă atunci s-ar fi ridicat în aer masa de lângă noi. Cristina nu părea prea sur prin 
să de experienţa prin care am trecut. Din afară nu pare ceva prea palpitant. Dar pentru mine a 

fost ca o minune. Oricum, discuţia care a avut loc fusese cea mai interesantă discuţie pe care o 
purtasem în viaţa mea. 

„Să ştii că eu am slujit puterilor întunericului, fără să ştiu exact ce fac. Ghiceam în cărţi cu 
o precizie extraordinară. In liceu, aveam o profesoară care mă chema des în laboratorul de 
geografie şi mă punea să îi ghicesc. Prima oară, când i-am spus că bărbatul ei o înşală, când i- 
am spus cum arată amanta acestuia, era să sară să mă pocnească. Dar, urmărindu-şi bărbatul, 
şi-a dat seama că nu minţeam. Cărţile îmi arătau multe dintre secretele oamenilor. 

Eu simţeam că este ceva în neregulă, dar nu îmi dădeam seama că ghicitul în cărţi este 
chiar lucrare drăcească. Abia după ce am cunoscut-o pe vrăjitoarea aceea mi-am dat sea ma că 
foloseam aceleaşi puteri. 

Şi am început să am coşmaruri. Visam biserici dărâmate, şi o voce mă tot întreba: 
Dumnezeu sau diavolul? Mi-am dat seama că trebuia să renunţ la ghicit. De atunci am simţit 
cum a intrat soarele în viaţa mea. îmi este bine." 

Parcă vedeam un film de groază. Când auzeam povestea Cris tinei, o trăiam cu intensitate, 
de parcă mi s-ar fi întâmplat mie. 

„Aş vrea să am şi eu puterea ta, aş vrea să am şi eu ener gia pe care am simţit-o că ieşea 
din tine." 

„Ehe, mulţi ar vrea să o aibă, dar trebuie să ai şi o înzes trare nativă. Ce zodie eşti?" 

„Leu." 

„A, e bine, şi eu sunt tot Leu. E o zodie de foc, o zodie foar te puternică. Stai sub semnul 
soarelui." 

Mi-am adus vag aminte cum am citit în jurnalul mamei că, nou-născut fiind, când tata m-a 
văzut pentru prima oară, m-a ridicat în sus şi plin de exaltare a zis ceva de genul: „Soare, al 
tău să fie..." 

Iată că o vorbă spusă aparent la întâmplare, avea ceva adevăr în ea. 

„Cristina, şi ce ar trebui să fac pentru a căpăta puterea ta?" 

„Sunt mai multe căi. Fiecare are de fapt propria cale. O cale este cea a Bisericii, numai că 
foarte puţini oameni ajung sfinţi. O altă cale este yoga." 

„Yoga? Păi eu fac exerciţii yoga de doi ani." 

„Bănuiesc că tu faci doar asane, nu? Exerciţiile pentru corp sunt bune, dar ele au rolul de a 
pregăti mintea pentru practica meditaţiei." 

„Da, eu am făcut mai ales asane, după cartea lui Tufoi. Cât priveşte meditaţia, am încercat 
să mă folosesc de câteva cărţi, dar fără prea mult succes. Oricum, cu ajutorul asanelor am 
scăpat de hepatită foarte repede. In a cincea zi de inter na re am rugat-o pe doctoriţă să îmi 
facă analizele, spunându-i că sunt sănătos. Nu m-a crezut, dar văzând rezultatele ana li ze lor, 
mi-a dat drumul a doua zi. Pacienţii care stăteau cu mine în salon râdeau văzându-mă cum 
stau în cap sau cum fac alte exerciţii, dar am fost externat înaintea lor, deşi intra sem ultimul 
în spital." 

„Pentru a progresa ai nevoie de un maestru." 

„Şi cum să găsesc un maestru?" 

„Caută. Maeştrii adevăraţi sunt foarte rari. Poţi începe cu un maestru mai slab, de la care să 
înveţi alfabetul căii spiri tua le. De fapt, important este să faci primul pas, şi apoi o să îţi iasă 
în cale marele maestru de care ai nevoie. Uite, am auzit că pe 1 octombrie încep nişte cursuri 
de yoga la Casa Studen ţi lor. Du-te şi vezi cum ţi se pare. Am auzit păreri foar te con tro 
versate despre cel care le ţine, Costache Tăurea nu. Unii zic că e un om dubios, un depravat, 
dar alţii zic că este cel mai mare guru din lume." 

„Ţie cum ţi s-a părut?" 

„Eu nu l-am cunoscut, dar am auzit vorbindu-se despre el prin facultate. Cred că cel mai 
bine este să îţi dai singur sea ma ce fel de om e. Dacă e dubios, îl poţi părăsi imediat. Dacă e 
sfânt, îl poţi urma până la sfârşitul vieţii. Dar, pentru a face primul pas pe calea yoghină, 
trebuie să fii foarte hotărât." 

„Să ştii că încă din clasa a şaptea regret că nu m-am născut în India, că nu am avut 
posibilitatea de a trăi între asceţii care se hrănesc cu câteva boabe de orez pe zi." 

„A, e bine că ţi-ai dorit să mergi pe urmele lor. Spune-mi, ai avut până acum vreo 
revelaţie?" 

„Revelaţie, nu; dar în copilărie, după ce am intrat în prima biserică catolică, unde am văzut 
în imagini viaţa lui Iisus Hris tos, noaptea am visat că îl duceau pe Hristos să îl răstig neas că. 
Şi când a căzut pe drumul crucii, am vrut să iau eu crucea, să îl ajut pe Hristos." 

„Aşa cum a luat-o de fapt Simon din Cirene." 

„îmi aduc aminte foarte vag visul, şi în timp am uitat exact ce am visat, dar ştiu că m-a 
impresionat. Ţineam foarte mult la un crucifix pe care îl are o rudă de-a mea, crucifix de spre 
care se zice că este de la Muntele Athos." 

„Şi nu te-ai apropiat de Biserică?" 

„Ai mei nu ne-au crescut aproape de Biserică. Eu am fost atras de descoperirile ştiinţei, 
care arată că omul se trage din maimuţă." 

„Astfel de descoperiri sunt de fapt escrocherii, care au fost combătute cu argumente cât se 
poate de clare." 

„Eu am preferat să nu mă las influenţat de credinţele bă beşti şi să fiu de partea oamenilor 
de ştiinţă. Când m-a între bat o cunoştinţă, prin clasa a şaptea, dacă eu cred în Dum ne zeu, i- 
am răspuns plin de mândrie: Cred în calculatoare". 

„Şi totuşi cum ai aflat de practicile yoga?" 

„A adus tata acasă nişte cărţi, de Tufoi, Rajneesh şi alţi autori. Am încercat să practic 
magia albă, dar nu am avut nici un rezultat. După moartea mamei însă lucrurile s-au schim 
bat. Am încercat să fac spiritism, după o metodă originală. Mi se părea că aud voci, că mi se 
spun lucruri din viitor. De exemplu, am auzit că la treapta întâi voi avea la română un anumit 
subiect, că voi pica examenul, dar că voi fi mutat în cele din urmă la liceul la care am dat. Şi 
că la treapta a doua voi intra fără probleme." 

„Şi aşa a fost?" 

„Până acum da, să văd cum o fi la treapta a doua. La română am avut subiectul respectiv, 
am picat examenul şi am fost repartizat la un alt liceu. Dar, după primul trimestru, toată clasa 
de picaţi am fost mutaţi la liceul la care am dat." 

„Şi cum ţi s-au părut lucrurile astea?" 

„Nu ştiam nici eu prea bine cât e de serioasă joaca mea. Mă gândeam că totul poate fi doar 
o coincidenţă." 

„Ar fi fost culmea coincidenţei." 

„Oricum, eram atât de preocupat de primele poveşti de iubire pe care le-am trăit în liceu, 
încât nu aveam timp să mă gân dese la altceva, nu aveam timp pentru preocupări spirituale." 

„Şi asane când făceai?" 

„Asane am făcut mai ales în clasa a opta. Tot în acel an, uneori, când vroiam să chiulesc, 
folosindu-mă de autosu ges tie făceam în aşa fel încât arătam foarte palid, şi profesoarele mă 
învoiau fără probleme. Am încercat să ies din trup, să fac călătorii astrale, dar nu am reuşit. 
Am încercat şi să îmi modific bătăile inimii, dar am auzit că e periculos şi am renunţat." 

„Ai mai avut şi alte premoniţii în afara celor despre liceu?" 

„Da, despre moartea mamei. Eu nu credeam în vise, dar înainte să moară mama am fost 
într-o tabără şi am visat că îmi cad dinţii. Mă tot frământam că mama va muri. Când m-am 
întors din tabără m-am bucurat să văd că e bine, dar peste câteva zile a murit. Ştii cum." 

„Da, pe mine m-a marcat mult moartea ei, doar ştii cât o iubeam. Să nu mai vorbim despre 
asta. Să revenim la yoga." 

„Ştii, eu vroiam să practic asceza yoghină şi ca să îmi cu răţ mintea şi trupul pe care le-am 
întinat ca un prost." 

„Eşti doar un puşti de 16 ani, ai avut deja parte de aşa ceva?" 



Danion Vasile 

„M-am gândit că merită să cunoşti plăcerile trupului. Şi am avut ocazia să le cunosc. Nu te 
mai uita la mine aşa. Vreau să termin cu prostiile, vreau să devin un ascet. De-abia aştept să 
merg la cursurile de yoga." 

Toată seara m-am gândit la întâlnirea noastră. A fost mâna lui Dumnezeu să mă întâlnesc 
cu Cristina. 



II. Primii paşi spre Absolut 

20 septembrie 1990 

Tata m-a dus la un yoghin, domnul Ene Ceacâr, care mi-a vorbit despre centrii de forţă. II 
cunoaşte pe maestrul Tău rea nu şi îl apreciază mult. Mi-a zis să stau liniştit, că numai cei care 
nu sunt elevaţi spiritual pot avea ceva împotriva acestui guru. Guru, care înseamnă maestru în 
hindusă, e un cuvânt care îmi place. Sună misterios. 

25 septembrie 1990 

In jurnalul mamei am citit cum, fiind gravidă în primele luni, când încă nu se putea observa 
că este însărcinată, i s-a întâmplat ceva deosebit. Când a dus-o mamaie la Biserica Sfânta 
Vineri, cea dărâmată mai apoi de Ceauşescu, acolo o femeie bătrână, cu o privire misterioasă, 
i-a spus: „Doamnă, veţi naşte un băiat frumos ca un fecior de împărat..." Oare cum de a ştiut 
că mama e gravidă? Şi de unde a ştiut că va naşte un băiat? 

Oricum, poate că afirmaţia ei a avut un sens spiritual. Poate că s-a referit la traseul meu 
spre cer. Poate că sunt unul dintre aleşii care au puteri mai mari decât ale celorlalţi. Oricum, 
sper ca prin yoga să ajung la iluminare, să ajung la desăvârşire. 

2 octombrie 1990 

Am ajuns, cu mare greutate, la deschiderea cursurilor de yoga. Am întârziat mult, am prins 
numai ultima parte. Maes trul Tăureanu nu pare un om ieşit din comun. La sfârşitul în tâl nirii 
s-au pus întrebări interesante. Totul e să merg la curs. Acolo voi vedea exact dacă el este 
maestrul de care am nevoie. 

7 octombrie 1990 

Prima şedinţă de yoga, într-o sală de sport a şcolii nr. 121. La începutul exerciţiilor am fost 
rugaţi să dăm jos obiectele de metal pe care le avem. Mi-am dat jos lănţişorul de argint, şi 
acolo l-am uitat. 

In primele luni ale cursului vom învăţa mai ales asane, pentru a scăpa de blocajele 
energetice. După prima şedinţă mă simt revigorat, mă simt mult mai uşor. îmi este foarte bine. 
La sfârşit s-au vândut nişte broşurele. Eu am ajuns la urmă, când mai aveau doar broşurică 
despre „Secretele amo rului taoist". în lipsă de ceva mai bun, am cumpărat-o pe asta. E vorba 
de folosirea energiei sexuale, despre semnele după care se recu noaş te intensitatea trăirii 
actului sexual şi de altele asemenea. Am dat banii degeaba, eu vreau să fiu ascet. Am auzit 
vorbin du-se despre tantrism, despre arta de a transforma sexualitatea în cale spirituală, dar 
aşa ceva nu este pentru mine. 

Un lucru îmi este clar: maestrul, Costi, ştie o sumedenie de practici ezoterice. Ceea ce 
aflăm de la el nu se găseşte scris în altă parte. Secretele se transmit numai de la maestru la dis 
ci pol. Ceea ce apare în cărţile de yoga nu e adevărata yoga. 

învăţăturile spirituale sunt de două feluri: ezoterice şi exo te rice. Cele exoterice sunt cele 
la care are acces toată lumea, care se găsesc în cărţi, care sunt propovăduite de marile religii. 

Cele ezoterice sunt cele pe care le ştiu numai marii ini ţi aţi, cum este Costi. Nu ştiu cum 
le-a primit, şi nici de la cine, dar voi rămâne alături de el cel puţin până când voi afla tot ceea 
ce ştie el. 

Am auzit că Gingis-han, înainte de a fi conducător al hoardelor însetate de sânge, a fost 
ucenicul unui mare şaman. Şi că şi-a ucis învăţătorul pentru a-i lua puterea. Ideea asta, de a 

folosi un maestru până la ultima limită, are ceva inte re sânt. Voi lua de la Costi tot ce se 
poate. 

Şi poate că, stând lângă el, voi înţelege că el nu este nu mai o colecţie de informaţii 
ezoterice, ci că este chiar maes trul de care am nevoie până la capăt. 

10 octombrie 1990 

Sunt hotărât să fac programul de asane în fiecare zi. Eu ştiu deja multe exerciţii pe care 
colegii mei le vor afla mult mai târziu. Ni s-a atras atenţia ca nu cumva să facem asane din 
cărţi, înainte ca ele să ne fie predate. Riscăm să le facem greşit şi să ajungem la un 
dezechilibru energetic. Eu totuşi sunt plin de râvnă. Vreau să progresez cât mai repede. 

Sunt între cei mai mici de la sală, şi asta mă complexează puţin. Cred că între două sute de 
începători sunt numai cinci elevi. Majoritatea sunt oameni cu serviciu. Mai este şi o grupă de 
studenţi. Nu ştiu dacă m-ar fi primit acolo. 

Oricum, sunt destui tineri şi la noi. Andra îmi place foarte mult. Are corpul foarte elastic şi 
face exerciţiile perfect. 

Nu mă pot obişnui cu aspectul lui Costi. Nu este un bărbat frumos, nu ştiu cum de atâtea 
fete de la curs sunt îndrăgostite de el. Şi are nişte unghii lungi, aproape ca de vrăjitoare. Ca să 
nu îi curgă energia din degete. 

Mi-aş fi dorit un maestru bătrân, cu barbă albă, care să aibă puţini discipoli. Cât de prost 
sunt... Risc să nu apreciez adevărata valoare a lui Costi. 

14 octombrie 1990 

Mi-am cumpărat fotografia lui Iisus, aşa cum arăta când L-au răstignit pe cruce. 
Descoperirea aceasta uriaşă, prin care omul poate avea acces la cronicile akashice, adică la me 
mo ria timpului, este cea mai importantă descoperire din lume. Deocamdată este ţinută în 
secret, ca nu cumva nişte ticăloşi să pună mâna pe ea şi, folosindu-se de anumite secrete la 
care ar putea avea acces, să distrugă Pământul. 

Când invenţia va fi recunoscută oficial, când vom putea avea acces neîngrădit la secretele 
trecutului, vom putea şti exact cum a fost făcută lumea, ce au învăţat maeştrii şi nu am aflat 
până acum... 

Biblia nu va mai fi de nici un folos: din moment ce vom avea filmul complet al vieţii lui 
Iisus, de la naştere şi până la răstignire, textele biblice vor fi de prisos. Vom avea predicile lui 
pe bandă video. Şi vom avea confirmarea clară a faptului că el s-a iniţiat în Orient. 

Poza pe care mi-am cumpărat-o a fost făcută cu ajutorul unei pietre de pe Golgota (este 
nevoie de un obiect care să fi fost martor al evenimentelor trecute). Poza seamănă cu chipul 
de pe Giulgiul din Torino. 

Mă gândesc că poate de asta se zice în folclor că uneori codrii vorbesc despre faptele de 
vitejie ale eroilor: codrii sunt tocmai obiectele care au păstrat amprenta cronicilor akashice. 

6 noiembrie 1990 

Intre învăţăturile cele mai importante pe care le-am asi mi lat de când am venit la yoga este 
cea privitoare la reîn car na re. Unul dintre primele vise din copilărie, cum am intrat din altă 
lume în trupul pe care îl am acum, ar putea fi de fapt o reminescenţă din viaţa anterioară. 

încă de când aveam zece ani bunica lui Gabi mi-a vorbit despre reîncarnare, şi mi s-a părut 
o chestie interesantă. 

Iată că acum mi s-au lămurit toate nedumeririle. Am citit multe mărturii ale celor care şi-au 
adus aminte de vieţile trecute. Aceasta este o dovadă de necontestat a faptului că reîncarnarea 
există. Sunt sute şi mii de dovezi în acest sens. Iar Biserica vrea să îi păcălească pe oameni că 
după moarte există o singură Judecată, şi gata. Biserica nu poate face faţă dosarului de 
mărturii pro-reîncarnare. 

Cea mai mare mişelie a Bisericii este faptul că a scos din Scriptură toate referirile la acest 
subiect. De fapt, aproape toa te. Iisus zice clar despre sfântul Ioan Botezătorul: „El este Ilie". 
Adică: „El este reîncarnarea Sfântului Ilie". Nimic mai clar. 

8 noiembrie 1990 

îmi este din ce în ce mai uşor să fac „asana mortului", relaxarea. Faptul că am practicat 
această tehnică în clasa a opta, vreme de mai multe luni, îmi este de mare folos. Cred că nu va 
fi prea greu să îmi părăsesc trupul şi să pornesc în călătoriile astrale. Şi asta nu pentru vreo 
joacă de copil. Nu mă atrage gândul de a intra cu spiritul în casele prietenilor mei. Ci îmi 
doresc să ajung în India, la marii maeştri, sau pe alte planete. Cum o fi viaţa acolo? 

Am vorbit cu Andra despre extraterestri. Ea îşi doreşte mult să intre în legătură telepatică 
cu ei. Când i-am spus că eu i-am văzut de două ori s-a mirat. 

Prima oară, când jucam badminton cu Florin în Herăstrău. Când să dau cu paleta în 
fluturaş, am văzut o navă de lumină, mult mai mare decât un avion, cum zbura deasupra mea. 
Am rămas cu paleta în aer, nevenindu-mi să îmi cred ochilor. Florin nu a văzut nimic. Ce 
aiurea e să scrii amintiri... Parcă aş fi pensionar: „Mai ţii minte, nene, cum era în armată?..." 

Oricum, e bine să am scrise şi astfel de amintiri. A vedea extratereşti nu e ceva obişnuit. Şi 
nu merită să uit nimic din contactele mele cu alte lumi. 

A doua oară, am văzut o rază de lumină zburând printre blocuri, care în spate avea o urmă 
din ce în ce mai palidă. Au văzut-o şi alţi copii de pe stradă. Poate era tot o navă, una mai 
specială. Sau poate era cine ştie ce manifestare a vreunui spirit. 

9 noiembrie 1990 

încercam să fac asana arborelui, dar cu mâinile şi capul lăsate pe spate, când, din cauza 
valurilor de energie pe care o asimilam, am căzut la pământ. Dacă nu aveam un scaun lângă 
mine, m-aş fi lovit mult mai tare. Nu mă aşteptam ca acest exerciţiu să îmi ofere atâta energie. 
Am făcut prea mul te asane dimineaţă şi am greşit undeva. Altfel nu se explică acest accident 
energetic. 

10 noiembrie 1990 

La petrecerea Sofiei din Liceul Caragiale, m-am îndră gos tit de o ţipă mişto: Diana. Am 
mai ieşit de câteva ori cu ea şi pare a fi o relaţie de durată. Am început să mergem la nişte 
cursuri gratuite de engleză, pe care le ţin nişte sectanţi la Liceul 32. 

Diana nu pare interesată de yoga, dar e o ţipă foarte fru moa să, aşa că nu contează. 

11 noiembrie 1990 

Mi-am cumpărat o poză cu Ramana Maharishi. Mă simt atras până şi de numele lui. De 
parcă între noi ar exista o veche legătură mistică. Poate că marii maeştri au grijă de toţi cei 
care vor să urce pe muntele desăvârşirii. Acasă am făcut o meditaţie cu Maharishi. 

13 noiembrie 1990 

La cursurile de engleză m-am descurcat foarte bine. Ba chiar am încercat să răspund în aşa 
fel încât să îi zgârâi un pic pe sectanţi. 

Diana mi-a spus un lucru pe care nu 1-a mai spus nimănui: una dintre amintirile care au 
marcat-o foarte mult în copilărie a fost că îi auzea pe părinţii ei cum făceau dragoste în 
camera ve cină: ea, fiind mică, nu ştia exact ce fac şi, auzind sunetele se speria. A ţinut să îmi 
spună acest amănunt ca să ştiu de ce are o mică rezervă faţă de dragostea trupească. Am 
asigurat-o că voi sta cuminte, deci nu are de ce să se mai gândească la aşa ceva. 

Cred că părinţii ei au greşit că nu s-au gândit şi la ea. Poa te că o astfel de amintire îi va 
afecta mai târziu viaţa sexuală. 

16 noiembrie 1990 

Oare ce am fost în reîncarnarea trecută? Mi se pare foarte interesant de ştiut. Există 
anumite cărţi prin care pot afla, dar nu am prea mare încredere în astfel de calcule. De la nişte 
cărţi din astea a apărut explozia de Cleopatre pe piaţă. La tot pasul numai regine, sfinţi, rishi 
sau alte fiinţe importante. Aproa pe nimeni nu vrea să zică că a fost gunoier sau femeie de ser 
vi ciu. Cei care au prea mare încredere în cărţi caută să se auto mă gulească. Eu, până nu voi 
avea vreo revelaţie sau până nu îmi va spune vreun clarvăzător vieţile mele trecute, nu voi 
căuta să îmi aflu trecutul: nu îmi arde să îmi fur singur căciula. 

18 noiembrie 1990 

Ni s-a predat asana cobrei. Cu corpul într-o poziţie ase mă nă toare şarpelui gata de atac, 
trebuia să simţim energia din Ana hata Chakra, centrul afectivităţii. M-am simţit plin de o 
iubire intensă, dar ciudată. Simţeam că iubesc mult, mult de tot, dar nu ştiam ce anume iubesc. 
Ori, iubirea e legată de ceva precis. Oricum, energia care se asimilează cu ajutorul asanelor 
este uşor de simţit: acum nu se mai pune problema dacă ţin sau nu la aproapele meu, ci cât de 
mult ţin la aproapele meu. 

Yoga oferă cel mai fin barometru al stărilor sufleteşti. Şi nu numai. Pot simţi câtă energie 
sexuală am sau cât de încăr ca tă este Manipura Chakra. 

21 noiembrie 1990 

Am început să chiulesc cu Diana de la pregătirea la en gle ză ca să ne plimbăm prin parc. 
Facem bătături la gură de cât ne sărutăm. Maică-sa ţine la mine. E destul de greu să merg 
după-mesele până la ea, căci nu prea mai sunt autobuze spre Bucureşti. De mite ori vin cu 
autostopul. Dar merită. Mă bu cur tare mult că ne iubim. Ea este fană a formaţiei „Roxette". 
M-a molipsit şi pe mine. Dansăm până ne plictisim. 

Mă bate gândul să fac dragoste cu ea, dar cred că nu ar fi prea bine. O dată ce am luat 
hotărârea să fiu un băiat cu min te, nu vreau să trec peste ea. Totuşi, de la atâtea mângâieri am 
dureri mari şi sunt nevoit să mă masturbez. La cursul de yoga ni s-a zis că energia seminală 
trebuie economisită, chiar şi în timpul actului sexual. Deci ceea ce fac eu e o risipă inutilă, dar 
am dureri prea mari. 

Nu sunt mulţumit de această scădere, dar nu vreau nici să renunţ la săruturile pasionale ale 
Dianei. 

23 noiembrie 1990 

M-a impresionat o parabolă hindusă despre micimea tutu ror religiilor: într-o zi trei orbi s- 
au întâlnit pentru a exa mi na un elefant. Primul i-a atins piciorul cu mâna şi a zis: „Ele fan tul 
este precum o coloană de piatră". Al doilea a pi păit trom pa şi a zis: „Ba este ca un şarpe". Al 
treilea om a pi păit pân te cui şi a zis: „Nu, este ca un vas mare". Şi au înce put să se certe. Un 
trecător i-a întrebat de ce se ceartă şi, după ce a aflat cauza, le-a zis: „Nu aţi înţeles cum e de 
fapt elefantul. El nu arată nici ca o coloană, nici ca un şarpe, nici ca un vas. Deşi picioarele 
sale sunt ca nişte coloane, trompa sa e ca un şarpe şi pântecele său e ca un vas mare. Elefantul 
este alcă tuit din toate acestea: picioare, trompă şi pântec." 

Aşa se ceartă toate religiile şi toate confesiunile; aşa se cear tă creştinii cu evreii şi cu 
musulmanii, catolicii cu orto doc şii şi cu protestanţii. Toţi sunt orbi şi au pretenţia că Dum 
nezeu ţine cu ei. Dar greşesc. 

Numai iluminaţii, numai sfinţii sunt capabili să privească adevărul în faţă. Ei văd că în 
spatele fiecărei credinţe se ascunde o parte de adevăr, dar adevărul întreg este în spatele 
tuturor credinţelor. 

Poate că şi noi, aici la curs, primim doar o parte de ade văr: poate că adevărul întreg nu îl 
vom cunoaşte decât atunci când vom ieşi din ciclul reîncarnării. Oricum, cred că ceea ce învăţ 
de la Costi mă ajută să progresez mai repede decât prin orice altă religie. 

24 noiembrie 1990 

Diana m-a întrebat dacă nu vreau să facem dragoste. Mi-am dat seama că această idee nu 
avea cum să îi aparţină, pentru că nu am avut tupeul să o mângîi mai jos de curea. Nu am star 
nit-o atât de tare încât să vrea să cedeze. Am în tre bat-o de unde i-a venit ideea asta. Mi-a zis 
că Nuţi, care face dra goste cu Bebe, care e mult mai mare decât noi, i-a zis că e o experienţă 
super. 

I-am zis Dianei că nu pot să fac dragoste cu ea (fără să îi spun şi că mi-ar plăcea mult). Ea 
este fecioară şi nu vreau să mai am o altă fecioară la activ. Şi chiar dacă ar fi femeie, cu ea nu 
aş face dragoste pentru simplul fapt că vreau să merg pe calea ascezei. In scurtă vreme sper să 
îmi stăpânesc trupul ca un adevărat yoghin şi să nu cedez oricât de serioase ar fi eforturile ei 
de a mă corupe. 

25 noiembrie 1990 

Am văzut astăzi „Ultima ispită a lui Hristos", filmul făcut după cartea lui Kazantzakis. 
Multă vâlvă a stârnit acest film. Ca şi cartea de altfel. Autorul a fost dat afară din Biserica 
Orto doxă din Grecia. Mare prostie. Cine a protestat împo tri va acestui film nu a înţeles nimic 
din el. Hristos este ispitit să co boa re de pe cruce. Ai impresia că el cedează, că se dă jos, că 
alege calea unei vieţi de familie, cu copii şi cu toate celelalte. Dar în ultimele secunde ale 
filmului, îţi dai seama că el de fapt nu a coborât de pe cruce. Tot filmul este re pre zen tarea a 
ceea ce şi-ar fi imaginat Iisus pe cruce că i se va în tîmpla dacă ar renunţa la misiunea sa 
spirituală. In film, Iisus moare pe cruce liniştit, mulţumit că şi-a îndeplinit misiunea. 

Acest film mi-a dat un elan sporit în continuarea luptei pen tru desăvârşire. Hristosul 
cosmic se află în fiecare dintre noi: putem renunţa la chemarea noastră de a ieşi din lanţul 
reîncarnărilor - şi atunci am duce o viaţă banală, ca cea dusă de personajul din film - sau 
putem înfrunta cele mai grele încercări. Da, Kazantzakis a avut o înţelegere genială a răs tig 
nirii lui Hristos. Filmul este plin de simboluri. Dar creşti nii care au protestat împotriva 
acestui film nu au făcut alt ce va decât să îşi arate nivelul spiritual. Rămân închişi în dogme şi 
lumina trece pe lângă ei. 

27 noiembrie 1990 

Diana nu îşi dă seama, dar faptul că a vrut să facem dragoste m-a determinat să mă 
îndepărtez de ea. Era o ispită prea mare pentru mine. 

29 noiembrie 1990 

Am găsit cu ce să îmi ocup timpul la şcoală: îmi desenez cu creta un punct pe tablă şi îmi 
concentrez toată atenţia asupra lui. Cât timp profesoara stă la catedră, mă pot concentra ne stin 
gherit. Stând în ultima bancă, nu mă poate vedea. 

E o soluţie bună de a fructifica timpul. Nimic din ceea ce învăţ la şcoală nu mă ajută să 
progresez spiritual. 

3 decembrie 1990 

M-a părăsit Diana. Cât de proaste sunt fetele. Dacă făceam dragoste cu ea, nu mă părăsea. 
Dar aşa, sufăr mult. Am iubit-o enorm. Ascult Robin Beck, „The very first time", melodia 
noastră, cu inima rănită. Chiar regret acum că nu am făcut dragoste cu ea. Dar ştiam că relaţia 
noastră nu se va termina printr-o căsătorie şi nu am vrut să îi fac rău. Păcat că nu a ştiut să 
aprecieze gestul meu. Poate că, după ce următo rul ei prieten o va face femeie şi mai apoi o va 
părăsi, îşi va aduce aminte de mine. 

Oricum, pentru traseul meu spiritual există un avantaj: nu vor mai tropăi hormonii în mine 
şi nu voi fi nevoit să mă mai „mângâi". Deci, orice rău e spre bine. Cuvintele astea seamă nă a 
tentativă de consolare, dar nu am ce să fac. 

5 decembrie 1990 

M-am întâlnit cu Mircea. M-a întrebat ce părere am de spre Sahaja Yoga. I-am zis că nu 
mă pricep, dar că voi căuta să aflu care e treaba. 

Un cunoscut de-al lui a fost plecat o vreme în India, căci Shri Mataji 1-a pus să se 
căsătorească cu o fată pe care nu o cu noştea. Aşa este la ei. Maestra lor are două liste, una cu 
nu me de femei şi alta cu nume de bărbaţi. Şi ea hotărăşte cine cu cine se va căsători. 

Soţii nu se cunosc dinainte. I-am spus lui Mircea că mi se pare ca la loto: poţi să ai noroc 
sau ghinion. El a răspuns că Shri Mataji vede lucrurile din perspectivă spirituală şi că ea ştie 
care sunt perechile cele mai potrivite pentru urcuşul spiritual. Mircea a auzit chiar că o 
româncă superbă a luat un indian slab de tot şi urât ca vai de el, dar nu a comentat: dacă aşa a 
hotărât destinul... 

7 decembrie 1990 

Duhurile întunericului au pornit campania de hulire a lui Costi, tocmai pentru că nu le 
convine că atât de mulţi oameni se luptă să ajungă la iluminare. Nu cred să mai existe în lume 
astăzi nici un alt maestru care să aibă atât de mulţi discipoli. Chiar dacă nu toţi au stofă de 
yoghini, poate că o vor dobândi pe parcurs. Sau se vor lăsa de yoga. 

Sunt unii care se lasă şi, în loc să îşi recunoască neputinţa, în loc să recunoască că nu au 
fost destul de tari pentru a merge pe acest drum, caută să dea vina pe tot felul de motive. Hu 
lirea maestrului e doar unul dintre ele. Un alt motiv invo cat este acela al problemelor 
personale: sunt unii care afirmă că şi-ar dori să se desăvârşească, dar că au prea multe stavile 
peste care nu pot trece. Dar drumul spre desăvârşire trece tocmai prin înfruntarea acestor 
piedici. Iluminarea este o stare care nu se obţine uşor; e nevoie de multe, foarte multe re 
nunţări. Şi viaţa în lume oferă prilejuri de poticnire la tot pasul. De aceea marii maeştri s-au 
retras: era mult mai greu să ajungă la aceleaşi performanţe între ceilalţi. Mulţi chiar au învăţat 
că, pentru a ajunge pe culmile spirituale, este nevoie de retragerea din lume. 

Totuşi, şi în lume, chiar dacă este mai greu, omul poate aţin ge desăvârşirea. Piedicile care 
apar, de la problemele de familie până la cele materiale, sunt o treaptă de încercare, sunt o sită 
care îi cerne pe adevăraţii candidaţi la desăvârşire. Ei sunt alpi niştii care urcă pe culmi, fără 
teama că vor cădea în prăpastie. 

Aici la curs, avem marele avantaj că suntem împreună, că ne putem sfătui unii cu alţii. 
Suntem ca un roi de albine. Fiecare încearcă să afle cât mai mult, să practice cât mai mult. 
Unii se simt mai atraşi de Laya Yoga, alţii de Hatha, alţii de Raja, şi mulţi, cei mai mulţi, de 
Tantra. Dacă unul are o nelămurire, se găseşte imediat cine să îl ajute. Dacă unul are o 
problemă, îi sare imediat cineva în ajutor. 

Mediul în care am intrat mi se pare foarte deosebit. Nu m-aş fi gândit că în zilele noastre 
mai poate exista o astfel de mişcare spirituală. Dacă nu s-ar duce o campanie atât de serioasă 
de denigrare a guru-ului nostru, poate că marea majoritate a românilor ar veni alături de noi. 

Costi este foarte grijuliu cu noi. Duminică i s-a făcut rău unei fete, în timp ce făcea o 
asana, şi el i-a pus imediat mâna pe piept, s-a concentrat, şi fata şi-a revenit. 

Costi ne înconjoară cu o dragoste aproape părintească. îşi doreşte mult să urcăm cât mai 
sus pe scara perfecţiunii. Totuşi, eu nu mă simt lângă el ca lângă maestrul meu. Există între 
noi o barieră nevăzută. 

Mă simt ca şi cum în scurtă vreme îmi va ieşi în cale un alt îndrumător. S-ar putea să nu fie 
decât nişte gânduri de la spiritele inferioare, care caută să mă rupă de el. 

8 decembrie 1990 

De bine ce scrisesem în jurnal că mi se pare firesc ca ală turi de noi să vină toţi oamenii de 
bună-credinţă, am primit de la Andra unul dintre cele mai interesante texte spirituale: 
profeţiile marelui mistic indian, Sundar Singh, privitoare la viitorul ţării noastre. Câteva fraze 
care m-au impresionat: 

„România va trece prin mai multe faze de transformări spi rituale, devenind în cele din 
urmă, graţie spiritualizării sale, un veritabil focar spiritual... Se va numi Noul Canaan, iar 
Bucu reş ţiul se va transforma într-un centru spiritual al aces tuia... Bucu reştiul va fi 
considerat Noul Ierusalim pă mân tesc... Aşa precum a ales Mântuitorul Iisus pe iubiţii Săi 
apostoli din Galileea, cea mai înapoiată provincie din acea vreme, însă cu cea mai dârză 
credinţă, pe acelaşi considerent a ales şi Ţara Românească şi poporul român, să fie altar de via 
ţă pilduitoare... Canalul Marea Neagră - Dunăre va func ţio na normal, precum şi canalul Du 
nă re - Bucureşti, ceea ce va permite vapoarelor de mare tonaj să mea r gă până la Ce ta tea 
Minunată, acestea fiind lucrări din Planul Divin care se vor realiza fulgerător." 

Intr-una dintre conferinţe, Costi ne-a vorbit despre aceste pro feţii. Dacă ar fi fost scrise de 
un român, se putea spune că sunt aberaţii ultranaţionaliste. Dar provin de la cel mai ce le bru 
caz de convertire din Orient: Sundar Singh a părăsit hin du ismul pentru a urma învăţăturile 
Evangheliei. El nu a venit în ţara noastră, deci nu poate fi acuzat că are vreo simpatie aparte 
pentru noi. 

Aceste profeţii nu sunt singulare, mai există şi alte pre vi zi uni care spun că la noi va fi 
centrul spiritual al lumii. 

Citirea unor astfel de texte mă face să am mult mai multă încredere în Costi. El este 
singurul în măsură să transforme România într-un rai pământesc, în care toţi locuitorii, sau ma 

rea lor majoritate, să se ocupe de progresul sufletesc. Două mii de ani de credinţă creştină nu 
au putut eleva sufle tul românesc aşa cum o face Costi într-o viaţă de om. 

El, alături de ceilalţi discipoli vechi ai săi, vor fi elita spi ri tuală a planetei noastre. In ţara 
noastră, vor veni oameni din toa te celelalte părţi ale lumii pentru a primi iniţierea supremă. 

Sunt mândru că sunt român. In timp ce scriu aceste rân duri ascult „Balada" lui 
Porumbescu. A fost nevoie să mă apuc de yoga ca să înţeleg cât de profund reflectă această 
mu zică spiritul românesc. Costi are iscusinţa de a ne feri de tentaţia na ţionalismului aberant, 
dar în acelaşi timp are darul de a ne face să iubim tot ce este mai valoros în acest suflet 
românesc. 

Sunt mândru că sunt român şi, mai ales, sunt mândru că tră iese în acest spaţiu predestinat 
de Dumnezeu. Gata cu re gre tul că nu m-am încarnat în India. Gata cu regretul că nu m-am 
năs cut în ţara marilor rishi. E momentul să îmi dau seama că am parte de cea mai mare 
binecuvântare din lume. De altfel, toţi marii iluminaţi vor veni la noi ca să participe la con du 
ce rea spirituală a lumii. Ţara noastră va fi capitala lumii. 

România va uni cerul cu pământul. Va fi o coloană a in fi ni tului pe care se vor sprijini toţi 
cei însetaţi de perfecţiune. 

10 decembrie 1990 

Am învăţat azi Udiyana-Bandha. E una dintre cele mai efi ca ce tehnici de transmutare a 
energiei. Partea fizică mi-a fost uşor să o învăţ. Mai greu îmi este cu cea de ridicare a energiei 
spre centrii superiori, pentru că reţinerea respiraţiei îmi îngreunează concentrarea. 

12 decembrie 1990 

In sfârşit ni s-a proiectat la Casa Studenţilor filmul „Anii pierduţi ai lui Iisus". Filmul este 
extrem de interesant, deşi cred că ar fi putut fi mai bine argumentat. Dovada forte pri vi toare 
la această descoperire senzaţională o constituie de fapt tot „Viaţa sfântului Issa". Aceasta pare 
a fi cea mai impor tan tă Evanghelie, deşi nu este recunoscută ca atare. Ea pune în cri ză toată 
neştiinţa Bisericii privitoare la ce a făcut Iisus între 12 şi 30 de ani. Preoţii nu vor să 
recunoască faptul că Iisus s-a iniţiat în Orient, că acolo a dobândit puterile pa ra nor male, că 
acolo a avut de-a face cu cunoaşterea ezoterică. Re ligia Ve chiu lui Testament nu prea îi 
oferea o asemenea cu noaş tere. Atâtea jertfe inutile... Da, Iisus a fost iniţiat în Ori ent, în 
India şi Tibet, şi cine vrea să cunoască adevărul tre buie să meargă la sursă. Cred că sunt mai 
bun creştin dacă prac tic tehnicile de meditaţie pe care le-a practi cat Iisus, de cât dacă stau ca 
prostul şi îmi plâng păcatele până îmbă trâ nesc. Dacă Iisus ar fi stat să-şi plângă păcatele, 
atunci istoria nu ar mai fi ştiut nimic despre el. „Lumina vine de la răsărit..." 

La sfârşitul filmului, câteva secvenţe despre Sai Baba, noul avatar. Este considerat cea mai 
mare încarnare a divi ni tă ţii de după Iisus Hristos. Face minuni cu grămada, minuni de tot 
felul. Să facă şi preoţii minunile pe care le face Sai Baba şi atunci poate o să îi bag în seamă. 

Am primit şi eu puţină vibhuti, cenuşă sfântă pe care Sai Baba o face să apară din palma sa 
goală. Nu este o sca ma to rie, se vede clar în film. Totuşi, nu am fost capabil să simt ener gia 
care iese din ea. 

14 decembrie 1990 

Am citit că meditaţiile făcute în cimitir sunt foarte eficace. Am de gând să mă duc la 
Cimitirul Evreiesc, după miezul nopţii, şi să fac o meditaţie într-unui dintre locurile care par 
mai stranii. îmi voi demonstra că nu mi-e teamă de forţele în tu nericului. Un adevărat yoghin 
nu se teme de astfel de ma ni festări, orice s-ar întâmpla. Mă voi întoarce de acolo ca un erou. 
Mă simt pregătit să mă lupt cu demonii. Ii voi birui, aşa cum au făcut-o şi marii maeştri. 
Indiferent prin ce metode vor încerca să mă sperie, eu sunt un Leu. Prin zodie, prin fire, prin 
ceea ce este viu în mine. Nu îmi este teamă. Nu cred că are rost să mă sfătuiesc cu maestrul 
înainte de a face acest pas. Ci doar îi voi comunica îndeplinirea acestui lucru. 

15 decembrie 1990 

Am trăit clipe de groază. înainte de a merge în cimitir, am vrut să fac o meditaţie în faţa 
oglinzii. Pe întuneric, cu lumânarea aprinsă, am încercat să îmi văd aura în oglindă. Şi în timp 
ce meditam, am simţit puterea diavolului. Am simţit pentru prima oară în viaţă că diavolul 

există, că este lângă mine, că vrea să îmi facă rău. Nu a fost autosugestie, ci pur şi simplu l-am 
simţit lângă mine. M-am speriat foarte tare şi spaima nu a trecut până nu au venit şi ceilalţi 
acasă. Nu pot uita cum îl simţeam aproape gata să mă distrugă. Nu sunt pregătit să fac 
meditaţia programată în cimitir. Sunt prea slab. Aripile mi s-au frânt. îmi venea să urlu şi 
poate că dacă eram în cimitir, mi-aş fi pierdut minţile. De asta zic maeştrii că nu trebuie să te 
grăbeşti, că toate trebuie făcute la vremea lor. 

Nu este de ajuns să ai bunăvoinţă, ci trebuie să ţii cont de sfa turile înaintaşilor. Am fost 
prea mândru, deşi nu îmi dă deam seama. Deşi mulţi îmi reproşează că sunt prea mândru, nu 
am vrut să ţin cont de aceasta, şi mândria îmi putea fi fata lă. Oricum, mă voi întoarce peste 
câtăva vreme la meditaţia din faţa oglinzii. Şi voi ajunge şi să meditez în cimitir. Va veni 
vremea să întorc demonilor palma pe care mi-au dat-o. 

16 decembrie 1990 

Tata m-a dus astăzi să îl cunosc pe Doru, un mare vinde că tor cu bioenergie. Auzisem că 
vorbeşte cu plantele, că are tot felul de vedenii. Ideea principală pentru care ne-am con tra zis 
a fost că nu credea că Iisus a călătorit în India. Zicea că dacă îi dovedesc că este aşa, el se 
apucă de yoga. Eu i-am răs puns că dacă mă convinge el că nu este aşa, mă las eu de yoga. 
Dar eu am atâtea dovezi că a fost acolo, că am zis aşa numai de formă. 

După ce tata a plecat cu Ştefania acasă, eu am rămas singur cu vindecătorul. Spre mirarea 
mea, acesta mi-a propus să facem sex oral, zicându-mi că e plăcut. Măi, şi vinde că torii ăştia, 
au puteri paranormale, dar în privinţa evoluţiei spi ri tuale stau foarte prost. Doru zicea că 
Tantra Yoga e o mare pros tie, în timp ce el era homosexual. Nu are habar nici ce în seam nă 
sexualitatea, nici ce înseamnă elevarea spiri tuală. Ar trebui să ia lecţii. 

19 decembrie 1990 

Ieri am simţit o manifestare a energiei pe care am dobân dit-o prin practica yoga. Pot 
considera că de acum roadele ascezei mele au ajuns destul de mari. Am simţit cum cor pu ri le 
mele energetice s-au mărit atât de mult, încât de-abia aveam loc în cameră. Pereţii mă presau, 
erau ca o carapace. Am simţit puţin din ceea ce înseamnă să te faci mare cât uni ver sul, cum 
se fac marii maeştri. Eu am fost cât camera mea şi mi-am dat seama că numai prin practică 
poţi înţelege trăirile aleşilor. Şi dacă acum sunt cât o cameră, peste câţiva ani voi fi mult mai 
puternic. Abia aştept. 

23 decembrie 1990 

Se apropie Sărbătoarea Naşterii lui Iisus... Postul creş ti ni lor se apropie de sfârşit. 
Colindătorii au devenit agasanţi. S-au perindat o grămadă de copii care nu au aproape nimic 
în comun cu Crăciunul. Ies la cerşit, profitând de faptul că au această ocazie specială doar o 
dată pe an. 

Am aflat cu surprindere că în unele sate ale Moldovei, de Ignat, are loc aşa-numita Pomană 
a Porcului: cu ocazia tăierii porcului se face o masă mare, la care mănâncă până şi pre oţii. 
Asta în plin post. Nu e un zvon, mi-a spus chiar Radu. Fratele lui e preot într-unui dintre 
aceste sate. 

Pomana Porcului e cea mai bună dovadă a superficialităţii credinţei multora dintre 
ortodocşi. Călcarea postului nu poate avea nici un fel de justificare. 

Când un preot face un păcat, e problema lui. Dar când mai mulţi preoţi repetă în fiecare an 
aceeaşi greşeală, călcând în picioare regula postului, ar trebui pedepsiţi de superiorii lor. De 
asta s-a umplut Moldova de secte, că e sătulă lumea de ortodocşii care ţin mai mult la pântece 
decât la Hristos. 

„Asta e tradiţia acolo!", încerca Radu să îmi explice. Dar e vorba de o tradiţie despre care 
cred că nu este bisericească. Nu e o tradiţie, e un obicei precreştin care ar trebui uitat. 

Şi dacă preoţii cer credincioşilor să renunţe la astfel de prostii, cum e cu cocoşul alb dat de 
Paşti, lumea sare: „Popa ăsta nu e bun, ne trebuie altul". 

Ar fi mai bine ca preoţii să plece din astfel de sate, dacă oame nii nu vor să renunţe la 
prostiile lor, şi să îi lase fără păs tori. Văzându-se singuri, poate că încetul cu încetul şi-ar 
băga minţile în cap. Iar dacă nu vor să se îndrepte, mai bine să rămâ nă ca păgânii. Hristos nu 

forţează pe nimeni să tră ias că în ere dinţa creştină. Şi decât să fie preotul martor la nele 
giuiri pre cum Pomana Porcului, mai bine să se lipsească. Mă gân dese cu tristeţe că astfel de 
ceremonii nu fac altceva decât să ara te public dispreţul faţă de Ortodoxie. Şi ceea ce se face 
în ascuns, păcatele pe care nu le ştie numai Dum ne zeu, sunt mult mai apăsătoare. Poate că 
Pomana Porcului e între cele mai mici. 

Sunt convins că oamenii din satele în care se prăznuieşte Pomana Porcului îşi imaginează 
că sunt buni creştini. Ei corn bina cu multă iscusinţă datinile lor cu rânduielile bise ri ceşti. 
Dar vieţuirea lor nu e ortodoxă. Sunt sectanţi care pe lângă ei par nişte sfinţi. 

Sunt multe motive care mă ajută să înţeleg de ce se apro pie sfârşitul credinţei creştine; cel 
mai important mi se pare pă cătoşenia creştinilor. Dacă ar fi fost la fel de serioşi ca yo ghinii, 
era mai bine. Nu pentru yoghini, că avem calea noas tră. Ci pentru ei înşişi, pentru grămezile 
de indivizi care, deşi afirmă că sunt ortodocşi, contribuie la distrugerea spirituală a acestui 
neam. 

Şi acum, când aş fi simţit şi eu dorinţa de a intra într-o bi se rică, măcar pentru a asculta 
nişte colinde frumoase, m-am scârbit atât de tare de „pomana porcului", că nu voi mai intra 
anul ăsta în nici o biserică. 

18 ianuarie 1991 

Nu îmi imaginam că voi lua o bătaie ca în filme. Mai întâi motivul: atunci când am fost la 
petrecerea Sofiei şi am cu nos cut-o pe Diana, venisem însoţit de cea mai tare ţipă din cla sa a 
Xl-a, Ruxi. Ea a fost prietenă cu noul meu coleg de ban că, Dan, care s-a mutat la noi în liceu 
pentru că luase o bă taie zdravănă în Caragiale, bătaie după care a intrat în spi tal. Eu cred că 
cei care m-au bătut au fost puşi de el să o facă, drept mulţumire că am luat-o pe Ruxi la 
petrecere. 

A început aşa: am văzut în curtea liceului o gaşcă din Li ceul 32, cu care era şi Sebi. Le-am 
zis colegilor mei că voi lua bătaie, dar nu m-au crezut. Când aproape toţi ai mei au intrat în 
clasă, ăia m-au chemat pe hol să vorbim ceva. Mi-au spus să îl chem şi pe Aureliu sus, că el 
rămăsese la baschet. 

M-au băgat în clasa vecină cu a noastră şi, când am în cer cat să ies, mi-am dat seama că 
cineva, mult mai puternic decât mine, ţinea uşa închisă pe dinafară. Mi-a fost clar pe loc că 
voi lua o bătaie pe cinste: eram singur contra patru sau cinci. Mi-am zis că singura şansă este 
să încerc să nu simt du rerea, să încerc ca, folosindu-mă de o tehnică de concen tra re, să 
atenuez senzaţia de durere. Când am primit primul picior în faţă, mi-am dat seama că erau 
profesionişti: cred că fac ceva arte marţiale. Loviturile curgeau una după alta. Dacă mi-ar fi 
trecut prin minte să strig, m-ar fi auzit co le gii de care mă des păr ţea doar un perete. Dar nu 
m-am gândit. 

Când au ajuns la momentul în care cineva mă dădea cu capul de podea, pe hol am auzit 
zarvă. Venise Aureliu şi toţi au sărit pe el. Auzisem eu că e tare în arte marţiale, dar abia 
atunci am avut ocazia să mă conving. Când cel care mă dădea cu capul de duşumea s-a dus 
spre el, am ieşit pe hol şi am văzut că Aureliu e un adversar foarte puternic. Am fugit câţiva 
metri, am băgat capul pe uşa clasei şi am strigat: „Ieşiţi, îl omoară pe Aureliu!...". 

Colegii au ieşit în fugă, dar nu au reuşit să îi prindă pe cei care m-au bătut. Eu mă ţineam 
destul de bine pe picioare. îmi era frică să nu urmeze o a doua bătaie. Cosmin de la Liceul 
Neculce a zis că poate trimite o gaşcă ca să mă răzbune, dar nu ar fi făcut decât să mărească 
tensiunea. 

Am ajuns acasă, temându-mă să nu mă aştepte câţiva şi în holul blocului. Dar am ajuns cu 
bine, şi m-am culcat. 

îmi dau seama că dacă nu foloseam tehnica de meditaţie yoghină, bătaia m-ar fi 
traumatizat psihic. Dar aşa, în timp ce mă loveau, întreaga mea putere de concentrare s-a 
adunat într-o singură direcţie: să nu simt durerea. Am reuşit destul de bine. 

Nu îi urăsc pe cei care m-au bătut. Ci îi compătimesc. Sunt genul de oameni care mai 
târziu se vor băga în toate prostiile, de la violuri până la furturi. 

Ei fac parte din grupul celor de bani gata: părinţii i-au stri cat, satisfăcându-le toate poftele. 
Când mă gândesc la ei, par că îmi pare bine că suntem săraci. Decât ca ei, mai bine ca noi. 

23 ianuarie 1991 

O nouă aventură la orizont, pe nume Ramona. Am cu cine merge la discotecă, am cu cine 
merge în parc. Dansul îmi face foarte bine, e o gimnastică care mă ajută să îmi menţin 
condiţia fizică. 

28 ianuarie 1991 

Literatura iniţiatică pe care o scrie Pavel Coruţ se asea mă nă într-un fel cu cea scrisă de 
Eliade: sunt mijloace de atra ge re a oamenilor spre cunoaşterea paranormală. Sunt nişte invi 
taţii pe care este greu să nu le accepţi. Ce bine că există o ase menea literatură. Unii oameni, 
care nu au avut nici o le gă tu ră cu preocupările spirituale, citind astfel de cărţi capătă interes 
pentru practicarea celor citite. 

Din tot ce a scris Eliade, cel mai mult îmi place Secretul doc to rului Ho nig berger. Poate 
Eliade o fi ajuns în Shambala, sau cine ştie. 

Andra zice că Eliade s-a ratat atunci când s-a apucat să scrie despre istoria religiilor, că a 
acceptat să fie un savant. Dacă Eliade nu ar fi căzut în cursa ştiinţei, poate că am fi avut un 
mare guru român. Ce ispită greu de sesizat... 

Dar poate că Eliade s-a gândit că scriind va sluji mai bine adevărul. Că dacă s-ar fi 
mulţumit să fie un guru, cu vreo zece discipoli, atunci nu ar fi putut să îi ajute pe cei cărora le- 
a schimbat viaţa prin cărţile sale. 

5 februarie 1991 

Meci de baschet cu clasa Biancăi. După ce le-am dat un coş de la mare distanţă, aproape de 
la un panou la altul, şi încă unul din viteză de la jumătatea terenului, au rămas blo câţi. Nu 
prea au mai avut curaj să joace. Bianca a văzut coşul meu de la un panou la altul, de la balcon, 
de la etajul cinci. Nu a văzut cine a aruncat mingea, ci numai cum a zburat mingea spre inelul 
adversarilor. A fost un coş de zile mari. 

16 februarie 1991 

Mi-am pus pe perete afişul pe care mi 1-a adus tata din Rusia. Până acum mi se părea 
vulgar, dar îmi dau seama că greşeam. E desenată cu multă artă o ţipă goală. Are un piept 
superb. Nu e nimic vulgar în afiş. Seamănă puţin cu poza formaţiei „Scorpions", cu mâna care 
desenează un scorpion; aici e o mână care scrie. 

Nu îmi imaginam că îmi voi pune un asemenea poster în cameră. Credeam că numai 
maniacii şi cei obsedaţi sexual îşi pun aşa ceva. Dar posterul meu este atât de curat, încât stă 
bine în aceeaşi cameră cu o icoană. La început m-am gândit că nu se potrivesc, dar apoi mi- 
am dat seama că asta este o prejudecată creştină. Poţi privi posterul meu, şi chiar o poză cu o 
femeie goală, fără să ţi se murdărească mintea. Creştinii se tem să nu cadă în păcatul 
desfrâului, dar o asemenea frică este greşită. Dacă ştii să îţi supraveghezi gândurile, totul este 
în regulă. 

23 februarie 1991 

Nu mă simţeam prea bine dimineaţă: aveam puţină febră. 

Tata s-a dus la şedinţa cu părinţii. In cele din urmă m-am dus şi eu la liceu, că era 
petrecere. Am dansat de am rupt. La un moment dat, când tropăiam cu toţii pe „Depeche 
Mode", pe „Personal Jesus", uşa clasei s-a deschis. A intrat tata. Ve ni se să vadă cine 
deranjează şedinţa de la etajul inferior. Când m-a văzut, i-a picat faţa. Credea că sunt acasă, 
bolnav. A plecat fără să comenteze. 

2 martie 1991 

Am primit primele învăţături despre tehnica de Prana ya ma, controlul respiraţiei. Nu îmi 
dau seama încă: ori această tehnică este foarte puternică, ori o practic incorect, deoarece am 
mari dureri de cap. Mă ia ameţeala. 

Prin controlul respiraţiei se poate ajunge la oprirea func ţii lor vitale: oprirea bătăilor inimii 
şi oprirea respiraţiei. Am vă zut un documentar cu un yoghin îngropat cu capul în nisip. Nu 
avea cum să respire, dar totuşi trăia. 

Prin astfel de artificii, unii dintre marii yoghini au deschis alto ra porţile cunoaşterii 
spirituale: oamenii au nevoie de sen zaţional. Degeaba li se vorbeşte despre ieşirea din lanţu ri 
le reîncarnării, dacă nu li se face şi o demonstraţie practică a anumitor capacităţi 
extraordinare. 

24 martie 1991 

Nopţile, după ce sting lumina în cameră, văd o lumină care pulsează de jur împrejurul meu: 
cred că este energia cosmosului. Aceste pulsaţii le văd de când sunt mic, dar nu mi-am dat 
seama că poate fi ceva mistic aici. Lumina nu este foarte puternică, dar mă înconjoară din 
toate părţile. 

15 aprilie 1991 

Au venit la noi la liceu cei de la Sahaja Yoga. I-am lăsat să îmi simtă câmpul energetic, 
după care le-am zis: „V-aţi dat seama cât sunt de puternic. Şi aceasta deoarece ştiu lucruri de 
care voi nu aveţi habar. Toată practica voastră este de doi bani. Eu merg pe calea marilor 
rishi, merg pe calea înţelepţilor din vechime. Dar voi?" Am fost cam dur cu ei, dar nu îmi 
place deloc explozia asta de tehnici, aşa-zis yoghine, care zăpăceşte lumea. Au apărut atâţia şi 
atâţia care cred că au lumina Ori en tului, încât oamenii se zăpăcesc şi nu mai ştiu ce să 
aleagă. Sau se tem să aleagă şi rămân cu Biserica. Din cauza unora ca Sahaja-yoghinii. Dacă 
ar veni la noi la curs, poate că şi-ar da sea ma ce pierd mâncând din resturi. Comoara este la 
noi. Co moara lui Milarepa şi a lui Ramana Maharishi este la noi. Dar demonii îndepărtează 
lumea de comoara noastră prin confuzie. Uite aşa se înde păr tea ză lumea de adevăr. 

Ba mai mult, cei de la Sahaja, după ce au aflat că fac yoga cu Costi, s-au apucat să 
vorbească despre Tantra: că în India pe tantrici nimeni nu dă doi bani, că pentru desfrâul tan 
tri ci lor a venit asupra Orientului pacostea invadatorilor, şi multe alte le. Le-am spus că 
Mircea Eliade considera că tantrismul este tot ceea ce a dat mai frumos India, dar nu i-a 
interesat. Păreau spălaţi pe creier. într-adevăr, se pare că este ceva ade văr în ce spun preoţii, 
că yoga spală creierul. Dar numai for me le false de yoga, cum este Sahaja. Cât priveşte yoga 
pe care o învăţăm noi, aglomeraţia de studenţi şi studente de la toate facultăţile dovedeşte că 
la noi nu numai că nu se spală creierul, ci chiar îi îmbunătăţeşte capacităţile. 

17 mai 1991 

Vreme de ani de zile am fost unul dintre cei mai înfocaţi fani ai lui Michael Jackson. Şi 
dacă nu mă apucam de yoga cred că îi rămâneam fidel până la bătrâneţe. Azi a avut loc 
ruperea tuturor afişelor şi a pozelor care îmi umpleau ca mera. Maestrul ne-a sfătuit să 
începem o viaţă nouă şi să renunţăm la tot ceea ce nu ne este de folos. Oricât l-am iubit pe 
Michael, mi-am dat seama că admiraţia pe care i-o port este exagerată. Nu mai sunt ca acum 
doi ani, când tremuram ascultând „Dirty Diana", dar nici nu pot spune că nu îmi mai place la 
nebunie. Şi ascultându-i muzica, mintea mea se îm praştie. Ori yoga, ori Michael Jackson. Am 
ales yoga. Şi am rupt tot ceea ce mă lega de idolul meu. Acum isteria fanilor lui s-a extins şi 
în Roma nia: eu eram printre fanii „pensionari". 

încă o hotărâre foarte importantă pentru mine: aceea de a renunţa la hobby-uri. 

Cu skate-board-ul a fost mai uşor. M-am rupt de gaşcă şi gata. Of, cât mi-am distrus eu 
genunchii cu piruetele urmate de căzături â la Michael sau cu exhibiţiile pe skate-board... 

Oricum, tare bine mi-au prins ieşirile cu gaşca de rolleri şi de skateri. 

Acum vreo două luni, când am intrat pe skate la ora de istorie, profa m-a întrebat: „Ce e 
ăsta?" 

„Skate-board." 

„Ce e aia skate-board?" 

„Ăsta", i l-am arătat cu degetul în hohotele colegilor. 

20 mai 1991 

Am ascultat iar „Enigmatici şi cuminţi" a lui Hruşcă. Cred că nu există în lume multe 
melodii mai sensibile decât aceasta. 

Au trecut aproape 3 ani de când s-a sinucis mama. îmi este foarte greu să trăiesc fără ea. Ii 
mai simt lipsa. Moartea ei m-a făcut să mă închid în mine. Dar nu am reuşit pe de plin. Simt 

atâta nevoie de înţelegere, atâta nevoie de mân gâ ie re, atâta nevoie de dragoste adevărată! In 
relaţiile cu prie te nele mele, de atunci încoace, am căutat tot dragostea mamei. Nu e vorba de 
nici o obsesie freudiană, ci pur şi simplu mi-a lipsit ocrotirea ei. M-am simţit întotdeauna 
băiatul mamei. Ea a ştiut să sădească în mine tot ce e mai frumos şi mai curat. Tata, fiind 
deseori plecat, nu prea s-a ocupat de noi. 

22 mai 1991 

Ne-a dus unchiul nostru, Mişu, la vestita Fecioară de la Pa repa. Se zice că are mari puteri 
paranormale. Când a venit odată securitatea să o aresteze, nu puteau porni maşina cu ea. 
Speriaţi, securiştii au lăsat-o în pace. La ea vin mulţi credin cioşi, pentru a afla răspuns la 
problemele lor. Ea foloseşte mai multe tehnici magice, printre care şi ghicitul prin deschi de 
rea Psaltirii. Nici eu şi nici Ştefania nu am fost prea încân taţi de ceea ce ne-a ghicit. A vorbit 
atât de neclar, că nu am în ţeles mare lucru. Speram că întâlnirea va fi mai spectacu loa să, dar 
nu a fost. 

Mi-aş fi dorit mult să îmi spună ce mă aşteaptă în viitor, să îmi spună care este calea mea. 
Poate data viitoare. 

24 mai 1991 

Mare surpriză mi-a făcut Andra: mi-a dat o poză cu Costi. Poza transmite o parte din 
energia maestrului şi poate fi o bună cale de comunicare cu el. Am făcut prima meditaţie în 
faţa po zei. M-am simţit cum se simte floarea udată de ploaie: va luri de energie m-au 
înconjurat. Chiar dacă faţa lui Costi nu este o faţă frumoasă, chiar dacă nu are nimic din 
expresia lui Maharishi, este o faţă care ascunde un mare om. 

25 mai 1991 

Prima zi de post negru: nu am băut nici măcar o gură de apă. Nu a fost deloc greu. Am 
făcut toată ziua asane şi când m-a durut puţin capul, m-am culcat. Până acum, când au zeam 
vorbindu-se despre post negru, mi se părea o chestie foar te grea. Dar este foarte simplu: 
secretul este ca, prin con centrare, să îţi opreşti secreţiile digestive. 

Am de gând să postesc o zi în fiecare săptămână. Vinerea. Şi, în timp, să postesc din ce în 
ce mai aspru. 

27 mai 1991 

încă o meditaţie în care Costi m-a înconjurat cu dragostea sa. Andra zicea că el vede tot ce 
facem şi că are puterea să intre chiar în visele noastre. Unii îl visează şi cred că este doar un 
vis, dar altora le destăinuieşte învăţături ezoterice. Mie nu mi s-a întâmplat aşa ceva. Dar cred 
că atunci când meditez în faţa pozei sale, el simte asta şi intră în legătură cu mine. 

1 iunie 1991 

Ni s-a predat o tehnică prin care, dacă o practicăm vreme de câteva luni, vom putea zbura. 
Eu am încercat de câteva ori să levitez, dar nu am reuşit. La ultima conferinţă, cineva din sală 
a trimis un bilet: „Am reuşit să levitez. Am zburat până la tavan şi chiar am pus un obiect pe 
dulap. Dar pot să zbor numai când sunt singur. Tata nu mă crede. Ce să fac?" Costi i-a 
răspuns că are o credinţă mai slabă decât necredinţa ta tă lui său şi de aceea nu îi poate 
demonstra puterea dobândită. Eu ce să mai zic, când nici măcar o cutie de chibrituri nu am 
putut să mişc prin forţa gândului. Nu sunt atât de puternic pe cât aş vrea. 



III. Venerarea maestrului 

2 iunie 1991 

Săptămâna trecută ni s-a vorbit despre Guru-Yoga, despre venerarea maestrului. Aceasta 
este una dintre cele mai scurte căi spre iluminare. Maestrul intră într-un fel în sufletul tău şi te 
ajută din interior să progresezi. Un maestru nu a vrut să primească un ucenic, şi acesta s-a 
aruncat într-o prăpastie. Maestrul s-a dus şi i-a pus la loc membrele rupte, şi prin concentrare 
1-a înviat. M-a impresionat mult această minune. Am luat şi eu hotărârea de a face Guru-Yoga 

şi cred că Costi ştie. Am auzit că ne vede de la distanţă şi că ştie ce gândim. Sper să mă ajute. 
O dovadă ar fi ultima mea viziune: în timp ce stăteam în lotus, am văzut cosmosul plin de 
celule mari şi în fiecare dintre ele Costi stătea în poziţie de meditaţie. Eu încercam să respir 
aceste celule şi când expiram, maestrul rămânea în mine. Expiram celulele goale. 

Cât de mult îl iubesc pe Costi de când am înţeles că este cel mai mare iniţiat din lume! La 
început nu îmi plăcea, mi se părea şi urât, şi lipsit de putere. Dar aveam ochii închişi de 
ignoranţă. Atunci aveam îndoieli în privinţa sa, provocate de bârfele duşmanilor săi. Acum 
ştiu că el sfidează morala nu pentru că este imoral, ci pentru că este amoral. Este deasupra 
moralei, care se află pe un plan prea jos pentru el. 

Şi morala asta... Cine ţine cont de morală se loveşte de barierele minţii. Dar în clipa în care 
depăşeşti aceste bariere, nu mai eşti înţeles decât de cei aflaţi în acelaşi plan mistic cu tine. 

Costi este mai sus decât preoţii, este mai sus decât sfinţii, este un avatar. Vreau să îi rămân 
fidel până la sfârşitul zilelor mele. Şi dacă aş avea onoarea să îmi ceară să mă sinucid, aş face- 
o, căci mi-ar cere-o numai pentru binele meu. Totuşi, el nu cere nimănui să se sinucidă, deci 
voi fi lipsit de o aseme nea cinste. 

4 iunie 1991 

Grâul prăjit este foarte bun la gust. Acest tip de hrană este cât se poate de sănătos. Am 
încercat să mănânc şi grâu în col ţit, dar nu este la fel de bun, deşi este cu mult mai hrănitor. 
Până acum, cel mai greu mi-a fost să renunţ la dulciuri. Eu, care puteam mânca fără probleme 
la bunici mai mult de o ta vă de prăjituri într-o zi, am ajuns să nu mai mănânc aproape nimic 
dulce. Rare sunt cazurile când mai fac excepţii. 

Ştiu că fiecare prăjitură la care renunţ înseamnă un pic mai bine pentru sănătatea mea. 
Adică un pic mai bine pentru sufletul meu. 

8 iunie 1991 

Ne-au adus la sală mult-aşteptata yantră a Shambalei. Dacă nu aş fi fost discipol al lui 
Costi, puteam să mor şi tot nu aveam parte de o asemenea şansă, de a avea poarta spre 
Shambala. Nu ştiu câtă vreme va trece până ce voi reuşi să intru în această lume minunată, dar 
îmi doresc mult să fiu alături de spiritele înalte ale Shambalei. Sper să am parte de mai mult 
succes decât am avut cu cristalul de cuarţ. Oricât de clar a explicat Dael Walker în cartea sa 
cum se intră în lumea ascunsă în cristal, nu am reuşit. Dar dacă reuşesc să intru în Shambala, 
lumea cristalului nu va mai însemna aproape nimic pentru mine. 

A venit Florin la noi, şi când a intrat la mine în cameră a fost impresionat de yantra 
Shambalei. Nu a fost nevoie să îi spun că este poarta spre lumea paralelă a marilor maeştri: a 
văzut el singur cum din desen ieşea o lumină de culoare mov. Desenul este alb-negru şi nu a 
fost o iluzie optică. Cine ştie ce o fi fost reîncarnarea trecută Florin, de este atât de sensibil. 

Am învăţat să stăm în cap. E o asana foarte, foarte folo si toare. Toate energiile inferioare 
pot fi transmutate. Asta mi se pare asana care mă umple cel mai mult de energie. Şi această 
asana este periculoasă. Cineva a făcut-o fără îndrumare şi i s-au spart nişte vase de sânge în 
cap. Cât de riscant este să faci aşa ceva de capul tău... Sunt din ce în ce mai conştient că dacă 
aş fi continuat exerciţiile din cartea lui Tufoi, fără să am maestrul lângă mine, riscam mult. 

Lui Costi i se aduc afirmaţii grave, cum că unii dintre discipolii săi au înnebunit. Dar nu 
are nevoie să se apere. Ne-a atras atenţia: „practica yoga poate fi periculoasă, dacă nu o faci 
sub îndrumarea unui guru experimentat. Cine se abate de la ceea ce îi spun eu se joacă cu 
propria viaţă. Şi dacă ajunge pe un drum greşit, poartă vina în întregime. Yoga este ca un 
cuţit. Poţi să îl foloseşti cum trebuie sau te poţi tăia în el. Cine ajunge la cine ştie ce 
complicaţii fizice sau psihice şi dă vina pe yoga, se minte singur. De vină nu este yoga, ci cel 
care a practicat-o greşit. 

Practica yoga este foarte veche. Toţi marii maeştri au atras atenţia asupra acestui lucru: 
cine se abate de la îndrumări riscă enorm. Aşa că aveţi grijă ce faceţi. Dacă nu vreţi să ţineţi 
cont de sfaturile pe care le primiţi, mai bine plecaţi de la curs. Lăsaţi-vă de yoga!" 

Practica yoga m-a ajutat să nu mai fie nevoie să mă „mângâi" când îmi tropăie hormonii. 
Oricât m-aş înfierbânta cu Ramona, fac câteva asane, fac Nauli Kriya şi mi-e bine. 

14 iunie 1991 

Am fost cu clasa Ramonei în excursie la Predeal. Acolo, o colegă de-a ei a făcut o criză de 
gastrită. Mi-am pus mâna dreaptă pe stomacul ei şi am început să mă concentrez. După puţină 
vreme, fata s-a liniştit. 

Prin yoga, câmpul meu energetic se va mări şi voi putea să îi ajut pe bolnavi numai 
punându-mi mâinile pe ei. Nu este nevoie să fac vreo tehnică specială, pentru că asanele îmi 
oferă toată energia care îmi trebuie. 

16 iunie 1991 

Am văzut-o pe Nina Kulaghina în filmul „Solaris" al lui Tarkovski. Costi ne-a recomandat 
să mergem la această serie Tarkovski, pentru că avem ce învăţa. Mă mir cum de l-au lă sat 
comuniştii să o filmeze pe Kulaghina mişcând obiecte prin pu terea gândului. Ştiu că în Rusia 
o studiau în labo ra toare spe ciale, dar nu mă aşteptam să îl lase pe Tarkovski să o folosească 
în film: ea este dovada clară că teoriile materia lis te nu fac doi bani. Nina Kulaghina, prin 
puterile ei, este cea mai bună dovadă că omul are o putere care nu ţine cont de legile fizicii 
actuale. 

Sau poate că cei care au văzut filmul au crezut că acolo e doar un trucaj. Dacă nu mi-ar fi 
atras atenţia Andra, îmi putea scăpa faza. 

Aş vrea să îl văd şi pe celebrul Urri Geller cum îndoaie obiecte de fier prin forţa minţii. 
Fiind chemat la o emisiune transmisă în direct la televizor, el a făcut o demonstraţie a puterii 
lui. Spre surprinderea celor de la televiziune, s-au primit telefoane de la unii telespectatori 
care spuneau că privind emisiunea au avut parte de manifestări similare: li s-au îndoit şi lor 
cuţitele sau furculiţele. 

17 iunie 1991 

Cu mari emoţii şi puţină frică am făcut Shank Praksha la na. Prin această tehnică de Kriya 
Yoga se deblochează ca na le le energetice care au legătură cu Manipura Ceakra şi se curăţă 
stomacul. 

Când am început să beau primele căni cu apă sărată, a început să mi se facă rău. îmi era 
teamă că o să cad la pământ. Cu mare greutate făceam exerciţiile fizice, pentru că burta îmi 
era din ce în ce mai plină. La un moment dat, am avut impresia că nu voi putea să elimin apa 
şi că de la sare voi face o criză de rinichi. Dar lucrurile au intrat în normal. După primul 
scaun, care a fost mai moale, au urmat scaune din ce în ce mai moi, până ce am ajuns să 
elimin apă aproape curată. La un moment dat, am văzut în closet resturi de mâncare închisă la 
culoare şi ceva care semăna cu o bucăţică mică de ciorchine de struguri, deşi de multă vreme 
nu am mai mâncat aşa ceva. Intestinul meu s-a curăţat foarte bine. Cine ştie cât timp va mai 
trece până ce medicina clasică va descoperi tehnici de vindecare la fel de eficiente ca cele 
tradiţionale. Poate că niciodată. 

De altfel, se pare că lucrurile merg în direcţie contrară, că din ce în ce mai mulţi doctori de 
renume mondial vin să ia lecţii de la cei care cunosc tehnicile de medicină tradiţională. 

18 iunie 1991 

Câtă diferenţă între modul în care este înţeleasă calea Guru-Yoga de noi şi de Sahaja- 
yoghini. Ăia sunt ca nişte spă laţi pe creier, nu fac altceva decât să o tot contemple pe Shri-Ma 
taji, să încerce să se umple de energia ei. Muierea asta e Dum ne zeul lor. Unul dintre ei mi-a 
zis că după epoca Tatălui, a Ve chiului Testament, şi a Fiului, adică a Noului Testament, a 
venit epoca Duhului Sfânt, dominată de Shri Mataji. 

Discipolii ei sunt un fel de roboţi care o ascultă fără crâcnire: centrul căii lor este persoana 
acestei muieri. 

La noi nu este aşa: Costi ne lasă libertatea de a merge pe ce cale tradiţională vrem. Faptul 
că mulţi îl venerează pe Costi ca pe un avatar este ceva liber consimţit; nu ne obligă nimeni. 
Niciodată Costi nu a spus că dacă nu îl venerăm nu putem progresa spiritual. 

Eu m-am apucat de Guru-Yoga în urma revelaţiei în care am văzut universul plin de 
energia sa. Mi-am dat seama că a-1 urma pe Costi e pentru mine cel mai important lucru. 

Costi ne învaţă să fim liberi. Ne tot repetă cuvintele lui Iisus: „Cunoaşteţi adevărul şi 
adevărul vă va elibera..." 

Shri Mataji nu face altceva decât să propovăduiască cultul personalităţii. E un idol care 
cere ca oamenii să i se închine. Şi măcar dacă ar avea un aspect mai ascetic; dar arată jalnic. 
Vai de discipolii ei! 

19 iunie 1991 

Sunt prieten cu Ramona de atâta vreme, dar relaţia este foarte searbădă. Nu îmi dau seama 
exact de ce suntem prie teni. E timp pierdut pentru amândoi. Singura explicaţie este că ea mă 
iubeşte, iar eu am nevoie deocamdată de puţină afec ţiune. Uneori mă gândesc cum ar fi să 
facem dragoste după tehnica tantrică, dar nici ea nu pare prea încântată de idee, fiind fecioară, 
şi nici eu nu am de gând să renunţ la calea ascetică. 

Cred că nu va mai ţine mult relaţia cu ea. 

20 iunie 1991 

Gândindu-mă la cât de folositoare îmi este Shank Prakshalana, mi-am dat seama că de 
multă vreme eu nu mai am arsuri la stomac. De când fac yoga, stomacul meu a intrat în 
normal. Vindecarea a fost atât de firească, încât nici nu mi-am dat seama. Şi nu mai am nici 
dureri de inimă. 

Yoga este cel mai bun leac pentru toate bolile. Mulţi s-au apropiat de ea tocmai din nevoia 
de a obţine o vindecare pe care doctorii nu au fost în stare să o aducă. Şi, venind la yoga ca să 
se vindece, au înţeles că yoga este mai mult decât o gimnastică, mai mult decât o filosofie: 
este un drum spre cer. 

Sunt unii care fac asane şi nu se gândesc deloc la aspec te le subtile: dar, chiar dacă 
progresează lent, încetul cu încetul ce ntrii lor de forţă devin mai puternici; oamenii se lasă 
mo de laţi de yoga. Yoga te modelează ca un sculptor, dacă vrei să fii de lut: trupul şi sufletul 
se schimbă şi devin de nerecunoscut. 

Mintea mea este aproape alta; aş fi vrut să scriu cu totul alta, dar nu este aşa. Mai sunt 
atâtea lucruri care mă leagă de lumea asta... Nu mai departe de ieri, ajungând mai repede la 
sală, m-am dus pe terenul de baschet. Am jucat cu nişte adversari mai buni ca mine, dar am 
dat un coş de zile mari. Andra, trecând pe lângă teren, a râs când m-a văzut: „Oare şi 
Maharishi o fi jucat baschet?" 

„Nu, i-am zis. Când voi fi la nivelul lui, nu voi mai juca nici eu." 

21 iunie 1991 

Mâine vom primi iniţierea în Laya-Yoga. Nu ştiu prea mul te despre acest gen de yoga, în 
afara faptului că este cen trat pe meditaţia asupra unei silabe sau a unui cuvânt sacru. Aştept 
să trecem cât mai repede la tehnicile de Raja-Yoga, yoga regală, prin care se ajunge cel mai 
direct la Samadhi, la unirea cu Absolutul. 

22 iunie 1991 

Stând la coadă ca să primesc iniţierea în Laya, am auzit câteva dintre comentariile celor 
care fuseseră iniţiaţi cu câteva minute înaintea mea. Erau foarte marcaţi. Radu mi-a spus că 
parcă ar fi primit un ciocan în frunte atunci când i s-a dat mantra. 

Eu nu am simţit nimic deosebit: dimineaţă m-am certat iar cu tata şi nu m-am liniştit nici 
acum. Milarepa, prin magie nea gră, a omorât vreo treizeci şi cinci dintre rudele care l-au fă 
cut să sufere. Şi abia apoi s-a apucat de drumul spiritual. Uneori îmi trece prin gând că, la cât 
mă supără tata, ar merita şi el o mică surpriză. Dar nu sunt eu Milarepa, aşa că scapă uşor. 

Mantra pe care am primit-o este secretă, nu trebuie să o spunem la nimeni. Repetând-o, se 
aude un sunet fin, ca ţiuitul televizorului. Ascultându-1, trebuie să te laşi pătruns de energia 
mantrei. Speram ca iniţierea să fie mai spectacu loasă, dar nu a fost. Nu am fost eu vrednic să 
simt ceva mai deosebit. 

23 iunie 1991 

Primul regim Oshawa, numai cu orez fiert şi grâu. Nu mi se pare cine ştie ce. Oricum, în 
ultimul timp am mai găsit o do vadă că organismul meu este mult mai sănătos: urina mea este 

aproape incoloră. Ei, nu chiar incoloră, dar aproape. Asta este o dovadă că nu mai am aşa 
multe toxine în organism. 

In timp ce fac Laya Yoga, nu mai aud doar sunetul man trei, ci o muzică de sunete înalte. 
Cred că asta este mu zi ca sferelor despre care vorbea Platon. L-am întrebat pe Costi dacă e 
bine ce mi se întâmplă şi mi-a zis să fiu atent numai la sunetul mantrei. Dar este foarte greu. 
Muzica pe care o ascult este ceva sacru. Nu îmi dau seama dacă mi-o transmite vreo fiinţă 
superioară sau dacă este chiar muzica cosmosului. 

Poate că e doar o manifestare a faptului că energia pe care o capăt prin tehnica de Laya nu 
este ceva static. Pare a fi un flux de energie de diferite intensităţi. Energia cea mai înaltă 
provoacă sunetul cel mai fin. 

24 iunie 1991 

Noapte de pomină: noaptea de Sânziene. Costi ne-a zis că în tradiţia populară se spune că 
în această noapte se deschid cerurile şi cei mai curaţi pot să le vadă. 

Eu m-am apucat să le chem telepatic pe Sânziene la mine în cameră. Mă concentram, mă 
tot concentram, şi la un moment dat am simţit miros de fum. Nu credeam că apariţia lor ar fi 
însoţită de astfel de mirosuri, dar am mai meditat puţin şi abia apoi, când nu mai aveam destul 
aer, am deschis ochii să văd ce se întâmplă: miracol - în faţa mea ardea un mic foc! Mi-am 
pus chiloţii pe veioză, ca să nu mai fie aşa multă lumină în cameră, să nu mă împiedice să mă 
con cen trez. Becul s-a încins şi chiloţii au luat foc. Am deschis repede geamul şi i-am 
aruncat. Anul ăsta n-am avut parte de Sânziene; poate la anul. 

29 iunie 1991 

Pentru că atacurile împotriva lui Costi nu mai contenesc, ne-a rugat astăzi să semnăm o 
scrisoare în care se precizează că tot ceea ce învăţăm de la el e cât se poate de benefic pentru 
noi. Cred că o idee mai bună era să ne pună să scriem fiecare câte o scrisoare separată: aşa mi- 
aş fi putut manifesta mai deplin recunoştinţa pe care i-o port. 

1 iulie 1991 

Muzica tradiţională hindusă pe care o am de la Mircea îmi place foarte mult. E o melodie: 
„Om, Shiva, om, Shiva, om namah Shivayam", care mă fascinează. îmi vine să dansez pe ea, 
dar nu ştiu gesturile pe care ar trebui să le fac. Astfel de dansuri sunt sacre şi nu vreau să mă 
joc cu ceva atât de serios. Muzica indiană îmi place mult mai mult decât folclorul nostru de 
doi bani: „Hai, Leliţă, la portiţă, să îţi mai dau o guriţă" şi altele la fel. Folclorul lor este plin 
de sacralitate. 

Spaţiul oriental mă copleşeşte: e intersecţia dintre cer şi pă mânt. Acolo copiii cresc aflând 
despre Ramayana, despre Krishna. Ei iau parte la marile ceremonii anuale, la care îi pot vedea 
pe marii rishi. 

3 iulie 1991 

Un cuvânt tare de tot: „Care este diferenţa dintre un occidental şi un oriental lipsit de 
cultură?" 

„Occidentalul, dacă vede o floare frumoasă, o ia, o rupe, o miroase, o pune în glastră şi 
apoi o aruncă. Orientalul se uită la floare, se lasă pătruns de frumuseţea ei şi apoi o lasă să mai 
fie admirată şi de alţii." 

Diferenţa aceasta exprimă foarte bine motivul pentru care fac alergie la toate convenţiile 
lumii civilizate: aceste conven ţii sunt o formă de modelare artificială a relaţiilor dintre 
oameni. 

4 iulie 1991 

Ascult muzica lui Enio Morricone. Multă muzică de caii ta te am auzit pentru prima oară la 
Costi, dar Enio Morricone mi se pare cea mai sensibilă. Melodia pe care tot meditez e o 
melodie de care nu mă pot sătura. Costi ne-a zis că asta e diferenţa dintre muzica de calitate şi 
muzica proas tă: de muzica proastă te saturi repede, pe când pe cea de calitate o poţi asculta 
ani la rând. 

5 iulie 1991 

Ni s-a vorbit la conferinţă despre Gurdjieff, fondatorul celei de-a patra căi. El avea nu 
numai puterea de a levita, ci şi puterea de a-şi muta discipolii dintr-un loc în altul şi chiar de 
pe o planetă pe alta. Dacă vroia ca într-o secundă să se afle cu toţi pe lună, o putea face. 

Aureliu mi-a povestit secvenţe dintr-un film documentar despre Morihei Ueshiba, unul 
dintre cei mai mari maeştri de arte marţiale ai tuturor timpurilor. El a practicat „arta păcii". A 
ajuns la un nivel atât de ridicat, încât nu avea nevoie să îşi aţin gă fizic adversarii cu care se 
lupta. Ci, de la jumătate de metru, făcea anumite mişcări şi practic pe adversari îi atingea 
numai cu energia sa. Dacă mi-ar fi dat şi mie caseta mi-ar fi prins bine: aş fi arătat-o celor 
care neagă existenţa câmpurilor energetice. Sau nu, unii ca aceştia ar putea spune că filmul 
este o bazaconie, că secvenţele sunt regizate şi nu reale. 

8 iulie 1991 

Am văzut o revistă cu fotografii Kirlian: am văzut câmpul energetic al frunzelor, al 
palmelor, al corpului omenesc. Tradiţia orientală a primit o firească confirmare din partea 
oamenilor de ştiinţă. Nimeni nu mai poate contesta acum existenţa corpurilor energetice. 

Se poate pune în evidenţă, cu ajutorul unor aparate speciale, chiar culoarea aurei. Dacă aş 
avea un asemenea aparat, aş putea şti exact la ce nivel spiritual mă aflu. Aura spune totul. 

Am văzut şi poze cu coloane energetice care nu se vedeau cu ochiul liber sau cu alte 
biocâmpuri luminoase şi m-am mirat că pelicula fotografică surprinde detalii pe care ochiul 
omenesc nu le poate vedea. 

Un singur lucru nu îmi este clar cu asemenea avantaje de care omul din vechime nu avea 
nevoie: cum de pelicula fotografică, şi chiar aparatul Kirlian, se înşală în anumite cazuri. Cel 
mai clar exemplu este al lui Shri Mataji, care este o impostoare: ea apare în poze înconjurată 
de o aură luminoasă foarte puternică. Mai mare decât a sfinţilor din icoane. Ori e clar că, cel 
puţin în cazul ei, tehnica fotografică nu este obiectivă. 

Cine poate modifica culoarea aurei lui Shri Mataji? Nu mai spiritele întunericului care o 
protejează. Nu trebuie să am încredere deplină în astfel de fotografii. Oricum, eu am văzut că 
şi pe filmul fotografic se pot observa câmpurile energetice, deci nu este vorba de un simplu 
trucaj, cum cred unii. 

Nu, e mai mult, e un trucaj energetic. 

9 iulie 1991 

După ce am scris în jurnal despre pozele cu Shri Mataji, am stat să mă gândesc dacă nu 
cumva şi în cazurile în care vocile morţilor vorbesc la telefon sau apar înregistrate pe bandă 
magnetică poate fi vorba de ceva necurat. Sau în cazurile în care morţii înşişi apar în chip 
inexplicabil în fotografii făcute după moartea lor. 

Din punct de vedere logic, mi se pare foarte firească o astfel de ipoteză. Dacă spiritele 
malefice, duhurile întune ri cu lui, cum li se mai spune, pot falsifica culoarea aurei unei 
persoane, de ce nu ar putea să falsifice şi toate celelalte? 

Nu vreau să fiu sceptic, dar îmi dau seama că teritoriul acesta de graniţă este foarte riscant. 

Costi ne-a vorbit despre cât de uşor se pot păcăli cei care fac spiritism: vor să cheme mari 
personalităţi sau mari spirite şi de fapt intră în legătură cu spirite inferioare. Neavând po si 
bilitatea obiectivă de a şti cu cine comunică, mulţi spiritişti au ajuns în mari rătăciri. Pentru că 
au luat drept bune informaţii care nu aveau nici o legătură cu realitatea istorică, şi lumea i-a 
etichetat imediat drept şarlatani. 

Şi, de fapt, dacă ar fi să duc raţionamentul până la capăt, chiar şi cei care au primit de la 
spirite informaţii corecte despre anumite lucruri din trecut ar putea să fi căzut în cap ca nă: 
spiritele respective puteau da informaţii corecte de spre tot ceea ce putea fi verificat pe cale 
obişnuită şi ar fi pu tut minţi în tot ceea ce ţine de cunoaşterea ezoterică. Nu pu teau fi 
verificaţi pe altă cale. 

Faptul că multe dintre aşa-zisele mesaje spiritiste privi toa re la facerea lumii, la ierarhia 
cerească sau la viitorul lumii sunt cât se poate de contradictorii arată tocmai că o mare parte a 

spiritiştilor sunt păcăliţi de spiritele cu care comunică (asta dacă nu cumva nu sunt ei înşişi 
numai nişte şarlatani care vor să îşi vândă cărţile pentru a se îmbogăţi). 

Da, oricât e de ciudat, în lucruri precum pozele câm pu ri lor energetice sau chiar în tehnica 
Kirlian nu trebuie să am încredere oarbă. S-au păcălit destui. 

M-am cam lăsat prins de argumentele logice: dar logica este unul dintre cele mai serioase 
obstacole pentru cel care vrea să se elibereze. Realităţile spirituale sunt de aşa natură încât, 
dacă analizezi totul cu mintea, pierzi impactul viu al experienţei nemijlocite cu Absolutul. 

Pe viitor ar trebui să am grijă să nu mă biruie ispita aceasta a explicaţiilor raţionale. Dar nu 
cred nici că e bine să fii fără pic de logică, că atunci rişti să cazi în cine ştie ce năzbâtii. 

Calea cea mai simplă este să te laşi dus de mână de ma es tru. El poartă răspunderea asupra 
traseului tău. Dacă Costi ne spune despre ceva că este rău, înseamnă că aşa este. E mai simplu 
să am încredere în experienţa lui, decât în slabul meu discernământ. 

10 iulie 1991 

M-am decis să mă rad în cap. E o decizie foarte serioasă, pentru că prin ea îmi manifest 
dorinţa de a nu accepta rigorile lumii. Lumea trăieşte după nişte principii care nu au nici o 
legătură cu viaţa spirituală. Toţi sunt obsedaţi de averi, de sex, sunt obsedaţi să placă 
celorlalţi. Eu nu vreau să plac ni mă nui, eu vreau să îmi văd de progresul spiritual. Ştiu că, 
după părerea oamenilor, voi arăta mai urât. Dar nu mă inte re sea ză. Mi-a plăcut mie să mă 
placă fetele, să se topească după mine. Acum trag macazul. De acum, când mă voi privi în 
oglindă, voi şti că dacă arăt ca marii asceţi, trebuie să şi trăiesc pe măsură. Dacă mă rad în cap 
numai ca să arăt ca ei, nu rezolv nimic. Dar aşa, fiecare privire în oglindă va fi pentru mine un 
impuls pentru a mă schimba. 

12 iulie 1991 

M-am ras în cap singur. A fost o experienţă interesantă. Cum e tunsul la călugărie. Simţi că 
te desparţi de ceva din tine, rupi anumite legături cu trecutul. Foarte bună ideea de a renunţa la 
păr. Toţi cred că a fost un act excentric. Treaba lor. Gregorian a plănuit o plecare prin 
Făgăraş, după care mă ia la Costineşti, în „raiul yoghinilor". Sper să fie interesant. 

16 iulie 1991 

Nu a fost greu să ţin două zile de post negru în aceeaşi săptămână. Voi dubla deci zilele de 
post negru, pentru că am corpul mai energizat, mai uşor. Sunt tentat să prelungesc chiar postul 
până mâine. Tata iar m-a certat astăzi, a zis că sunt nebun, că îmi distrug organismul. El nu 
are cum să îşi dea seama cât folos voi avea eu de la aceste postiri. Sunt mici trepte spre 
desăvârşire. 

Am auzit despre asceţii care trăiesc fără să mănânce nimic. Tereza Neumann trăia numai 
cu o fărâmă de pâine sfinţită. Mi-ar plăcea şi mie să ajung ca ea. Oricum, mai e un avantaj din 
postul negru: nu trebuie să mă mai gândesc ce voi mânca. După ce termin liceul poate voi 
reuşi să trăiesc fără să mă angajez: nu voi mai fi nevoit să fac rost de prea mulţi bani pentru 
hrană, dacă nevoile mele vor fi reduse la minim. 

Haine noi nu îmi mai trebuie: am primit tot ceea ce îmi este necesar. Iată un lucru care mă 
ajută mult: grija celorlalţi. Şi am primit haine noi, nu vechituri. De fapt, am primit şi unele 
mai vechi, dar sunt rezistente şi pentru multă vreme am îmbrăcămintea asigurată. 

22 iulie 1991 

Sunt în prima mea întâlnire serioasă cu muntele. Cu Gregorian, cu Victor şi cu Ovidiu. 
Acum suntem în Făgăraş, după ce zilele trecute am fost în Piatra Craiului. E atâta linişte la 
munte. Scapi de toată hărmălaia oraşului. Natura e superbă. 

In Piatra Craiului am avut o confirmare a puterilor mele telepatice. Trebuia să mai stăm o 
zi la cabana Curmătura, ca să ne mai odihnim. Dar de dimineaţă eu am simţit că trebuie să 
ajung neapărat în Zărneşti, la poalele muntelui. Am tot insistat, până ce l-am convins pe 
Gregorian să mă lase. Simţeam cum o putere ca un magnet mă cheamă jos. Aşa cum, mai 
demult, puterea care ieşea din Cristina Andrei mă respingea, tot aşa puterea asta mă chema. 
Am coborât mun tele cu încă un turist, şi când am ajuns la şosea, o colegă de-a Dianei mi-a 
făcut cu mâna dintr-un autocar de Bucureşti care a trecut pe lângă mine. Am fugit după 

autocar o vreme şi am aflat că aproape era un loc unde se tăceau tabere şcolare. M-am dus 
până acolo, cu inima bătându-mi puternic. Credeam că dau de Diana. Da, Diana era în tabără, 
dar nu vroia să vorbească cu mine. M-am întors pe munte trist că nu i-am vorbit, dar bucuros 
că legăturile noastre telepatice sunt atât de puternice. Dragostea dintre noi a fost puternică, de 
aceea am coborât de la cabană. Şi nu aveam habar că ea va veni prin zonă, deci nu poate fi 
autosugestie. 

Nu m-a chemat nici un loc sacru, nici un guru şi nici măcar cineva care vroia să mă vadă. 
M-a chemat, fără să vrea, Diana. Dacă nu aş fi fost atât de însetat de o viaţă asce ti că, poate 
nu ne despărţeam. Am fi avut parte de toate des fă tă rile tantrice. Dar nu regret că ne-am 
despărţit. Oricât e de frumoasă, îmi putea fi balast pentru desăvârşire. 

A doua zi, când coboram cu grupul pe acelaşi drum pe care coborâsem pentru ea, am văzut 
urme de urs. Dacă nu aş fi fugit spre cabană de frica întunericului, că nu se mai vedea 
marcajul, dacă aş fi mers mai încet, dădeam de urs. Cobo râ rea cu ditamai rucsacul în spate a 
fost pentru mine extrem de grea. Genunchii îmi tremurau, de-abia făceam câte un pas. Şi cu o 
zi înainte coborâsem în fugă. Mi-a trecut prin cap să re nunţ la Făgăraş. Dar a fost doar o febră 
musculară care a trecut repede. 

Tot în Piatra Craiului, ieşind în prima noapte din cort, am văzut la rădăcina unui brad, cam 
la două sute de metri, o lumină ciudată. Gregorian a zis că poate e o comoară. Era ca un foc 
care nu se stingea. Aş fi vrut să mă duc acolo singur, dar mi-era teamă de duhurile muntelui. 

23 iulie 1991 

Iar am trecut pe lângă moarte. La un moment dat aveam de ales între trei drumuri şi am 
preferat să mergem prin Strun ga Dracului, care e mai abruptă. Eu am vrut să merg separat de 
grup, simţind dorinţa de a face faţă singur acestei mici încercări. La un moment dat, într-o 
porţiune în care urcam aproape vertical, am simţit că mă lasă puterile. Nu mă mai puteam ţine 
de sârma de sprijin. Ceilalţi nu m-ar fi putut ajuta nici ei, fiind mai jos. O clipă m-am gândit 
să îmi dau drumul şi să cad. Dar mi-am zis că, dacă acolo e Strunga Dracului, poate că dracii 
vor să mor pe loc. Mi-am adunat ultimele puteri şi am trecut mai departe. Nu le-am zis 
celorlalţi prin ce am trecut, ca să nu mă certe. Diferenţa de vârstă dintre noi e prea mare şi nu 
vreau să mă trateze ca pe un copil. Gregorian e prea grijuliu. 

A mai fost un loc considerat periculos, numit „La trei paşi de moarte", dar tot grupul nostru 
a trecut uşor. Era straniu să vezi cruci pe acolo, să ştii că au murit oameni. 

24 iulie 1991 

Când ajungem pe câte un vârf, pe Moldoveanu, pe Negoiu sau pe oricare alt vârf, dăm de o 
cruce mare. Comuniştii atei nu au avut ocazia să distrugă şi aceste cruci. Unele cruci au şi câte 
o iconiţă pe ele. In preajma fiecăreia dintre aceste cruci au şi ceilalţi un sentiment de evlavie, 
dar cu mine e altceva. Ii rog să mă scuze şi mă duc singur lângă cruce. Iisus mă atrage, Iisus 
mă cheamă. Mi se umple sufletul de fiecare dată când mai dăm de o cruce. Legătura mea cu 
Iisus nu poate fi înţeleasă de către ceilalţi. Ce să le spun? Că simt cum mă cheamă Iisus? Dacă 
ar simţi şi ei aceeaşi chemare, poate că ar medita mai mult lângă cruci. 

Chemarea pe care o simt nu este raţională. Ci parcă ascult cum întreaga mea fiinţă e 
umplută de pacea lui, cum mă chea mă la el. Poate că dacă aş fi pornit pe calea tantrică, în loc 
de Iisus, îl găseam pe puternicul Shiva. Meditaţiile ar fi fost poate mai eficace din punct de 
vedere energetic, dar nu ştiu ce m-ar fi putut face să îl iubesc pe Shiva. Trăirile pe care le am 
lângă aceste cruci, sunt cel mai important punct spiritual al acestui drum pe munte. 

25 iulie 1991 

îmi place să găsesc în toate micile întâmplări ale zilei aspec tul spiritual. La cabana Surpată 
se poate ajunge şi cu maşina. Noi, după vreo cinci ore de mers. Un tip împreună cu taică-său, 
veniţi cu maşina, se suie vreo treizeci de metri spre noi şi, la un moment dat, tânărul, extenuat, 
zice: „Vai, ce am obosit..." M-a bufnit râsul. Nu îmi imaginam că unii pot fi atât de comozi. 
Aşa şi cu urcuşul spiritual: cei mai mulţi fac câţiva paşi, după care obosesc. Dar trebuie să 
urci tot timpul. Pauzele sunt foarte periculoase: poţi să nu mai ajungi la destinaţie. 

Mie îmi place să merg pe unde este drumul mai riscant. Cel mai frumos este când mergi pe 
culmea muntelui, când vezi în jos şi într-o parte, şi în alta. 

26 iulie 1991 

Mâine suntem în Bucureşti. Iubesc muntele de o mie de ori mai mult. Munţii Făgăraş nu 
sunt numai cei mai înalţi din ţară, sunt şi cei mai frumoşi. 

Se apropie plecarea la Costineşti. Circulă atâtea zvonuri de spre tabăra de yoghini. Că ar 
avea loc cine ştie ce orgii. Mă voi convinge. M-a mirat oricum să văd cum Gianina îşi făcu se 
încă de la sală listă zilnică: cu cine se va culca la mare. E o ţipă fier bin te, dar chiar aşa... 
Sper să judec toate prin prisma tantrică, să nu mă las influnţat de ideile precon cepute ale 
creştinilor. 

Oricum, eu cu Gregorian suntem ferm hotărâţi să nu pară sim calea ascetică, indiferent cât 
de atrăgătoare ar fi fetele noastre. Trebuie să recunosc că mă aştept să îmi fie greu să rezist 
între atâtea trupuri goale. Mintea mi-o cam ia razna şi parcă uneori nu vreau să o stăpânesc. 

28 iulie 1991 

India secretă e o carte care m-a cucerit de la primele pa gini. Paul Brunton mi se pare cel 
mai bun ghid în spaţiul ori en tal: dacă nu aş fi citit nimic despre yoga până acum, dacă nu aş 
fi auzit nimic despre desăvârşire, dar dacă aş fi citit această carte, m-aş fi apucat de yoga 
imediat. 

Cartea e atât de interesantă, încât cred că ar trebui să fac rost de mai multe exemplare, ca să 
o pot da la cât mai mulţi oameni să o citească. Cred că Paul Brunton reuşeşte să cap ti veze 
mai repede decât oricare altul. 

Am citit cărţi scrise de maeştri de o mie de ori mai înţelepţi decât el, dar nu am simţit 
dorinţa de a urma cele spuse de ei, aşa cum am simţit dorinţa de a fi discipol al lui Maharishi. 



IV. Iluminarea tantrică 

4 august 1991 

Am ajuns la Constanţa. Stau trei zile la Liana, apoi plec la yoghini. In vagonul cu care am 
venit de la Bucureşti s-au dat peste o sută de amenzi la colegii noştri care vroiau să meargă cu 
naşul. Eu mi-am luat bilet şi nu am regretat. Controlorii au dat amenzi, cu multă răbdare, la 
toată lumea. Nu au vrut şpagă. In compartiment cu mine am cunoscut o ţipă, Lavinia. Trece 
tot în al doilea an de yoga. E o ţipă mişto, cu patru ani mai mare decât mine. Am plăcut-o 
destul de mult pe Lavinia. Şi cred că nu e singura fată frumoasă pe care o voi vedea în această 
călătorie. 

6 august 1991 

La Constanţa, plaja e cam murdară, dar marea e destul de caldă. Se pare că unele femei şi- 
au pierdut sutienele. Cred că la Costineşti îmi va fi ruşine să fac nudism. Ba nu, voi face. 
Ruşinea e un păcat, nu trebuie să am prejudecăţi. Mi-e ruşine şi datorită faptului că ceilalţi 
yoghini, cu o experienţă tantrică solidă, sunt mai arătoşi decât un ascet slăbănog ca mine. Nu 
prea am cu ce să mă laud. 

7 august 1991 

Am ajuns la Costineşti. Stau, împreună cu Gregorian, la vreo zece minute de plajă. Aici 
programul yoghin este destul de încărcat. Am zărit-o pe Lavinia. Nu ştiu dacă ea m-a văzut. 

Am făcut nudism. La început, după ce mi-am dat jos slipul, am fugit în mare. Mi-era ruşine 
de ceilalţi. Contactul cu apa a fost interesant. Marea e plină de energie feminină, de energie 
yin. Am simţit-o, gol fiind, cum mă primeşte ca un pat, cum mă face să mă simt una cu 
natura, una cu întregul cosmos. Senzaţia aceasta e minunată. Dar până la urmă a trebuit să ies 
din apă. Am ieşit în fugă şi m-am aruncat pe pătură, cu burta în jos. Dar privind în stânga şi în 
dreapta, văzând numai trupuri goale, am căpătat curaj. Nu îmi plac bărbaţii goi, arată cam 
caraghios. Dar unele fete şi femei îmi plac. E atâta armonie în trupurile lor... 

Mi-am schimbat gusturile. Când eram mai mic îmi plăceau fetele slăbănoage, dar acum 
încep să înţeleg că sânii sunt un magnet eficient. încep să mă maturizez. Cred că nu îmi va fi 
prea greu să stau cuminte, pentru că aproape toate fetele sunt cuplate. La 17 ani, faţă de 
ceilalţi masculi sunt doar un pitic. Nu îmi place asta, dar nu am ce face. I-am zis lui Gregorian 
că poate nu ar fi atât de rău să trecem prin iniţierea tantrică, dar s-a opus. A zis că cedez prea 
repede. Da, o să fiu cuminte! 

9 august 1991 

Am încercat să o chem telepatic pe Lavinia. Mi-am zis: „Dacă Diana a putut să mă cheme 
de la aşa distanţă, poate reuşesc să o chem şi eu pe Lavinia". Şi, culmea normalităţii yoghine, 
a venit. Fără să ştie că vreau să o văd, fără să ştie că mă gândesc la ea. In câteva minute a 
venit. Asta o fi tot o formă de tantra, tantra albă: când nu are loc contactul sexual, ci numai o 
formă de comuniune energetică. 

Am dansat cu Lavinia şi ne-am simţit foarte bine. Yoghini în discotecă, o situaţie 
anormală. Dar dansul ne-a apropiat. Ea are un prieten, Gelu, dar nu e nici o problemă. El nu e 
un tip posesiv. E original. Seamănă cu chipul din icoana lui Iisus. 

Se pare că şederea mea aici, în afara meditaţiilor yoghine şi a asanelor de pe plajă şi a 
programului destul de serios, va avea şi un capitol pe nume „Lavinia". 

Gregorian nu e prea încântat de subiectul Lavinia. El e ca o babă moralistă care nu ştie să 
vadă frumosul, ci e obsedată nu mai de ceea ce zice lumea despre un subiect sau altul. Gre go 
rian nu e un yoghin autentic, e doar un creştin care vrea să ju de ce Orientul prin lupă creştină. 
Şi nu va înţelege nimic din el. 

10 august 1991 

Am visat ceva legat de Atlantida şi am găsit o piatră ciudată, care seamănă cu un simbol 
văzut în serialul „Omul din Atlantis". Am făcut o meditaţie prin care am invocat toţi marii 
maeştri şi toate spiritele, ca să încarce talismanul meu cu cât mai multă energie. Am chemat-o 
telepatic pe Lavinia departe, pe plajă, dar nu a venit. Vroiam să fiu singur cu ea. Şi cât de 
departe m-am dus... Mă îndepărtasem mult de Costineşti. Pesemne că telepatia nu 
funcţionează întotdeauna cu aceeaşi putere. Sunt cam dezamăgit că nu a venit. 

La meditaţia de după-masă de pe plajă, am avut încă o confirmare a puterilor paranormale 
ale lui Costi. A atins cu mâna o fată care venise lângă noi, n-am înţeles de ce, şi fata şi-a 
pierdut puterea de a vorbi. Ea nu era yoghină, nu era din grupul nostru. Oricum, nu părea prea 
speriată. I-am spus să vină să încerc o să o ajut. A fost de acord. M-am concentrat până mi-am 
consumat toată energia din Ajna-Chakra, dar degeaba. Nu pot dezlega eu ceea ce a legat 
maestrul meu. Dacă duşmanii lui Costi ar vedea-o pe fată, ar avea o dovadă vie a puterilor 
sale. Zilele trecute întreba cineva: „Ce maestru de yoga e ăsta care abia face asanele?..." Iată 
că, indiferent cum face asanele, Costi are capacităţi paranormale. 

Eu m-am făcut de râs, nu am fost în stare să o ajut pe fată să vorbească. Pe viitor trebuie să 
am mai multă grijă atunci când mă mai bag în aşa ceva. 

11 august 1991 

S-a făcut astăzi excursie pe la mănăstirile din zonă. Au plecat mulţi yoghini. Eu, din lipsă 
de bani, am rămas în Costineşti. îmi place să meditez, să sorb energia soarelui. îmi doresc din 
ce în ce mai mult să devin un mare yoghin. In pal me şi în ochi am din ce în ce mai multă 
energie vindecătoare. Asanele mă ajută să amplific această energie. Seara am fost la concert, 
la „Celelalte cuvinte..." Intrarea a fost liberă. îmi place mult o melodie de-a lor, dar nu au 
cântat-o. Atmosfera încinsă. Nu degeaba zice Costi că muzica rock e satanică. M-am convins 
văzându-i pe cei din public. 

E atât de bine să ai un mare maestru lângă tine. Costi este şansa vieţii mele. Ştie să îmi 
arate ce e rău şi ce e bine. El ştie totul. Vorbeşte despre cele mai tari tehnici de meditaţie ca şi 
cum le-ar fi practicat pe toate. 

Ţin la Costi din ce în ce mai mult. Aş da orice ca să mă primească în grupul lui de discipoli 
apropiaţi. Mi-ar fi mult mai uşor să mă eliberez dacă i-aş sta în preajmă. 

Aici nu are loc desfrâul despre care vorbesc gurile rele. Da, am auzit că sunt nişte şedinţe 
secrete, într-un loc mai îndepărtat, şi că Costi trece de la o fată la alta pentru a le aju ta să îşi 
ridice nivelul vibraţiilor, folosindu-se de o tehnică tan tri că. Dar chiar dacă ar fi aşa, nu e 
vorba de sex în grup. Dacă era, m-aş fi dus şi eu o dată, să văd exact ce fac. 

Fetele roiesc în jurul lui Costi nu pentru că este un armă sar, ci pentru că este un maestru 
tantric. Poate că dacă eram femeie aş fi vrut şi eu să am parte de o noapte cu maestrul. 

12 august 1991 

Mă pot considera un tantric. Am avut o mare şi neaştep ta tă revelaţie. Am încercat să fac 
prima meditaţie de Tantra albă, stând pe plajă, faţă în faţă cu Lavinia. Ne atingeam doar 
palmele şi vârful genunchilor. In clipa în care ne-am aşezat în această postură a avut loc 
revelaţia: în loc să meditez la unirea cu energia Laviniei, am uitat că sunt om; am simţit cei 
şapte centri de forţă ai Universului. Auzisem ceva vag despre această învăţătură secretă, cum 
că Universul e ca o fiinţă mare în care există la un alt nivel toate planurile fiinţei, până la 
conştiinţă, dar revelaţia a fost şocantă. A fost un dar pe care mi 1-a făcut Forţa Supremă pentru 
a înţelege valoarea căii tantrice. 

Simţeam că nu exist decât eu şi Universul. Energia cen tri lor de forţă ai cosmosului intra 
în mine. Eu deveneam ener- gie. Sunt sigur că acest extaz face parte din stările de con ştiin ţă 
de care au parte marii iniţiaţi. M-am umplut de o pace şi linişte de nedescris. Am gustat raiul 
yoghinilor. 

Aceasta a fost cea mai minunată experienţă din viaţa mea. îmi dau seama că toate cuvintele 
din textele yoghine despre extaz pot fi experimentate de către cel care vrea cu adevărat. Sunt 
un alt om: am gustat nemurirea. Ştiu că noi suntem părticele din Dumnezeu, că Dumnezeu nu 
e decât conştiinţa Universului şi că noi suntem chemaţi să înţelegem identi ta tea noastră cu 
Dumnezeu şi să ieşim din lanţul reîncarnărilor, să părăsim necunoaşterea şi ignoranţa. Până 
azi simţeam un fel de emoţie gândindu-mă la Dumnezeu; nu îmi era clar dacă există ca 
persoană sau nu. Cred că meditaţia de azi m-a ajutat să îl înţeleg pe Lucifer: să simţi că eşti 
atât de mare şi să vrei să fii totul. 

Acum îmi e greu să mă mai consider un om obişnuit, după ce am gustat din nemurire. 
Trebuie să înţeleg că sunt Dum ne zeu, că toţi suntem Dumnezei. Şi primul pas pentru cunoaş 
te rea acestei taine a fost făcut prin meditaţia tantrică. 

13 august 1991 

O poveste tantrică celebră spune că un pustnic şi-a petre cut toată viaţa în cea mai aprigă 
asceză dar nu şi-a găsit liniş tea. In cele din urmă, a ajuns pe malul unui râu în care se scăl da 
o maestră tantrică. Cucerit de feminitatea ei, cucerit de frumuseţea ei, pustnicul a renunţat la 
asceză pentru ea. Şi lân gă ea şi-a găsit liniştea. Consideram această poveste un pre text folosit 
de colegii mei din anii mai mari pentru a prac tica viaţa sexuală tantrică; sunt unii dintre ei 
veniţi la yoga numai pentru a găsi fete care pică în plasă fără prea multe comentarii. Aşa e 
Radu. Mi-a zis că el nu poartă chiloţi, că tantricii nu poartă chiloţi, ca să poată să se 
împreuneze mai repede. Poate că cei din India nu poartă, că au robe. Dar să porţi pantalonii pe 
piele nu mi se pare o idee strălucită. 

Şi totuşi, chiar dacă povestea cu pustnicul mi se părea bună numai pentru cei ca Radu, 
meditaţia de ieri cu Lavinia m-a făcut să îmi schimb radical modul de a înţelege viaţa. Chiar 
dacă nu voi avea relaţii sexuale cu ea, vreau ca medi ta ţiile de Tantra Albă să facă parte din 
programul meu yoghin. Oricât aş fi încercat eu prin propriile mele puteri să simt cen trii de 
forţă ai Universului, nu aş fi reuşit. 

Dar fuziunea mistică dintre energia mea şi energia Lavi niei a produs un scurt-circuit. 
Chiar dacă aş dansa în fiecare zi cu Lavinia, chiar dacă ne-am zbengui ca doi îndrăgostiţi şi 
dacă am înota până obosim, câştigul pe care îl obţin prin Tantra Albă e mult mai mare decât 
cel obţinut din asceză. 

14 august 1991 

Azi-noapte, noapte de pomină cu Lavinia. M-a dus de mână în Golful Francez, un loc 
tocmai bun de făcut dragoste. Eu, care ziceam că mai devreme de cinci luni nu voi face dra 

goste cu ea, am cedat repede gândului. La prima îmbrăţişare pe plajă, sub razele lunii, am vrut 
să o dezbrac. Nu s-a lăsat. Lavinia are o experienţă tantrică destul de mare. Şi de aceea a ştiut 
să îşi stăpânească trupul. Eu m-am înfierbântat repede, dar văzând că ea nu vrea nimic serios, 
m-am potolit. 

După ce ne-am săturat noi de atâtea sărutări romantice, am luat-o pe jos spre celelalte 
orăşele. Când Lavinia şi-a dat seama că îşi uitase ochelarii în Golf, eu am vrut să ne întoar 
cern după ei. „Cum să îi găsim pe ditamai plaja, şi numai la lumina lunii? Nu are rost!" 

„Ba are", i-am spus şi cum ne-am întors i-am găsit ime diat. Am avut credinţa că voi fi 
călăuzit de vreun spirit exact la locul la care trebuie. 

Spre dimineaţă, frânţi de oboseală, am adormit aproape de linia ferată, ca să auzim când 
vine trenul. 

16 august 1991 

Lavinia e o ţipă foarte interesantă. Chiar dacă nu este o fire prea mistică. Azi am încercat 
să o învăţ să joace baschet, dar preferă să mă vadă pe mine cum joc. Chiar dacă Costi a spus 
că nu are rost să ne cheltuim energia făcând sport, baschetul ră mâne una dintre pasiunile 
mele. Ca şi dansul. Ieri în toată discoteca numai doi ţipi dansau mai artistic decât mine. îmi 
face foarte bine mişcarea. Seara am fost la un spectacol cu „Va canţa Mare". Au şi poante 
foarte bune, dar şi poante prea vul gare. Atmosfera era foarte plăcută, stăteam pe pătură şi 
râdeam. 

17 august 1991 

Am revăzut-o pe tipa care nu mai putea vorbi, de la faza de pe plajă. Acum poate. Tot 
Costi a „vindecat-o" de muţenie. 

In timp ce ceilalţi colegi ai noştri au meditat la Budha-Maitreya, la viitorul Salvator al 
omenirii, eu cu încă patru yoghini am tras o pepeniadă pe cinste. Am băgat în noi pepene până 
nu a mai încăput. In loc să facem meditaţie cu Budha, am făcut meditaţie la budă. Să 
eliminăm toxinele. Are Gregorian o vorbă comică: „Am un sentiment lichid în mine...". Toţi 
am avut astfel de sentimente. 

Pepenele e foarte sănătos pentru organism, curăţă ficatul. Am trecut puţin pe la Costin şi 
Anca. Ei, stau câte două cu pluri în aceeaşi cameră; n-au avut parte de prea mare intimitate. 

18 august 1991 

Am fost în camera lui Costin. Acolo am văzut yantra lui Tara, altă putere cosmică. Deşi nu 
am primit încă iniţierea în secretele acestei puteri cosmice, am avut ocazia să cunosc puţin din 
energia ei. In patul de sub yantra fixată pe perete stătea prietena lui Costin, Anca. Eu, privind 
la yantra, am simţit cum puterea Tarei intră în Anca. Am început să mă concentrez asupra 
unirii energetice cu Anca, fiind la vreo trei metri de ea. Stăteam ca hipnotizaţi, privind unul la 
celălalt, absorbiţi în meditaţie. Nu ştiu ce a simţit ea, dar ştiu că, deşi ceilalţi mai treceau 
printre noi, fluxul de energie care trecea de la unul la altul nu se micşora. Am simţit că am 
făcut dragoste cu Anca şi, prin ea, cu Tara. O, Tara, abia aştept să aflu mai multe din tainele 
tale... 

Dacă Costin ar fi fost gelos, s-ar fi putut supăra pe mine: am cunoscut-o pe Anca de o mie 
de ori mai bine decât o cu noaş te el, deşi au făcut dragoste de nu ştiu câte ori. Am cu nos cut 
fiinţa ei energetică atât de bine cum nu se poate spu ne. Şi ea a vrut să mi se supună. Simţeam 
cum sufletul ei se des chide pentru a mă primi pe mine. Parcă intram în ea. Când meditaţia s-a 
terminat, picioarele erau amorţite de abia mă puteam mişca. Mi-aş fi dorit să îmi spună ce a 
simţit sau măcar să mă mângâie cu dragoste, dar nu a fâcut-o. Mă pri vea ca şi cum i-aş fi 
făcut un dar de nepreţuit. 

Laviniei îi place foarte mult cum arăt. Chiar dacă încă nu mi-a crescut părul. O adevărată 
tantrică nu se poticneşte de aspectul fizic al partenerului. Dar vreau să îmi las din nou să îmi 
crească părul normal, nu mă mai rad în cap. Ca să mă placă şi mai mult. 

Meditaţiile tantrice mă ajută să progresez pe zi ce trece. Intr-una dintre meditaţiile făcute 
cu încă vreo cinci yoghini, am încercat să intru pe frecvenţa minţii lor. Nu ştiu dacă am reuşit. 
Simt în ochi şi în palme din ce în ce mai multă ener gie. Centrii de forţă sunt din ce în ce mai 

încărcaţi. Mi-aduc aminte cum, prin clasa a opta fiind, m-am concentrat asupra cefei unui 
domn care stătea în autobuz la câteva scaune îna intea mea. Fiind maşina aproape goală, 
nimeni nu mă împie di ca. La un moment dat, simţindu-mi privirea în ceafă, s-a în tors la mine 
şi s-a uitat urât: mi-a fost teamă că o să mă poc nească. Dar uşile autobuzului s-au deschis, 
fiind staţie, şi eu am tulit-o la fugă. încă de atunci am o putere aparte în ochi. 

Am auzit că între noi a fost un yoghin care avea păduchi. De la el s-au molipsit şi alţii. Se 
pare că a fost dat afară definitiv de la cursurile de yoga. Noi nu trăim în India, noi nu trăim ca 
marii asceţi. Trebuie să ne curăţăm trupurile, nu să lăsăm să ne mănânce viermii. 

19 august 1991 

Am ajuns cu Lavinia la 2 Mai. Ni s-a făcut somn şi ne-am culcat pe sacul de dormit. Când 
a apărut şi Gregorian ne-am trezit. El s-a obişnuit destul de repede cu ideea că Lavinia e 
prietena mea. Cred că nu s-ar mira dacă i-aş spune că vreau să fac dragoste cu ea. Dar nu ştiu 
cum e cu tantrismul: bărbatul nu trebuie să îşi piardă sămânţa, pentru că e plină de energie. 
Care o mai fi plăcerea? Am înţeles că e mai ales o comuniune spirituală. Dar parcă aş vrea să 
renunţăm câteva zile să fim yoghini, parcă aş vrea să am parte de o dragoste nebună... Şi 
totuşi, calea tantrică are regulile ei: ori învăţ să îmi stăpânesc trupul, să renunţ la orgasm, ori 
mai bine nu mă apropii de Lavinia. Ea nu face nici un fel de referire la acest subiect. Poate mă 
consideră prea copil. 

Ca să o fac să nu mă mai privească astfel i-am spus de micile mele aventuri, anterioare 
practicii yoga. I-am spus că m-am apucat de yoga sătul de desfrâu. Dar a râs ironic, nu m-a 
luat prea în serios. 

Lavinia mi-a cântat la chitară. Cântă foarte frumos. Ştie şi melodii celebre, cum sunt blues- 
uri-le formaţiei „Scorpions". A compus şi ea unele melodii. Una este pentru Costi. Iar alta mi- 
a zis că e pentru mine. Cred că o compusese cu gândul la viitoarea ei poveste de dragoste. 
Care sunt eu. 

La 2 Mai e mult mai puţină lume. E o atmosferă mai familială. Ne vom întoarce curând în 
Bucureşti. Am strâns o valiză cu amintiri. 

21 august 1991 

De când am venit de la mare, sunt prieten şi cu Lavinia, şi cu Ramona. Din punct de vedere 
tantric nu e nici o problemă. Sunt unii care trăiesc chiar cu soţiile altora şi îşi lasă soţiile să 
facă dragoste cu cine vor. De fapt, nu le lasă să facă dragoste obişnuită, ci numai să facă 
Tantra. Diferenţa e mare. Lavinia nu s-a supărat că sunt prieten şi cu Ramona. Nu vreau să 
renunţ la nici una dintre ele. 

Am ieşit azi cu amândouă în Herăstrău, dar nu a fost nimic anormal. E atât de interesant să 
ţii la două fete deodată. Ramona e cam complexată de Lavinia. Nu e nici dezvoltată ca ea, şi 
nici aşa drăguţă. Dar o păstrez şi pe ea. 

28 august 1991 

Duminica e pentru creştini zi de sărbătoare: nu spală vasele, nu fac treabă. In câte vizite am 
fost, am observat că preocuparea principală a creştinilor este ca, după ce vin de la slujbă, să se 
uite la televizor. 

Vizitele sunt într-un fel plictisitoare: televizor am şi acasă, numai că nu mă obligă nimeni 
să mă uit la el. 

Eu nu ştiu exact cum e cu ţinerea duminicii, dar cred că duminica ar trebui să fie ziua lor 
religioasă. Adică după ce şase zile merg la serviciu, şi preocupările lor spirituale se reduc la 
câteva minute de rugăciune, în a şaptea zi ar trebui să îşi încarce bateriile spirituale. Dar în 
afara mersului la biserică, unde nu ştiu cât se concentrează ca să se umple de energia divină, 
acasă pierd timpul. 

De multe ori am auzit la creştini: „Azi nu spălăm, că e sărbătoare!". Dar nici nu fac vreo 
meditaţie caracteristică sărbătorii. Ramakrishna a încercat să treacă pe rând prin toate etapele 
spirituale ale marilor religii. Nu ştiu să fi scris ceva despre experienţa creştină, dar ar fi prins 
bine acestor creştini care mi se par caraghioşi: ce Dumnezeu or avea, dacă le interzice să spele 
haine, dar în schimb îi lasă să îşi piardă duminicile cu tot felul de prostii? 

10 septembrie 1991 

Dimineaţă mi-a fost rău de foame. Eram cât p-aici să îmi calc postul. Când m-am dus în 
bucătărie, mi-am adus aminte că Iisus, înainte de a începe să strângă apostoli, a postit 
patruzeci de zile. Şi mi s-a făcut ruşine. Eu, în a treia zi de post negru, eram gata să cedez. 
Vreo trei ore mi-a fost mai greu, dar mi-am revenit. Tata m-a înjurat urât de tot. L-a înjurat şi 
pe Costi. A zis că e un ticălos care se îmbogăţeşte de pe urma noastră. 

Dar tata caută astfel de justificări numai pentru că îi este teamă că îi slăbeşte odrasla. In 
timp ce eu m-aş bucura să ajung numai piele şi os. 

Spre seară mi-a fost mai bine şi m-am gândit că ar fi potrivit să postesc şi mâine. Dar am 
auzit că lipsa apei poate dăuna organismului, aşa că mâine mănânc din nou. 

Oricum, dacă voi avea grijă să măresc numărul zilelor de post într-un ritm care nu îmi 
dăunează sănătăţii, totul e bine. 

14 septembrie 1991 

M-a dus Mircea la el acasă şi m-a învăţat să navighez pe internet. E foarte simplu. Mi-a 
spus că uneori stă patru-cinci ore în faţa calculatorului şi vede tot ce îi trece prin cap. Are şi 
mania jocurilor. A încercat să mă convingă şi pe mine, dar am refuzat. Jocurile pe calculator 
nu fac altceva decât să te tâmpească. Sub pretext că îţi dezvolţi viteza de reacţie, devii 
hipnotizat de jocuri. 

24 septembrie 1991 

După cursul de azi, când se strângeau păturile, Gianina stă tea cu fundul aşezat pe călcâie. 
Eu, ducându-mă să ascult ce vorbeşte, am luat-o de umeri şi am călcat cu tălpile pe tălpile ei. 

„Ştii ce înseamnă asta în limbajul tantric?", m-a întrebat zâmbind. 

„Ce?" 

„înseamnă că vrei să ne unim trupurile." M-am ruşinat şi m-am aşezat lângă ea. Totuşi, din 
vocea ei trebuia să îmi dau seama că nu i-ar fi displăcut o astfel de ofertă. Ce ciudat sunt: 
uneori nu mi-e ruşine deloc, iar alteori mă ruşinez ca un fraier. 

6 octombrie 1991 

La Palatul Copiilor a avut loc deschiderea noului an de yoga pentru începători. Am avut 
una dintre cele mai mari revelaţii de până acum: revelaţia că Forţa Supremă, Dumne zeu, mă 
iubeşte. In timp ce meditam, am simţit brusc că Dum nezeu este de faţă, că mă iubeşte. Mi-au 
dat lacrimile. Nu ştiu exact cine este Dumnezeu, dar am avut senzaţia că în faţa mea stă Cel 
care a creat totul. Nu era doar o zeitate, nu era doar o putere cosmică. L-am simţit pe 
Dumnezeu. Nu cred că m-am înşelat. Pe fundal, muzica lui Enio Morricone, cât se poate de 
potrivită pentru acest moment mistic. 

7 octombrie 1991 

Primul curs de yoga al Ştefaniei. Sala e foarte departe, prin Rahova. Ea va face cursurile 
gratuit, pentru că acolo unde sunt doi fraţi, unul este scutit de taxă. 

Nu ştiu cât de repede va progresa Ştefania, dar vreau să o con ving să îi dăruiască fecioria 
lui Costi. Ar fi o mare cinste pen tru mine să ştiu că maestrul ar primi o asemenea ofrandă. 
Bine, ea nu are nici şaisprezece ani, mai are timp să mai crească. Dar important este să nu facă 
dragoste cu vreun alt băiat înainte. 

11 octombrie 1991 

Maestra care îi ţine uneori locul lui Costi arată aproape ca o sculptură din templele tantrice. 
Nu credeam că voi admira vreo dată forme atât de pline, dar se pare că nu ştiam ce e frumos. 

Mi-am pus pătura chiar în faţa ei, dar nu prea s-a uitat la mine. Cred că are vreo treizeci şi 
ceva de ani. Privind-o, mă umplu de energie sexuală. Mă atrage ca un magnet. 

13 octombrie 1991 

Meditaţia de astăzi cu Kali a fost foarte reuşită. M-am gândit că dacă ea este o forţă 
feminină, înseamnă că îi place să se unească cu ceea ce este masculin. Şi atunci m-am dăruit 
acestei puteri cosmice cu toată fiinţa mea. I-am spus: „O, Kali, fâ-mă al tău. Fă dragoste cu 
mine. Intră în mine şi primeşte-mă în tine. Vreau să fiu una cu tine. Dă-mi puterea de a birui 
moartea, dă-mi puterea de a stăpâni timpul. Fă-mă al tău". 

Ceea ce am simţit nu are nici o legătură cu imaginea înfricoşătoare, clasică de altfel, a lui 
Kali. Acolo e pictată cu cranii de lemn la gât, cu un cuţit în mână, cu un cap de om în cealaltă 
şi cu limba plină de sânge. Dar Kali e înfricoşătoare numai pentru cei care nu îi fac voia, 
numai cu cei care o su pă ră. Pentru mine a fost cu totul altfel. Am simţit cum mi-a ascul tat 
dorinţa şi s-a contopit cu mine. Am simţit-o pe Kali aşa cum e: o femeie uriaşă, o femeie care 
simte nevoia să fie în comuniune cu orice formă a energiei masculine. 

îmi pare rău că nu am mai des parte de astfel de meditaţii îm plinite. Meditaţia de joi, când 
am încercat să intru în legă tu ră cu spiritul lui Milarepa, nu a fost prea reuşită. Oricât am 
meditat, nu am simţit prezenţa marelui iluminat. O fată a avut un vis în care i se spunea să 
caute aurul lui Milarepa sau ceva de genul ăsta. Se pare că eu nu sunt pregătit să am de-a face 
cu Milarepa. Of, şi cât mi- aş fi dorit să merg pe urmele lui! 

14 octombrie 1991 

Pentru meditaţia de la conferinţa de azi Costi a ales o muzică care mi s-a părut infernală. 
Nu m-am putut concentra deloc. Mă uitam la cei din sală, toţi cu ochii închişi. Nu ştiu cum 
puteau să se concentreze. Dacă nu aş fi fost cu Costi, dacă auzeam muzica asta în altă parte, aş 
fi fost convins că e muzică satanică. Simţeam parcă cum sunt chemaţi dracii. 

Mi se pare ciudat cum, după atâta muzică extraordinar de fru moaşă, Costi ne-a pus-o şi pe 
asta. Doar are teancuri de casete. 

Tot aşa m-a mirat un mic desen din revista noastră „Yoga şi viaţa", cu un drac urât, cu 
coarne, lângă care zace o femeie care pare extenuată ca după orgasm. Dracul e drac. Nu văd 
legătura dintre draci şi yoga. Poate că au ales poza asta tocmai pentru a-i îndepărta pe profani. 

Unele poze din aceeaşi revistă par luate dintr-un calendar sexy. Cine nu cunoaşte 
învăţăturile tantrice ar putea crede că suntem obsedaţi sexual. 

1 7 octombrie 1991 

Am fost iar la sală la Ştefania. îmi prinde bine să fac asane şi la grupa de începători. Le-a 
pus o casetă audio cu terapie prin râs, de la ashramul lui Rajneesh. Câteva minute s-a auzit un 
râs foarte molipsitor. Râdeau aproape toţi. Râsul face foarte bine sufletului, îl destinde, îl 
relaxează. Se zice că unele boli se vindecă prin râs. Oricum, din toată sala numai doi nu 
râdeam: eu şi un tip care încerca să se abţină. Dar după ce s-au oprit hohotele celorlalţi, după 
ce casetofonul a fost oprit, pe tipul ăsta 1-a bufnit râsul. Nu s-a mai putut abţi ne. Şi râdea atât 
de molipsitor, încât ceilalţi s-au luat după el. 

Eu am vrut să văd dacă îmi pot stăpâni râsul şi cel mai uşor mi-a fost să mă gândesc la 
răstignirea lui Iisus. Medi ca mentul a fost bun şi m-am putut stăpâni. 

19 octombrie 1991 

Noaptea trecută Lavinia a dormit la mine. Tata nu a zis că ar avea ceva împotrivă. Pe la 
miezul nopţii i-am spus Lavi niei că vreau să facem dragoste. La început a crezut că glu mese, 
dar apoi a zis că a venit momentul să mă iniţieze în Tan tra Yoga. Ne-am dus în sufragerie. 
Totul a început cu o me ditaţie cu unirea Shiva-Shakti. Trupul trebuie stăpânit cu foarte multă 
grijă, ispita plăcerii trupeşti fiind mare. 

Mă aşteptam să fie ceva mai interesant; poate că, fiind începător, nu înţeleg prea multe. Ii 
rămân dator Laviniei. A ştiut, cu multă grijă, să se strecoare în sufletul meu. Ea va fi de acum 
înainte partenera mea în Tantra Yoga. Alături de ea am avut revelaţia de pe plaja de la 
Costineşti, alături de ea voi merge mai departe. Ea e mulţumită de cum a mers; zice că alţii 
reuşesc mult mai greu să renunţe la orgasm. 

Cred că tata şi cu Delia, ultima lui achiziţie, s-au prins că le gătura dintre noi e foarte 
strânsă. Delia s-a uitat la mine cu o privire plină de reproş. Dar cred că lui Dumnezeu îi place 
de o mie de ori mai mult o unire tantrică decât o rugăciune spusă de o inimă plină de răutate. 

9 noiembrie 1991 

Dragoş, pe care l-am cunoscut în Făgăraş, a venit la noi cu trei ţipi şi au dormit o noapte: 
pleacă în străinătate. La ple ca re mi-a zis că tipii plecau la furat, sunt hoţi profesionişti, dar că 
de la noi nu au luat nimic. Aşa a fost, nu au luat nimic, dar tata, săracul, s-a supărat tare când 
a aflat pe cine a găzduit. 

Totuşi, unii hoţi, cum au fost şi ăştia, sunt oameni cu oarecare onoare. Nu fură nimic de la 
cei care îi găzduiesc. Oricum, de la noi nu prea aveau ce să fure. Erau destul de simpatici şi 
parcă ar fi de preferat asemenea hoţi unor oameni cu suflete murdare, plini de viclenie. 

23 noiembrie 1991 

Recitisem zilele trecute o parte din Karma Yoga a lui Vi ve kananda şi îmi propusesem 
pentru a nu ştiu câta oară să ucid în mine ataşamentul faţă de orice fiinţă şi lucru, să nu mă 
mai las influenţat de nimic din cele exterioare, de nimic din ceea ce formază Maya, Marea 
Iluzie. Dar am fost făcut praf cu multă delicateţe de un film de desene animate. M-am mirat 
când am auzit că ni se va proiecta un film de desene animate şi eram tare curios să văd dacă e 
ceva de capul lui. 

Dar „Ultimul inorog" este un film plin de simboluri şi m-a impresionat mai mult decât 
cartea mea preferată, India secretă. Poţi să vezi acest film şi să rămâi doar cu o poveste de 
adormit copiii, frumoasă ca „Bambi" sau ca „Albă ca Ză pa da". Dar eu am văzut filmul ca pe 
o călătorie mistică. Ulti mul inorog reprezenta încarnarea lui Iisus Hristos, venit să îi 
mântuiască pe oameni. Şi Taurul Roşu reprezenta diavolul, care vrea să câştige cât mai multe 
suflete. 

Pe inorog nu îl recunoşteau decât oamenii cu inima foarte curată sau vrăjitorii. Şi când a 
fost recunoscut de o femeie simplă, care a început să plângă şi să îi spună: „O, cât te-am 
aşteptat...", mi-au dat şi mie lacrimile. Am simţit că la fel îl aşteaptă sufletul meu pe Iisus. La 
fel inima mea a recunoscut fap tul că el este ultimul inorog venit să ne mântuiască, venit să ne 
scoată din lanţul reîncarnărilor. Yoghinii care nu au su fie tele curate nu pot înţelege că Iisus 
este ultimul inorog şi nu se pot folosi de învăţăturile sale. Şi sunt asemenea yoghini chiar în 
anii mai mari. Pentru ei Iisus este un balast, este o carte pentru începători. Dar eu nu cred că 
este aşa. 

Oricum, nu mă aşteptam să simt că Iisus a intrat chiar atât de adânc în inima mea. Mă 
atrage ca un magnet. Şi atracţia pe care o simt pentru el nu trebuie părăsită. Aşa cum nu 
trebuie părăsită nici atracţia pe care o simt pentru pasionala Forţă a morţii, misterioasa 
protectoare a Tibetului, Kali. 

Karma yoga este o cale prea uscată, prea rece pentru sufletul meu. Şi mi se pare că, urmând 
calea aceasta, nu de vin un om desăvârşit, ci o bucată de lemn. Nu am eu dreptul şi nici 
înţelepciunea să judec această ramură a urcuşului yoghin, dar nici nu o pot urma din toate 
puterile. 

Am încercat şi eu să rup orice legătură cu ţara în care trăiesc, să rup orice legătură cu 
credinţa creştină şi să trăiesc ca şi cum aş locui în India. Mi-ar fi uşor să uit că am familie şi 
prieteni, mi-ar fi uşor să uit că există Biserica, dar mi-ar fi greu să uit că Iisus s-a răstignit 
pentru binele nostru. Mi s-ar părea că încerc să renunţ la o mână întinsă. El nu a murit 
degeaba. A murit şi pentru noi. Chiar dacă nu îmi sunt prea clare anumite lucruri privitoare la 
existenţa lui Dumnezeu, la ideea de Sfântă Treime, chiar dacă în credinţa creştină sunt şi 
multe minciuni, nu pot uita că El a murit pe cruce. Moartea Lui mă impresionează vrând- 
nevrând. 

Cât despre yoghinii care nu vor să ţină cont de el, treaba lor. Iisus e prieten bun cu toţi 
marii maeştri, şi cine vrea să facă abstracţie de El greşeşte mult. 

Da, există mari asceţi care au ieşit din ciclul reîncarnărilor fără să ştie de existenţa lui Iisus. 
Dar ei erau mari asceţi. Pe colegii mei mai mari, care nu prea par interesaţi de asceză sau par 
mai impresionaţi de tantrism decât de asceză, Iisus i-ar putea ajuta foarte mult. 

4 decembrie 1991 

Era cât p-aci să mă despart de Ramona. Totul a devenit banal. Ea a propus să încercăm să 
depăşim plictiseala făcând dragoste. Mâine va avea loc primul nostru contact sexual. Cred că 
Lavinia nu se supără dacă află, nu e nici un obstacol. 

5 decembrie 1991 

Nu am reuşit să fac dragoste cu Ramona. A durut-o şi a vrut să ne oprim. Chiar mă 
enervasem la un moment dat. Când am condus-o apoi acasă, mergea pe stradă cu picioarele 
ţinute strâns. Mi se părea că ştie toată lumea ce s-a întâmplat şi m-am înroşit tot. 

Nu am de gând să mă mai apropii de ea. îmi ajunge Lavinia. Mai bine o lăsam în pace pe 
Ramona încă de când am venit de la mare. 

30 decembrie 1991 

Munţii Făgăraş nu încetează să îmi facă surprize. Dacă data trecută când am venit aici era 
să mor în Strunga Dracului, de data asta era să murim tot grupul. 

Am venit să ne facem Revelionul într-una dintre cele mai „înalte" cabane din ţară. Eu, 
Lavinia, Gregorian şi Cezar. Pe tren am venit cu naşul, la vagonul de dormit: când am ajuns în 
gară trenul începuse să se mişte şi ne-am suit la repezeală în ultimul vagon. Şpaga a fost 
primită de naş cu multă amabilitate. 

Gregorian a calculat greşit distanţa, în ore de mers, de la gară până la cabană. La un 
moment dat, frânţi de oboseală, am fost depăşiţi de un tip care mergea mai repede decât noi. 
L-am întrebat dacă pot să merg cu el, pentru că se apropia înserarea şi vroiam să ajung mai 
repede la destinaţie, să chem la nevoie salvamontiştii. Tipul ăla era obişnuit cu muntele, 
fusese şi în Munţii Caucaz. 

Când am ajuns într-un loc care părea aproape de cabană, am început să mănânc zăpadă - 
nu mai puteam de sete. Am ajuns la cabană cu mintea cam afectată de frig: am trăit o formă 
de beţie din cauza frigului. După ce am băut al doilea ceai fierbinte, mi-am dat seama că 
grupul meu e în primejdie, mai ales din cauza Laviniei care mergea mai încet: îi putea prinde 
noaptea sau se puteau rătăci. 

M-am dus la salvamontişti: s-au hotărât să plece mai întâi doi, şi dacă nu se întorceau 
repede, urma să vină al doilea grup. Primii doi salvamontişti au pornit repede în căutarea 
grupului meu. Eu, în fugă după ei. Nu m-aş fi aşteptat să mă descurc atât de bine încât să pot 
ţine pasul cu oamenii muntelui. 

Când i-am găsit, m-am bucurat mult. Gregorian mi-a zis că Lavinia a apucat să spună că 
mai vrea să mă vadă o dată, şi apoi poate să moară. Pentru că aceste cuvinte au fost spuse într- 
o situaţie limită, nu pot fi decât adevărate. Mult mai ţine fiinţa asta la mine. 

Când ne-am întors la cabană, mă aşteptam să fiu primit ca un erou, că doar eu chemasem 
salvamontiştii. Dar nimeni nu a dat vreun semn că m-ar aprecia pentru asta. 

31 decembrie 1991 

Diseară e Revelionul. Aici este foarte frig. Şi nu este apă de spălat. Dimineaţă m-am spălat 
până la brâu cu zăpadă. La fel a făcut şi Lavinia. Mi-a plăcut mult imaginea. Lavinia s-a 
schimbat de când e cu mine: nu mai este aşa molatică, e plină de viaţă. Iubirea pe care mi-o 
poartă a fâcut-o aşa. 

1 ianuarie 1992 

Revelionul a fost destul de reuşit. După meditaţia de la miezul nopţii, am coborât la masa 
festivă. Atmosfera a fost plăcută. Cei care au curajul să vină pe frigul ăsta în munţi sunt 
oameni deosebiţi; sunt firi puternice. 

2 ianuarie 1992 

Deşi în seara de Revelion salvamontiştii ne-au anunţat că din cauza zăpezii suntem blocaţi 
în cabană pentru câteva zile, totuşi am putut urca până la cabana „Negoiu", cea mai înaltă din 
ţară. Aici tot oameni frumoşi, oameni de treabă, oameni care nu se tem de nimic. 

3 ianuarie 1992 

Noaptea de ieri a fost cea mai fierbinte noapte din viaţa mea. Când toţi se pregăteau de 
somn în camera mare şi se încălzeau la sobă, m-am furişat cu Lavinia în camera de alături, 
care era complet goală. După o meditaţie în care ne-am identificat cu Ramakrishna şi cu 
Şarada Devi, înainte de a începe amorul tantric, pe mine m-a luat tremuratul de frig: în vârf de 
munte, într-o cameră neîncălzită, puteam răci. 

Dar problema s-a rezolvat repede: energia sexuală a produs căldura de care aveam nevoie 
pentru a nu ajunge în spital. Nu voi uita noaptea aceasta: nici în cele mai tari filme de dragoste 
nu au loc faze atât de romantice. 

Lavinia e din ce în ce mai frumoasă: merge la un curs de manechine şi asta îi prinde bine. 

4 ianuarie 1992 

Ne-am întors, cu multă părere de rău, în Bucureşti. Prima noapte am rămas cu toţii la 
Gregorian. Când ne-am sculat şi mi-am dat seama că nu mai suntem în creierul munţilor, unde 
era atâta linişte, m-am întristat. Am de gând să mă duc la munte cât de des se poate. Natura e 
minunată şi liniştea ei e molipsitoare. 

12 ianuarie 1992 

Marius mi-a vorbit despre Rugul Aprins şi despre miş ca rea misticilor de la Mănăstirea 
Antim. E creştin, dar nu e fa natic ca alţii. E unul dintre puţinii oameni cu care, chiar dacă nu 
cădem de acord în privinţa drumului spre cer, nu rupem legătura. Eu aflu de la el o mulţime 
de lucruri interesante, care îmi sporesc elanul pe drumul meu; el caută să mă atragă pe drumul 
creştin. Nu îşi dă seama că yoghinii sunt mai creştini decât babele care bârfesc în timpul 
slujbelor, şi se cred mântuite. 

Isihasmul, de altfel, nu este decât o tentativă creştină de recuperare a misticii indiene. 
Citindu-1 pe Swami Prabhupa da am văzut cât de mult se aseamănă primirea lui Krishna în 
inimă cu primirea lui Hristos, obţinută prin meditaţia isihaş ti lor. Aceeaşi Mărie cu altă 
pălărie... 

Nu e aproape nici o diferenţă între a repeta „Hare, Hare, Hrishna" sau „Doamne, Iisuse..." 
Totul ţine de spaţiu geografic. Fiecare cu drumul lui. Insă în clipa în care vrei să urci pe culmi 
trebuie să ştii ce să iei de la toate celelalte căi. 

Ce mi-a spus azi Marius a fost interesant; la fel de interesant ca ceea ce am citit săptămâna 
trecută despre misticii evrei şi despre înţelepciunea hasidică. 

18 ianuarie 1992 

Am primit cea mai tare laudă din viaţa mea. Manechinele care sunt colege cu Lavinia au 
sfătuit-o să îmi cumpere Kama Sutra, Biblia sexologiei hinduse. La care Lavinia a replicat: 
„Partenerul meu a trecut de mult de Kama Sutra..." 

Lavinia mi-a spus că a vorbit cu Costi despre relaţia noas tră tantrică şi a aflat că voi 
deveni un mare maestru. Nu cred că îmi spune aşa numai ca să mă laude; cred că într-adevăr 
asta e calea mea. Şi cât de copil eram când vroiam numai şi numai asceză. 

Sunt tare mândru că Lavinia merge în fiecare săptămână la locuinţa lui Costi. Nu mulţi au 
privilegiul ca partenera lor să fie iniţiată de Maestru. Ea mi-a spus că unori percepe o Iu mi nă 
subtilă în timpul unirii trupeşti cu el, semn al haris melor sale. 

20 ianuarie 1992 

Piatra mea magică e din ce în ce mai plină de energie. I-am dat-o Ancăi şi, după ce a ţinut- 
o câteva secunde, abia a reuşit să îşi deschidă pumnul: s-a convins de puterea ei. Şi mai 
spectaculos a fost cu Ştefania, care avea nu ştiu ce dereglări hormonale. După ce i-am dat-o 
câteva zile, mi-a zis că se simte mult mai bine. 

E un talisman de nepreţuit. îmi aduce aminte de iniţierea mea în Tantra albă, de pe plaja 
din Costineşti. Ii simt puterea şi o port tot timpul cu mine. O port în loc de cruce şi cred că mă 
ajută mai mult decât o cruce. 

Piatra aceasta e simbolul evoluţiei mele spirituale. Alţii aleargă după tot felul de vraci 
pentru a căpăta un talisman, dar pe acesta l-am încărcat cu energie eu singur. 

Lavinia e mândră de performanţele mele tantrice. Sunt unii bărbaţi care se chinuiesc de 
luni întregi să îşi stăpâ neas că trupul, dar tot nu reuşesc. 

22 ianuarie 1992 

M-am certat cu Mircea. Zice că ştie de la taică-său că, pe vremea lui Ceauşescu, Costi ar fi 
fost închis nu pentru că fă cea yoga, ci pentru că era proxenet. I-am zis că asta a fost doar o 
acuzaţie necesară pentru a-1 băga după gratii. îmi ve nea să îl iau la bătaie. Şi chiar dacă până 
la urmă tot eu aş fi fost cel bătut, merita să îmi apăr maestrul. Costi e un om de milioane. Ar 

trebui să îi pedepsească pe toţi trepăduşii care îl bârfesc. Dacă s-ar concentra o oră, cred că i- 
ar putea omorî pe toţi. Dar nu face aşa ceva. Ar călca legea dragostei. 

24 ianuarie 1992 

Am făcut o meditaţie cu Iisus, cu conştiinţa hristică. O ju mă tate de oră, pe fundal cu 
tulburătorul „Adagio" al lui Albinoni. Mi-am înregistrat „Adagio" de mai multe ori pe ace 
eaşi casetă, pentru a-mi prelungi starea pe care mi-o pro du ce. Meditaţiile cu Iisus mă tulbură 
tare, şi muzica aceasta pare scrisă pentru ele. Inima mea vrea o relaţie vie cu Iisus. De câteva 
săptămâni îl rog să îmi dea botezul adevărat, bo te zul cu foc spiritual. El a murit pentru noi, a 
murit pe cruce. Mă gândesc că El e pe cruce, aproape de moarte, şi că vrea să fie urmat de cât 
mai mulţi oameni. El, pe cruce. Şi eu în camera mea, încercând să aflu cum pot alina 
suferinţele Sale. 

Vreau botezul adevărat, vreau botezul cu foc. Nu ştiu ce înseamnă acest botez, dar simt că 
aşa trebuie să cer. Botezul cu apă îl au mulţi, dar degeaba. Creştinii sunt cea mai mare pia tră 
de poticneală pentru cei care vor să cunoască învăţă turile lui Iisus: atâta păcat între ei, atâtea 
căderi, atâta teatru. 

Vreau botezul cu foc, vreau să fiu cât mai aproape de Iisus. E atât de misterioasă chemarea 
sa. Cel mai bine am sim ţit-o lângă crucile de pe vârfurile din Făgăraş. îmi doresc să trăiesc 
într-o legătură foarte strânsă cu El. Oricât de mult aş fi legat de maeştrii Orientului, aceasta nu 
mă desparte deloc de Iisus. 



V. Pe urmele marilor asceţi 

17 februarie 1992 

De poimâine voi începe primul post de o săptămână numai cu apă. Unii dintre colegii mei 
de la sală au vrut să mă convingă că nu are rost să forţez, că e bine să o iau mai încet, dar cred 
că pentru a avea folosul maxim trebuie să practic asceza maximă. 

Va fi o încercare foarte importantă pentru destinul meu. 

22 februarie 1992 

A patra zi de post. Primele două zile au fost foarte uşoare, căci deja sunt obişnuit să nu 
mănânc două zile. Dar ieri mi-a fost rău. Faptul că în acest post beau apă nu şi-a arătat efectul. 
Ieri am fost asaltat de gânduri de deznădejde: că de ce postesc atât, că poate e mai bine să îmi 
schimb modul de viaţă şi să îmi cruţ trupul. 

Dacă s-ar fi luat tata de mine iar, poate că mă înverşunam să fac ca mine şi m-aş fi 
încăpăţânat să postesc numai ca să nu îl ascult. Dar aşa am fost foarte aproape să renunţ la 
post. 

După-masă ni s-a proiectat „Muntele sacru", unul dintre cele mai tari filme despre calea 
spirituală. Mi-a plăcut foarte mult modul în care se punea în evidenţă legătura dintre om şi 
patima care îl apăsa. Faptul că am văzut filmul mi-a dat curaj să continuu postul. 

Atenţie: cel care avea puteri paranormale nu putea să se deplaseze decât pe orizontală. El 
nu putea ajunge în vârful mun telui. E o mare diferenţă între cei cu puteri paranormale şi cei 
care sunt aproape de eliberare. Yoghinii sunt acuzaţi că ei caută astfel de puteri. Nimic mai 
fals: ei capătă aceste pu teri ca o consecinţă a elevării spirituale. Cei care caută să îşi dezvolte 
puterile paranormale nu au nimic în comun cu ade vă râtul urcuş spiritual. 

Şi, de fapt, ce poţi face cu aceste puteri? Poţi levita, poţi mu ta obiecte prin puterea 
gândului, poţi citi gândurile oame ni lor, poţi schimba metalele în aur. Dar aceste capacităţi nu 
te pot face mai înţelept sau mai bun. Aceste capacităţi îţi pot fi piedici spre dobândirea 
iluminării. 

Ele îţi sunt de folos în lumea aceasta. Dar nu te ajută să ieşi din ciclul reîncarnărilor. 

Singurul avantaj pe care îl pot dobândi, în cazul în care voi căpăta aceste puteri, ar fi că voi 
avea o dovadă obiectivă a nivelului meu: dacă ele apar ca o consecinţă a elevării spiri tua le, 
dacă ele apar fără să le caut, pot fi o garanţie a faptului că am progresat spiritual. 

Sper să ajung un mare yoghin şi mă aştept să dobândesc marile puteri paranormale, maha- 
sidhis-urile. Dar sper să nu fac greşeala de a mă lăsa fascinat de ele. 

Din film am înţeles că dobândirea sidhis-urilor se poate trans forma într-un viciu, aşa cum 
este lăcomia sau beţia. Că poţi fî atras de joaca cu aceste puteri cum sunt copiii atraşi de 
jocurile pe calculator. 

25 februarie 1992 

M-am certat tare cu Delia. Mi-a zis: 

„Mai lasă prostiile şi roagă-te ca Dumnezeu să îţi lumi ne ze mintea." 

„Măi Delia, tu te rogi lui Dumnezeu, eu voi deveni Dum ne zeu. Nu am ce vorbi cu oameni 
ca tine, care nu se pricep la lucrurile spirituale. Tu nu eşti în stare să mergi pe o cale ade vă 
rată: mergi pe calea Bisericii, pe care merg toate babele şi toţi moşii. Nu ai habar ce înseamnă 
să fii sus, nu ai habar ce înseamnă elevarea spirituală. Să ştii că m-am săturat să tot aud 
morala ta cu Biserica. Lasă-mă în pace, nu te mai băga în viaţa mea." 

„Să te ierte Dumnezeu, că vorbeşti prostii." 

„Ba să te ierte pe tine, că nu îţi vezi de treaba ta." 

„Să ştii că nu îţi ajută nimic postul tău, dacă eşti plin de răutate şi de mândrie." 

„Ştii care e treaba, cu oameni ca tine nu am ce discuta." 

Am încercat să termin discuţia, dar m-am supărat mult. Cu o fiinţă ca Delia e foarte greu să 
ajungi la linişte. Parcă face tot ce poate ca să mă enerveze. Sunt prea sătul de mo ra la şi de 
teoriile ei. Mă gândeam că dacă aveam acum puteri pa ra normale poate că, într-un moment 
de furie, aş fi ucis-o prin forţa gândului. Ştiu că nu e bine să omori pe ni meni, că ţi se 
murdăreşte aura şi apoi te apasă legea karmei, dar nu ştiu dacă m-aş fî putut abţine. Am 
momente în care sunt biruit de mânie şi nu e bine. 

Un maestru care tocmai se spălase în Gange a fost scuipat de un ticălos. Maestrul s-a spălat 
iar. Ăla iar 1-a scuipat. Şi tot aşa de câteva ori. Până la urmă, impresionat de liniştea maes tru 
lui, omul a cedat şi şi-a cerut iertare. Parcă a devenit chiar discipol al maestrului. Aceasta este 
liniştea spre care tind. Şi îmi pare rău de fiecare dată când mă las biruit de mânie. 

26 februarie 1992 

Astăzi termin postul. A fost un examen pe care l-am trecut cu bine. La 12 noaptea voi 
mânca. Andra mi-a zis că nu este bine să mănânc prea mult după un post atât de lung, că mi s- 
a dezvăţat organismul să digere şi s-ar putea să fac indigestie. Sunt foarte bucuros că nu m-am 
dat bătut atunci când mi-a fost mai greu. La şcoală mi-era cel mai aiurea, că pierdeam timpul 
în pauze. 

M-a dus tata la Biserica Silvestru, la Părintele Galeriu, pe care îl ştiu de când eram mic. 
Slujba a fost cam plicticoasă, şi forfota prea mare. Pentru că tot şuşoteau câteva babe, nu am 
înţeles mare lucru. In timpul predicii am vorbit cu un tip al cărui bunic a fost cântăreţ la o 
biserică de la ţară. Acesta s-a dus în Grecia să studieze Noul Testament şi a găsit pasajele 
cenzurate de Biserică. Mi-a confirmat ceea ce ştiam de multă vreme: în Biblie au existat 
dovezi ale reîncarnării, dar au fost scoase la primul Sinod Ecumenic. 

La sfârşit, ca o mică răsplată a faptului că l-am însoţit până la Biserica Silvestru, tata mi-a 
cumpărat două volume din Filo calia, XI şi XII. Am auzit că Filocalia este manualul după 
care sfinţii creştini au învăţat tehnica introducerii minţii în inimă. 

27 februarie 1992 

Prima masă a decurs normal. Am mâncat orez, mâncare în care deja m-am specializat. O să 
mă refac repede; nu mă simt prea slăbit. Oricum, sunt învăţat să privesc mereu înainte: mi-am 
propus ca peste două săptămâni să ţin post negru. Cred că îmi va fi mult mai greu fără apă, dar 
merită să încerc limita rezistenţei organismului meu. Marii yoghini postesc mult mai mult. 

Oricum, cel mai bun efect al postului pe care l-am ţinut este tocmai această hotărâre, ca 
săptămâna aceea să fie o săptămână specială: e Săptămâna Patimilor, o săptămână în care, şi 
din punct de vedere creştin, este bine să posteşti cât mai aspru. 

Andra mi-a povestit cum a făcut fratele ei rost de serviciu, şantajând-o pe Kali: „Ori mă 
ajuţi să îmi găsesc loc de mun că, ori de acum înainte voi face meditaţii numai cu Tara". Mare 
curaj a avut; mie mi-ar fi fost frică să o şantajez. După câteva zile, s-a întâlnit în metrou cu un 
fost coleg de şcoală generală, care acum e director la o reprezentanţă străină. Şi directorul 1-a 
angajat într-un post foarte bine plătit. 

2 martie 1992 

Aureliu mă tot iscodeşte. Cred că ar vrea să ştie cam ce anu me din practica yoga i-ar putea 
fi de ajutor pentru artele marţiale. Mi-a arătat o carte interesantă despre Ai-ki-do. 

Cât priveşte bătaia, am auzit că în filme Bruce Lee nu fo Io sea trucaje, ci chiar se bătea de- 
adevăratelea. Cu con dam naţi la moarte, cărora li se promitea că li se va schimba pe deap sa 
dacă scapă cu viaţă. Intr-unul dintre filme i-a scos unuia ficatul. Cred că a fost o secvenţă 
groaznică. 

Tot Bruce Lee putea omorî păsările în zbor: scotea un sunet special, ki-ai, şi păsările 
cădeau moarte. 

îmi aduc aminte cum am încercat să fac karate, după o carte, împreună cu Emil, când eram 
în şcoală. Era să îl omor, când l-am lovit în gât, iar el era să mă facă una cu peretele printr-o 
tehnică de judo. E bine că nu m-am apucat de arte mar ţiale. îmi aduc aminte şi cum m-am 
bătut cu Ciprian, când mi-am rupt mâna. Cât de groaznic a fost să am mâna pa ralizată. Dacă 
nu mi s-ar fi vindecat, nu aş fi putut face Hatha-Yoga. 

Când am condus-o acasă pe Lavinia, mama ei a ţipat tare de tot la mine: „Lasă-mi fata să 
se mărite. Nu vezi că eşti doar un puşti? Din cauza ta, iau medicamente de nervi şi de inimă. 
O să mă ai pe conştiinţă". 

Femeia asta a găsit formula magică prin care să mă în de păr teze de Lavinia: mi-a spus că 
din cauza mea este bolnavă. Nu am de gând să mă joc cu sănătatea acestei femei. Se pare că 
mă voi depărta de Lavinia. 

3 martie 1992 

Am scăpat de un accident de maşină. A avut loc o confe rin ţă la o sală nouă, şi eu nu ştiam 
bine drumul. Am luat me troul greşit şi mi-am dat seama abia când am coborât. Bani pentru o 
altă cartelă de metrou nu aveam şi nu ştiam ce să fac. Am întrebat pe cineva încotro duce o 
stradă, şi când am auzit că duce spre Armata Poporului, m-am agăţat de un ca mion care stătea 
la semafor. 

Culmea norocului: camionul a luat-o spre Piaţa Crângaşi. Dar, cum stăteam agăţat de el, 
am început să simt dureri în braţe. Nu mai puteam sta în poziţia aia. Vroiam să sar, dar la 
câţiva metri în spate venea o maşină mică care m-ar fi făcut zob dacă mă lovea. Am început să 
fac semne disperate, ţinân du-mă numai cu o mână. Când m-a văzut, şoferiţa s-a speriat şi a 
depăşit camionul. Abia atunci am putut să sar. Dar după ce am sărit, din cauza inerţiei am pus 
frână pe burtă. M-am lovit rău, am crezut că s-a rupt ceva în stomacul meu. M-am întins pe 
pământ, pe marginea drumului. Mi-am încrucişat mâi nile, ca un mort, dar nu am murit. 

Am ajuns acasă ca o epavă şi am zis: „Sor'-meo, dă-te la o parte că mor!" Ştefania s-a 
speriat puţin, dar i-a trecut. A început să îmi facă morală, că mă putea lovi maşina. I-am zis: 
„Sor'-meo, stai liniştită că nu s-a născut încă maşina care să mă lovească!". Se vede treaba că 
nu am reuşit să am grijă de mine. Bine că a avut Dumnezeu. 

4 martie 1992 

Am adus-o pe Miruna la o conferinţă la Casa Studenţilor. De multă vreme mi-am dorit să 
se apropie şi ea de calea yoghină, pentru că e o fiinţă tare curată, dar abia acum am reuşit. Şi 
efortul meu nu a fost zadarnic. 

In timpul meditaţiei de la sfârşitul conferinţei, a văzut cum din Costi ieşeau raze de lumină. 
E clar că ea are o des chidere reală pentru cunoaşterea spirituală. De când vin la cursuri nu am 
văzut niciodată razele de lumină care ies din guru-ul meu. Şi ea, o începătoare, le-a văzut 

imediat. Nu a mai fost nevoie să îl mai laud pe Costi: aşa ceva ar fi fost de prisos după ce s-a 
convins singură că nu e un om obişnuit. 

După conferinţă mi-a povestit o întâmplare foarte tristă din trecutul ei. Tatăl ei, care a 
murit de mai multă vreme, sau mai degrabă un spirit care a luat forma acestuia, a venit într-o 
seară la ea în cameră şi a încercat să o violeze. Groaznic, să te lupţi cu un spirit. Bine că a 
reuşit să scape. E marcată de acest vis. Nu vroiam să lungim discuţia pe acest subiect şi să ne 
îndepărtăm de cea privitoare la yoga. 

Am vorbit la conferinţă cu Andra despre postul pe care vreau să îl ţin. A zis că dacă până 
acum m-am ţinut bine, nu ar fi rău să încerc. Mi-a zis că trebuie să îmi fac un program foarte 
precis, de meditaţii şi asane, pentru că altfel pot avea dereglări psihice. Dacă nu suplinesc 
lipsa de hrană prin asimilarea energiei, folosindu-mă de toate tehnicile pe care le ştiu, s-ar 
putea să eşuez. Va fi o luptă pe viaţă şi pe moarte. Mi-a mai zis să îi cer părerea şi lui Costi, 
dar mi-e teamă că nu mă va lăsa. 

5 martie 1992 

Eram să cad foarte repede în plasa altei fete. Cum m-am îndepărtat puţin de Lavinia, 
Sabina s-a şi dat la mine. Nu mă aşteptam să o văd insistând să ne iubim în parc, în plină zi. 
Când aproape mă convinsese şi pe mine, am văzut că se apropie, de la mare distanţă, nişte 
oameni în vârstă. Ea s-a potolit instantaneu. 

Sabina nu este o ţipă frumoasă, dar eram curios să văd cum se poartă o altă tantrică. Am 
vrut să diversific expe rien ţa: pe Lavinia o ştiu ca pe buzunarul meu. 

Totuşi, mi se pare că nu am procedat bine: ştiu că tantricii nu trebuie să fie posesivi, că şi 
eu, şi Lavinia avem dreptul să o facem cu cine vrem, dar între noi nu a fost doar o relaţie tan 
trică: a fost şi o poveste de iubire, care a fost zgâriată pu ţin de elanul Sabinei. 

Şi când mă gândesc că în ultimele săptămâni i-am spus La viniei că poate ar fi mai bine să 
duc o viaţă mai ascetică, să o las mai moale cu Tantra... Nu ştiu ce m-a apucat. 

Totuşi, văzând atâţia tantrici care sunt ca nişte câini în călduri, mi-am dorit să fiu altfel 
decât ei. Mi-am dorit să merg pe o cale ascetică. 

6 martie 1992 

Cuget, deci exist. Nimic mai fals. Majoritatea oamenilor cugetă la lucruri care nu au nimic 
de-a face cu viaţa spiri tua lă; cugetarea lor este searbădă. Numai în clipa în care cugeti la 
elevarea spirituală, cugetarea te înalţă şi poţi gusta adevă ra ta existenţă. Oamenii care îşi 
folosesc mintea pentru altce va, oricât de savanţi ar fi, sunt ca nişte animale pregătite de car 
naval. Lumea în care trăiesc ei este o lume fără nici un rost. Cele mai interesante discuţii 
culturale sunt la acelaşi nivel spiritual cu al bârfelor obişnuite. O discuţie care nu este decât un 
schimb de informaţii, fiecare căutând să arate cât e de deştept, nu duce la nimic. 

Există o formă de cultură care este poartă spre spiritualitate; sculptura lui Brâncuşi, de 
exemplu. Brâncuşi este unul din tre cei mai fini cunoscători ai fîlosofîei orientale. Poate că via 
ţa trecută a fost un rishi. Când o discuţie pe teme culturale de vine punct de pornire pentru 
urcuşul spiritual, totul se schim bă. Numai că astfel de discuţii nu poartă nimeni. 

Sunt hotărât să tac cât mai mult. Mauna, postul de vorbire, este una dintre armele 
principale ale asceţilor. Anton a tăcut până şi la Costineşti, vreme de patruzeci de zile. Unii 
dintre marii rishi vorbesc foarte puţin, câteva cuvinte pe zi. Trebuie să încerc să ajung şi eu la 
o măsură apropiată de a lor. 

7 martie 1992 

Am primit de la Andra o casetă cu texte din Ramakrishna: „In ignoranţa sa, omul care nu a 
atins iluminarea spune că religia sa este cea mai bună şi singura adevărată. Dar când inima sa 
va fi luminată de adevărata cunoaştere, el îşi va da seama că dedesubtul tuturor acestor certuri 
între religii şi credinţe se găseşte Pura Existenţă, Pura Conştiinţă, Beatitudinea Absolută". 
Prin învăţătura yoga exact asta învăţăm la curs: să căutăm adevărul dedesubtul religiilor şi 
mai cu sea mă în spatele credinţei creştine. 

„Dacă cineva este plin de aspiraţie, orice religie ar urma, va ajunge la Dumnezeu, fie că 
este hindus, musulman, creştin sau vedan-tic. Da, dacă va fi sincer în căutarea sa spirituală, 

fiecare om îl va găsi pe Dumnezeu. Există unii care se ceartă şi spun: Pentru voi nu există nici 
o speranţă dacă nu o veţi adora pe Mama Kali. Sau: veţi fi pierduţi dacă nu veţi îm bră ţi şa 
creştinismul. A spune că o religie este adevărată şi că cele lalte sunt false este o dovadă de 
dogmatism şi este o ati tu dine greşită, căci diverse sunt căile care conduc la Dumnezeu". 

Totuşi, parcă Ramakrishna lasă să se înţeleagă că nu exis tă nici o cale curată, nici o cale în 
care să nu fie mici exage rări, mici greşeli. Da, toate religiile duc la Dumnezeu, dar exis tă şi 
anumite scurtături, şi anume sistemele care nu au greşelile dogmatice ale marilor religii. 

Ceea ce învăţăm de la Costi este tocmai un astfel de sis tem: luăm ce este bun de la toate 
credinţele, dar fără să deve nim asemenea lor; păstrăm cu mare grijă Adevărul. Şi nu este o 
dovadă de „dogmatism" să afirmăm că noi deţinem adevă ru rile eterne şi că, spre deosebire 
de marile religii, la noi ni mic nu este forţat, nimic nu este artificial. 

Mesajul lui Ramakrishna este foarte pacifist: toţi credin cio şii ar trebui să trăiască în 
armonie, pentru că de fapt toţi urmăresc acelaşi lucru, să progreseze spiritual. Şi cei care sunt 
mai elevaţi ar face bine să nu îi arate cu degetul pe cei mai mici, ci să îi lase să se înalţe în 
ritmul în care le place. 

10 martie 1992 

Am vrut să mor, să încerc să trec într-o altă lume, para le lă, dar nu am reuşit. In cărţi scrie 
că nu e foarte greu să te de du blezi, dar eu nu am reuşit. Poate că este o copilărie, dar mi-am 
dorit să văd cum este dincolo. Vreau certitudini. 

Sabina o ţine una şi bună, că trebuie să mă gândesc şi la ea, că nu are cu cine să facă 
dragoste. I-am spus că momen tan nu am stare de aşa ceva. 

Cu Lavinia relaţia s-a răcit oricum, de vină fiind mama ei. Dar nici cu Sabina nu vreau să 
fiu, e prea urâtă. Nu pot depăşi acest handicap, chiar dacă mă străduiesc. 

Şi mă bate gândul să merg pe calea ascezei, căci e o cale sigură: tantrismul poate fi 
înşelător; poţi crede că vrei să spo reşti spiritual când de fapt ţi-e foame doar de plăceri 
trupeşti. 

12 martie 1992 

încep cele şapte zile fără mâncare şi fără nici un strop de apă. Dacă tot începe mâine 
Săptămâna Patimilor, mă voi folosi de acest prilej pentru a-mi mări apropierea de conştiin ţa 
hristică. M-am hotărât să îi consacru lui Iisus acest post. Dacă voi trece prin momente greu de 
suportat, mă voi ruga Lui. Şi dacă nu mă ajută atunci când am nevoie, voi apela la puterea lui 
Costi. El sigur nu mă va părăsi. Am oscilat dacă să risc, bazându-mă pe ajutorul lui Iisus, sau 
să apelez de la început la Costi. Şi ceea ce m-a determinat să iau decizia finală a fost tocmai 
moartea lui Iisus pe cruce. Moarte care nu încetează să mă tulbure. 

Puţin am fost influenţat şi de faptul că fratele Andrei a făcut rost de serviciu prin şantaj 
spiritual. Aş fi putut să îi consacru lui Costi acest post şi să apelez la Iisus numai dacă Costi 
nu ar fi vrut să mă ajute; dar mi-ar fi fost ruşine să mai dau ochii cu Costi după un astfel de 
şantaj. Dar aşa, având mai mare încredere în puterea lui decât în ajutorul lui Iisus, nu se va 
supăra dacă îi consacru postul celui care a zis că e Fiul lui Dumnezeu. Cred că Costi va privi 
această alegere ca pe o copilărie. 

Postul acesta voi păstra tăcerea. Vreme de o săptămână nu voi vorbi nimic cu nimeni. 
Chiar dacă mă caută cineva la telefon, ai mei vor zice că nu sunt acasă. 

Cred că pentru a depăşi piedicile pe care le pune viaţa în hărmălaia oraşului este nevoie de 
anumiţi paşi mai mari. Dacă nu îi voi face, urcuşul meu ar fi mult mai lent. 

Mi-am făcut schiţa programului spiritual al acestei săptămâni, pe care o simt decisivă 
pentru viitorul meu. După ce am venit de la sală am mai făcut două ore de asane, o meditaţie 
cu Ramana Maharishi şi una cu puterile cosmice. 

Chiar dacă am primit numai iniţierea în Kali, pe Tara am cunoscut-o mistic prin meditaţia 
de la mare. Dar şi dacă celorlalte puteri nu le ştiu nici măcar numele, important este că ele 
există. Şi cred că îmi văd râvna şi că îmi vor veni în ajutor. 

Mi-am programat pentru primele trei zile ale acestui post special, azi, mâine şi marţi, o 
meditaţie cu Brahma, Vishnu şi Shiva. înainte să mă culc voi face prima meditaţie, cea cu 
Brahma, Creatorul universului. 

14 martie 1992 

Nimic deosebit, în afara meditaţiei de ieri cu marii maeştri. Cred că la chemarea mea 
telepatică au răspuns mult mai mulţi maeştri decât cunosc eu din cărţi. Mi se pare foarte firesc 
să vii în întâmpinarea celor mai mici care îţi cer ajutorul. In privinţa postului totul decurge 
normal, este abia a treia zi. 

Diseară voi face o meditaţie cu Shiva. Observ totuşi că la ultimele meditaţii, mintea mea a 
fost din ce în ce mai uşor de stăpânit: e ca un cal pe care îl îmblânzesc. 

Faptul că această săptămână va fi una dedicată în între gi me spiritului, că nu vor exista 
momente de repaus, va fi de mare folos pentru viitorul meu. înainte, când posteam două sau 
trei zile pe săptămână, cu apă sau fără, dar în celelalte mâneam, sau când orele dedicate 
practicii yoga alternau cu orele de risipire, foloasele erau mult mai mici. 

Vreau să micşorez la maxim numărul de ore pierdute. 

Am început să mă simt totuşi puţin plictisit în cameră. La baie mă duc numai când aud că 
nu e nimeni pe hol: nu vreau să îi văd pe ai mei, ca nu cumva să mă întrebe ceva. 

M-am gândit cum ar fi ca vineri, în locul meditaţiei cu Iisus, să mă rog Lui. Dar rugăciunea 
e inferioară meditaţiei. Mult mai aproape de Iisus voi fi dacă intru în rezonanţă cu El decât 
dacă mă rog. Cum s-ar zice, nu e prea rentabil să mă rog. 

Oricum, eu mă ţin cu stricteţe de porţia de rugăciune pe care mi-am ales-o: de trei ori 
„Tatăl nostru" în fiecare zi. 

16 martie 1992 

E joi dimineaţă. Primul lucru pe care îl fac este să scriu cum a fost ieri; vreau să scriu şi să 
nu mă mai gândesc apoi la ce a fost, ci numai la ce va fi. 

Ieri mi s-a făcut foarte, foarte rău. Nu mă durea stomacul, ci numai capul. După meditaţia 
cu Budha m-a luat o ameţeală de nu mă mai puteam ţine pe picioare. Starea s-a intensificat şi 
am simţit că înnebunesc. Am luat cele două Filocalii primite de la tata şi am încercat să citesc 
ceva ca să îmi revin. Dar mi-a fost groaznic. M-am rugat: „Iisuse, ajută-mă tu, că altfel apelez 
la Costi!" Totuşi, am încercat să rezist până la capăt cu ajutorul lui Iisus. Nici nu puteam să 
dorm de ameţeală. 

Şi nu puteam vorbi cu nimeni, că aş fi călcat postul tăcerii. Mi-a mai scăzut siguranţa că 
voi depăşi uşor acest post. Mai am trei zile. Şi măcar dacă aş bea nişte apă. Dar sper să nu mă 
biruie setea. 

De fapt, nici nu simţeam senzaţie de foame sau de sete. Ci pur şi simplu ameţeală. Oricum, 
nu prea mai am multe rezerve de apă în organism: nici pipi nu prea mai fac. Nu mai am de 
unde să fac, dacă nu beau apă. 

Ziua de ieri a fost prima zi din viaţa mea în care am fost aproape de nebunie. Simţeam că 
mă aflu aproape de limita rezistenţei psihice. Mi-a fost frică că, dacă întrerup postul, toată 
viaţa voi fi urmărit de obsesia acestui eşec: m-aş fi transformat într-o râmă, într-un melc. 
Acum îi înţeleg mai bine pe cei care nu se încumetă să facă astfel de cascadorii spirituale. Dar 
şi dacă o scot la capăt, a mea va fi gloria. 

Starea de claustrofobie se accentuează. Nu mă mai simt bine între pereţii camerei. Mâine 
voi ieşi din casă să văd răsăritul. Aerul curat mă va înviora puţin. 

Trebuie să insist să îmi fac programul propus; ieri nu l-am putut ţine. 

Filocalia XI, cu sfaturile unui sfânt către un ucenicul său, mi s-a părut o carte care m-ar fi 
putut ajuta mult, dacă aş fi mers pe drumul creştin. Nu s-a tradus încă o carte similară cu 
întrebări şi răspunsuri despre urcuşul yoghin. Deşi cred că există. Filocalia XII, cu Sfântul 
Isaia pustnicul, nu mi s-a părut la fel de interesantă. Mi-a fost totuşi foarte greu să citesc din 
Filocalii; mintea nu putea urmări ceea ce citeam. Am citit pe apucate, un fragment de pe o 
pagină, o frază de pe alta. 

17 martie 1992 

O dimineaţă minunată. Am prins răsăritul în parcul Herăstrău, lângă lac. M-am dus la 
intrarea dinspre Casa Scânteii. Dimineaţa, oraşul e mult mai liniştit şi parcul e aproape pustiu. 
Natura e splendidă. A fost o mică vacanţă. 

Am aşteptat primele raze lângă un mare crucifix de piatră aşezat de curând acolo. Cadru 
ideal pentru Vinerea Patimilor. M-am simţit ca într-o poveste. Şi nici nu a fost nevoie să mă 
con centrez. A fost ca o poveste: sorbind razele soarelui, pri vind crucea, liniştindu-mă. M-am 
bucurat că această săptă mâ nă i-am închinat-o lui Iisus. 

Nu ştiu dacă în noaptea de Paşti voi merge la biserică. E atâta aglomeraţie, că mai bine 
meditez acasă. Azi mi-a fost mai bine. Mai am doar o zi de post. 

19 martie 1992 

Nu m-am mai dus la biserică; am făcut Pastele în rezo nan ţă telepatică cu Iisus şi cu toţi 
colegii mei de curs. Când au venit ai mei de la biserică am mâncat de m-am spart. Printre 
altele am mâncat vreo şase ouă, şi apoi mi s-a făcut rău. Am făcut indigestie. 

Am mâncat ca un speriat, vrând parcă să recuperez zilele de post: a fost o mare greşeală, 
am picat ca un prost în ispita lăcomiei. 

20 martie 1992 

Marius m-a chemat să stau de vorbă cu un părinte de care e foarte apropiat, părintele 
Nicolae. Discuţia a început foarte pe ocolite, cu faptul că pe meleagurile noastre a păşit chiar 
Sfântul Apostol Andrei. Şi, în cele din urmă, a ajuns tot la faptul că ar trebui să înţeleg că 
adevărul e în Biserică: 

„Părinte, nu vă daţi seama că adevărul nu ţine de un loc geografic? Vreţi să mă convingeţi 
să cred ce zice Biserica numai pentru că m-am născut în România? Nu aveţi nici o şansă. 
Dacă trăiam în India ce mai spuneaţi? Ori adevărul e acelaşi pentru toţi, şi românii şi indienii 
ar trebui să îl cunoască, indiferent cât de mare ar fi efortul, ori e fiecare cu adevărul lui, şi eu 
prefer să primesc înţelepciunea Indiei." 

„Adevărul e Hristos. Nu există adevăr în afara lui Hristos. Nici un maestru yoghin nu a zis 
că e «calea, adevărul şi via ţa». Nu încerc să îţi vorbesc despre ortodoxie numai pentru că ne- 
am născut pe acest pământ pe care l-au sfinţit atâtea ge ne raţii de creştini. Deşi aceasta e o 
mare binecu vântare. Ortodoxia e pentru toate neamurile. De asta Sfinţii Apostoli au plecat să 
propovăduiască dreapta-credinţă în toată lumea." 

„Da, ştiu că Apostolul Toma a ajuns până în India." 

„Şi atât de înaltă era învăţătura spirituală a celor de acolo, încât au găsit de cuviinţă să îl 
martirizeze. Asta era măsura spirituală a Orientului, martirizarea propovăduitorilor creştini." 

„Părinte, eu cred că toate drumurile urcă în sus, şi eu am ales o scurtătură. Dacă nu vreţi să 
veniţi pe ea, cel puţin lăsaţi-i pe alţii să meargă." 

Le-am întors spatele şi am plecat, simţindu-mă atacat de vorbele părintelui. Ajuns acasă 
mi-a părut rău că m-am purtat aşa. Dar venisem puţin nervos, că tata s-a luat de Ştefania. 
Dacă aş fi venit mai liniştit, ar fi fost mai bine. Din încruci şa rea argumentelor s-ar fi folosit 
şi părintele Nicolae. Eu ştiu atâtea lucruri care l-ar ajuta să înţeleagă altfel lumea spirituală... 

Şi poate că m-ar fi ajutat şi pe mine spusele sale. Aşa cum mă ajută uneori discuţiile cu 
Marius. Mi-am propus ca în timp să îi întrec în asceză până şi pe marii sfinţi creştini. Ei nu 
ştiau tehnicile de meditaţie care le- ar fi grăbit progresul mistic. 

Am scris primele două articole din viaţa mea. Primul, „Mântuire sau eliberare", este despre 
faptul că religia creş ti nă şi yoga au acelaşi scop, să îl ducă pe om la desăvârşire. Am încercat 
să explic celor de vârsta mea că nu au de ce să se teamă de yoga. Există atâta dezinformare, 
care are doar rostul de a întârzia momentul în care România va deveni Noul Ierusalim. Nu 
este un articol prea lung, dar pentru început îl consider promiţător. Vreau să îl public în 
revista „Salut", pentru că este o revistă care are succes la tineri. 

21 martie 1992 

Azi, înainte de întâlnirea yoghină de la Facultatea de Me di cină, am intrat pentru câteva 
clipe în sala de disecţie. Nu ştiu dacă fusese uitată deschisă sau dacă erau şi studenţi printre 
tinerii care se uitau la cadavre. 

Trupul secţionat arată jalnic. Era o femeie goală, care avea tăiată partea de la buric în jos. 
Când am văzut-o, mi s-a făcut greaţă. Trupul fără suflet nu face doi bani. Cei care se în gri 
jesc numai de trup, fără să poarte grijă de suflet, sunt vred nici de plâns. Sunt nişte cadavre 
vii. 

Mi s-a părut o experienţă interesantă. Nu ştiu de ce nu se face un muzeu în care să se 
expună cadavre secţionate: ar fi o lecţie unică pentru cei care se gândesc numai la mâncare şi 
la băutură. 

Am văzut la Mircea un creier furat de la facultate. Nu arată deloc scârbos. Mi-a zis că 
odată a adus o inimă şi a băgat-o în frigider. Maică-sa a crezut că e carne de gătit şi, când s-a 
uitat la ea, i s-a făcut rău. 



VI. Swami Shivamurti şi „botezul" indian 

22 martie 1992 

Astăzi am auzit-o vorbind pe Swami Shivamurti, de la Şcoala de yoga Bihar, şi m-a 
fascinat. Ea este discipola lui Satyananda şi are ceea ce căutam: este pe o linie autentică. Nu 
mă aşteptam să îmi placă atât de mult. M-a fascinat. Şi a vorbit frumos despre Iisus. L-a 
recunoscut drept un mare maestru. E semn că avem ceva în comun. Oare aş putea să o urmez? 
Oare m-ar putea duce pe drumul pe care îl caut? Nu ştiu cât de avansată este, dar la o adică, 
dacă devin un ucenic tare, cred că m-ar trimite ea în India. 

Shivamurti este trimisă ca maestră pentru Europa, dacă am înţeles bine. Ea are un ashram 
în Grecia, cu yoghini ve niţi din toată lumea. 

Nu ştiu însă dacă am puterea să las toate şi să plec în necunoscut. Nu mi-e frică de viitor, 
dar mi-e frică ca nu cumva să mă întorc dezamăgit. Cine ştie ce ciudaţi or fi pe acolo. 

Şi poate, dacă mă voi întoarce, Costi va considera că l-am trădat. Am oare dreptul să plec 
de lângă el, după cât bine mi-a făcut? Am eu dreptul să îi întorc spatele? 

Şi totuşi, ceva în sufletul meu îmi spune că nu are rost să mai rămân aici. Sunt prea mulţi 
tantrici pe metru pătrat, iar asceţii cam lipsesc. Poate mă voi duce în Grecia, să învăţ 
adevărata asceză. 

23 martie 1992 

Cu amărăciune constat că trebuie să recunosc un lucru: cei din anii mai mari decât mine nu 
sunt la nivelul la care mă aşteptam. încercam să îi văd într-o lumină frumoasă, încer cam să 
nu îi judec, dar îmi este foarte greu. Unii dintre ei nu sunt decât nişte obsedaţi sexual, care îşi 
dau aere de mari tan trici. Sunt trist. Astăzi am văzut-o pe Ileana cu o revistă porno în mână, 
admirând nişte obiecte de masturbare. Ăsta nu mai este tantrism. 

Am venit la Costi hotărât să duc o viaţă de asceză foarte dură, am venit căutând înfrânarea 
şi am găsit prea multă des tră bălare. El este un iluminat, dar încearcă să ridice nivelul spi 
ritual al unor fete pe care, dacă nu aş şti că îmi sunt co le ge, le-aş considera târfe ieftine. M- 
am cam săturat de atâta re generare sexuală. Vorbesc cu ele despre post negru, şi ele îmi râd 
în nas, pe motiv că eu sunt încă la liceu. Dar simt că marii maeştrii ar fi de partea mea, dacă ar 
fi să mă iau la ceartă cu ele. 

Da, am început să mă simt cam singur, aş avea nevoie par că de un guru care să mă ajute să 
dau la iveală tot ce este mai bun în mine. Chiar dacă ar trebui să mă despart de Costi, cred că 
ne vom reîntâlni noi în cerurile superioare. Aş vrea să îi demon strez că am ajuns mai sus 
decât unii dintre preferaţii săi. 

Mi-am dat jos posterul cu superba femeie goală. Privin du-1, îmi veneau în cap toate 
colegele mele de la yoga care arată mai bine. Am crezut că voi fi mai tare decât afişul, dar m- 
am înşelat. Mintea îmi zboară prea des la sex. Cu o ţipă ca cea din afiş nu cred că mi-ar arde 
de exerciţii tantrice; mai degrabă aş fi un mic tăuraş. 

Acum îmi dau seama că Lavinia seamănă foarte bine cu ea la trup, nu la faţă. Numai că 
Lavinia este mai împlinită şi parcă sânii ei nu hipnotizează chiar ca ai fetei din afiş. 

24 martie 1992 

Azi am fost tot la grupa Laviniei. Spre sfârşitul cursului, când s-au pus întrebări scrise pe 
bileţele, am pus şi eu două întrebări care mă frământau de multă vreme. „Care este legătura 
dintre Iisus şi puterile cosmice?" 

„Nici una", a răspuns Costi. „Sunt planuri diferite, nu se intersectează." Răspunsul m-a 
mirat. Cum, dacă Iisus este un spirit atât de elevat, de ce nu este în legătură cu puterile 
cosmice? Eu cred că trebuie să existe o ierarhie spirituală, nu se poate ca între Iisus şi Kali să 
nu fie nici o legătură. Nu mă mir că creştinii obişnuiţi văd în Kali doar un diavol. Este greu ca 
în spatele acestei figuri, care pare înfricoşătoare, să găseşti puterea de a domina timpul. Dar 
mă mir că Costi spu ne că nu există nici o legătură între Kali şi Iisus. Ar fi putut să îmi spună 
că Iisus este mai mic decât Kali şi l-aş fi crezut. Dar răspunsul lui mi s-a părut nepotrivit. In 
inimă mi-a apă rut o umbră de îndoială cu privire la atotştiinţa lui. 

A doua întrebare: „Care cale este superioară, calea asceţi că sau calea tantrică" a stârnit 
hohote de râs în sală. Răspun sul a fost ceva gen: „Fiecare să meargă pe calea pe care i se 
potriveşte". 

Hohotele de râs m-au durut. Mi s-a părut că cei care râd sunt nişte obsedaţi sexual cărora 
ideea ascezei li se pare stu pi dă. In India, actul sexual dintre maestru şi discipola tantrică are 
loc numai o dată pe an, când se celebrează Noaptea lui Shiva, unirea mistică dintre principiul 
masculin şi cel femi nin, unirea lui Shiva cu Shakti. La noi, multe dintre fetele care au avut 
onoarea de a se fi unit cu maestrul sau cu apro piaţii săi par să nu aibă nimic în comun cu 
stăpânirea pe care o au yoghinele care practică Tantra în India. 

Hohotele de râs arată că unii dintre colegii mei nu înţeleg că urcuşul spiritual nu este numai 
plăcere sexuală şi că majoritatea marilor maeştri ai Orientului nici nu au mers pe această cale. 
Ci au mers pe calea celei mai aspre asceze, pe care au mers şi pustnicii creştini. 

Vreau să ştiu dacă nu cumva trebuie să o apuc pe o scur tă tură în drumul spre cer; poate ar 
fi bine să merg pe altă linie yoghină. Calea tantrică mi se pare că ocoleşte cam mult. Rişti să 
devii obsedat sexual şi să te crezi cine ştie ce mare iniţiat. 

Nu mi-au primit articolul la revistă. Sunt interesaţi numai de lucruri banale, de muzică, de 
modă, de filme... Sunt nişte proşti. Dacă tinerilor nu le dai să mănânce şi altceva în afară de 
muzică şi destrăbălare, generaţia de mâine va fi o generaţie de rataţi. Actul recuperator pe care 
îl face Costi, de a canaliza energiile tinerilor înspre cunoaşterea spirituală, mi se pare fără 
pereche. 

25 martie 1992 

După-masă am reuşit să vorbesc cu Swami Shivamurti, să o întreb dacă în ashram-ul ei pot 
merge pe calea ascezei. Mi-a spus că da. Acum rămâne să mă hotărăsc eu. Mi-aş fi dorit ca 
Swamiji să fie bărbat, să fie altfel. Aşa cum a fost Maharishi pentru Paul Brunton. Dar să nu 
fiu prea visător. Am de făcut o alegere care poate fi alegerea vieţii mele. 

26 martie 1992 

Swamiji a ţinut ultima conferinţă în România. Mâine plea că. Am cunoscut o ţipă 
interesantă, de vreo 28 de ani, Cos mi na, cu care m-am împrietenit repede. Mi-a spus că 
mâine plea că în Bulgaria, după maestră. I-am spus că voi veni şi eu acolo. Nu m-a prea 
crezut. Şi, culmea, tata mă lasă să plec. Mi-a făcut rost de bani; dimineaţă voi fi în tren. Nu 
îmi vine să cred. Există o forţă care îmi călăuzeşte paşii. Şi mai există şi maeştrii mei dragi, 
stelele Orientului, care ştiu ce urmăresc în viaţă. 

Tot nu îmi vine să cred. De emoţie nu pot să dorm. In viaţa mea a apărut schimbarea pe 
care o aşteptam. Sunt con vins că această plecare va aduce mult bine pentru mine. Nu ştiu clar 

de ce sunt atât de emoţionat, doar Swamiji nu a pă rut prea pătrunsă de faptul că m-a văzut. 
Sau cine ştie, poate doar îmi încearcă răbdarea? 

Oricum, tata a fost de nota 10, aşa cum era şi în primele luni după ce a murit mama. Când 
îl văd că e gata să facă orice efort numai să mă bucure, uit toate certurile dintre noi. 

27 martie 1992 

Era să pierd trenul. Noroc cu Cosmina, femeie descur că rea ţă, 1-a convins pe şeful de tren 
să mai stea puţin, pe motiv că aşteaptă un delegat important. La vamă, am dat de nişte bulgari 
cam proşti: se uitau la yantre şi nu ştiau ce sunt, ce facem noi cu desene aşa mari. Am încercat 
să le explicăm prin semne că ne concentrăm la ele, dar nu ne-au înţeles. 

Cosmina a fost discipola lui Marinov, un controversat yo ghin român. Ea nu este prea 
încântată de Costi, dar e dreptul ei. Nu ne contrazicem pe tema asta. Fiecare cu calea lui. 
Oricum, momentan căile noastre s-au apropiat: mergem după Swami Shivamurti. Parcă şi 
numele ei are o rezonanţă aparte: Shivamurti. Eu am făcut multe meditaţii cu Shiva, care pare 
distrugător doar pentru cei care îi stau împotrivă. Poate că Shiva m-a călăuzit în acest drum 
iniţiatic. 

In Sofia stăm cu alt român, cu Silviu, la nişte yoghini care au multe cărţi interesante. Am 
văzut un pliant foarte frumos, cu cei mai mari iniţiaţi din istoria lumii. Intre ei, Iisus. Mă bu 
cur ori de câte ori văd ceva legat de persoana sa. Sunt yoghin, şi aceasta nu mă separă deloc 
de Iisus, ci mă apropie. Prin Swamiji mă leg de cunoaşterea pe care a dobândit-o însuşi Iisus, 
de cunoaşterea Orientului... 

28 martie 1992 

Swamiji a ţinut o conferinţă yoghină în Sofia. Sala plină de lume. Şeful filialei de aici nu 
îmi prea place. E un yoghin cam agitat, cam nervos. Dar în lipsă de altceva, e bun şi el. 
Dimineaţă, Swamiji ne-a chemat la micul dejun. Am mâncat ceva mâncare tradiţională 
indiană. Nu m-am prea săturat. Dar ne-a pus la video secvenţe din mai multe filme religioase 
şi am uitat de foame. E bine că nu are idei preconcepute, că nu fuge de invenţiile secolului 
XX. Ba asistentul ei are chiar un laptop simpatic. Nu e nimic rău în a te folosi de tehnică, rău 
e să nu ştii să o faci cu măsură. 

Am făcut cu toţi o meditaţie, dar eu m-am cam zăpăcit. Swamiji vorbea prea repede în 
engleză şi nu o puteam urmări. Aşa că m-am lăsat păgubaş. Cosmina mi-a spus că într-o 
meditaţie de acest fel şi-a văzut guru-ul personal. Undeva, într-o peşteră. îmi pare rău că nu 
am avut acces la aşa ceva. Trebuie să învăţ engleza cât mai bine. Era bine dacă făceam mai 
multe lecţii cu mama. Acum era cu totul altceva. 

29 martie 1992 

Azi am cam pierdut ziua. Am aflat că Swamiji ţine o con fe rinţa într-un oraş, destul de 
departe de Sofia. Am încercat să ajungem acolo cu autostopul, dar ne-am rătăcit. Am ajuns 
într-un oraş cu un nume asemănător. Când am ajuns în sfârşit la destinaţie, Swamiji plecase. 

Bine că bulgarii sunt de treabă. Ne-au dus gratis unii cu autostopul, peste 150 km. Ba 
şoferul i-a dat Cosminei un tricou cadou. Aşa noroc, mai rar. 

Aştept ca Swamiji să îmi comunice numele meu cosmic. Primind acest nume, voi pierde 
orice legătură cu trecutul. Omul vechi va muri, pentru a se naşte altcineva. Cred că primirea 
numelui cosmic este mai importantă decât botezul creştin. La botez primeşti un nume cu care 
nu ai nimic în comun, poate numai faptul că intri sub ocrotirea unui sfânt. 

Pe când în ceremonia primirii numelui cosmic afli ce tra seu ai de parcurs, afli ce pecete 
poartă spiritul tău. Sunt tare cu rios ce nume am. Mintea îmi zboară într-o mulţime de di rec 
ţii, dar nu am cum să ştiu care este cea bună. 

30 martie 1992 

Aseară am simţit cea mai puternică ispita sexuală din viaţa mea. Se vede că dacă nu mi-am 
mai făcut de câteva zile toată seria de asane, trupul devine mai greu de stăpânit. Şi am simţit o 
mare dorinţă de a face dragoste cu Cosmina. Poate că dacă eram singuri în cameră o 
convingeam. Chiar dacă ea nu înţelege calea tantrică. 

Totuşi, îmi pare rău că am fost atât de slab. Efectiv, tre muram de dorinţă. Şi pentru un 
tantric aşa ceva este inad mi si bil. Trebuie să recunosc că e ceva la Cosmina care mă atra ge. 
Deşi este cu zece ani mai mare ca mine, nu mi se pare bă trână. Nu are copilăria Laviniei; 
doar e cu 6 ani mai mare decât ea. Dar are un aer misterios, ştie mult mai multe lucruri decât 
mine. Aseară, când mi-am făcut public păsul, au râs şi ea, şi Silviu. Dar dacă Silviu ar fi 
plecat în altă cameră, poate că râsul Cosminei s-ar fi schimbat în altceva. Să am grijă ca nu 
cumva să părăsesc tantrismul pentru o plăcere de scurtă durată. Nu mi-aş ierta aşa ceva. 
Cosmina poate fi o ispită serioasă pentru mine. 

31 martie 1992 

După conferinţa de ieri, am primit de la Swamiji numele cos mic. II trecuse pe o bucată de 
hârtie: „Bhaktimurti". Bhakti înseamnă devoţiune pură, cum ar veni sunt „Forma credinţei", 
dacă am înţeles bine. Maestra mi-a spus că în timp voi înţelege mai bine ce înseamnă numele 
meu. 

M-am mirat că am primit un asemenea nume. Eu, care cău tam tot felul de tehnici de 
meditaţie, care dispreţuiam credinţa oamenilor obişnuiţi, să fiu Bhaktimurti. Pesemne că de 
asta m-am simţit atras de Iisus. Nu mă miram dacă nume le meu ar fi fost legat de Kali, căreia 
m-am dăruit în între gi me. Nu mă miram dacă primeam un nume care să mă lege de tradiţia 
lui Milarepa. Ci am primit un nume la care nu m-aş fi gândit deloc. 

Viaţa este ciudată şi îmi dau seama că am fost superficial când îi judecam pe cei care 
mergeau pe calea Bisericii. De fapt, credinţa creştină este o formă de Bhakti Yoga, o formă de 
adorare a lui Iisus. 

Trebuie să recunosc că am primit un ciocan în moalele ca pului. Nu sunt mulţumit de 
numele pe care îl am. Eram dis pus să renunţ cu uşurinţă la vechiul nume, deşi îl consi deram 
unul dintre cele mai frumoase nume din lume. 

Sunt totuşi copil, se vede că nu m-am maturizat. In loc să mă bucur că mi s-au deschis 
ochii, mă întristez că nu mă chea mă altfel. Şi ce ciudat, să aflu de la o maestră yoghină că 
numele meu e acesta... Oricine mi-ar fi spus că am de mers pe calea credinţei pure, nu l-aş fi 
crezut. Dar pe Swamiji o cred, pentru că prin ea îmi vorbeşte întreaga tradiţie a Orien tului. 
Când primeşti un nume, în spiritul tău intră spiritul maestrului, care ştie exact ce cale ai de 
parcurs. 

1 aprilie 1992 

Azi am fost duşi de gazda noastră la Catedrala din Sofia, Alexandru Nevski. Ni s-a spus că 
în biserică, fluxul cel mai mare de energie se poate simţi dacă stai chiar sub candelabru. Acolo 
energia, Duhul Sfânt cum îi spun creştinii, se asimi lea ză cel mai uşor. Am încercat şi să îmi 
lipesc palmele de zidu rile bisericii, dar aşa nu a avut prea mare efect. 

Unii dintre yoghinii de aici par mai apropiaţi de biserică de cât cei de la noi. Gazda noastră 
ne-a dus şi la moaştele Epis copului Serafim Sobolev, care se află la Biserica Ruseas că, 
aproape de catedrală. Acolo, am coborât într-o criptă unde se află moaştele şi unde oamenii 
zic ce probleme au, şi Sfântul le rezolvă. Acolo am simţit puterea Sfântului. 

In criptă erau multe bileţele cu rugăciuni scrise de pele rini. M-am rugat ca în viaţă să nu 
fac voia mea, ci să se facă voia lui Dumnezeu cu mine. Şi mi-am scris această dorinţă pe un 
bileţel. Cred că Episcopul Serafim mă va ajuta. Acolo am simţit cum viaţa mea intră pe o 
nouă cale. 

Da, în ashram-ul din Grecia îmi voi lua crucifixul cu mine şi mă voi închina lui Iisus. 
Titiksha mi-a spus că acolo ai voie să venerezi pe cine vrei. Eu îl voi venera pe Iisus, de care 
sunt atât de legat. Şi va fi foarte bine. O viaţă întreagă închi nată lui Iisus... Acum câteva luni 
o aşa schimbare mi-ar fi părut de neimaginat. Sunt gata să renunţ la Costi, sunt gata să renunţ 
la România. 

Nu pierd nimic, voi câştiga totul. Şi poate că, peste câţiva ani, mă voi întoarce în ţară ca un 
mare maestru. Mă voi întoarce să îi ajut pe români să iasă din întuneric. Când eram mic, îi 
spuneam uneori Ştefaniei că simt o chemare de a-i aju ta pe ceilalţi oameni, dar nu ştiam cum. 

Poate că aceasta este chemarea vieţii mele: să mă duc în Grecia şi să mă întorc apoi între 
muritori, să le arăt calea spre nemurire. 

Pe coperta broşurii pe care mi-a dat-o Swamiji e o poză cu mai mulţi yoghini, pe o creastă 
de munte. Acolo e un loc liber. E locul care mă aşteaptă... Da, Grecia va fi pentru mine poarta 
pentru India. Da, chemarea este din ce în ce mai puternică. 

2 aprilie 1992 

Când voi merge spre ashram am de gând să mă opresc pentru o vreme la Muntele Athos. 
Acolo se află cei mai tari părinţi. Acolo au avut loc multe minuni, acolo au trăit mulţi sfinţi. 
Şi dacă am luat hotărârea ca toată viaţa să îl venerez pe Iisus, atunci sigur că acolo voi găsi 
prilejul de a mă apropia de El. Cred că nu merită să pierd această ocazie. 

După ce intru în ashram, cine ştie peste câţi ani voi mai ieşi. Dacă vreau să uit de mine, de 
familia şi de ţara mea, după ce am intrat în ashram trebuie să îmi iau gândul de la ele. Nu se 
poate altfel, este nevoie de sacrificiu total. Altfel aş fi ca un elev corigent. Dar examenul vieţii 
trebuie trecut cu nota maximă. 

Şi cine ştie cât de greu îmi va fi acolo, între atâţia yoghini din toată lumea. Cine ştie câţi 
ciudaţi voi întâlni. Doar şi la Costi am crezut că voi găsi numai discipoli tari şi am dat de 
atâtea cârpe. Trebuie să ajung în Muntele Athos, care este considerat Grădina Maicii 
Domnului. Sper că Fecioara Măria mă va ajuta ca, în timpul petrecut acolo, să prind putere 
pentru ashram. Sunt decis să trec prin Athos. Acolo voi înţelege poate mai bine de ce mă 
cheamă Bhaktimurti şi nu Shivamurti sau Krishnamurti. Acolo mă voi cunoaşte în ceea ce am 
mai profund. 

Mi-am dat seama că trebuie să fac marele pas, ca nu cumva să fiu biruit de ispită şi să 
renunţ la hotărârea pe care o consider eroică: să plec direct în Grecia, fără a mai trece să îmi 
iau rămas bun de la ai mei. 

3 aprilie 1992 

Am întrebat-o după conferinţă pe Swamiji dacă mă pri meş te în ashramul ei. Eram plin de 
nerăbdare să îi aud răs punsul. Răspunsul a fost cam trist: „Pentru că ai sub 18 ani, legile 
internaţionale cer că pentru o asemenea plecare să ai acordul scris al părinţilor. După ce 
primeşti această apro bare, eşti binevenit". 

Nu am ce face, trebuie să mă întorc acasă. Oricum, tata îmi va da sigur aprobarea, că dacă 
nu, fac scandal mare. Nu are dreptul să se pună stavilă în calea desăvârşirii mele. II conving 
eu să mă lase. El să îşi vadă de viaţa lui, de femeia lui. 

M-aş fi aşteptat ca Swamiji să se bucure mai mult de hotărârea mea. Nu îşi dă seama că voi 
fi unul dintre cei mai devotaţi discipoli? Se va convinge ea, la vremea potrivită. 

îmi pare rău că am pierdut acest start. Era momentul oportun să o termin cu tot ceea ce mă 
lega de trecut. Acum o să mă întorc în ţară. Şi dacă nu reuşesc să plec repede, cine ştie ce o să 
se întâmple. Poate nu voi mai avea puterea să mă rup de Costi. 

Sau, în cel mai rău caz, nici nu voi mai avea de ales; poate că lipsa banilor de drum sau 
lipsa vizei de la ambasada Gre ciei mă vor determina să rămân acasă. Acum, cu Swamiji, 
credeam că ajung mai uşor în Grecia. 

Mă simt cam părăsit de Dumnezeu şi de toate spiritele înalte. Dar eu sunt un luptător, eu 
sunt un Leu şi nu mă voi da bătut. Mai devreme sau mai târziu voi ajunge în ashram. Iisus, 
căruia m-am hotărât să îmi închin viaţa, mă va ajuta. El a zis să nu ne îngropăm talanţii. Şi nu 
vreau să îi îngrop. Dar am nevoie de puţin ajutor pentru a-i folosi cum trebuie. 

4 aprilie 1992 

Ne-am întors în ţară. Tata nu se opune plecării mele în ashram. Nu ştiu dacă înţelege ceea 
ce vreau să găsesc acolo sau doar se bucură că a scăpat de povara creşterii mele. Ştefania s-a 
cam întristat. De când a murit mama, eu i-am fost cel mai bun sprijin şi o să îi fie tare greu 
fără mine. Dar nu am ce să fac. Oricât de puternică ar fi legătura dintre noi, to tul nu este 
decât o manifestare a iluziei. Este Maya. Eu trebuie să mă rup de aceste lanţuri cauzale, 
trebuie să rup lan ţurile care mă leagă de trecut. 

O problemă va fi cum să fac rost de bani pentru drum. Dar am steaua mea... Sunt gata chiar 
şi să fur, numai să pot ajunge unde îmi doresc. Şi nu cred că ar fi ceva rău să fur, dacă fur cu 
gând bun. 

Mă simt foarte străin în casa în care stau. Mă simt foarte străin în relaţiile cu ceilalţi. Am 
senzaţia că toate vor să îmi stea în cale. Dar eu nu voi ceda. 

5 aprilie 1992 

Vorbind despre marii maeştri, Gianina m-a întrebat: „Tu nu ştii că Costi este Noul 
Maitreya, Noul Mesia?". Toţi tantricii de la noi ar fi în stare să creadă acest lucru, dar eu am 
anumite rezerve. Cred că e unul dintre cei mai mari ma eş tri din lume, dar nu şi că e 
Maitreya. Gianina preferă să crea dă acest lucru pentru că, dacă ar fi adevărat, atunci excesele 
ei sexuale ar avea o acoperire spirituală. Nu ştiu până la ce limită a negării moralei ar putea 
ajunge un tantric. Dacă Costi ar fi doar un şarlatan, atunci prin organizaţia sa ar avea acces la 
cele mai perfecţionate mijloace de manipulare a maselor şi de spălare a creierului. 

6 aprilie 1992 

Noaptea trecută am crezut că ori ies din trup, ori mor. Am simţit nişte vibraţii energetice 
foarte puternice, în tot trupul. Mi se părea că cineva vrea să mă modeleze energetic. O clipă 
m-am gândit cine poate fi şi parcă mi se părea că am de ales între Iisus şi Costi. Am zis că îl 
aleg pe Iisus. Ştiu ce m-a fă cut să iau această alegere: faptul că Iisus e o valoare de ne con 
testat, în timp ce faţă de Costi există o umbră vagă de în do ială. In clipa în care am făcut 
această alegere, parcă vibra ţiile s-au intensificat, parcă m-au curăţat de ceva. 

Poate că nu a fost Iisus, poate că Swamiji a început să se ocupe de mine mai intens, şi că ea 
vrea să mă rup de Costi. Senzaţia a fost oricum stranie. 

7 aprilie 1992 

Andrei a venit azi la mine în pauza de după ora de chimie: „Ştii că ai dreptate cu yoga? M- 
am pus în lotus şi vreme de zece minute nu mi-a trecut nici un gând prin minte. Mintea mi s-a 
golit total. E ceva adevărat în yoga asta". 

Nu mă aşteptam ca lotusul să fie o asana care să lucreze şi asu pra celor care o fac din 
curiozitate. Eu am făcut lotusul de atâ tea ori şi nu mi s-a întâmplat aşa ceva. Şi nici la sală nu 
am auzit ceva similar. Poate că într-o viaţă trecută şi el o fi făcut yoga. 

Andrei mi-a făcut căsuţă poştală pe internet. Am adresa crainicul@yahoo.com. 

Mă înţeleg din ce în ce mai bine cu Cosmina. îmi împăr tă şeş te din experienţele ei 
mistice, din lecturile ei. Uneori îmi tra duce din scrierile iluminaţilor sau din alte cărţi 
interesante. Extra ordinară mi se pare cartea lui Fritjof Capra despre Tao şi Fizică. Oamenii de 
ştiinţă au ajuns la concluzii similare cu ale marilor rishi. Au înţeles că la baza cosmosului stă 
energi, şi că totul în univers este ciclic. Deşi nu mă pricep la fizică, bă nuiesc că a fost 
răsturnată, odată pentru totdeauna, con cep ţia lineară a trecerii timpului. Biserica spune că 
lumea a avut un singur început şi că va avea un singur sfârşit. Fals, demon strează ştiinţa, 
creaţia şi disoluţia universului au loc ciclic. 

8 aprilie 1992 

Am început să chiulesc mai des de la şcoală. I-am zis dirigii că vreau să plec din ţară, că nu 
am nevoie să termin cla sa a Xl-a dar nu am convins-o. Ţine mult la mine şi nu vreau să o 
supăr. Dar s-ar putea să plec înainte de sfârşitul clasei a Xl-a şi nu mi-ar folosi la nimic să am 
mediile încheiate. 

Şcoala este timp pierdut, timp cu care nu mă mai întâi nesc. Dacă nu m-ar obliga tata să 
merg la ore, aş face yoga toată ziua sau aş sta cu Cosmina. 

Vibraţiile acelea ciudate s-au mai repetat de câteva ori. Tot nu pot să îmi dau seama care 
este originea lor exactă. Parcă un spirit vrea să facă ceva cu mine, nu pot să îmi dau seama ce 
anume. 

9 aprilie 1992 

Azi-noapte am intrat cu Cosmina în Grădina Botanică. Era poarta deshisă, cred că paznicul 
ieşise puţin. A fost o plimbare tare romantică. Credeam că parcul e pustiu, dar mai erau vreo 
trei-patru oameni. 

Cosmina mă face să mă simt student: astfel de plimbări nocturne nu fac parte din deliciile 
liceenilor. Am încercat să vorbim cât mai mult în engleză, pentru că ea vorbeşte foarte bine. A 
călătorit mult şi prin străinătate. 

10 aprilie 1992 

Marius a primit ascultare de la părintele la care se spovedeşte să îşi scrie memoriile: 

„Ce părere ai despre asta?" 

„Nu ştiu, dacă vrei să o faci, fă-o. De ce crezi că te-a pus să o scrii?" 

„Gândul i-a venit după ce a spovedit doi prieteni de-ai mei, pe care i-am convins să 
vorbească cu el. După ce au terminat de spus păcatele, amândoi s-au dezvinovăţit în acelaşi 
fel, dar fără să se fi sfătuit înainte: «Părinte, am greşit, dar toţi tinerii de vârsta noastră fac 
aceleaşi lucruri. Suntem normal dezvoltaţi şi ne tropăie hormonii. Mai o fată, mai o băutură, 
mai o ţigară. Nu se poate altfel». Părintele nu le-a dat dezlegare de păcate. A vorbit cu ei şi îi 
mai aşteaptă la el. Dar după discuţia aceasta s-a hotărât să mă pună să scriu cum trăieşte un 
tânăr viaţa creştină. «E nevoie să se vadă că nu au dispărut toţi tinerii ortodocşi. E nevoie să 
se ştie că mai sunt tineri care încearcă să trăiască după poruncile lui Hristos»." 

„Şi cum o să scrii?" 

„Sub forma unui jurnal început la intrarea în liceu. Nu va conţine numai momentele legate 
de viaţa creştină, voi mai introduce şi alte amănunte din viaţa de zi cu zi, ca să exprim cât mai 
precis posibil universul meu." 

„Dar de ce nu scrii o carte de memorii?" 

„La vârsta asta? Ce tânăr îşi scrie memoriile la 17 ani?" 

„Da, e mai bună ideea cu jurnalul. Totul e să ai totul clar în cap când scrii, ca să nu iasă 
încurcături." 

„Părintele mi-a zis să scriu sub formă de jurnal pentru că aşa transmit mai uşor tot ce 
aveam în suflet. Stilul unui jurnal e mult mai viu decât al oricărui alt gen literar." 

„Şi dacă o să zică lumea că ai scris ca să primeşti aplauze?" 

„Lumea nu o să ştie cine 1-a scris, pentru că îl voi publica sub pseudonim. Doar trei 
prieteni vor şti că eu sunt autorul: vreau să vă dau manuscrisul înainte de a intra cartea în 
tipar, ca să îmi spuneţi cum vi se pare, şi dacă sunteţi de părere că nu am omis nimic 
important. Ceilalţi doi sunt de la biserică, nu îi cunoşti." 

„Chiar dacă publici sub pseudonim, nu te gândeşti că vei fi uşor de recunoscut de colegii 
care vor citi cartea?" 

„Şansele sunt destul de mici. Voi schimba numele proprii, voi schimba anul intrării la liceu 
şi multe date calendaristice, tocmai pentru a îngreuna identificarea autorului. Mi-e teamă de 
un singur lucru: părintele a zis că ar fi bine să încerc să prezint într-un fel şi lupta pe care o 
duc cu patimile. Nu în amănunt, ca să nu fie smintitoare. Dar totuşi să se înţeleagă că sunt un 
tânăr normal. Nu că aş fi un handicapat care, din cauza unor probleme fizice, şi-a găsit 
refugiul în credinţă." 

„Mare curaj ai dacă scrii asta. Viaţa noastră de tineri ar trebui să fie o viaţă din care să nu 
lipsească preocupările spirituale. Abia aştept să văd ce iese." 

„Oricum, dacă vreun cunoscut va recunoaşte în carte lucruri care ştie că mi s-au întâmplat 
mie, strâns cu uşa voi recunoaşte că eu am scris Jurnalul. Ii voi spune însă că am amestecat 
adevărul cu fantezia şi că nu poate şti precis cât anume din carte reflectă exact trecutul meu." 

„E bine că se va şti că există şi tineri preocupaţi de ere din ţa creştină. Noi avem sute de 
tineri yoghini în Bucureşti. Când ţinem o conferinţă, se adună atât de mulţi, încât stau şi în 
picioare. Pe când la voi... Tu singur mi-ai spus că rareori se ocupă toate locurile în sălile în 
care vorbesc preoţii care răspund problemelor puse de tinerii ortodocşi. Tinerii yoghini sunt o 
forţă. Dacă ar fi şi tinerii creştini la fel, lumea nu ar fi la fel de rea. Zic asta şi pentru că am 
primit o bătaie de mi-a sunat apa în cap." 

„Chiar dacă voi aveţi la conferinţe mai mult public, asta nu înseamnă că aveţi şi adevărul. 
Ar trebui să ne fie ruşine că într-o ţară despre care se zice că e majoritar creştină sunt mai 

puţini tineri în biserici şi mai mulţi pe la diferite rătăciri. Dar prin aceştia puţini se duce mai 
departe credinţa noastră şi până la sfârşitul veacurilor nimeni nu va putea să o nimicească." 

Bine că Marius îmi e simpatic. Altfel întrerupeam orice relaţie de prietenie cu el. El nu 
vrea să mă jignească, dar se tot chinuiesc să mă convingă că mă aflu în rătăcire. 

Jurnalul lui ar putea fi o carte deosebită. Ar fi fost mai bine să fi fost un jurnal autentic, dar 
chiar şi aşa, pentru că scrie cu sinceritate, s-ar putea să iasă ceva bun. 

11 aprilie 1992 

Am plecat cu yoghinii în pădurea Baciu, vestită pentru manifestările paranormale de acolo. 
Costi nu mi-a dat voie să merg, pe motiv că sunt prea slăbit. Deşi posturile de acum câteva 
luni m-au cam slăbit, totuşi elanul meu spre desăvâr şi re a crescut. 

De fapt, mă dusesem să o conduc pe Cosmina la gară, nu aveam de gând să merg cu ea şi, 
ca să ne luăm la revedere, ne-am îmbrăţişat; prima îmbrăţişare de când ne cunoaştem. Dar 
îmbrăţişarea a ţinut cam mult, şi trenul prinsese viteză. Nu am mai vrut să cobor. Cosmina m- 
a liniştit, spunându-mi că mă ia în grija ei. Adică are ea putere să se lupte cu even tua lele 
duhuri rele care s-ar lua de mine. 

Un tip care a stat în compartiment cu noi ne-a spus că pe vremuri în Pădurea Baciu a fost 
un mare centru iniţiatic şi că aceasta este cauza manifestărilor de acolo. In poze apar tot felul 
de forme care nu se văd cu ochiul liber. Acolo se aud su nete stranii şi se văd lumini de 
diferite culori. Costi ne-a spus că acolo se află un tunel energetic care face legătura între cer şi 
pământ. 

La Cluj am stat la hotel în cameră cu Cosmina. Nu mi-a fost prea greu să o conving cât de 
plăcută este calea tantrică. Cât despre folosul căpătat în pădurea Baciu, nu mă pot lăuda. 
Cosmina a văzut o luminiţă care mergea înaintea noastră, un fel de spiriduş, dar eu nu am 
văzut nimic. 

13 aprilie 1992 

Relaţia cu Cosmina este din ce în ce mai strânsă. Pe cât sunt de amărât că mi se amână 
plecarea în Grecia, pe atât îmi este de bine când sunt lângă această fiinţă misterioasă. Mari 
nov i-a spus că aduce moartea. Mie nu mi se pare că ar avea ceva rău. Garsoniera în care stă şi 
în care m-a primit şi pe mine e chiar lângă Biserica Silvestru. E o zonă plăcută. Chiar dacă n- 
am terminat liceul, am ocazia să gust din viaţa studen ţeas că. E atât de bine să stai într-o 
mansardă, fără părinţi care să te bată la cap... 

14 aprilie 1992 

Am descoperit una dintre cele mai frumoase cărţi din Iu me, Pelerinul rus. Am auzit multe 
lucruri despre rugăciunea lui Iisus, am şi făcut-o uneori. E o formă de yoga creştină. Citirea 
Pelerinului m-a făcut să o îndrăgesc mult mai mult. Decât să zic o altă matră, în ashram aş 
putea zice „Doamne, Iisuse..." Mintea nu îmi coboară în inimă încă, oricât aş forţa-o. Poate că 
trebuie să fac mai mult efort. 

15 aprilie 1992 

Cosmina este fană a lui Eliade. Mulţi yoghini îl citesc pe Eliade ca pe unul dintre cei mai 
buni cunoscători ai prac ti ci lor yoga, dar la Cosmina e mult mai mult decât o simplă admi 
raţie: îi ţine posterul lipit în cameră, ca pe o icoană. 

Nu ştiu de ce Eliade a fost considerat liderul generaţiei creştine interbelice, când a lăsat în 
urmă atâtea cărţi despre Orient şi nici una despre credinţa creştină. Eliade a deschis interesul 
faţă de comorile Orientului unor mii şi poate chiar unor sute de mii de oameni din toată 
lumea. 

Şi, ca o dovadă că nu s-a lăsat influenţat prea tare de credinţa creştină, este faptul că pe 
patul de moarte a refuzat spovedania şi împărtăşania. Părintele Gheorghe Calciu, unul dintre 
cei care au suferit în închisori pentru credinţa în Iisus, a vrut să îl spovedească, dar Eliade nu 
1-a primit. 

Există un zvon care zice că ar fi murit împărtăşit, dar Andrei a auzit chiar de la Părintele 
Calciu cum a fost. Pentru Eliade spovedania pe patul de moarte ar fi însemnat negarea 

cunoaşterii pe care a primit-o în Orient. El nu avea nevoie de spovedanie, a mers spre Absolut 
pe o cale mai înaltă. 

Cosmina mi-a arătat-o pe Mihaela Olteanu, femeia care a condus cursurile de yoga câtă 
vreme Costi a fost în închi soa re. Aştept prilejul să intru în vorbă cu ea. Ea mi-ar putea lă 
muri multe. Nu ştiu de ce s-a lăsat de yoga, dar voi afla cât de curând. 

16 aprilie 1992 

Am fost la sora Cosminei. E prietenă cu un student la teo Io gie. Acolo a avut loc o mică 
întâlnire yoghină. Mi s-a pă rut că o fată, foarte frumoasă de altfel, a întrebat dacă vom face 
dragoste la întâmplare. Eu auzisem despre asemenea practici, dar m-am ruşinat. Am plecat în 
camera cealaltă. Când am ajuns la mansardă cu Cosmina, mi-am dat seama că mi-ar fi plăcut 
să fiu cu fata aceea. Era foarte frumoasă. Dar poate că ea zisese în glumă chestia cu dragostea 
la întâmplare. 

înainte de a pleca teologul, mi-a arătat Patericul egiptean. In clipa în care am citit câteva 
rânduri din această carte m-am simţit cucerit de ea. Acolo este adunată înţelepciunea vechi lor 
pustnici creştini. îmi doresc să fac şi eu rost de Pateric. 

18 aprilie 1992 

Am vorbit cu doamna Olteanu despre Tăureanu. Mi-a spus că este un om foarte dubios şi 
că este o mare diferenţă între ceea ce vrea să pară şi ceea ce este. Mi-a spus că cea mai mare 
parte dintre bârfele care circulă pe seama lui sunt adevărate. Ea ştie foarte bine cum stau 
lucrurile, deoarece i-a fost foarte apropiată. S-a îndepărtat de el după ce i-a reco man dat să 
aibă relaţii tantrice cu patru bărbaţi, pentru ca folo sul mistic să fie maxim. Convertirea ei se 
leagă de rugă ciu nea lui Iisus şi în mare parte se datorează părintelui Gale riu, care acum îi 
este duhovnic. 

19 aprilie 1992 

Nu ştiu de ce, îmi este foarte rău când vreau să stau la slujbă în biserică. Cred că din cauza 
lipsei de aer. In biserici e aglomeraţie şi abia se poate respira. Mă mir cum rezistă ceilalţi. Mie 
mi se face foarte rău. Şi trebuie să ies de mai multe ori afară ca să iau aer. O vorbă din popor 
zice: „fugi ca dracul de tămâie..." Parcă aşa simt eu nevoia să fug în timpul slujbelor. 

Nu îmi place deloc acest lucru, dar nu cred că este vina mea: este lipsa preoţilor că nu ştiu 
să pună aer condiţionat. Şi câtă vreme nu mă simt bine, pentru mine slujbele nu prea pot fi 
frumoase. Dacă intru pentru câteva minute, e bine. Dar dacă vreau să stau mai mult, e jale. 

20 aprilie 1992 

Tata m-a dus la părintele Galeriu, ca să îmi dea o reco man dare pentru a sta o vreme la 
mănăstire. Asta ca să mă obişnuiesc cu viaţa de care voi avea parte în ashram-ul din Grecia. 
Părintele mi-a zis să mă duc la Sihăstria, la Părintele Cleopa. Am auzit de părintele Cleopa, e 
considerat sfânt în viaţă; dar am auzit şi că este foarte pornit împotriva yoghi ni lor şi a tuturor 
celor care îşi dezvoltă capacităţile paranor ma le. Zice că sunt eretici şi că se vor duce în iad. 
Dacă ar avea părintele Cleopa şansa să vadă raiul, ar vedea că este plin de yoghini. Şi de mulţi 
dintre cei pe care el îi consideră eretici, dar care sunt foarte elevaţi spiritual. 

Oricum, mă voi duce la celebra Sihăstrie. Sper să îmi ţin gura ca nu cumva să iasă scandal. 
Sper să fur tot ce se poate fura din tainele acestui Cleopa, şi să mă îmbogăţesc din tezaurul 
spiritual al acestei mănăstiri. 

Mi-a povestit doamna Olteanu cum a evadat Tăureanu. Mai mulţi discipoli au început să 
facă meditaţii cu nu mai ştiu ce putere cosmică, despre care se zice că în patruzeci de zile 
deschide orice uşă şi rupe orice lanţ. Exact după patru zeci de zile de meditaţii, Tăureanu, 
mergând prin curtea în chi sorii, a văzut pe un zid o scară uitată de muncitori. A urcat pe ea 
fără să îl vadă nimeni şi aşa a scăpat. Dar l-au prins din nou repede, ascultând telefoanele unor 
yoghini. 

Mi-a mai zis că atunci au mai fost închişi şi câţiva dintre discipoli. Pe surorile gemene le- 
au chinuit foarte rău. Ce ciudat, să suferi dureri martirice pentru un om ca Tăureanu... 

21 aprilie 1992 

Am ajuns, cu greu, la mănăstire. I-am spus stareţului că m-a trimis părintele Galeriu, dar 
neavând o recomandare seri să nu m-a prea crezut. Aici e ca la ţară, munceşti până nu mai 
poţi. Dar slujbele sunt foarte frumoase. Pe părintele Cleopa nu l-am văzut încă; e cam bolnav. 
M-am împrietenit cu un frate, Nicolae, care este mai dezgheţat la minte. Am început să îi 
vorbesc despre reîncarnare. Pare să priceapă. 

23 aprilie 1992 

Stau în cameră cu un băiat care are epilepsie. Uneori pare a fi posedat de diavol. Când stau 
lângă el îmi aduc aminte de meditaţia aceea făcută în faţa oglinzii şi mi se face frică. L-am 
auzit pe părintele Cleopa tunând şi fulgerând împotriva lui Krishna, care a avut 12.000 de 
femei. Asta e treaba lui Krishna şi nu a unui călugăr care trebuie să îşi vadă de cade ri le lui. 
Oricum, părintele Cleopa e impresionant. Dacă nu s-ar lua atâta de eretici, cred că i-aş da o 
notă mare. 

24 aprilie 1992 

Azi-noapte mi-am visat planeta. A fost un vis tare frumos. Eu sunt aici la o mănăstire 
creştină, dar trăiesc cu mintea în India şi Tibet. Am văzut în biserică, pe o frescă, un sul de 
hârtie pe care nu scria nimic. Călugării au pierdut înţelegerea mis te rului. Sulul acela alb este 
ca un koan zen. înţelegerea nimicului, a neantului... Of, cât de superficiali sunt creştinii ăştia! 

25 aprilie 1992 

Azi a fost uşor la muncă. Am fost cu nişte fraţi mai leneşi. Cum auzeam că vine stareţul, 
puneam mâna pe sapă. Cum trecea stareţul, ne aşezam pe câmp. Pentru ei, se pare că odihna 
este de bază la mănăstire. 

Slujba de noapte îmi place din ce în ce mai mult. Pentru yoghinul din mine pare obositoare, 
dar pentru Bhaktimurti, nu. Printre călugări sunt unii foarte evlavioşi. Iţi dai seama după 
modul în care citesc la strană, după modul în care fac mătănii. 

Mătăniile fac parte tot din yoga creştină. Oricât ar zice creştinii că nu e bine să faci asane 
yoghine, efectul produs de metanii este asemănător: produc o echilibrare a energiilor 
somatice, şi asta relaxează mintea. 

M-am apropiat mai mult de fratele Nicolae. E interesat de istoria religiilor, de opera lui 
Eliade. încetul cu încetul îl voi transforma într-un călugăraş yoghin. 

26 aprilie 1992 

Dramă mare. Dacă nu eram atent, se vorbea despre mine la timpul trecut. II tot învăţam pe 
fratele Nicolae cum e cu cunoaşterea ezoterică, de faţă fiind încă un frate despre care auzisem 
că nu e întreg la cap. Mai o vorbă, mai strângeam nişte fân. Şi tot aşa. Până când, la un 
moment dat, auzind lucruri diferite faţă de dogmele de la Biserică, fiara din celălalt a răbufnit. 
A luat furca şi a încercat să o înfigă în mine. Dacă nu îl oprea Nicolae, era vai de mine. 

Auzisem despre creştini că sunt fanatici, dar nici aşa. Unde este dragostea de care a vorbit 
Iisus? Fratele avea probleme cu capul, am înţeles. Dar dacă mă omora... 

Am eu un spirit care mă păzeşte. Dar nu mai este cazul să mai stau printre călugări. Am 
vrut să îi ajut să renunţe la dogmele lor învechite şi să ia aminte la nişte dogme mult mai 
vechi, la dogmele marilor maeştri. Dar dacă lumina îi arde, plec acasă. 



VII. Tainele lumii nevăzute 

29 aprilie 1992 

După slujba de azi de la Silvestru am făcut cunoştinţă cu un grup tare interesant: A.R.S., 
Alianţa pentru Renaştere Spirituală. 

Au puteri paranormale foarte mari. M-au convins pe loc. Stând cu Cosmina şi cu un coleg 
din şcoala generală, Laurenţiu, câţiva membri ai acestui grup au intrat în vorbă cu noi foarte 
direct: 

„V-am auzit vorbind despre câmpurile energetice. Voi vedeţi aurele oamenilor?" 

„Nu, asta se obţine după exerciţii îndelungate." 

„Cine v-a minţit? Se obţine foarte uşor." 

„Textele iniţiatice spun că trebuie mult efort pentru a ajunge la acest nivel", a zis Cosmina, 
privindu-i cu neîncredere. 

„Nu credeţi ce spun texele alea. Vreţi să învăţaţi pe loc să vedeţi aure?" 

La această întrebare m-am simţit ca şi cum cineva m-ar fi întrebat dacă vreau să ies din 
ciclul reîncarnării. Cine or fi deştepţii ăştia, mă întrebam în sinea mea. 

„Uitaţi-vă cu atenţie aici, deasupra capului meu. Noi ne rugăm şi voi spuneţi dacă vedeţi 
ceva sau nu." 

Eu mă uitam, crezând că am dat de nişte şarlatani. Dar Laurenţiu a văzut ceva: 

„O lumină aurie, ca aura unui sfânt?" 

„Vezi ce simplu e?" Cosmina se uita şi ea cu atenţie, ca şi cum ar distinge cu greu ceva. 
Tipul cu păr lung, pe care îl cheamă Gabi, şi-a dat seama că şi Cosmina vede ceva: 

„Uită-te la altcineva, poate vezi mai uşor." 

Cosmina, privind deasupra capului meu, a văzut o lumină argintie: „Parcă văd ceva 
argintiu". 

„Culoarea argintie este una dintre cele mai înalte culori; e imediat după cea aurie. E şi el 
destul de curat", a zis Gabi cu o voce serioasă. 

Am încercat să le vorbim despre yoga şi despre tehnicile de meditaţie pe care le 
cunoaşteam. Ei au zis că drumul lor e de o mie de ori mai bun decât yoga. Au zis că ei cunosc 
mari spirite venite pe pământ pentru a ajuta la evoluţia omenirii, dar nu pot să ne dezvăluie de 
la început prea multe secrete. 

„De ce vrei să pleci în ashramul din Grecia şi să trăieşti ascultând o femeie obişnuită, când 
la noi în ţară trăieşte Sfântul Ioan Evanghelistul?", m-au întrebat. 

Nu aveam chef să le explic că Swamiji nu este o femeie obişnuită, dar auzind că ei ţin 
legătura cu ucenicul preferat al lui Iisus, mi-am ciulit urechile. M-am simţit ca un peşte prins 
în undiţă. Oferta de a-1 cunoaşte pe Sfântul Ioan este tentantă. 

Pot amâna plecarea în ashram, şi dacă se dovedeşte că merită, aş putea renunţa la yoga 
definitiv: cunoaşterea la care am acces prin A.R.S. pare net superioară celei yoghine. 
Laurenţiu nu avea nici o legătură cu cunoaşterea ezoterică şi l-au iniţiat pe loc. E clar că ceea 
ce ştiu ei se dovedeşte a fi o cale iniţiatică mult mai scurtă decât yoga. 

Am încredere în ei, mai ales pentru că A.R.S. -ui îl are ca preşedinte de onoare pe părintele 
Galeriu, unul dintre cei mai faimoşi preoţi ortodocşi. Nu sunt o sectă de bolnavi psihic, cum 
mi s-au părut la început. 

1 mai 1992 

Prima întâlnire în parc cu cei din A.R.S. I-am cunoscut mai bine şi sunt din ce în ce mai 
încântat de ceea ce văd aici. Gabi este întruparea Sfântului Arhanghel Gavriil. Cred că Doru, 
liderul grupului, e Sfântul Ioan Botezătorul. El nu vrea să ne zică cine e, şi nici chiar 
clarvăzătorii nu pot afla acest lucru. Informaţiile despre el sunt la un nivel la care au acces 
foarte puţini. 

Ceea ce este pentru mine o garanţie că aici e adevărul este faptul că ceea ce spun ei se 
poate verifica cu ajutorul clar vă zătorilor. Când cineva minte, aura i se întunecă pe loc. 

Se fac tot felul de experimente interesante. Un măr, după ce muşti din el, îşi pierde din 
energie. Dacă faci cruce dea su pra lui, se luminează. Ei folosesc foarte des semnul sfintei 
cruci, pentru a îndepărta duhurile rele pe care le observă. 

Cu ajutorul semnului sfintei cruci ei deschid drumul de lumină, cu care se vede lumea 
nevăzută: de la aure până la îngeri, sfinţi sau duhuri necurate. 

2 mai 1992 

Am fost la slujbă pe Titulescu, la Biserica Sfânta Paras chi va. Când a ieşit preotul cu 
Sfintele Daruri, m-am aşezat în faţa altarului, ca să treacă peste mine şi să mă umplu de 
energie. 

După ce m-am ridicat, am văzut că o bătrână mă privea cu mirare; Miruna mi-a zis că în 
clipa în care stăteam jos, ea a văzut cum s-a luminat icoana Maicii Domnului. A fost un semn 
că mă ocroteşte în chip deosebit. 

4 mai 1992 

Iar în parc, împreună cu Ştefania, cu Miruna şi cu ceilalţi. Miruna a venit pentru prima dată 
şi e foarte impresionată. 

O femeie care trecea prin parc, auzindu-ne că vorbim despre Ernest Gunter şi teoria lui 
despre hrana vie, a venit şi ne-a spus că a auzit cum plângea fasolea în cratiţă atunci când a 
pus-o la fiert: fasolea nu vroia să fie fiartă, pentru că i se distrugeau proprietăţile. Mie mi-a 
venit să râd când am auzit, dar pentru că ceilalţi o lăsau să vorbească, nu am comentat. 

Sunt decis să fiu deschis faţă de orice ciudăţenie aflu aici. Sunt învăţat cu o sumedenie de 
chestii false pe care le-am în vă ţat la yoga şi mi-e greu să scap de ele. De aceea, lup tân du- 
mă să scap de rămăşiţele yoghine, care au ca efect faptul că drumul meu de lumină este încă 
închis, voi primi de bun orice aud aici. 

5 mai 1992 

Sunt hotărât să nu mai plec în Grecia. Mi-a fost destul de greu să renunţ la visul meu de a 
trăi lângă un maestru adevărat, dar acum înţeleg că orice maestru ar însemna pentru mine un 
pas înapoi. 

Dumnezeu m-a rupt de yoga în ultima clipă. încă nu îmi vine să cred că totul a depins de 
sfatul primit de la Swamiji de a lua aprobarea tatălui meu înainte de a intra în ashram. 
Dumnezeu a lucrat prin ea: dacă mi-ar fi îngăduit să intru în ashram fără formele legale, că 
doar nu mă căuta poliţia, m-aş fi îndepărtat de România, de acest loc binecuvântat de 
Dumnezeu. 

6 mai 1992 

Am ajuns să mă supăr că nu pot vedea aurele. Ii învăţ pe atâţia şi eu nu văd nimic. Am pus- 
o pe Ştefania să stea sprijinită de un perete şi m-am concentrat vreo zece minute. Pentru 
câteva clipe am văzut o lumină în jurul capului ei, o lumină violet de vreo zece centimetri 
lăţime. Dar mi-e teamă să nu fi fost autosugestie. 

Nu mi-am imaginat nimic, dar aşteptam să văd ceva. Şi poate că a fost autosugestie. Sau 
poate că nu a fost. Poate că încetul cu încetul scap de blocajele mentale de la yoga. 

7 mai 1992 

La slujbă, de la o lumânare, i-a luat foc părul unei ţipe. Doruleţ ştie că ea e vrăjitoare şi 
crede că nu a fost o coincidenţă faptul că i s-a întâmplat aşa ceva. 

Ce ciudat, vrăjitoarele vin la Biserică... In Istoria filosofiei oculte scrie că pe una dintre 
cele mai fioroase vrăjitoare din Franţa au arestat-o când ieşea de la Liturghie. Ea omora copii, 
făcea multe alte ticăloşii, dar duminica mergea la biserică şi plângea. Ca lumea să o considere 
o femeie evlavioasă. 

Oricum, ciudaţi mai sunt oamenii. De fapt, mulţi vin la biserică ca să îşi facă porţia de 
manifestare a credinţei. Şi în restul săptămânii, chiar dacă nu slujesc întunericului precum 
vrăjitoarele, slujesc numai patimilor şi poftelor. 

Asta este lumea. 

Raluca crede că este zeiţă. Unul dintre argumentele ei de bază este că nu clipeşte deloc din 
ochi. Era să mă bufnească râsul când am auzit. Ea este fiica unuia dintre redactorii revistei 
„Arhetip spiritual". Mi se pare că dacă stai prea mult cu nasul în cărţi despre paranormal, aşa 
cum stă ea, o poţi lua razna. 

„Evanghelia" A.R.S.-ului sunt scrierile unui mare spirit: Scarlat Demetrescu. Acest mare 
vizionar are cele mai înalte învăţături despre realităţile spirituale. Eu nu prea înţeleg ce scrie 
în unele locuri. Am de gând să îl studiez serios, să îmi fac conspecte din el. Deocamdată îi cer 
lămuriri lui Gabi ori de câte ori nu înţeleg ceva. 

8 mai 1992 

Am fost acasă la surorile din grupul A.R.S., Mihaela şi Ana. E cea mai frumoasă casă 
creştină în care am intrat până acum. Plină de icoane, multe dintre ele pictate chiar de sora 
Mihaela. 

Ne-am rugat împreună, am citit Paraclisul Maicii Domnu lui şi alte rugăciuni. Fetele astea 
duc viaţă sfântă. Sfinţenia lor este o dovadă a adevărului de care se împărtăşesc. Am vorbit 
mult despre maica Veronica şi despre părintele Ioan. Ele ştiu o sumedenie de lucruri 
interesante. Sper să ne mai invite pe la ele, că tare bine ne-am simţit. 

Doruleţ mi-a spus că sunt reîncarnarea lui Rama. Nu mi-a venit să cred. Cât de mult mi-a 
plăcut mie să citesc Rama yana... Şi nu îmi trecea prin cap că de fapt citesc propriile mele 
fapte eroice. Eu, Rama... Nu mi-ar fi trecut prin cap că sunt chiar atât de mare. 

Ar trebui ca oamenii care trec pe stradă să îmi facă plecăciune: rar mai au ocazia să stea în 
preajma unui spirit atât de înalt... 

9 mai 1992 

Azi, după Liturghia de la Biserica Silvestru, m-a miruit sora Mihaela cu mir de la 
Ierusalim. Am simţit cum sufletul îmi iese din trup. „Ia uită-te la el, vrea să urce la cer!", a zis 
ea, simţind că mi se întâmplă ceva deosebit. Ce antene spirituale fine are, dacă a ştiut ce 
simt... 

10 mai 1992 

In sfârşit, în vis mi s-a arătat un înger. Nu mă aşteptam la o aşa surpriză. Era un înger 
mare, din lumină de mai multe culori, care vroia să mă ridice la cer. In timp ce mă ridica, mi- 
am adus aminte de Miruna. I-am spus îngerului să o luăm şi pe ea şi am coborât. Mare mi-a 
fost bucuria când urcam spre cer împreună cu ea. 

Visul ăsta mi-a arătat că nu trebuie să o neglijez pe Sita. Da, Miruna este reîncarnarea 
Sitei, care a fost femeia lui Rama. Din câţi clarvăzători am întrebat, trei mi-au confirmat că ea 
este Sita; ceilalţi nu au acces la un asemenea nivel. 

E atât de ciudat să ştiu că am fost liderul spiritual al Ori en tului... Bine că Miruna a fost 
alături de mine şi atunci, ca şi acum. Cât mă bucur că ne-am regăsit. Destinele noastre nu pot 
fi separate. 

Miruna a zis că nu e atât de important dacă a fost sau nu Sita, ci important este ce facem 
acum. Dar nu este aşa. Pur şi simplu de noi a depins istoria lumii. 

11 mai 1992 

Azi la şcoală trei spirite malefice îmi dădeau dureri de cap. Alin le vedea cum zboară în 
jurul meu. Nu am mai putut sta la ore. Am plecat la Miruna la liceu, să văd cum se simte ea. 
Dar era bine. Am mai avut încă un vis în care am primit mesaje din cerurile superioare, dar nu 
îmi aduc aminte ce mi s-a spus. Oricum, deşi din cauza reminiscenţelor yoghine nu mi s-a 
deschis drumul de lumină, bine că funcţionează călăuzirea prin vise. 

12 mai 1992 

Cred că mi s-a comunicat data unui cutremur: mi-au venit în cap nişte cifre. M-am gândit 
că poate fi data unui cutremur, ziua, luna şi ora. Ultima cifră nu ştiu ce o fi. Nu ştiu de ce cred 
că este vorba de cutremur, dar singura explicaţie pe care mi-o dau este asta. 

13 mai 1992 

Alin mi-a zis că vede că eu sunt stigmatizat. Port în palme semnele răstignirii, dar nu pot fi 
văzute de orice clarvăzător. E semnul că sunt un ales al cerului. Ştiam oricum că sunt un ales, 
dar mă bucură că am stigmatele. Le am dintr-o viaţă trecută. I-am mai zis şi lui Andrei despre 
posibilul cutremur. Nu vreau să vorbesc cu prea mulţi, ca nu cumva să mă fac de ruşine. S-ar 
putea să fi fost doar o chestie pe care mi-am imaginat-o. 

14 mai 1992 

M-a sculat din somn telefonul lui Andrei: „Eşti prooroc mă, a fost cutremur!" Credeam că 
mă ia peste picior, că nu simţisem nimic. „Când a fost?" 

„La ora la care ai zis tu, de fapt cu două minute mai târziu. Eu n-am simţit nimic, dar am 
auzit la radio." 

După ce am închis telefonul, vroiam să strig de bucurie. E prima proorocire pe care am 
făcut-o. Şi s-a împlinit. Trebuia să îmi dau seama că ultima cifră, 6, era gradul cutremurului, 
îmi pare rău că nu i-am anunţat din timp pe toţi cunoscuţii mei. Acum m-ar fi privit cu mult 
mai multă seriozitate. 

15 mai 1992 

Prima profeţie pe care am fâcut-o în viaţa mea s-a îm pli nit. Cine ştie ce surprize mă mai 
aşteaptă de acum înainte. Pe calea yoghină nu aş fi ajuns nici în câţiva ani de zile la pro gre 
sele pe care acum le fac după câteva luni. 

Am citit că Maica Domnului e în cerul al nouălea, împre ună cu Budha şi alte spirite. Nu 
trebuie dispreţuită deci nici învăţătura orientală. Dar tantrismul este o învăţătură de-a dreptul 
diavolească. Tantricii sunt spirite joase, carnale. 

Totuşi, cum o fi ajuns Budha în acelaşi cer cu Maica Domnului? Eu aş fi băgat mâna în foc 
că e într-unui dintre cerurile inferioare. 

16 mai 1992 

După atâta aşteptare s-a întâmplat şi ceea ce aşteptam de mult: am plecat spre Sfântul Ioan 
Evanghelistul, la Recea. Călătoria cu trenul nu a fost plictisitoare, deoarece Doruleţ a făcut 
călătorii în trecut şi ne-a spus numai lucruri interesante. El e unul dintre cele mai mari spirite 
din univers, dar nu vrea să ştim exact cine este. La un moment dat au venit contro Io rii şi, 
pentru că din compartimentul nostru nimeni nu avea bi let, am dat buletinul şi mi-au trecut 
patru amenzi, pe distanţa Bucureşti Alba-Iulia. Se va rezolva într-un fel cu ele. 

Ca să mai facem rost de nişte bani, Doruleţ a încercat să tragă la Loz în plic uitându-se la 
culoarea energiei care ieşea din lozuri. Dar experimentul nu a mers. Ne prindeau bine nişte 
bani pentru amenzi. 

In oraş ne-au cazat nişte creştini care nu ne cer nici un ban; au văzut că sunt cu noi 
măicuţele şi au făcut milostenie. Mâine e Liturghie la Catedrală, slujeşte patriarhul. Maicile 
sunt foarte supărate pe el pentru distrugerea bisericilor, pe vremea lui Ceauşescu. Spun că e 
omul diavolului. 

îmi place viaţa curată pe care o duc. Au citit toată seara rugăciuni şi au comentat scrierile 
maicii Veronica. Ce păcat că sunt atât de prigonite... Nici ele nu vor să se laude din care ceruri 
superioare s-au întrupat. 

Le-aş putea spune că sunt întruparea lui Rama, că eu am fost conducătorul spiritual al 
Orientului, dar nu vreau să crea dă că mă laud; ele sunt oricum mai sus în ierarhia cosmică. 

De-abia aştept să ajungem la Recea: cum o arăta Sfântul Ioan Evanghelistul? Ce onoare 
pentru noi, să mergem la ucenicul iubit al lui Iisus, la cel care a pus capul pe pieptul 
Mântuitorului... Şi ceilalţi nu au habar de această taină. 

Teoctist ar trebui să alerge să îi sărute picioarele, că doar e mai mic un patriarh decât un 
apostol. Da, lumea se va separa în cei care sunt cu adevărul şi cei care sunt cu dogmele. In 
spiritele superioare şi cele inferioare. 

întâlnirea cu Sfântul Ioan este pentru mine crucială; prin ci palul motiv pentru care mai 
întâi am amânat plecarea la Swami Shivamurti, şi apoi am renunţat la ea, a fost de a-1 cu 
noaste pe marele apostol. Dacă nu era Sfântul Ioan, dacă nu era A.R.S.-ul, eu eram acum între 
yoghini. Şi acolo nu îmi pu team pune în valoare harismele şi misiunea mea pe această 
planetă. 

Am auzit că la prima întâlnire sfântul se poartă mai rece cu cei care vin pentru prima dată 
la el, deoarece stareţa mănăstirii e o securistă pusă de Patriarhie să îl supravegheze. Şi abia 
după ce te încearcă, abia după ce te goneşte o dată, abia atunci îţi spune mesajele pe care cerul 
i le pune în gură. De emoţie mi-a cam trecut somnul. Dar trebuie să mă odihnesc, ca să am 
mintea limpede. 

17 mai 1992 

Unii dintre creştinii ăştia sunt nişte ticăloşi. Dimineaţă am fost la Liturghia ţinută de 
Teoctist. La un moment dat una dintre maicile noastre a început să strige că Teoctist este 
securist şi să spună alte lucruri adevărate. Eu auzisem că au curajul de a-1 înfrunta pe patriarh, 

dar nu ştiam că o vor face şi azi. Lumea a început să le bată. Au scos tot grupul nostru în 
pumni şi picioare. Fratelui Ionel i-a ţâşnit sângele pe nas. El a lovit atunci cu pumnul în tava 
în care se strângeau bani pentru biserică, şi toate monezile au sărit în sus. A fost parcă o 
secvenţă de film. Cei care îşi spun creştini ne prigonesc fără teamă. Eu am încercat să îl 
protejez pe Ionel, ca să nu mai dea în el. Ca prin minune, pe mine m-au lăsat în pace. 

A apărut şi un poliţist, dar i-am arătat legitimaţia de la Policlinica Ministerului Apărării 
Naţionale şi s-a cam speriat. A crezut că sunt cine ştie ce fiu de colonel. Dacă nu aveam 
legitimaţia asta, putea fi mai rău. 

Restul grupului nu mai vrea să vină la Recea, se întoarce la Bucureşti. Doar eu cu Cosmina 
vom ajunge la mănăstire. Merită osteneala. 

Am pus mâna pe o carte recent apărută care mă atrage ca un magnet: New Age, de Bruno 
Wurtz. E scrisă foarte savant, şi multe lucruri nu le înţeleg. Dar simt o atracţie specială faţă de 
carte. 

18 mai 1992 

A avut loc întâlnirea cu Sfântul Ioan. Cum am ajuns la Recea, el era aproape de poarta 
mănăstirii. Cum ne-a văzut, a zis: „Voi sunteţi yoghini, nu-i aşa? Afară de aici, rătăciţilor! 
Aici e mănăstire, nu e loc pentru voi. Ce căutaţi în acest loc sfânt? Auzi, băiat cu fată 
împreună la mănăstire. Păcătoşilor, nu vă este ruşine? Aţi mai venit şi împreună... 
Steineriştilor, teozofilor...", bombănea, intrând în clădirea cu chiliile. 

Nu mă aşteptam la o primire atât de rece. Da, suntem yoghini sau, mai bine zis, am fost. 
Cosmina 1-a citit pe Rudolf Steiner. Părintele făcea tot circul numai de ochii stareţei, deşi 
aceasta nu se vedea prin preajmă. 

Am intrat în biserică, gândindu-ne că nu ne va scoate afară. Peste câteva clipe a intrat şi 
părintele. Ne-a arătat cu degetul şi zicea oamenilor: „Uitaţi-vă la ei... Credeţi în reîn car nare, 
nu?" „Da, am răspuns", convins că trebuie să apăr adevărul. In faţa mulţimii, de emoţie, m-am 
zăpăcit puţin. 

„Credeţi că sunt Ioan Evanghelistul, nu?" „Da", am răs puns cu tărie. Mi s-a părut că din 
ochii Cosminei curgeau la crimi. Nici ea nu se aştepta la o primire atât de războinică. Eu, care 
eram hotărât să primesc orice mustrare, ştiind că e doar de ochii lumii, rezistam eroic. 

„Afară din biserică, rătăciţilor. Aici e Casa Domnului şi dacă nu vă lepădaţi de rătăcire, nu 
aveţi ce căuta în ea." Nu mă aşteptam chiar să ne gonească din biserică. Ştiam însă că, atât în 
tradiţia creştină, cât şi în cea orientală, învăţătorul încearcă uneori răbdarea ucenicului în cele 
mai neaşteptate moduri. Şi eu nu aveam de gând să cedez. 

„Sunteţi cu maicile de la Vladimireşti, nu? Cu diavoliţele alea... Ori renunţaţi la toate 
prostiile, ori plecaţi de aici!" 

Era momentul să plecăm. Sfântul nu dădea nici un semn că ar vrea să ne comunice ceva. 
Ce păcat că e obligat să joace atâta teatru, numai şi numai pentru a păcăli ierarhia... El tună 
împotriva Vladimireştiului, unde a slujit atâta vreme, unde a făcut atâtea minuni, şi de fapt 
abia aşteaptă să se întoarcă acolo. Măicuţa Veronica a scos deja potirul mare cu care 
împărtăşea el. Potirul îl aşteaptă, şi la vremea potrivită sfântul se va întoarce la Vladimireşti. 

Cosmina nu este prea mulţumită de modul în care au decurs lucrurile. Se aştepta la un 
dialog pe teme ezoterice cu Sfântul Apostol. Dar altădată va avea parte de el. Şi treaba asta, că 
ce căutăm noi la mănăstire, băiat şi fată... Relaţia dintre mine şi Cosmina, indiferent cât va 
mai ţine, ne ajută să trăim tinereţea la maxim. Asta e vârsta. înainte de a pleca din Alba-Iulia, 
ne-am dus în parcul de distracţii. Şi chiar dacă mie nu îmi plăcea să mă dau în lanţuri, cu 
Cosmina mi-a plăcut. 

Nu trăim o poveste de dragoste, dar trăim ca şi cum am fi doi îndrăgostiţi, şi asta ne 
convine. Am nevoie de aventura asta, măcar până se clarifică lucrurile cu traseul meu 
spiritual. Nu îmi va fi greu să încep din nou o viaţă ascetică după ce ne despărţim. 

19 mai 1992 

Cei din Bucureşti aşteptau întoarcerea noastră. Nu s-au mirat de peripeţiile prin care am 
trecut. „Sunteţi tari, dacă v-a dat afară atât de brutal, prin asta a arătat cât vă apreciază. Dar 
data viitoare vă va spune tot ce are de spus." 

Nici nu ne-am întors bine şi de-abia aştept să plec din nou la Recea. Sfântul e atât de 
impresionant... Nu seamănă cu ceea ce ştiam din icoane, pentru simplul motiv că în icoane 
pare tânăr. Voi face tot ce îmi stă în putinţă ca să mă întorc la el. 

20 mai 1992 

Am povestit la şcoală cum a fost la Alba-Iulia şi la Recea. Alin nu s-a mirat că cei care au 
lovit grupul nostru erau credincioşi. A zis că în multe biserici sunt credincioşi care ţi-ar da cu 
parul în cap dacă ar considera că fac un bine. Cât priveşte întâlnirea de la mănăstire, a fost 
cam dezamăgit. Vroia ceva mai palpitant. 

21 mai 1992 

O conduceam aseară pe Cosmina la mansardă, când pe drum, aproape de Biserica 
Silvestru, a văzut nişte spirite rele. Erau ca nişte lumini negre. S-a speriat foarte tare. M-a 
rugat să rămân încă o noapte la ea, ca să nu fie singură. Nu prea vroiam asta, vroiam să 
doarmă fiecare la casa lui. Dar era prea speriată şi am acceptat. Nu mă aşteptam ca ea, care 
era atât de echilibrată, să reacţioneze aşa. Parcă ea era copilul şi nu eu. Şi totuşi, ce căutau 
duhurile rele pe lângă biserică? Oare de ce vroiau să o sperie pe Cosmina? 

22 mai 1992 

Povestea cu Cosmina s-a terminat foarte simplu: după ce m-a implorat să mai facem 
dragoste o singură dată, că îi spusesem că nu vreau să mai păcătuim, ne-am mai văzut de 
câteva ori şi ne-am dat seama că nu mai are rost să fim împreună. 

M-am dus la Miruna să citim din „Ligurda" şi să mai vor bim despre vedeniile maicii 
Veronica. La un moment dat, i-am mărturisit cât de îndrăgostit eram de ea după ce ne-am 
văzut prima oară. Mi-a zis că şi ea m-a iubit mult. Nu au tre cut prea multe clipe şi ne 
sărutam, plini de pasiune. In ca me ra cealaltă erau maică-sa cu bunică-sa. N-au intrat, spre 
noro cui nostru. A început o nouă idilă a vieţii mele. 

Ce ciudat, ne ştim de atâta vreme şi abia acum ne-am spus că în urmă cu trei ani am fost 
îndrăgostiţi unul de celălalt. Eu eram mort după ea. S-ar putea să ajung din nou să ţin la ea ca 
înainte. 

23 mai 1992 

Repede m-am reîndrăgostit de Miruna. E cam grasă, dar nu am ce face. In schimb, la suflet 
e foarte curată. Bine că n-am apucat să o duc la yoga decât o dată, atunci când i s-a părut că 
din Tăureanu ies raze de lumină; dacă ar fi venit mai des nu ar mai fi rămas la fel de curată. 
Cred că o corupeam uşor să facem dragoste. 

Pe Ştefania a distrat-o faptul că m-am împrietenit cu Miruna. Lui tata şi Deliei nu le place 
de ea. Dar nu e treaba lor. Doar ei s-au băgat atât de mult şi cu Lavinia şi poate că dacă nu se 
băgau aş fi trecut peste crizele maică-sii şi eram împreună. Hotărât lucru, de Miruna nu mă 
vor despărţi. 

24 mai 1992 

Am vrut să îi fac masaj Mirunei, că o durea spatele. De la spate am început să îi mângâi 
picioarele, şi cine ştie ce se întâmpla dacă nu apăreau ai mei acasă. Trebuie să am grijă, că 
tantrismul nu mi-a ieşit din sânge. Şi nu ar fi bine să mă culc cu ea. Ar fi un mare păcat. 

25 mai 1992 

Mi-am cumpărat azi „Paranormalul". Revista asta e o co lec ţie de minciuni; oamenii le 
cumpără pentru simplul motiv că le este lene să caute Adevărul şi atunci se mulţumesc cu 
adevărurile ieftine de la chioşcurile de ziare. 

Intr-o revistă atât de renumită, abia câteva articole conţin lucruri reale. Restul sunt 
minciuni: şi despre viitorul lumii, şi despre astrologie, şi despre vindecările paranormale. 
Ăştia amestecă adevărul cu minciuna şi apoi îl vând, iar fraierii îl cumpără. Ar merita să 
folosesc revista ca hârtie igienică, să nu regret că am dat banii pe ea. 

Şi au apărut atâtea cărţi la tarabe, care de care mai sen zaţionale şi de fapt toate conţin 
grămezi de minciuni. Dacă ar spune aceleaşi lucruri, aş avea dovada că există o amplă con spi 
raţie împotriva adevărului. Dar, deşi astfel de conspiraţii exis tă, varietatea teoriilor prezentate 
în astfel de cărţi arată clar că autorii nu s-au influenţat reciproc: de fapt sunt toţi conspiratori 
ai diavolului. 

Tăureanu ne zicea că din moment ce el se luptă cu puterile întunericului, nu poate fi acuzat 
că e slujitor al acestora. Dar sunt atâtea tabere care susţin că au adevărul şi că ceilalţi se 
înşală, încât afirmaţia lui e uşor de combătut. Sunt mulţi care cred că se luptă cu întunericu, şi 
prin aceasta li se pare că sunt fii ai luminii: cât de uşor este să ai impresia că deţii adevărul... 

26 mai 1992 

Am de gând să organizez ceva oficial la liceu: vreau să iniţiez un cerc despre cunoaşterea 
spirituală. îmi este de folos experienţa de la conferinţele de yoga: voi folosi aceeaşi structură 
- prezentarea unor materiale şi apoi întrebări. In locul meditaţiei, ne vom ruga sau chiar îi voi 
iniţia pe alţii în deschiderea drumului de lumină. 

27 mai 1992 

Mi-a zis diriga să mă duc cu cererea la director şi, victo rie, am primit aprobarea pentru a 
ţine cercul săptămânal, în sala de festivităţi. Mirela şi Alin s-au bucurat şi ei. Sunt cu rios câţi 
dintre colegii noştri se vor înghesui să primească ade vărul la tavă. Mâine ţin prima şedinţă. 

28 mai 1992 

S-a supărat Georgescu că tot vorbesc în orele lui. M-a întrebat la pauză despre ce tot 
şuşotesc: ştia că m-am lăsat de yoga. I-am vorbit despre clarvedere, dar nu l-am convins. Nu 
prea aveam chef să vorbesc cu el. Totuşi, în timp ce îi expli cam despre culorile energiei, când 
i-am spus să se uite în jurul corpului meu, s-a întâmplat ceva interesant: mi-a văzut aura. Nu 
mă aşteptam ca un om care părea atât de sceptic să o vadă aşa uşor. M-a oprit şi m-a întrebat: 
„Aura nu e lumina asta mare care te înconjoară?" şi mi-a desenat cu mâna cam cât de mare 
era aura pe care o vedea. Cum stăteam jos în ulti ma bancă, a văzut un semicerc de vreo 
treizeci de centimetri în jurul meu. 

Mi-a zis că şi el e interesat de astfel de chestii, pentru că în tinereţe a văzut şi el un fakir 
stând în aer, fără să se spriji ne de nimic. 

Victoria asta e mare. Cred că voi avea mai multe şanse de a-1 convinge pe director să mă 
lase să ţin cercul acela. I-am găsit un nume trăsnet: „Cercul de Metarealitate". 

Nu cred că acest cuvânt, „metarealitate", există în dicţio nar. Dar exprimă clar faptul că 
ceea ce vom discuta acolo de pă şeşte cu mult realitatea pe care o cunosc ceilalţi. Dacă cu vân 
tul ezoteric nu era folosit atât de des, i-aş fi spus „Cercul de cunoaştere creştină ezoterică". 

29 mai 1992 

începutul a fost cam modest. Ca orice început. în ditamai sala, de vreo şase sute de locuri, 
eram numai vreo zece persoane. Am vorbit despre telepatie, despre viitorul lumii şi despre 
maica Veronica. 

Pe vreo cinci fete le-am văzut pentru prima oară, nici nu ştiam că suntem colegi. Au venit 
pentru a li se deschide ochiul lui Shiva. Le-am explicat că noi nu facem yoga, deşi clarvederea 
noastră seamănă mult cu cea a yoghinilor. Cu greu am reuşit să îi deschid uneia drumul de 
lumină. 

2 iunie 1992 

întâlnirile din parc sunt extraordinare. Doru e atât de sfânt, încât şi ţigara pe care o ţine în 
mână devine aurie. Am văzut câteva experienţe cu copiii din parc, aleşi la întâmplare. Foarte 
uşor vedeau aurele. 

Pe mine mă impresionează foarte mult Doru. Are o privire pătrunzătoare şi arată ca un 
înţelept. Are şi familie, dar nu prea vrea să vorbească despre ea. Aşa mi-1 imaginam pe marele 
maestru pe care aş fi vrut să îl întâlnesc când făceam yoga. 

Gabi zicea că multe spirite înalte s-au născut şi se vor mai naşte în ţara noastră. Dovada am 
avut-o în faţa ochilor: copiii din parc. 



60 



Jurnalul converrtirii. De la zeiţa morţii la împărăţia vieţii 

Prin parc vine un moş pe care l-am văzut şi la conferinţele de yoga: porecla lui e „nea Gică 
extraterestrul". E foarte convins că e extraterestru. Dar pare mai degrabă un om cu probleme 
psihice. Are la el un sac cu cărţi de vânzare, cele mai multe xeroxate. Unele sunt cărţi apărute 
în perioada interbelică, cum e Scarlat Demetrescu. Are toate trei volumele. 

5 iulie 1992 

Am venit la bunica: cum am ajuns aici, am încercat să o învăţ să vadă aure. A fost foarte 
uşor: la început îi venea să râdă de mine, dar totuşi era atentă la ce îi spuneam. A văzut o 
lumină violet care îmi înconjura corpul. Nu am încercat să o obosesc mai mult din prima zi. 

6 iulie 1992 

Bianca mi-a zis să vin şi eu în tabără la Izvoarele şi m-am dus. Nu e departe de Baia Mare. 

Tabăra este un prilej excelent pentru a iniţia cât mai mulţi copii în vederea lumii 
duhovniceşti. 

Azi am făcut prima „lecţie deschisă": am aşezat un cearceaf într-un suport, astfel încât în 
spatele unui copil care stătea ca un cobai să fie fond alb. Cobaiul stătea turceşte, şi grupul de 
copii la vreo trei metri de el, lângă mine. 

Profesoarele nu au vrut să vină lângă noi, ziceau că asta e o joacă de copii. Dar iată că în 
câteva minute copiii au înce put să vadă. Eu am inventat o metodă rapidă de deschidere a 
drumului de lumină. Zicând cuvintele: „în numele Sfintei Treimi, să ţi se deschidă drumul de 
lumină", le pun mâinile pe cap şi ochii duhovniceşti li se deschid. 

Sunt şi eşecuri, nu toţi copiii cu care am încercat erau pregătiţi pentru aşa o experienţă. Dar 
mai mult de jumătate, aproape trei sferturi, au fost. 

7 iulie 1992 

Prima şedinţă de hipnoză: pentru că Lili se purta foarte rece cu băieţii, şi nici ea nu ştia de 
ce, m-am gândit că prin hipnoză am putea afla cauza. Era nevoie de hipnoză pentru că nu i-am 
putut deschide drumul de lumină: mi-ar fi fost mult mai uşor atunci. 

Am intrat în cort cu ea. îmi era teamă că nu voi reuşi: tot ceea ce ştiam despre hipnoză 
aflasem din câteva cărţi, dar nici una dintre ele nu mi s-a părut o carte serioasă. 

Am folosit metoda clasică cu număratul până la zece. Am reuşit. Lili era hipnotizată. Era 
aşa cum am văzut în filme. Am început să o întreb ce anume a marcat-o negativ în anul 
acesta. Nimic. Am luat-o un an în urmă: nimic. Doi ani în urmă: nimic. Şi ne tot întorceam în 
trecut. Eu credeam că nu ajungem la nici un rezultat, dar până la urmă misterul s-a lămurit. 
Fiind mică, au dezbrăcat-o nişte ţigănuşi, la ţară. Şi norocul ei a fost că a strigat-o bunică-sa, 
că cine ştie ce îi făceau. Şi de atunci avea complexul ăsta, nu suporta prezenţa băieţilor. 

In partea a doua a şedinţei de hipnoză, am încercat să îi vindec rana sufletească. Cred că 
am reuşit. 

După ce şedinţa s-a terminat, Lili era mult mai bine. Mi-a zis că simte că în ea a avut loc o 
schimbare pozitivă. 

Mi-a părut rău că nu am acordat mai multă importanţă acestei şedinţe: fiind obişnuit să 
cotrobăi în trecutul oame ni lor cărora le deschid drumul de lumină, nu mi s-a părut mare 
lucru o şedinţă de hipnoză. Dar sunt mulţi oameni care au drumul de lumină închis şi nu le-aş 
putea veni în ajutor decât hipnotizându-i. 

10 iulie 1992 

Cum am revenit în Bucureşti, m-am certat iar cu Delia. Nu vrea să înţeleagă că Gabi e de 
fapt Arhanghelul Gavriil. 

„înţelege că a venit pe pământ cu o mare misiune." 

„Hai, lasă prostiile, că îngerii nu se pot naşte ca oameni obişnuiţi. Cum poţi să crezi aşa o 
prostie? Auzi, că e arhanghel..." 

înainte, când se lua de Tăureanu, avea dreptate. Dar acum se înşală şi nu am cum să o 
conving. 

îmi dau şi eu seama că e destul de greu de crezut că între noi trăieşte un arhanghel. Dacă i- 
aş spune că sunt şi alte spirite, mai înalte decât Gabi, cu siguranţă nu m-ar crede. 

Delia e prea legată de dogmele Bisericii şi nu vrea să înţeleagă că acum cerul s-a coborât 
pe pământ şi că putem vorbi direct cu cei pomeniţi în Evanghelii. 

19 iulie 1992 

Sper să ajung cât mai repede la maica Veronica. Mi-ar prinde bine o discuţie cu ea. 

3 august 1992 

L-am cunoscut pe domnul Petrescu, primul maestru al lui Tăureanu. E un bătrânel 
simpatic, care locuieşte la Piaţa Victoriei. Are casa plină de icoane. Mi-a spus că Tăureanu i-a 
fost un discipol sârguincios, dar că desfrâul tantric 1-a pierdut. L-am întrebat de ce nu încearcă 
să îl tragă de mână pe drumul cel bun. Mi-a zis că a încercat, dar că nu mai are nici o influenţă 
asupra lui. Mai merge uneori să îl vadă la conferinţe. Lucrul acesta nu îl înţeleg: ori nu e de 
acord cu calea tantrică, şi atunci ce caută la conferinţe, ori este de acord, şi atunci ce are 
contra fostului său discipol? 

13 august 1992 

Cu mari emoţii am ajuns la Vladimireşti: de multă vreme îmi doream să o văd pe Maica 
Veronica. Prin Bucureşti circulă zvonul că ea ar nega faptul că scrierile mistice îi aparţin şi 
chiar că ar avea vreo legătură cu „Viaţa Maicii Veronica". 

Cel mai bun argument împotriva unor astfel de afirmaţii va fi chiar întâlnirea mea cu 
Maica. Am fost cazat într-o chi lie foarte curată. Aici o parte dintre maici şi surori ţin cu Mai 
ca, iar restul cu patriarhia. De fapt, sunt două cete destul de compacte. Noi nu vorbim despre 
cerurile superioare sau de spre drumul de lumină decât dacă nu este nici un spion de faţă. 

Cu fratele Costel şi cu fratele Andrei, care muncesc pen tru mănăstire, m-am împrietenit 
repede. Ei nu sunt de multă vre me în grupul clarvăzătorilor şi de aceea mă tot întreabă ce nu 
le este clar. 

15 august 1992 

Azi a fost linişte. Grupul nostru s-a dus în altă parte, la vreo catedrală. S-or fi dus să îi mai 
cânte lui Teoctist. 

Am văzut aici o slujbă de intrare în călugărie. Au călu gă rit vreo opt maici. Slujba a fost 
impresionantă. Cât de frumos este să trăieşti numai şi numai pentru Dumnezeu. Cine ştie, 
poate vreodată voi ajunge şi eu călugăr. 

16 august 1992 

Nu am reuşit să vorbesc cu Maica Veronica. Este foarte ocupată. Oricum, am vorbit cu 
ucenicele ei şi am aflat un lucru foarte important: deşi oficial Maica e obligată să spună că nu 
are nici o legătură cu scrierile care circulă sub numele ei, ca să nu aibă probleme cu episcopul, 
totuşi are curajul să scrie în continuare. 

Mult curaj mai are: dacă ar afla patriarhia că ea mai scrie, ar da-o jos din stăreţie. Nu le 
ajunge cât au prigonit-o sub Ceauşescu. 

Şi mi s-a confirmat faptul că Maica îl aşteaptă pe părinte. Revenirea părintelui Ioan la 
Vladimireşti este unul dintre marile semne pe care le aşteaptă tot grupul nostru. 

20 august 1992 

Arhanghelul Gavriil a încercat să o corupă pe Simina, pri e tena Mirunei. Ea a venit la 
mine plânsă şi mi-a zis că nu mai vrea să îl vadă. El spune că asta e o manifestare a dra gos 
tei, dar în Evanghelii nu am auzit nimic de aşa ceva. Mie mi se pare că e o pornire de curvie 
clasică, deşi el susţine altceva. încep să am rezerve asupra lui. Are ceva din aerul lui Costi. 

21 august 1992 

Nu, Gabi nu e deloc arhanghel. Dolly, după ce s-a culcat cu el o vreme, timp în care i-a 
plăcut să primească daruri scum pe, s-a săturat de compania lui. Mi-a zis că o pune să facă tot 
felul de perversiuni. Am de gând să mă iau de el, chiar dacă o fi să mă ia la bătaie. Să îşi vadă 
de prietenii lui, pe ai mei să îi lase în pace. 

Şi dacă nu e arhanghel, de ce totuşi nimeni nu are curajul să se ia de el? De ce îl iau în 
serios ceilalţi? 

22 august 1992 

Din nou la Recea. De astă-dată singur. Din păcate, părinte le Ioan s-a arătat la fel de 
potrivnic învăţăturilor de la Via di mireşti. Nu mai ştiu ce să cred. Când s-a răstit la noi prima 
dată, credeam că joacă teatru. Dar acum nu mai avea nici un rost. Ori m-a încercat a doua 
oară, ori el nu este Sfântul Apostol Ioan, ci doar părintele Ioan Iovan şi atât. 

Dacă ar fi Sfântul Apostol, de ce nu mi-a spus nimic de spre planurile sale spirituale? Dacă 
nu e decât părintele Ioan, înseamnă că tot ceea ce ţine de Vladimireşti este în şe lare. Am auzit 
şi ideea asta, că el însuşi s-ar fi rupt de maicile de acolo şi că tot încearcă să atragă atenţia 
asupra peri co Iu lui pe care îl constituie acel focar. 

De unde a ştiut că eu şi Cosmina am făcut yoga? De unde a ştiut că suntem cu 
Vladimireştiul? E puţin probabil să îşi fi dat seama de aceasta numai privindu-ne. Cred că 
părintele Ioan e văzător cu duhul, aşa cum se spune. Şi dacă Dum nezeu i-a descoperit că 
suntem pe un drum greşit, a făcut-o spre întoarcerea noastră. 

Auzisem despre părinţii care sunt văzători cu duhul, dar nu mă aşteptam ca întâlnirea să fie 
atât de şocantă. Da, cred că părintele Ioan ne-a mustrat serios, nu doar de ochii sta re ţei. 
Toată povestea cu stareţa securistă îmi pare drept minciu nă gogonată. 

Poate Cosmina şi-a dat seama că părintele nu glumea. Şi nu mi-a zis nimic pentru că îmi 
vedea fanatismul. Ea, fiind mai matură decât mine, a înţeles situaţia. îmi pare rău că nu a 
încercat să îmi deschidă ochii încă de atunci. Cred că o terminam pe loc cu toate rătăcirile. 

Sunt ca o corabie care pluteşte în derivă. Nu ştiu ce să mai cred. Sunt atât de sătul de 
trecerea de la o rătăcire la alta... Mă voi duce prin mai multe mănăstiri, în Moldova. Acolo 
este centrul duhovnicesc al României. Poate mă voi lămuri acolo cum stau lucrurile. 

26 august 1992 

După mai multe mănăstiri, am ajuns şi la Pângăraţi. Sta re ţul de aici este foarte prietenos. 
M-a întrebat dacă ştiu să fră mânt aluatul pentru pâine. Am zis că da, deşi nu ştiu. M-am 
apucat să frământ, dar am făcut numai cocoloaşe. Dacă nu îmi sărea în ajutor un frate de la 
bucătărie, stricam făina. To tul s-a terminat cu bine. Pe unde trec, încerc să mai iniţiez fraţii de 
mănăstire în tainele lumii nevăzute. Aici este un frate pe care l-am învăţat să vadă la distanţă. 
A prins foarte repede. Cum mă rog, Dumnezeu le şi deschide drumul de lumină. Să fîe aici 
ceva rău? 

Nu îmi iese din minte a doua întâlnire cu părintele Ioan. Nu mă aşteptam să mă gonească 
iar. De fapt, a zis că oricând voi fî gata să primesc învăţătura creştină, el este dispus să mă 
spovedească. Oare unde o fî adevărul? Deocamdată plutesc în derivă şi nu a apărut nici o 
luminiţă. 

28 august 1992 

Am ajuns la Sihla, unde voi sta câteva zile. Aici a trăit o mare pustnică, pe care o hrăneau 
corbii. Ea trăia într-o peşteră micuţă. O să mă duc la peşteră mâine. De când sunt în Moldova 
am început să zic cât mai des rugăciunea lui Iisus; mai ales în timpul slujbelor de noapte. îmi 
place foarte mult la Sihla. 

30 august 1992 

Aseară a venit la mine un părinte cu barbă albă, cu faţă de sfânt. Eu stăteam în faţa chiliei, 
cu Biblia în mână. Părintele mi-a cerut cartea, m-a pus să citesc un pasaj şi a plecat fără să îmi 
mai spună nimic. Pasajul era despre pedeapsa celor care sunt în rătăcire. Oare de ce m-a pus 
să citesc tocmai acest pasaj? Ceva gen „ereticii să se ducă în iad". Dar eu nu sunt eretic. Sau 
sunt?... Mi-e groază de acest lucru. Vreau să mă lepăd de toată înşelarea şi să slujesc adevărul. 
Dar care este adevărul?... Am făcut yoga, fiind convins că adevărul e în India. M-am apucat 
de Tantra, fiind convins că Costi este cel mai mare maestru din lume. Am vrut să plec în 
Grecia, la Swamiji, dornic de o viaţă ascetică. Am trecut apoi la A.R.S., convins că aici trăiesc 
marii sfinţi ai Bisericii. Părintele Ioan zice că sunt în rătăcire, şi părintele ăsta vine şi îmi dă să 
citesc despre acelaşi lucru. Dacă nu ar fî avut o faţă de sfânt, aş fî crezut că diavolul 1-a pus să 
mă ispitească. 

Nu ştiu ce să fac, pe ce cale să o apuc. Mă rog cu disperare ca Dumnezeu să mă lumineze. 

1 septembrie 1992 

Peştera e foarte aproape de mănăstire. Cum am intrat, am început să mă rog. Se vede că 
locul este binecuvântat de Dumnezeu, căci mintea se roagă foarte uşor acolo. Se zice că, fiind 
urmărită de turci, Sfânta Teodora s-a rugat şi i s-a deschis peretele de stâncă, de parcă ar fi 
fost o uşă. Aşa a scăpat de turci. 

Masa e foarte bună aici. Stareţul mă lasă să mai rămân vreo trei zile. Am de gând să vin să 
mă rog o noapte întreagă în peşteră. Cred că aşa Dumnezeu va înţelege că vreau să mă rup de 
toată înşelarea. Cred că adevărul este în Biserică. Deşi am multe argumente care stau 
împotriva învăţăturilor Bise ri cii, simt că adevărul este în Biserică. îmi e groază: nu cumva 
eu, care am trecut prin atâtea rătăciri, care i-am învăţat şi pe alţii toate rătăcirile, nu cumva eu 
nu sunt decât o unealtă a diavolului? Poate că de asta m-au lăsat dracii să mă rup de Kali, de 
blestemata zeiţă a morţii, şi de Shiva, tocmai pentru că ei ştiau că îi voi sluji în continuare. 
Dacă adevărul este în Bi serică, atunci învăţăturile de la A.R.S. sunt la fel de peri cu loase ca 
cele de la yoga. Ba chiar mai periculoase, căci par autentic creştine. 

Am început să mă rog lui Dumnezeu ca, ori să mă omoa re, să îmi ia viaţa dacă nu pot fi 
convertit, ori să îmi dăruiască să mă convertesc. Da, prefer să mor decât să îi mai înde păr tez 
pe alţii de adevăr. Mi-e teamă când îi cer lui Dumnezeu moar tea, dacă sunt predestinat la 
rătăcire. 

Ştiu că Biserica învaţă că nu există predestinare, deci sunt liber să mă apropiu de adevăr. 
Ştiu că şi Sfântul Apostol Pa vel, al cărui nume îl port de la botez, a fost şi el duşman al 
adevărului. Oricum, mă rog ca Sfântul Apostol Pavel să aibă grijă de mine. 

2 septembrie 1992 

Am fost iar în peştera Sfintei Teodora, ca să mă pregătesc pentru ce mă aşteaptă la noapte. 
Lucian a zis că o să vină cu mine, dar nu ştiu dacă o să aibă curaj. E atâta linişte în peş teră... 
Acolo zic cu foarte multă uşurinţă rugăciunea lui Iisus. Sunt decis să mă rog. Ori îmi dă 
Dumnezeu să cunosc dreapta-credinţă, ori prefer să îmi ia viaţa. M-am săturat de atâtea 
oscilări. Cred că Sfânta Teodora, văzând că vin în casa ei, va mijloci înaintea lui Dumnezeu 
pentru mine. 

Viaţa pustnicească mă atrage de ani de zile. Cred că e atât de bine să fii singur... Aş fi vrut 
să ajung prin Himalaya, şi iată că voi gusta din liniştea pustnicească chiar aici, la Sihla. In 
Himalaya nu puteam să îl aflu pe Dumnezeu. Aici pot. Poate voi avea o revelaţie. Aştept un 
semn de la Dumnezeu, aştept să îmi spună care este calea mea. Sau să îmi ia viaţa. Cred că 
obsesia aceasta a Dumnezeului care ucide mi-a rămas de la distrugătorul Shiva. Poate că 
Dumnezeul creştin mă va cruţa. 

3 septembrie 1992 

Cea mai lungă noapte din viaţa mea. Am trecut pe lângă spitalul de nebuni. Mai trăiesc 
numai prin mila lui Dumne zeu. Aseară, înainte să plec spre peşteră, i-am cerut binecu vân 
tare stareţului pentru aceasta. Zâmbind, mi-a dat-o. Asta a fost şansa mea. 

Am plecat singur, pentru că Lucian s-a răzgândit. In drum spre peşteră se auzeau animalele 
prin pădure. Acum vreo câţiva ani un turist mânca zmeură, şi de cealaltă parte a tufei era 
ursul. Mi s-a făcut foarte frică, inima bătea gata să îmi sară din piept. Aşteptam să ajung în 
peşteră ca să mă liniştesc. Dar nu a fost aşa. 

Am ajuns în peşteră, mi-am aprins lumânarea şi am început să zic „Doamne, Iisuse..." 
Imediat au apărut liliecii. Am fost de mai multe ori ziua, dar nu am văzut nici un liliac, deşi în 
peşteră era la fel de întuneric. Zburau pe lângă mine şi îmi era foarte scârbă. Mă gândeam că 
dacă mi se înfige vreunul în păr, am încurcat-o. Pentru câteva clipe mi-am pus haina în cap; 
bine că mi-a zis stareţul să mă îmbrac gros. M-am gândit apoi că dacă e voia lui Dumnezeu să 
nu mi se întâmple nimic, voi scăpa oricum. Şi am lăsat capul descoperit. Intre timp şoriceii au 
început să se suie pe ghetele mele. Ziua nu era nici o urmă de şoarece, dar noaptea erau o 
grămadă. Nu erau mari, dar erau mulţi. Şi mi-era foarte scârbă şi de ei. 

Nu am putut să rostesc deloc „Doamne, Iisuse...". Mintea nu se putea aduna. Mi-am adus 
aminte că aveam la mine o carte mică de rugăciuni, cu Paraclisul şi Acatistul Maicii 

Domnului. Am citit-o şi răscitit-o până dimineaţă. Ceas nu aveam la mine şi aşteptam să se 
facă ziuă, ca să pot pleca. 

Mi-am dat seama cât de greu este să fii pustnic. In mândria mea, credeam că marea 
problemă ar fi lipsa hranei. Dar marea problemă e lupta cu dracii. îmi simţeam moartea prin 
preajmă şi mă rugam să nu îmi pierd minţile. Ziceam: „Doamne, nu mai fac asemenea 
nevoinţe peste măsurile mele. Ştiu că am greşit, că m-am mândrit venind să mă rog toată 
noaptea, ca marii pustnici. Dar, pentru binecuvântarea stareţului, ajută-mă să nu înnebunesc". 

Aproape plângea sufletul în mine. îmi repetam că am avut binecuvântarea stareţului. De 
spaimă ziceam: „Doamne, pentru puterea ascultării, păzeşte-mă!". Eu nu aveam ascul ta re, ci 
doar primisem binecuvântare. Dar mintea nu mai func ţiona normal. 

Oboseala mă apăsa. De-abia mai ţineam ochii deschişi. In liceu, la petrecerile de toată 
noaptea puteam să dansez ca un apucat şi nu aveam nimic, dar în peşteră picam de somn. Mi- 
era frică că dacă adorm, o să îmi intre vreun liliac prin păr. Şi atunci, când mi-era mai greu, 
ţineam lumânarea în aşa fel încât ceara fierbinte să îmi curgă în palmă. Mă ardea pu ţin, dar 
cel puţin nu aveam cum să adorm. Cum mă lua som nul, mă ardea ceara. Bine că am avut 
multe lumânări la mine. 

La un moment dat, cum stăteam în rugăciune cu spatele spre ieşirea din peşteră, am auzit 
clar paşii unui animal mare. Nu putea fi decât ursul. Am simţit că îmi pierd minţile. Să mă 
întorc cu faţa la el şi să mă lupt, nu rezolvam nimic. Nu aveam nici o şansă să omor cu 
mâinile goale un urs. 

După paşii pe care îi auzisem, se afla exact aproape de ieşirea din peşteră. Nu puteam fugi 
pe lângă el. Mi-am zis: „Gata, o să mori. I-ai cerut Domnului să îţi ia viaţa, ca nu cumva să îi 
mai duci pe alţii în rătăcire, şi ţi-a trimis ursul". M-am gândit că cel mai bine este să mor în 
rugăciune. Stăteam tot în genunchi, aşteptând să simt labele ursului pe spinarea mea. Totuşi, 
nu s-a mai auzit nici un zgomot. Credeam că ursul aşteaptă să vadă ce fac. Dar când am avut 
curajul să mă întorc cu faţa spre ieşirea din peşteră, nu am văzut nici un urs. Ciudat, ursul nu 
putea pleca fără să se audă chiar nimic. 

M-am rugat în continuare până la ziuă. Dimineaţa a venit la mine Eugen, să vadă cum mă 
simt după o asemenea experienţă. Am plecat cu el spre mănăstire, abia ţinându-mă pe 
picioare. Eram convins că părul mi-a albit de frică, sau că măcar mi s-a deschis la culoare. îmi 
simţeam tot trupul bătrân. Aşa cred că simt bătrânii, că fiecare dintre celulele organismului lor 
e bătrână. 

Cum am ajuns la chilie, m-am uitat într-o oglindă. Parcă nu îmi venea să cred că părul meu 
nu şi-a schimbat culoarea. I-am relatat lui Eugen toată peripeţia. Mi-a zis că nu crede că ăla a 
fost urs, că ursul nu putea pleca fără nici un zgomot. într-adevăr, dacă ar fi fost ursul acolo 
unde am auzit paşii, nu ar fi avut loc să se întoarcă. Trebuia să intre până la mine. Eugen 
crede că a fost diavolul, venit să mă înfricoşeze. Dacă stau să mă gândesc puţin, e într-adevăr 
mult mai probabil să fi fost diavolul, căci ursul nu putea pleca fără să îl aud. 

Eugen nu a părut prea impresionat de lilieci şi de şoricei. E uşor aşa, când auzi de la 
altcineva, să zici că ai putea rezista. Eu nu mai calc noaptea în peşteră până mor. Sau cine ştie, 
poate va trebui să mai calc... 

Dumnezeu nu mi-a dat nici un semn. Sau, mai bine zis, mi-a arătat că trebuie să îmi văd 
lungul nasului, că trebuie să nu mai fiu atât de plin de mândrie. Şi semnele de la El nu vin la 
comandă. 

După-masă am dormit zdravăn, dar tot nu mi-e bine. îmi vor trebui câteva zile ca să mă 
refac. Poimâine plec cu Lucian spre Sihăstria. Abia aştept să îl revăd pe părintele Cleopa. 

4 septembrie 1992 

Azi-noapte cred că a venit semnul pe care îl aşteptam. Intr-un vis în care căutam o carte cu 
canoane; când mă între bam ce canon ar trebui să fac pentru ca să mi se ierte păcate le, am 
auzit o voce clară, puternică: „Canon: să îi înveţi pe cei din afară filosofia Sfinţilor Părinţi!" 
M-am trezit imediat. Nu cred că visul a fost de la oboseală. Cred că asta vrea Dumnezeu de la 
mine. Dar de ce filosofia şi nu teolo gia? Sfinţii Părinţi au fost teologi, nu filosofi. Nu îmi este 

clar. Dar vocea aceea îmi răsună încă în urechi. O să mă sfătuiesc cu câţiva preoţi, să îmi 
spună ce este cu visul ăsta. 

Ştiu, sunt şi vise de la diavol, doar am avut şi eu câteva. Dar vocea de azi-noapte e cu totul 
altceva. Voi căuta să aflu cât mai repede cum stau lucrurile. 

5 septembrie 1992 

Am ajuns cu Lucian la Sihăstria. Mi-a zis că are ceva probleme cu capul. E mai bine că nu 
a stat cu mine în peş te ră, cine ştie ce crize făcea. Părintele Cleopa e cam bolnav, nu ştiu dacă 
voi putea vorbi cu el. Noaptea, am intrat singur în biserică şi m-am rugat iarăşi ca, dacă nu mă 
pot con verti, Dumnezeu să nu îngăduie să ies viu din biserică. Am mers în ge nunchi de la 
uşă până aproape de strană, unde un părinte citea la Psaltire. Iar m-am temut că voi muri, dar 
Dumnezeu m-a lăsat în viaţă. Mă obsedează ideea că poate voi nimeri în altă mocirlă. Dar 
inima îmi spune că am ajuns în sfârşit la Iu mi nă. De acum nu voi mai cere moartea, ci numai 
îndrep ta rea mea cât mai grabnică. 

Slujba de noapte mi-a plăcut mai mult decât la Sihla. Incet-încet, intru într-o lume nouă, 
lumea Bisericii, lume pe care am cunoscut-o foarte puţin până acum. 

6 septembrie 1992 

Azi-noapte am plecat cu Lucian să prindem slujba de noapte de la Secu. Lui i s-a făcut tare 
frică pe drum, că era întuneric. Dar drumul era bun, era drum de maşină. La Secu se citesc des 
Moliftele Sfântului Vasile. Aici a trăit un părinte cu viaţă sfântă, părintele Elefterie. 

Mâine dimineaţă plec spre Recea. 



VIII. întoarcerea fiului risipitor 

7 septembrie 1992 

Am ajuns iarăşi la Recea. Părintele Ioan m-a primit cu dragoste. Mi-a zis să mă pregătesc 
pentru spovedania de mâine. Aştept cu nerăbdare clipa în care voi primi dezlegare de păcate. 
Ştiu că nu sunt vrednic să mă împărtăşesc, dar va veni şi clipa aceea binecuvântată. In viaţa 
mea se va trage o linie clară. Voi primi puterea să mă lupt cu patimile care mă apasă, voi fi al 
lui Hristos. 

Nimeni nu poate şti ce bucurie e în sufletul meu. Şi ce în cor dare. M-am uitat puţin prin 
îndrumarul de spovedanie al pă rintelui Nicodim Măndiţă, îndrumar pe care mi 1-a împru mu 
tat o soră de aici. Eu auzisem că acest îndrumar îl folosesc numai habotnicii. 

„Soră, dar am auzit că nu e prea bun îndrumarul ăsta!" 

„E cel mai bun îndrumar care există. Deşi are mici exa ge rări, este de mare folos celui care 
vrea să se spovedească aşa cum trebuie. Cei care resping îndrumarele de spovedanie o fac 
pentru că nu vor să recunoască faptul că multe dintre fap te le care lor li se par acceptabile 
sunt trecute la păcate. Cel mai banal exemplu e cu fumatul. Sunt fumători care se spo ve dese, 
dar care ascund faptul că fumează. Astfel, păcatul nu numai că nu primeşte dezlegare, ci 
spovedania însăşi este corn promisă. Cel care ascunde de bunăvoie păcate la spo ve da nie nu 
poate primi dezlegare de păcate. 

O să constaţi tu singur cât de mult te ajută astfel de în drep tare de spovedanie. Mai ales la 
început. Pentru că după câteva spovedanii, după ce ştii ce anume trebuie spus, nu mai ai 
nevoie de ele. Dar fără ele, începutul este mult mai greu." 

„Dar dacă uit ceva? Uite, acum mi-am adus aminte cum, copil fiind, am strigat în biserică, 
în noaptea de Paşti, „Hai Dinamo!" E păcat sau nu? Sau faptul că furam bani din hainele 
musafirilor care veneau în vizită la părinţii mei. Sau altele asemenea. Nu se poate să îmi aduc 
aminte chiar tot. Şi s-ar putea să uit chiar şi păcate mai mari şi mai recente." 

„Spovedania nu trebuie făcută în grabă. Ai destul timp până mâine. Iei îndrumarul şi la 
fiecare păcat te gândeşti dacă l-ai făcut sau nu. Şi dacă se întâmplă să uiţi ceva la spovedania 
asta, când îţi aduci aminte, scrii pe o hârtie şi la spovedania viitoare îi spui părintelui." 

„La spovedanie mă duc cu lista de păcate?" 

„E mai bine aşa, ca să nu uiţi nimic. Dar o să vezi că nu mai la început va fi mult de scris. 
Apoi va fi de scris din ce în ce mai puţin. Asta dacă duci lupta cea bună. Oricum, după ce te 
spovedeşti să arzi hârtia, ca să nu o mai citească şi alţii." 

„Am auzit că nu trebuie să spun prea multe detalii, ca să nu îl smintesc pe părinte." 

„Trebuie să spui toate păcatele. Dar să nu spui şi amănun te care transformă spovedania în 
ceva comic. Un beţiv nu spu ne: «După opt beri, am băut şi doi litri de coniac de cinci stele». 
Ci spune doar că s-a îmbătat. înţelegi?" 

„Da, înţeleg. Se pare că am mult de scris la spovedanie. Mulţumesc pentru carte." 

M-am liniştit puţin. Mă apuc să îmi scriu spovedania. 

E ora 1.00 noaptea. Am scris şapte coli mari, pline de pă ca te. Le-am scris, dar totuşi îmi 
dau seama că nu ştiu ce în seam nă pocăinţa. Faptul că am început viaţa sexuală devreme mi 
se pare un lucru de bravură. Ştiu că este păcat, dar nu îmi pare rău. îmi pare rău că am făcut 
Tantra Yoga, dar nu îmi pare rău pentru multe alte prostii pe care le-am făcut. 

Vreau să primesc iertare de păcate, dar totuşi nu am la crimi de pocăinţă. Regret că am 
făcut rău celor din jurul meu, dar nu îmi dau seama cât L-am supărat pe însuşi Dumnezeu prin 
păcatele mele. 

8 septembrie 1992 

Am simţit cum spovedania curăţă sufletul. După ce am citit lista de păcate parcă mi s-a 
ridicat o piatră de pe suflet. I-am spus părintelui că îmi dau seama că nu am adevărată 
pocăinţă. 

„Cel puţin vrei să te lepezi de păcatele pe care le-ai făcut, şi de acum înainte să nu mai 
păcătuieşti?" 

„Da, părinte. îmi doresc ca de acum înainte să trăiesc numai pentru Dumnezeu." 

„Asta e prima treaptă. Să vrei să te rupi de păcat. Şi, în timp, o să cunoşti şi ce înseamnă 
pocăinţa adevărată." 

Spovedania a ţinut foarte mult, dar nici nu putea fi altfel. Dacă m-ar fi luat repede, nu mi- 
aş fi putut deschide sufletul. 

După spovedanie mi s-a făcut puţin frică. Având sufletul curat, oare voi putea să nu îl 
întinez iarăşi? Sper că mă va ajuta Dumnezeu. 

Oricum, părintele mi-a spus să mă împărtăşesc mâine: 

„Dacă e dorinţă sinceră de îndreptare, Dumnezeu iartă păcatele. Nu ai avut pe nimeni care 
să îţi arate calea Bisericii. De aceea îţi îngădui să te împărtăşeşti. Dar ai grijă, dacă nu îţi 
schimbi viaţa, spovedania îţi va fi spre osândă." 

9 septembrie 1992 

M-am împărtăşit. Parcă Hristos era întreg în faţa mea şi mă invita să îl primesc în inima 
mea. împărtăşania a fost un moment extraordinar. Numai creştinii înţeleg ce mare lucru este 
să îl primeşti pe Hristos. Trupul şi Sângele Domnului, primite din potir. 

Mi s-a părut că abia acum intru în Biserică. Mi s-a părut că Biserica este de fapt 
comunitatea oamenilor care îl păs trea ză în inimile lor pe Hristos, pe care L-au primit prin 
Sfân ta îm păr tă şa nie. Parcă timpul se oprise: eram numai eu şi potirul, de care îmi era 
teamă să mă apropii. Mă simţeam cum cred că s-au sim ţit oamenii care L-au auzit pe Hristos 
propovăduind ere din ţa cea adevărată: Hristos era atât de real în Sfânta împărtăşanie, încât mi 
se părea mai real decât oamenii din biserică. 

După ce m-am împărtăşit am simţit dorinţa de a-L păstra în inima mea pe Hristos până la 
sfârşitul vieţii mele. îl sim ţeam pe Hristos ca pe o floare firavă, pe care orice păcat săvârşit de 
mine ar fi putut-o îndoi. Adică nu, Hristos nu poate fi îndoit. Simţeam că prin cel mai mic 
păcat L-aş fi alungat din inima mea. 

10 septembrie 1992 

Nu-mi vine să cred cât de repede mi s-a schimbat viaţa... Acum câteva luni eram printre cei 
mai fideli yoghini de la şcoala lui Tăureanu. Dacă cineva mi-ar fi spus că voi deveni creştin, i- 
aş fi râs în faţă. 

Oare care a fost principalul motiv al convertirii? Cred că prima întâlnire cu părintele Ioan. 
Chiar dacă atunci când m-a dat afară din mănăstire am fost convins că o face doar de ochii 
lumii, totuşi întâlnirea m-a şocat. 

Ce straniu... M-a văzut pentru prima oară în viaţa lui şi a ştiut că am făcut yoga cu 
Tăureanu, a ştiut că eram cu Via di mi reştiul... Şocul primei mustrări l-am resimţit abia după 
ce m-a gonit a doua oară. 

Şi totuşi, nu părintele m-a convertit. Ci Hristos. Am simţit că pur şi simplu m-a luat de 
mână şi m-a tras la lumină... 

11 septembrie 1992 

Citesc din Minunile Maicii Domnului. Aproape fiecare mi nune îmi sporeşte evlavia faţă de 
împărăteasa Cerurilor. Câţi bolnavi a vindecat, câţi necăjiţi a ajutat... Ultima parte e numai cu 
minuni din secolul nostru. Din afară mi se părea că ortodocşii sunt obligaţi să aibă evlavie la 
sfinţi şi la Maica Domnului. Dar văzând cât de grabnic ajutătoare e Preasfânta Născătoare de 
Dumnezeu, am simţit că e greu să nu ai evla vie sinceră faţă de ea. Ea ne iubeşte, ea ne 
ocroteşte, ea ne acoperă cu sfântul ei acoperământ. Cum să nu îi mulţumesc? Cum să nu o 
iubesc, ştiindu-i grija faţă de toţi cei credincioşi? 

La minunile care mi se par mai deosebite, mă pun în genunchi şi zic: „Maica Domnului, 
apărătoare a neamului creştinesc, aşa cum l-ai ajutat atunci pe omul acela, aşa să mă ajuţi şi pe 
mine când voi fi încercat de necaz..." 

1 7 septembrie 1992 

Credinţa fără fapte este moartă. Din clipa în care alegem binele nostru în loc să ne gândim 
la binele aproapelui, credinţa e îndoielnică. 

M-am suit azi în autobuz şi, fiind aglomeraţie, m-am bucurat când s-a eliberat un loc. Eram 
atât de obosit că nu am vrut să mă mai uit dacă nu cumva e vreun bătrân care ar vrea să stea 
jos. „Sunt prea obosit." 

Când m-am ridicat să cobor, am văzut cum o bătrânică s-a şi repezit la scaun. M-am uitat 
la ea mirat şi s-a simţit ruşinată: „Vin de la operaţie..." 

îmi pare rău că nu i-am cedat locul mai devreme. 

18 septembrie 1992 

înainte să mă lepăd de rătăcire, mi se părea că în biserică nu este destul aer. Acum îmi dau 
seama că aceasta era o senzaţie falsă. Chiar dacă în unele biserici aerul e destul de închis, asta 
nu provoacă stările prin care am trecut eu. Cred că diavolul era cel care mă scotea afară. Şi nu 
îmi dădea gânduri de plitiseală, ci pur şi simplu îmi dădea stări de rău fizic. Parcă nu îmi vine 
să cred că a fost aşa, dar altă expli ca ţie nu există. 

Pentru mine statul la slujbă era o veritabilă tortură. Pre fe ram să fac o meditaţie de 
jumătate de oră în faţa unei icoane decât să stau un sfert de oră la slujbă. 

19 septembrie 1992 

A venit părintele Ştefan să ne facă sfeştanie. A zis Molifte le Sfântului Vasile pe dinafară. 
E un om deosebit. După sfeş tanie am avut o lungă discuţie despre viitorul meu. El a încercat 
să mă convingă să nu mă călugăresc: 

„Să ştii că în mănăstire nu este cum ai citit tu în cărţi. E multă muncă, şi vieţuirea 
duhovnicească a scăzut mult." 

„Părinte, dar dacă o să caut, voi găsi şi o mănăstire în care să se ducă viaţă sporită, că doar 
nu s-au ruinat toate." 

„Nu pleca la mănăstire. E foarte bine că vrei să îţi închini viaţa lui Dumnezeu, dar în lume 
ai şansa să ajuţi şi mai mult." 

„Da, părinte, dar şi la mănăstire ar putea veni la mine mirenii care au nevoie de un cuvânt 
de folos. Dacă aş fi la măsura la care să îi pot folosi pe alţii." 

„Nu este acelaşi lucru. Dacă toţi oamenii duhovniceşti ar fugi la mănăstire, atunci lumea ar 
deveni un iad. In lume ar rămâne doar cei care trăiesc în patimi. Sunt unii care au chemare să 
se ducă la mănăstire şi alţii pe care Dumnezeu îi vrea în lume." 

„Câţi sfinţi mireni cunoaşteţi?" 

„Nu judeca pripit. Gândeşte -te la cetele de martiri. Marii mucenici au fost mireni." 

„Da, dar martiriul celor mai mulţi dintre ei a avut loc înainte de anul 313, când Sfântul 
Constantin a dat edictul prin care s-a declarat libertatea credinţei creştine. Monahis mul a 
apărut abia prin secolul al III-lea, de aceea martirii au fost mireni." 

„Să ştii că şi după 313 au fost mucenici care au suferit pentru dreapta-credinţă. Gândeşte-te 
la lupta de apărare a icoanelor, în care au suferit nu numai monahi sau clerici, ci şi mi reni. Şi 
să ne uităm şi în mileniul acesta: sute de neomar tiri greci, ucişi de musulmani. Sau, şi mai 
curând aceştia, miile de martiri care au fost ucişi de fiara comunistă." 

Nu ştiu aproape nimic despre lupta pentru apărarea icoa ne lor şi mi-a fost ruşine să îi cer 
părintelui amănunte. Până acum câteva zile mă credeam atoateştiutor, mă gândeam nu mai 
cum să îi molipsesc şi pe alţii de înţelepciunea mea. îmi e greu să recunosc faptul că am multe 
minusuri în ceea ce priveşte credina creştină. Sper să scap de ele cât mai repede. 

20 septembrie 1992 

Când am organizat „Cercul de Metarealitate" nu îmi tre cea prin cap că va veni vremea în 
care voi regreta mult aceas tă acţiune. Eu m-am rupt de rătăciri, dar cei cărora le-am fost 
dascăl nu vor să mă asculte. Gabi le-a băgat în cap că am fost influenţat de anumite puteri 
oculte care vor să îi îndepărteze şi pe cei de lângă mine de cunoaşterea adevărului. 

Am încercat să le aduc argumente, să le spun cum părinte le Ioan m-a scăpat de o înşelare 
pe care o cunoştea bine, să le spun ce am aflat prin mănăstiri, dar degeaba. Am avut do vadă 
clară că uneori oamenii sunt mai flămânzi de paranor mal decât de adevăr. 

Faptul că am iniţiat atâţia oameni în demonica vedere a lumilor paralele, care nu sunt de 
fapt decât meşteşugite ară ţări diavoleşti, e unul dintre cele mai mari păcate ale mele. Şi aşa 
cum cei din liceu nu au vrut să se lepede de prostii, cred că tot aşa nu se vor lăsa nici ceilalţi. 
Sau o mare parte dintre ei. 

Am fost, la nici 18 ani, dascăl al rătăcirii. Şi cât îmi doream să fiu dascăl al adevărului... 

întâlnirea de azi a fost cât se poate de tristă pentru mine. Au venit Gabi, Doruleţ şi câţiva 
dintre foştii mei „ucenici". După ce ne-am încrucişat aproape fără nici un rost argumente 
teologice, mi-a venit în minte soluţia care mi s-a părut salvatoare: 

„Uite, Gabi, tu zici că eşti Arhanghelul Gavriil, că împre ună cu Doruleţ slujiţi adevărului. 
Zici că el are puteri para nor male, că poate vedea la distanţă, că poate să vadă chiar alte lumi. 
Eu îţi propun un târg: eu ţin la spate un obiect. Şi dacă Doruleţ vede ce ţin în mână, înseamnă 
că adevărul este la voi. Dar dacă nu ghiceşte, înseamnă că adevărul este la mine." 

Am avut credinţă că Dumnezeu care a făcut atâtea minuni pentru apărarea credinţei nu mă 
va lăsa fără ajutor în faţa acestor eretici. 

Gabi a fost foarte parşiv. înainte să spună dacă acceptă sau nu târgul, 1-a pus pe Doruleţ să 
spună ce ţin în mână. Doruleţ s-a concentrat câteva secunde, secunde care mie mi s-au părut 
foarte lungi. Colegii mei aşteptau cu emoţie să vadă sfârşitul confruntării. 

Eu ţineam în mână cheile de la casă. Doruleţ s-a mai concentrat puţin şi cu aceeaşi 
siguranţă cu care ne spunea de obicei ce vede în alte oraşe sau în alte ceruri a zis: 

„Două ceasuri. Unul este al tatălui tău." 

S-a păcălit. Tata nici măcar nu are ceas. Am deschis pumnul, plin de bucurie. Dar totuşi 
efectul nu a fost cel scontat. Gabi, în loc să îşi recunoască înfrângerea, m-a atacat cu tupeu: 

„Ce, vroiai să facă minuni la comandă? Să ştiţi că din cauza energiei sale malefice nu a 
putut Doruleţ să vadă ce ţine în mână." 

Culmea, cei de faţă erau tentaţi să îl creadă. Şi acum câtăva vreme mă tratau ca pe 
învăţătorul lor! 

„Lăsaţi prostiile, nu există nimic din cerurile superioare care se văd pe drumul de lumină; 
ăsta nu e nici un arhanghel Gavriil, e un om ca noi toţi. Cum de nu pricepeţi? Tot ce v-am 
învăţat eu nu e altceva decât învăţătură drăcească. Dacă aţi putea ajunge la părintele Ioan v-aţi 
convinge singuri." 

„Taci, a zis Gabi, tu nu eşti în măsură să vorbeşti despre marele spirit de la Recea." 

„înţelegeţi că părintele Ioan m-a adus pe drumul cel bun...", am încercat să îi conving, dar 
nu au înţeles. Mi se părea chiar că le plăcea să ţină cu Gabi, deşi era evident că adevărul este 
la mine. Sau mai exact că eu sunt de partea adevărului. 

Nu ştiu câţi dintre ei vor mai rămâne peste câteva luni alături de Gabi. 

Ceea ce mă doare este că nu am cum să îi ajut, dacă ei nu vor să se lase ajutaţi. 

21 septembrie 1992 

Tot nu mi-am revenit după bătălia de ieri. Oare cum pot fi unii oameni atât de orbi? 

Mie nu îmi arde să plâng păcatele altora. Dar nu mă pot împăca cu ideea că mulţi dintre cei 
pe care i-am învăţat să creadă în minciunile A.R.S.-ului vor rămâne pe această cale. Dacă ei 
nu îşi dau seama de înşelare, se vor duce direct în iad. 

De fapt, şi Miruna mi-a spus că ea crede că la Judecată voi da socoteală şi pentru sufletele 
pe care le-am băgat în noroi. Azi-noapte nu puteam să dorm de frământare. Dacă eu voi duce 
de acum înainte o viaţă de pocăinţă, o viaţă bine plă cu tă lui Dumnezeu, dar la Judecată voi fi 
osândit pentru că i-am atras pe mulţi în întuneric? 

23 septembrie 1992 

L-am cunoscut pe părintele Teofan. Auzisem lucruri fru moa se despre el şi abia aşteptam 
să îl văd. E plin de dra gos te. E aşa cum ar trebui să fie orice preot. Are un chip care exprimă 
foarte bine dragostea pe care o poartă în inimă. S-a pur tat cu mine ca şi cum ne-am cunoaşte 
de ani de zile. 

Mi-am adus aminte de posterul pe care l-am ţinut atâta vreme în cameră când eram yoghin. 
Era un poster superb, dar cât mi-a spurcat mintea... Şi el e de vină că m-am lăsat amă git de 
tantrism. Şi mai de vină decât posterul e chiar tata. Oare din Rusia nu îmi putea aduce o 
icoană? Dacă mi-ar fi adus un afiş cu o icoană, poate că Dumnezeu m-ar fi scos mai repede 
din mocirlă. 

Sunt din ce în ce mai atras de icoane. Am primit o copie după o icoană a Maicii Domnului 
pictată de Rubliov. îmi place foarte, foarte mult. Icoanele modelează încetul cu încetul 
sufletul. 

Asta era şi posterul din Rusia pentru mine: un fel de icoană negativă care, în loc să 
liniştească mintea, îmi stârnea patimile. Şi cât de nevinovat părea... 

25 septembrie 1992 

Când am fost alaltăieri la Cernica, un părinte mi-a dăruit „Pelerinul rus". Am recitit-o cu 
multă bucurie. Aşa cum un film sexy stârneşte pofta păcatului, această carte trezeşte râv nă 
pentru practicarea rugăciunii. Ar fi bine ca toţi creştinii să citească astfel de cărţi, care sunt 
magneţi care te apropie de slujirea lui Hristos. 

E foarte greu să nu îndrăgeşti rugăciunea lui Iisus citind această cărticică. De la prima 
spovedanie, când părintele Ioan mi-a zis că practic rugăciunea minţii tot ca pe o tehnică yo ghi 
nă, nu am mai zis: „Doamne, Iisuse...". Dar acum cred că e bine să zic din nou. De altfel, şi 
părintele Galeriu mi-a zis să spun cât mai des rugăciunea minţii. 

27 septembrie 1992 

Am vorbit cu părintele Nicolae. Mi-am cerut iertare pen tru că i-am întors spatele data 
trecută. 

I-am spus că mi-e teamă să nu ajung în iad pentru că i-am atras pe alţii în rătăcire. Mi-a 
spus că din moment ce am spo ve dit, cu durere în suflet, faptul că am fost învăţător al rată ci 
rii, Dumnezeu m-a iertat. Dacă însă nu mă voi ţine de drumul Bisericii, ci voi cădea în altă 
rătăcire şi voi muri în ea, atunci într-adevăr voi fi osândit şi pentru cei pe care i-am rupt până 
acum de adevăr. Păcatul spovedit este iertat. Dar dacă îl faci din nou, batjocorind iertarea 
primită, osânda va fi foarte mare. 

Oricum, eu nu am de gând să mă mai rup de Biserică. Calea cea mai simplă este să urmez 
învăţăturile ei, şi dacă vreuna mi se pare neclară, să o cred, chiar dacă nu o înţeleg. Şi poate, 
în timp, o voi înţelege. 

Din moment ce toate învăţăturile Bisericii au fost mărtu ri si te de însuşi Hristos sau de 
Apostolii Săi, înseamnă că în ele este adevărul. Şi din moment ce nu sunt la nivelul sfinţilor, e 
fi resc să nu iau drept bune părerile mele, ci numai ceea ce au învăţat ei. 

29 septembrie 1992 

Zic rugăciunea cât pot de des, pe stradă şi acasă. Mi-am făcut un scăunel de rugăciune şi 
mi-am propus ca în fiecare zi, un sfert de oră dimineaţa şi un sfert de oră seara, să zic 
„Doamne Iisuse". încerc să găsesc cu mintea locul inimii, dar nu reuşesc, oricât de mult m-aş 
forţa. 

Am dureri de cap, dar cred că sunt ispite de la diavol. Nu mă las. Nici la canon nu mi-e mai 
bine. Dar nu vreau să mă las, vreau să ajung la rugăciunea inimii. 

1 octombrie 1992 

Am fost iarăşi la domnul Petrescu. E foarte sceptic în privinţa fenomenelor paranormale 
despre care i-am spus că au loc în A.R.S. Zice că George Văsâi, după ce s-a căsătorit cu maica 
Veronica, a venit la el ca să afle cum să practice actul sexual tantric, astfel ca maica să nu 
rămână însărcinată. A fost un şoc pentru mine să aflu că oamenii pe care eu îi consideram atât 
de sus în ierarhia cerească au năzuinţe atât de carnale. 

2 octombrie 1992 

Mi-a venit acasă amenda pentru călătoria spre Alba-Iulia. Bine că tata nu şi-a dat seama că 
amenda este aşa mare pentru că e pentru patru persoane. Altfel se supăra tare. El credea că e 
aşa mare din cauza penalizărilor. 

Putea să facă scandal mare, dar nu a făcut. De când a murit mama, asta e cea mai mare 
dovadă de dragoste pe care mi-a arătat-o. 

3 octombrie 1992 

Părintele Nicolae zice că ar fi bine să existe numai icoane pictate. Dar ce ne-am face atunci 
fără reproducerile icoanelor celebre? Dacă s-ar găsi peste tot icoane bizantine, la un preţ 
accesibil, ar putea să-şi ia toţi oamenii. Dar, decât să îmi iau o icoană urâtă, numai pentru că e 
pictată, mai bine îmi iau una lipită pe lemn, dar care mă impresionează. 

Şi până şi copiile pe hârtie ale icoanelor făcătoare de minuni au făcut la rândul lor minuni. 
Ar fi bine ca fiecare creştin să îşi aleagă o icoană făcătoare de minuni şi să facă rost de o 
reproducere fotografică a acesteia. Oricâte icoane s-ar face după „Portăriţa", nici una nu e mai 
impresionantă decât poza ei. 

4 octombrie 1992 

Am ajuns la spovedanie la părintele Teofan; după ce mi-am spus păcatele l-am întrebat 
cum să scap de durerile de cap din timpul rugăciunii lui Iisus. în loc să aprecieze râvna mea, 
părintele m-a mustrat: 

„Ţi-am dat eu binecuvântare să practici rugăciunea minţii?" 

„Părinte, am simţit o râvnă ca a pelerinului rus pentru aceasta." 

„Şi tu eşti pelerinul rus? Nu ai văzut ce viaţă dusese el îna inte, câte mătănii făcea? Mintea 
lui era pregătită pentru asta. Şi nici el nu a practicat de capul lui, ci sub îndrumarea unui 
părinte iscusit." 

„Şi ce părinte, e rău că vreau să fiu al lui Hristos, e rău că vreau să mă rog tot timpul?" 

„Tu ce crezi?" 

„Nu e rău, e bine." 

„Da, e bine, dar trebuie să parcurgi anumite etape. Şi să te fereşti de râvna exagerată. 
Aceasta o dă diavolul pentru a te îndepărta de la calea de mijloc şi pentru a te arunca mai apoi 
în prăpastie." 

„Părinte, sunt gata să o iau de la zero. Sunt gata să încep de unde a început pelerinul." 

„Asta e una dintre ispitele clasice. Compararea cu alţii. Mulţi cred că pot porni de unde a 
pornit pelerinul. Dar pelerinul rus a avut o viaţă mult mai aşezată decât a lor, încă înainte de a 
începe să zică rugăciunea. Sunt mulţi astăzi, mai ales tineri, care, citind cartea sa, vor să îi 
urmeze calea. Dar faptul că minţile lor au suferit din cauza anumitor păcate le este piedică." 

„Cum adică?" 

„Un tânăr, după ani de studenţie cu beţii şi desfrâu, vrea să ajungă la rugăciunea lui Iisus în 
câteva zile. Aşa ceva nu se poate. Oricum, există trei categorii de potenţiali practi cânţi: cei 
cuminţi, care nu au căzut în păcate de moarte, cei care au căzut în astfel de păcate, dar nu s-au 
lepădat de credinţa ortodoxă, şi cei care au căzut în erezii. 

Duhovnicii care nu au practicat rugăciunea minţii nu se pricep să-i călăuzească pe nici unii 
dintre aceştia. Dar cei cu experienţă fac aşa: celor dintâi le dau încă de la început 
binecuvântare să zică rugăciunea. Cu rare excepţii. Celor care au păcătuit, le dau şi lor. Doar 
că excepţiile sunt mai numeroase. Nu e o regulă pentru toţi. Oricum, între cele mai bune arme 
pentru ridicarea din cădere este chemarea cât mai deasă a Domnului. 

Cât priveşte categoria celor care au căzut în rătăciri, şi în această categorie te afli şi tu, 
lucrurile sunt ceva mai compli ca te. Ei, mai ales dacă au făcut yoga sau alte tehnici de 
meditaţie, şi-au vătămat mintea. Chiar dacă ei vor să practice rugăciunea, nu sunt capabili să o 
facă, deoarece mintea lor mai poartă rana rătăcirii. Şi ei sunt capabili să transforme 
rugăciunea într-o tehnică de meditaţie, cum e yoga." 

„Aşa zicea şi părintele Ioan de la Recea." 

„Cei ca tine trebuie să aibă răbdare ca mintea lor să şteargă ştampila rătăcirii. Şi, unii peste 
câteva luni, alţii peste câţiva ani, primesc binecuvântare pentru a începe, cu multă grijă, 
practicarea rugăciunii lui Iisus. Sunt unii care nu o primesc niciodată; dar nu numai asta e cale 
spre mântuire, ei se mântuiesc zicând canoanele obişnuite din Ceaslov." 

„Sunt şi aici excepţii?" 

„Da, foarte rare, şi numai duhovnicii le pot observa. Atunci Dumnezeu biruieşte neputinţa 
omenească. Dar, deşi aproape toţi convertiţii simt că sunt ei înşişi excepţii, tocmai acesta e 
semnul că se înşală. Excepţiile le simt duhovnicii, care poartă răspunderea asupra sufletelor pe 
care le conduc." 

„Dar eu zic rugăciunea asta chiar de când m-am lăsat de yoga. Ba am zis şi înainte." 

„Tu nu eşti capabil acum să înţelegi diferenţa dintre repetarea cuvintelor rugăciunii lui 
Iisus făcută de un creştin şi cea făcută de un yoghin. Cuvintele sunt aceleaşi, dar modul de 
rostire e foarte diferit." 

„De asta am dureri de cap?" 

„Mai ales de asta. Durerile de cap sunt semnul unei minţi suprasolicitate. Rugăciunea nu 
trebuie spusă ca o formulă magică, nu aduce rezultate la comandă. Să ştii că mulţi dintre cei 
care se apucă de rugăciune au dureri mari de cap. Mai ales mirenii care, fiind în tulburarea 
oraşului, fac mari efor turi ca să se liniştească. Forţându-şi mintea nu obţin însă nimic." 

„Şi care e soluţia, să renunţ la dorinţa de a fi în întregime al lui Hristos? Să duc o viaţă 
căldicică?" 

„Aici se vede greşeala ta. Crezi că fără rugăciunea lui Iisus nu poţi fi al lui Iisus. Au fost şi 
sfinţi, mari sfinţi, care nu practicau rugăciunea aceasta. Şi nu am zis că nu o vei practica 
niciodată. Ci doar că acum nu e momentul." 

„Nu mă bucură ce aud. Eu eram plin de râvnă." 

„Vrei sfinţenie? Iţi dau binecuvântare să zici şi trei acatiste în fiecare zi. Acatistul mi se 
pare rugăciunea care tămăduieşte cel mai uşor rănile produse de yoga sau alte rătăciri. 
Acatistul picură linişte în inimă, fără să necesite o încordare psihică exagerată." 

„Părinte, chiar îmi cereţi să nu mai zic «Doamne, Iisuse...»?" 

„Nu numai că îţi zic, dar chiar te leg, cu puterea mea de duhovnic." 

Am venit acasă foarte trist. Parcă m-ar fi furat hoţii. Mi-a trecut prin cap să îl părăsesc pe 
părintele Teofan. Poate îl voi părăsi. 

6 octombrie 1992 

Am fost acasă la părintele Galeriu, ca să îi cer părerea în privinţa facultăţii pe care o voi 
urma. Şovăiam între teologie şi filosofie; mă gândeam că, decât să pic la Teologie, neavând 
voce şi neştiind muzică, mai bine dau la Filosofie. 

Părintele m-a pus să îi cânt „Tatăl nostru". Eu rugăciunea o ştiam, dar melodia aproape 
deloc. Am încercat să inventez o melodie. Părintele mi-a cerut să cânt după el. Am reuşit să 

scot nişte sunete, dar nu prea semănau cu ce cânta părintele. „Argentino, [ a v ino să îl auzi pe 
băiat!", a chemat-o pe soţia sa. Preoteasa nu părea prea convinsă. 

In cele din urmă părintele a hotărât: „Da, la Teologie trebuie să dai. Iţi va folosi mult mai 
mult decât Filosofia..." 

Voi da la Teologie, după cum m-a sfătuit el. Sunt sigur că nu îşi mai aduce aminte cum, 
având eu vreo opt ani şi ducându-mă tata la el, mi-a pus mâna pe frunte şi a zis: „Fruntea asta 
arată o minte deosebită. Va fi un om mare..." 

Mi-ar plăcea să se adeverească vorbele sale. Mi-ar plăcea să devin un om mare, numai şi 
numai pentru a putea face cât mai multă misiune creştină. Oricum, chiar dacă părintele s-a 
înşelat, chiar dacă nu voi fi „mare", voi fi creştin. Şi toţi creştinii sunt „mari" în faţa lui 
Dumnezeu. Cât despre proba de muzică de la examenul la Teologie, cum o vrea Dumnezeu. 

7 octombrie 1992 

Voi căuta un duhovnic mai iscusit. Voi căuta un duhovnic care să mă ducă la Hristos prin 
rugăciunea inimii. Asta e cea mai tare cale ortodoxă. Am avut de ales, între ea şi părintele 
Teofan. Şi am ales rugăciunea. 

Mi s-a părut că alegerea a fost cea bună. Sunt puţin dezorientat, sunt destul de legat de 
părintele Teofan, dar nu e cazul să îl idolatrizez. O să plec fără să îi cer binecuvântare, că 
poate nu mi-ar da. 

8 octombrie 1992 

M-am întâlnit în faţa blocului cu Petruţa. Nu am mai vă zut-o de multă vreme. Mi-era 
ruşine să dau ochii cu ea. Ina in te de a mă apuca de yoga o convinsesem să se culce cu mine. 
După multe împotriviri, de câteva săptămâni, a accep tat: îi spusesem că dacă nu cedează o 
părăsesc. Fiind noapte, ne-am dus în parcul de lângă biserică, că era pustiu. Când să îi dau jos 
pantalonii, brusc cineva a pus lanterna pe noi: poli ţia. Poliţiştii credeau că au prins un viol în 
direct. Când au văzut că era altceva, ne-au zis: 

„Dacă nu e viol, vă lăsăm în pace. Nu ne băgăm". Şi au plecat. Dar noi n-am mai continuat 
operaţiunea de teamă să nu ne vadă poliţiştii, dacă mai treceau pe acolo. 

Aşa a mai rămas ea fecioară o vreme. Dar acum e o femeie ca orice femeie, o face cu toţi 
iubiţii ei. Am încercat să îi spun ceva despre credinţa în Hristos, dar nu m-a luat în serios. I se 
pare o zăpăceală de-a mea trecătoare. 

„încă mai regret că nu ai fost primul bărbat din viaţa mea..." Când mi-a zis asta mi-am 
adus aminte ce luptă de convingere am dus ca să o corup şi mi s-a făcut scârbă de mine. Am 
fost ca un câine. Şi chiar dacă nu am apucat să îi stric fecioria, faptul că a acceptat să o facă i- 
a marcat viaţa în rău. După ce a acceptat să păcătuiască cu mine, a acceptat să o facă şi cu 
alţii. Şi cu ei a reuşit. 

10 octombrie 1992 

Am vorbit cu părintele Nicolae despre hotărârea mea de a mă rupe de părintele: 

„Tu îţi dai seama ce prostie vrei să faci? Tu ştii ce om e părintele Teofan? Ce viaţă a dus în 
închisoare? Tu ştii ce experienţă de duhovnic are, de te crezi mai deştept ca el? Uite, aşa faceţi 
voi, care vă credeţi mari convertiţi. Imediat vi se pare că sunteţi mai sfinţi decât ceilalţi." 

„Eu nu mă cred, părinte." 

„Nu? Atunci de ce nu l-ai ascultat pe părintele Teofan? Tocmai prin reacţia ta s-a dovedit 
că avea dreptate. Eşti prea mândru, prea plin de tine, prea plin de râvnă nesăbuită. Vrei să 
pleci de la el? Pleacă. Şi o să îţi dai seama ce ai pierdut. Azi, când atât de puţini duhovnici se 
pricep la practicarea rugăciunii minţii, tu te crezi mai deştept decât unul dintre ei. Tare smerit 
mai eşti, nu am ce zice..." 

„Sunteţi de părere că ar fî bine să mă întorc la el? De fapt, nici nu ştie că l-am părăsit." 

„Du-te şi spovedeşte faptul că te-ai lăsat biruit de iubirea de sine şi te-ai crezut mai 
priceput decât călăuza ta." 

„Şi dacă se supără pe mine?" 

„Hristos S-a supărat deja. Dacă se supără şi părintele, nu ai decât să faci tot posibilul ca să 
te ierte. Greşeala ta a fost mare, chiar dacă mi se pare că încă nu îţi dai seama de acest fapt. 

Dar eu, din câte îl cunosc, nu o să se supere. O să se bucure că ai venit înainte să faci cine ştie 
ce prostie. Dacă ai fi plecat la un duhovnic care nu cunoaşte lupta rugăciunii minţii, dar care 
dă binecuvântare pentru această luptă ucenicilor, atunci chiar ai fi suferit mult. Puteai ajunge 
să îţi pierzi minţile. Sfinţii Părinţi atrag atenţia asupra acestui pericol." 

Nu mi se pare prea grav faptul că am vrut să plec de la părintele. Totuşi, voi ţine cont de 
sfatul părintelui Nicolae. Cred că o să mă duc să mă spovedesc. 

12 octombrie 1992 

M-am rugat în faţa icoanei Maicii Domnului să îmi arate ce e bine să fac. Şi cred că m-a 
luminat într-un fel. Mi-am adus aminte ce citisem despre râvna nesăbuită: cei înşelaţi nu îşi 
dau seama că prin nevoinţele lor exagerate îl bucură pe diavol. Aşa se pare că mi s-a întâmplat 
şi mie. Râvna mea era sprijinită de draci. Mi s-a făcut puţin teamă. Credeam că dacă am 
primit credinţa cea curată drumul va fi mai lin. Credeam că nevoinţele vor fi plăcute şi nu îmi 
imaginam că drumul va fi atât de plin de pericole. Am depăşit unul dintre ele. Dar oare câte 
vor mai fi? 

14 octombrie 1992 

Ziua Sfintei Paraschiva de la Iaşi. Nu am reuşit să plec în Moldova, deşi tare mi-aş fi dorit 
să mă închin la sfintele moaşte. 

Intr-un an, în timp ce o credincioasă adusese la raclă o per nuţă, ca să fie aşezată sub capul 
sfintei, Cuvioasa Paras chi va a ridicat capul până i-au pus pernuţa. 

Mai bună dovadă că sfinţii sunt vii nu îi trebuie nimănui. 

Tot aşa, în timp ce îi schimbă pantofii Sfântului Spiridon al Trimitundei, îi găsesc pe talpă 
urme de la locurile în care a fost în chip minunat. Intr-un an i-au găsit chiar alge... 

Mare e credinţa ortodoxă şi mare e puterea celor care s-au sfinţit mergând pe calea arătată 
de Biserică. 

15 octombrie 1992 

Am fost cu Sofia la discotecă; eram curios să văd cum mi se pare acum discoteca. M-am 
simţit aiurea. 

Blues-urile, care înainte îmi plăceau atât de mult, mi s-au părut cu totul altfel: prea multă 
patimă în ele. înainte nu îmi dădeam seama de asta. Am încercat să fac abstracţie de faptul că 
mă aflu în discotecă şi să mă las purtat de muzică: nu am reuşit. Blues-urile au ceva care 
stârneşte patima. 

Ca să nu zic că eu nu aveam ce căuta în discotecă. E un loc de pierdere a sufletelor. Cred 
că dracii stau grămadă aco Io. Discoteca e locul în care intri cu sufletul curat şi te molip seşti 
de patimă. 

De câte ori am intrat în discoteci înainte de a mă apropia de Biserică, nu simţeam nimic în 
neregulă: numai plăcerea dan sului. Singura posibilitate de a nu lăsa trupul să îmi ruginească 
este să fac sport. De dansat, ar fi bine să nu mai dansez. 

Totuşi, am nevoie să fac mişcare: mintea are nevoie de reia xarea pe care o dă sportul. 

16 octombrie 1992 

Am fost azi la biserică. S-a făcut slujbă de parastas pentru doamna Sântimbreanu. Şi s-au 
dat pomană, în loc de pache ţe le cu mâncare, pacheţele cu cărţi. Ce idee bună! 

Decât să dai mâncare, mai bine să dai cărţi. Cel mai bine e şi mâncare, la săraci, dar şi 
cărţi, celorlalţi. 

Mie mi se părea normal ca pomenile să se facă pentru sufletele celor răposaţi şi totul să se 
împartă săracilor. Dar dacă tot s-au învăţat oamenii să împartă şi la cunoscuţi, mai bine să le 
dea cărţi. 

1 7 octombrie 1992 

Sunt biruit de deznădejde, mi se pare că Dumnezeu m-a părăsit. Am avut chiar gânduri de 
sinucidere, dar le-am respins cum au apărut. Mi se pare că Dumnezeu m-a părăsit. Nu ştiu ce 
să fac în viaţă, mi se pare că nu am nici un rost, că trăiesc degeaba. 

Neînţelegerile cu tata sunt aproape permanente şi nu am nici un prieten cu care să comunic, 
nu am pe nimeni care să mă înţeleagă. De obicei găseam sprijin la părintele Teofan, dar acum 
nu pot ajunge la el, că nu e în Bucureşti. 

Am dureri de cap groaznice, simt că îmi pocneşte creierul. Şi mă simt extrem de singur. Mi 
se pare că nu sunt bun de ni mic, că degeaba m-am convertit. îmi dau seama că în mine nu e 
nici smerenie, nici dragoste adevărată pentru ceilalţi. Dacă i-aş iubi, nu i-aş judeca atât de 
mult. Şi acum, măsurân du-mă pe mine cu aceeaşi măsură cu care îi judec pe alţii, îmi dau 
seama că nici eu nu sunt la o măsură prea înaltă. Dacă aş fi propriul meu profesor, m-aş lăsa 
corigent. îmi vine să urlu de singurătate. îmi vine să merg pe stradă şi să urlu. 

18 octombrie 1992 

Părintele Nicolae, aducându-şi aminte de ispita mea cu schimbarea duhovnicului, mi-a 
spus ceva trist. La el la paro hie a fost un credincios care practica rugăciunea minţii şi care 
ducea o viaţă curată. Citind în Filocalii despre rugă ciu nea inimii, s-a forţat să ajungă şi el la 
această măsură. Du hov nicul lui de la mănăstire i-a spus să mai aştepte. Dar el nu a ascul tat. 
A început să aibă tot felul de vise, în care diavolii i se ară tau în chip de sfinţi. în cele din 
urmă, ere din cio sul a re nun ţat la orice sfat duhovnicesc. Făcea numai ce i se părea lui că e 
bine. După câteva luni în care a făcut jocul diavo Iu lui, când şi-a dat seama că a fost înşelat, 
omul a re nunţat cu to tul la ru gă ciune. S-a rupt chiar de slujbele Bise ri cii şi se ocu pa 
numai de viaţa de familie şi de serviciu. Ba chiar a că pă tat o slujbă mare. Şi uite aşa, încet- 
încet, diavolul 1-a făcut praf. 

Aşa mi s-ar fi întâmplat poate şi mie. Cât de groaznic mi se pare un asemenea scenariu. 
Doamne-fereşte! 

19 octombrie 1992 

M-am mai gândit la credinciosul de care mi-a vorbit părintele Nicolae. îmi dau seama că 
nu sunt pregătit pentru rugăciunea lui Iisus. Voi face ce îmi zice părintele Teofan. 

20 octombrie 1992 

Părintele Teofan a venit iarăşi în Bucureşti. M-am spo ve dit la el, fiindu-mi evidentă 
înşelarea în care căzusem. Părin tele nu a părut mirat: 

„La cât de mult i-ai slujit tu diavolului, nu mă mir că ţi-a în tins această cursă. Mă aşteptam 
să ai ispite. Şi vei avea ispite mult mai grele decât aceasta. Pune-ţi nădejdea numai în 
Dumnezeu. In clipa în care eşti sigur pe tine, eşti o pradă uşoară pentru vrăjmaş. 

Lasă-mă să îţi fiu eu călăuză pe calea mântuirii. Acesta e rostul duhovnicului. Şi în privinţa 
rugăciunii minţii, nu te în tris ta. Chiar dacă nu te vei îndeletnici cu ea vreme îndelun ga tă, ai 
grijă ca râvna ta pentru cele sfinte să nu se împuţineze." 

Am primit sfaturile sale şi cred că sunt bune. Dar în inimă mi-a rămas o anumită tristeţe. 
Mi-a rămas tristeţea de a nu putea avea piatra scumpă care este rugăciunea inimii. 

21 octombrie 1992 

Am avut cu Marius o discuţie care a sunat cam aşa: 

„Numai tâmpenii dau ăştia în ultima vreme la televizor. Parcă s-au tâmpit." 

„Ce, tu ai timp să te uiţi la televizor?" 

„Nu prea, dar mai văd şi eu câte ceva, serile. Mai o ştire, mai un film, mai un documentar 
interesant." 

„îţi pierzi timpul. Doar ştii şi tu despre studiile care arată cum vatămă mintea statul în faţa 
televizorului." 

„Vatămă dacă te uiţi ore în şir, dar aşa, o oră-două pe zi, nu e ceva rău." 

„Mă miră că spui aşa ceva. Ştiam că îţi place să mai citeşti din scrierile Sfinţilor noştri..." 

„Şi ce spun sfinţii despre televizor? Ştii vreun canon pri vi tor la televizor? A dat vreun 
sfânt vreo interdicţie?" 

„Şi azi înţepi. Dar îţi răspund la întrebare: da, sfinţii au predicat şi au scris sute de pagini 
despre televizor." 

„Mă mir că nu zici că au scris şi despre Cernobâl sau despre telefonul mobil." 

„Ia zi, despre revistele porno au zis ceva?" 

„Pe vremea lor nu erau reviste de nici un fel. Dar au scris despre modul în care patima 
desfrâului spurcă minţile oame ni lor. Şi e evident că cele spuse de ei se referă, chiar dacă nu 
direct, la aceste reviste. Nu sunt atât de prost încât să nu îmi dau seama că tu vrei să mă 
convingi că cele spuse de Sfinţii Părinţi s-ar putea referi şi la televizor, dar nu îmi dau seama 
cum îţi argumentezi această idee." 

„Poate te aştepţi să vin cu două-trei canoane, ca să îmi răspunzi că interpretarea mea e 
subiectivă. Am să îţi aduc un motiv cât se poate de clar ca să îţi arăt că am dreptate. Zi ce rost 
are privitul la televizor." 

„Te uiţi, vezi lucruri interesante, emisiuni culturale, ştiri, fii me, te mai relaxezi, uneori mai 
sunt şi emisiuni de umor reuşite..." 

„Să o luăm încetul cu încetul. Ştirile le invocă cei mai mulţi oameni pentru a justifica 
nevoia de televizor." 

„Mă iei prea metodic. Acum îmi spui propriul tău punct de vedere?" 

„îţi spun ce ştiu de la duhovnicul meu şi mi-am dat seama că are dreptate." 

„Hai, zi, că de-abia aştept să te contrazic. Erai la ştiri." 

„Crezi că e bine să se uite oamenii la ştiri?" 

„întrebarea mi se pare cam aiurea. Ţi se pare că e bine că oamenii merg cu metroul?" 

„întrebarea ta mi se pare foarte justă şi te voi lămuri de ce. Da, nu e nimic rău în asta. 
Metroul e un cal modern şi pentru cine are mult de mers, metroul e un cal de mare viteză. Insă 
asocierea pe care o faci între metrou şi televizor arată atitudinea ta faţă de problema 
televizorului." 

„Adică?" 

„Adică nu ai stat să te gândeşti înainte de a-mi răspunde la întrebare. Ţi se pare un lucru 
evident că e bine ca oamenii să se uite la ştiri." 

„Da." 

„Zi-mi ce îţi arată la ştiri." 

„Ce se întâmplă în ţară, ce probleme economice avem, ce ticăloşii mai fac politicienii, ce 
violuri au mai avut loc în ultimele ore, ce maşini s-au mai ciocnit, ce greve mai sunt." 

„Gata, de ajuns. Te poţi folosi duhovniceşte din ceea ce vezi?" 

„Nu, dar nu asta caut când mă uit la televizor." 

„Dar, totuşi, ce efect au ştirile asupra sufletului tău?" 

„De obicei simt că mi se împrăştie mintea." 

„îţi poţi face canonul imediat după ce ai stins televizorul?" 

„Uneori mi-1 fac, dar îmi vin în minte des lucrurile pe care le-am văzut mai înainte. Dar 
nimeni nu mă obligă să îmi fac canonul imediat după ce mă uit la televizor." 

„Oricum, un prim punct de reper în ceea ce vreau să îţi demonstrez: lucrurile văzute îţi 
rămân în minte. Nu simţi că te molipseşti într-un fel de ceea ce vezi?" 

„Nu te mint. Ba da. Uneori îmi dau seama că televizorul mi-a alungat puţina linişte pe care 
o am în suflet. Dar nu e vina lui, e vina mea că sunt slab." 

„Asta e falsă smerenie. E şi vina televizorului că nu ţi-a arătat altceva mai ziditor. O primă 
concluzie: ştirile împrăştie mintea. Mulţi copii află de la televizor ce este o crimă, ce este un 
viol. Adică, să nu exagerez, nu află. Dar una este când ştie ce înseamnă un cuvânt, şi altceva 
este când îl arată pe violator cu cătuşe la mâini, relatând violul. Televizorul spurcă orizon tul 
copiilor. Nu vorbim acum despre desenele animate pline de violenţă sau de magie, că am 
lungi discuţia." 

„Ca să nu o lungim, îţi dau dreptate şi îţi spun: da, ştirile, chiar dacă sunt interesante, de 
multe ori sunt vătămătoare. Şi chiar dacă nu e uşor de observat, împrăştie tare mintea. Mă gân 
deam şi eu că devii interesat de o puzderie de lucruri care nu au nici o legătură cu viaţa ta. 
Cele mai banale ştiri sunt pre zentate în aşa fel încât să te atragă. Dintr-o emisiune de ştiri de 
o oră, abia vreo zece minute mă interesează cu ade vă rat. Restul le văd pentru că nu am 
posibilitatea de a-mi da seama dinainte care vor fi cele zece minute de ştiri care mă 
interesează." 

„In anumite situaţii, sunt şi ştiri care sunt interesante, care au legătură directă cu viaţa 
noastră. Dar ca să le putem vedea numai pe acestea ar trebui să facem sacrificii prea mari. Eu 
mă uit extrem de rar la ştiri, numai când e vreo problemă foarte importantă. O dată la câteva 
luni, după ce aflu de la alţii ce s-a întâmplat. Pierd noutatea ştirii, dar câştig mult mai mult." 

„La sfârşitul emisiunilor de ştiri îmi dă starea vremii. De unde vrei să o aflu?" 

„De câte ori la televizor a spus că va fi cald şi a fost frig? Sau invers?" 

„De multe." 

„De câte ori aveai într-adevăr nevoie să ştii cum va fi vremea a doua zi?" 

„Poate nici de două ori pe lună. Mult mai sigur e ceea ce vezi dimineaţa afară. Cei de la 
starea vremii au greşit de atâtea ori, că nu pun prea mare bază în previziunile lor." 

„încă un lucru interesant: nu ai prea mare încredere în ce spun, ţi-e mai bine să îţi dai 
seama singur cum va fi într-o zi, în funcţie de ceea ce vezi dimineaţa, şi totuşi ţi se pare util să 
vezi la televizor starea vremii." 

„Iar ai dreptate. Aşa face toată lumea. E un fel de reflex." 

„Noi, creştinii, nu prea ar trebui să avem reflexele ce lor lalţi. Ar trebui ca în tot ceea ce 
facem să ştim că mergem pe un drum bun. Starea vremii ar trebui să te intereseze numai când 
pleci într-o excursie, când pleci în altă localitate, şi atunci emisiunea de la televizor te poate 
ajuta. Ca să nu te duci în tricou acolo unde e ploaie." 

„Bine că nu mă pui să ascult atunci starea vremii la radio." 

„Radioul e oricum mai bun decât televizorul. Nu împrăştie mintea la fel de mult, şi cele 
auzite nu se imprimă cu aceeaşi putere în minte. Să ştii că radioul poate fi un bun prieten dacă 
vrei să scapi de dependenţa produsă de televizor." 

„Aici sunt de acord că dependenţa produsă de televizor e foarte nocivă. Ştiu că în Occident 
chiar se studiază această boală, nu mai ştiu cum îi zice. Boala de a schimba tot timpul 
canalele..." 

„Eu vroiam să terminăm discuţia mai repede că trebuie să mă duc în vizită la fosta mea 
învăţătoare. Dacă vrei, vino duminică după-masă pe la mine, ca să continuăm discuţia." 

„Să fie o discuţie chiar atât de importantă?" 

„Din punctul meu de vedere, problema privitului la televizor e una dintre cele mai fierbinţi 
teme pentru vieţuirea creştină. Dar dacă nu ai timp să continuăm discuţia..." 

„S-ar putea să vin." 

Şi o să mă duc. Nu îmi place că Marius are un aer de superioritate când explică ceva, dar 
vede lucrurile dintr-o perspectivă care mă interesează. Deocamdată a fost ca el. Poate cădem 
la pace şi vedem că adevărul e la mijloc. Sunt atâtea filme foarte interesante, doar nu îmi 
recomandă să renunţ şi la ele. 

22 octombrie 1992 

Mi-e foarte foame... Delia şi tata nu îşi dau seama că mă ţin într-un regim de hrană mai 
mult decât ascetic... Am dureri de cap foarte dese. Ş când le spun, îmi reproşează că mănânc 
mult. Uneori Delia e de treabă: ne face prăjituri, ne găteşte mâncare bună. Dar de multe ori 
mă ia ameţeala de foame. 

E mult mai greu să rabzi foamea când nu ai ce să mănânci decât să ţii post negru. Când 
posteşti de bunăvoie, ai linişte, te aduni altfel. 

Când postesc fără voie mă apasă tristeţea: oare de ce Dumnezeu nu îmi trimite mai multă 
mâncare? A zis că dacă voi căuta împărăţia Cerurilor mi se vor adăuga toate celelalte. Am 
căutat împărăţia Cerurilor şi totuşi fac o foame de îmi e frică să nu cad pe stradă. 

Mi-e greu şi să scriu în jurnal. 

23 octombrie 1992 

„Credinţa e bună pentru cei bătrâni!" Ideea asta prinde repede la oameni. Dar poate fi 
demontată foarte uşor. Dacă abia la bătrâneţe sufletul ar putea cunoaşte dragostea lui 
Dumnezeu, atunci ar fi de înţeles de ce tinerii stau deoparte. Dar Dumnezeu nu a pus o limită 
de vârstă pentru a stabili cine trebuie să meargă şi cine nu trebuie să meargă pe calea 

mântuirii. Ba chiar a spus că de nu vom avea sufletele ca ale copiilor nu vom putea intra în 
împărăţia Cerurilor. 

Cu cât oamenii care nu vin la biserică înaintează în vârstă, cu atât sufletele lor sunt mai 
întunecate. Şi cu atât mai greu le este să se spovedească. 

De ce cad tinerii în patimi? Pentru că aşa se simt bine. Dar dacă ar înţelege că ar fi mult 
mai fericiţi dacă ar merge pe calea credinţei, atunci poate ar merge pe această cale. 

Credinţa nu e numai pentru bătrâni. Unii aşteaptă bătrâneţea pentru a duce o viaţă 
creştinească, gândindu-se că oricum, ajungând la o vârstă la care nu vor mai putea să îşi 
satisfacă toate patimile, vor avea timp să se apropie de Dumnezeu. 

Puţină dreptate au: sunt mulţi bărbaţi care se lasă de fumat sau renunţă la băutură numai de 
frica de a nu îşi ruina sănătatea. Şi dacă înainte cu câţiva ani nu ar fi renunţat nici în ruptul 
capului la aceste „mici plăceri", de frica morţii renunţă instantaneu. 

Numai că în ceea ce priveşte obişnuinţa păcatului lucrurile stau altfel: bătrâneţea nu este un 
teritoriu în care nu se poate păcătui. Chiar dacă trupul e prea bătrân pentru unele păcate, 
mintea nu îmbătrâneşte. 

Şi obişnuinţa unei vieţi departe de Dumnezeu îşi spune cuvântul. Un banal exemplu e 
pasiunea femeilor în vârstă: bârfa. Nemaiavând momente prea interesante în propria viaţă, 
femeile în vârstă îşi ocupă timpul comentând ce fac ceilalţi. Şi aşa îşi ocupă timpul: criticând 
scăderile celorlalţi. 

Dacă şi-ar da seama că moartea le va pune faţă în faţă cu Dumnezeu ar schimba lucrurile. 
Ar avea grijă de propriile suflete. Dar, după ce au trăit o viaţă întreagă aducându-şi aminte de 
Dumnezeu numai la nevoie, pe ultima sută de metri nu mai vor să facă efortul de a se 
schimba. îşi ratează până şi ultima şansă. 

Cât de frumoşi sunt bătrânii care cred în Dumnezeu... Feţele lor sunt senine, ochii lor sunt 
blânzi. Tinerii se simt bine în preajma lor şi vor să înveţe de la ei. 

Tinerii dau de multe ori note celor mai în vârstă: fiind apropiaţi de cei pe care vârsta i-a 
înţelepţit, stând departe de cei pe care vârsta i-a făcut reci la inimă. 

Cât de bine mă simt în preajma doamnei Ileana... Această văduvă de nota 10, „gospodina 
parohiei" cum i se spune, e o femeie absolut deosebită. Nu numai pentru modul în care a ştiut 
să păstreze memoria soţului ei, fiind singură din floarea vârstei. Nu numai pentru grija cu care 
în fiecare săptămână se osteneşte să facă bunătăţi pe care le împarte în biserică. 

Ci mai ales pentru viaţa sfântă pe care o duce: se roagă mult, citeşte mult şi încearcă să îi 
ajute pe toţi care îi cer aceasta. îşi pune inima pe tavă. 

Odată, când a scos din cuptor o tavă de prăjituri pe care vroia să o aducă la biserică, o 
cruce mare de aluat ieşea în evidenţă; ea face cruce pe bucatele pe care le pregăteşte. Şi de 
acea dată Dumnezeu i-a arătat că e bine ce face: nu putea fi o coincidenţă, aluatul nu se putea 
umfla în formă de cruce cu braţe drepte. 

24 octombrie 1992 

Părintele Nicolae s-a întors de la Sfântul Munte impresionat: 

„Nu există loc mai aproape de rai decât Athosul. Am ple cat acolo fără să îmi dau seama 
cât de mult mi se va bucura sufletul... Sunt zeci de sfinţi cu moaşte, zeci de icoane fă că toare 
de minuni şi multe alte lucruri alese. 

Am văzut brâul Maicii Domnului, am văzut «Prodromi ţa», am văzut atâtea şi atâtea 
lucruri care mi-au sporit dra gos tea de Dumnezeu. Acolo e ca în rai. Dacă ştii să mergi ca un 
pelerin, şi nu ca un turist, totul e extraordinar. 

La tot pasul afli minuni. Şi mai sunt şi părinţi cu viaţă sfân tă, mai ales la schituri. Acolo 
trăieşti în altă lume. Se gă sesc şi acolo motive de sminteală, că doar diavolul face tot ce poate 
ca să distrugă Sfântul Munte. Dar sminteala o găsesc numai cei care o caută cu dinadinsul. 

Dacă vrei să găseşti liniştea, du-te la Sfântul Munte. Aco Io sunt părinţi care nu au nimic în 
comun cu duhul vremu ri lor noastre. Sunt părinţi care zic rugăciunea inimii, sunt pust nici. 
Nu se poate să nu rămâi marcat de ceea ce vezi. 

Chiar dacă se ajunge destul de greu, merită orice efort. Aco Io e altceva. Acolo te poţi 
regăsi, te poţi linişti. Condiţia este să nu te duci ca turist. Turiştii văd foarte multe, dar ră mân 
cu foarte puţine. Mai bine vezi mai puţine, dar le vezi în linişte. Şi te laşi pătruns de ele. 

Sunt profeţii care spun că atunci când va veni sfârşitul Atho sului, o să vină şi sfârşitul 
lumii. Deja se încearcă să se trans forme Athosul în loc turistic: vor să facă şosele, să facă ho 
teluri. Cel mai rău e că vor să lase femeile să intre în acest loc, în care Maica Domnului nu 
vrea nici o femeie. 

Când o să intre femeile în Athos, lumea o să zică că a avut loc o mare revoluţie culturală; 
că femeile, care sute de ani au fost ţinute departe de Capitala Ortodoxiei, acum pot vedea 
frumuseţile de care au fost lipsite. 

Dar atunci va veni sfârşitul. Nu mai e mult până atunci. încetul cu încetul, Sfântul Munte 
va fi infectat cu microbul confortului şi al modernismului. 

Diavolul va face tot posibilul să ruineze Sfântul Munte: va da bani pentru şosele, va da 
bani pentru construirea de ho te luri. Va da bani chiar pentru reconstruirea mănăstirilor, ca să 
pară filantrop. Dar după ce va da banul, îşi va cere drepturile. Diavolul nu face pomană. Va 
lua cu dobândă ce a dat. 

Să ne păzească Dumnezeu să vină prea repede sfârşitul Athosului. Va fi vai şi amar de cei 
care nu sunt pregătiţi să îşi mărturisească credinţa." 

Mi-a vorbit multe părintele şi mi-a aprins în inimă dorinţa de a merge şi eu acolo. Mă 
gândeam că nu are rost să merg acolo până nu văd toate mănăstirile mai cunoscute din ţara 
noastră. Dar greşeam. 

Părintele Nicolae a fost şi la mormântul unui mare părinte făcător de minuni din zilele 
noastre, părintele Porfirie Bai rak tis. Părintele vedea cu duhul, vindeca bolnavi, îi ajuta în fel 
şi chip pe cei care îi cereau ajutorul. Iar după moarte fai ma sa s-a răspândit în toată lumea: 
„Cine citeşte minunile fă cute de sfinţii primelor veacuri poate zice că sunt minciuni go go 
nate. Cum s-ar putea verifica faptele descrise acolo? Dar sfinţii zilelor noastre fac minuni 
asemănătoare. O parte dintre vindecările făcute de părintele Porfirie au fost supuse co mi 
siilor medicale, şi doctorii au recunoscut intervenţia pu te rii dumnezeieşti. 

Citim că un sfânt a vorbit cu un străin a cărui limbă nu o cu noştea şi totuşi s-au înţeles. 
«Poveşti», zice lumea. Dar asta se întâmplă chiar şi în zilele noastre. I s-a întâmplat şi 
părintelui Porfirie. Minunile sfinţilor de azi sunt mai uşor de veri ficat: te duci, întrebi şi te 
convingi că aşa a fost. 

Şi cu cât află oamenii mai multe despre minunile sfinţilor secolului nostru, cu atât mai mult 
înţeleg că nimic nu e fals în Vieţile Sfinţilor." 

25 octombrie 1992 

Foame... Foame... Foame... îmi vine să mă dau cu capul de pereţi de foame... O singură 
dată mi-a fost mai rău în ultimii ani: atunci când am ţinut săptămâna de post negru. 

Mintea nu mă mai ascultă. îmi vine să zac în pat. Dar nici în pat nu îmi este mai bine. Nu 
îmi rămâne decât să mă duc în vreo vizită. O să plec la Marius şi aşa o să îmi mai amă gesc 
foamea. 

M-am săturat de modul acesta de a scăpa de foame. In cele din urmă se vor sătura şi 
părinţii lui de mine... 

26 octombrie 1992 

Discuţia cu Marius despre televizor a continuat în faţa unei farfurii pline cu prăjituri de 
post. Foarte bune de altfel: 

„Eram la dependenţa de televizor, la televizorită." 

„Vreau mai întâi să terminăm prima parte a discuţiei. Cu ştirile şi cu starea vremii am 
lămurit-o cât de cât." 

„Să zicem." 

„Să vorbim despre emisiunile culturale." 

„Tu de unde vrei să aflu lucrurile care sunt date mură în gură de emisiunile televizate?" 

„Parcă îmi pui numai întrebările pe care le aştept. Oame nii de azi refuză să se mai 
obosească citind ceea ce îi inte re sea ză şi preferă să primească informaţiile de la televizor. 
Efor tul este mult mai mic." 

„Sunt emisiuni de jumătate de oră care sunt mai clare decât o carte." 

„Da, dar sunt şi cărţi care sunt mai clare decât zece emi si uni la un loc. Insă lumea nu prea 
are timp să le citească. Vezi diferenţa: cultura asimilată prin televizor ia locul culturii asi mi 
late prin citit. Diferenţa este că atunci când citeşti îţi alegi foar te precis ceea ce te interesează. 
Dar când te uiţi la tele vi zor, vezi lucruri pe care nu ai fi avut dorinţa de a le afla din cărţi. Pur 
şi simplu te laşi fermecat de cât de interesante sunt emisiunile respective. Există milioane de 
lucruri intere san te, în ceea ce priveşte cultura în lunga şi fascinanta ei isto rie, şi nu ţi-ar 
ajunge o viaţă ca să afli nici măcar a mia parte dintre ele. Ai de ales cum îţi organizezi viaţa, 
ce anume vrei de la viaţă. Dacă scopul vieţii este să ştii cât mai multe Iu cruri inte resante, 
atunci nu ai decât să te uiţi la televizor până îm bă trâneşti. Dar dacă scopul vieţii este 
mântuirea, îţi dai sea ma că orele pierdute în faţa televizorului nu ţi-au fost de nici un folos 
duhovnicesc." 

„Decât să îmi pierd timpul cu altceva..." 

„Vorbim mai încolo şi despre timp. Acum să ne referim la filme." 

„Abia aştept să văd ce ai de zis. Ai ceva împotriva filmelor? Ai ceva împotriva «Cămăşii 
lui Hristos», a filmului lui Zefirelli? Despre viaţa Mântuitorului? Ai ceva împotriva lui 
«Pintea», sau împotriva lui «Iancu Jianu»? 

„Nu, nu am nimic cu aceste filme. Ecranizarea lui Zefi re lli a fost cea mai bună, celelalte 
sunt prea copilăreşti. Mie îmi place acest film şi îmi place şi pentru faptul că mulţi oameni s- 
au apropiat de Biserică după ce l-au văzut. Am anumite reţineri faţă de anumite secvenţe, ca şi 
faţă de ideea în sine, ca un actor să joace rolul Fiului lui Dumnezeu. Nu vreau să intrăm în 
detalii. Cu toate reţinerile mele, filmul mi-a plăcut. Dar tu ai făcut referire numai la filme care 
mi-au plăcut, asta e problema. Astfel de filme pot fi un imbold pentru sporire în viaţa 
duhovnicească. Dar cât de des se uită creştinii la astfel de filme? Dă-mi un răspuns 
aproximativ. Câte filme vede pe săptămână un creştin obişnuit? Dacă are timp, unul pe zi. In 
cel mai bun caz, trei pe săptămână. Dar sunt şi unii care nu se uită deloc la filme, dar nu la 
aceştia ne referim acum. Din trei sau cinci filme văzute pe săptămână, câte sunt de folos?" 

„Greu de spus, filmele din care poate avea un folos sunt mai rare. Să zicem că în fiecare 
săptămână vede vreo două-trei, maxim cinci secvenţe care îi sensibilizează sufletul într-un 
anumit fel. Iar filme care îi pot fi de folos mult mai rar. Poate unul pe lună." 

„Dacă nu are chiar şi acesta anumite secvenţe care star nesc vreo patimă. Secvenţe care nu 
sunt privite cu prea mult interes, dar care se cuibăresc în minte şi dezvoltă patimile." 

„Cred că îţi înţeleg raţionamentul. Lasă-mă să spun cum cred că vezi lucrurile." 

„încearcă!" 

„Sunt anumite filme despre care putem spune că ne sunt de folos. Astfel de filme sunt 
puţine. Pentru că oamenii ere din cioşi se uită la multe filme, văd automat şi filme care îi va 
tămă. Eu cred că soluţia ar fi să se uite numai la filmele care le sunt de folos, nu să le respingă 
pe toate la un loc." 

„Tu aşa faci?" 

„Nu, până nu văd un film nu îmi pot da seama dacă îmi e de folos sau nu. Şi trebuie să 
recunosc că după multe filme îmi scapă un: Of, iar am pierdut timpul!" 

„Nimeni nu vrea să vadă filme proaste. Nimeni nu îşi poa te da seama dacă un film este 
bun sau nu până nu îl vede. Şi atunci, nu ne rămâne decât să punem pe un cântar, să ne gân 
dim ce ne este de folos: să vedem câteva filme care ne sunt, sau mai degrabă ni se par de 
folos, şi odată cu ele să vedem şi alte zeci de filme care ne spurcă mintea, sau să renunţăm la 
orice fel de film?" 

„Cred că e mai bună soluţia a doua. Dar nu înţeleg de ce spui că filmele celelalte spurcă 
mintea. Nu toate au faze erotice sau de violentă." 

„Astea sunt cel mai uşor de încadrat la categoria de filme dăunătoare sufletului. Ceva mai 
greu este să înţelegem cum ne spurcă mintea celelalte, care ne modelează după modele 
diferite de cele creştine. Cele care îi învaţă pe bărbaţi că e firească o viaţă de compromisuri, 
cele care le învaţă pe femei cum să renunţe la firesc şi să cultive superficialul. In aceste filme 
cel mai periculos mi se pare faptul că te învaţă criteriile după care trebuie să iei decizii în 
viaţă." 

,',Adică?" 

„Omul este tentat să copieze comportamentul celor pe care îi apreciază, celor care îi plac, 
celor care într-un fel sau altul îi stârnesc admiraţia. Eroii filmelor, vorbesc aici de marea 
majoritate a cazurilor, trăiesc într-o lume din care Dumnezeu lipseşte. Chiar dacă apar 
secvenţe cu preoţi sau secvenţe din slujbe, modul de gândire al personajelor face abstracţie de 
Dumnezeu. Când sunt puşi în faţa unei hotărâri, ei aleg în funcţie de propriile lor patimi şi 
pasiuni. Dacă o femeie nu se culcă cu cumnatul ei care o place, nu o face dintr-o mie de 
motive. Sau, dacă apar mustrări de conştiinţă sau dacă unii se gândesc la Dumnezeu, totul este 
o chestiune superficială, ca să închidă gura habotnicilor." 

„Asta nu e greu de observat." 

„Iţi dai uşor seama că Dumnezeu nu e prezent în viaţa de zi cu zi a celor de pe ecran. Şi, de 
obicei, personajele caută să îşi satisfacă poftele cu o nonşalanţă fără margini. Cam asta ai de 
învăţat de la filme: cum să trăieşti fără Dumnezeu, cum să îţi satisfaci dorinţele fără să te 
gândeşti la mântuire." 

„Nu mi-am dat seama de treaba asta. Da, aşa e, şi eu am tendinţa de a copia personajele 
mele preferate. Atât în cele bune, cât şi în cele rele: mă refer mai ales la aerul mândru, aerul 
de siguranţă şi încredere prea mare în propriile puteri." 

Discuţia s-a încheiat iarăşi aici. Marius a trebuit să plece de la gară, ca să îl ia pe vărul lui 
care a ajuns în Bucureşti mai repede decât anunţase. O să o continuăm curând. Vreau să aflu 
ce zice despre televizorită. 

27 octombrie 1992 

Am fost la Cernica, la moaştele Sfântului Calinic. Cum am intrat pe poarta mănăstirii, la 
vreo câteva sute de metri de biserică, m-a izbit un miros puternic de mir: mirosul sfintelor 
moaşte. Am mai trecut şi în alte daţi pe la Cernica, dar niciodată nu am simţit mirosul 
moaştelor decât atunci când le sărutam. Şi chiar când le sărutam, uneori simţeam mirosul, 
alteori, nu. După slujbă m-am dus în cimitir, ca să aprind lumânări la mormântul 
Preacuviosului părinte Benedict Ghiuş, de la Rugul Aprins. In închisoare a fost unul dintre cei 
mai activi preoţi: parcă despre sfinţia sa am citit că dădea dezlegare pentru spovedanie prin 
Alfabetul Morse. Cuvântul lui „Despre liniştirea în mijlocul cetăţii" mi se pare unul dintre 
cele mai frumoase cuvinte duhovniceşti. Se vede că autorul ducea viaţă sfântă. Părintele 
Calciu scria că a văzut cum la o Sfântă Liturghie părintele Benedict era înconjurat de lumină. 
Cum stăteam la mormânt a venit la mine un călugăr care mă văzuse că dau cu tămâie. „Bine 
faci că ai grijă de mormântul părintelui. E un sfânt al vremurilor noastre. Pentru că ai dragoste 
faţă de el, îţi voi spune o taină a lui, pe care o ştie foarte puţină lume: la un moment dat, 
părintele a auzit cum a intrat cineva în cameră. Credea că e doctoriţa. Dar când a simţit un cap 
plecat pe pieptul său, a deschis ochii şi L-a văzut pe Hristos. Iţi dai seama la ce măsură 
ajunsese?" După ce ne-am rugat pentru odihna sufletului acestui părinte sfânt, părintele acela 
mi-a mai zis: 

„Noi ne rugăm pentru odihna sufletului său, chiar dacă bănuim că s-a mântuit. Dumnezeu 
ne ascultă rugăciunea şi îi dă mai multa lumină părintelui. Iar părintele ne priveşte cu 
dragoste." 

Apoi părintele m-a dus la un alt mormânt, la cel al poetului Daniel Turcea: 

„înainte am fost la mormântul unui ieromonah sfânt. Acum ne aflăm la cel al unui mirean 
care, prin pocăinţă, a dobândit sfinţenia." A început să îmi spună câte ceva despre Daniel 
Turcea: „înainte de a se converti, trăia în patimi ca orice artist. Era scriitor, foarte apreciat de 
lumea literară. Era una dintre speranţele Uniunii Scriitorilor. A scris un volum, Entropia, plin 

cu toate rătăcirile din lume. Cele mai ciudate idei filosofico-religioase se află acolo. Cât 
despre credinţă, nici urmă. Chiar dacă mama lui era foarte credincioasă, el nu avea nici o 
legătură cu Biserica. Idolatriza ştiinţa, căutând să fie la curent cu cele mai recente descoperiri. 
In rest, viaţă pătimaşă: femei, beţii zdravene. Şi, la un moment dat, Dumnezeu Şi-a arătat 
mila. Venind acasă după ce timp de o săptămână ai lui nu ştiuseră nimic despre el, a avut un 
vis minunat: a visat că era în faţa unei biserici căreia nu îi vedea intrarea. A încercat să îi 
cheme în ajutor pe Budha, pe alţi întemeietori de religii, dar nu a primit nici un răspuns. O 
putere nevăzută, ca puterea care a împiedicat-o oarecând pe Măria Egipteanca să intre în 
biserică, îl oprea să se apropie de biserica din vis. 

Dar când a strigat: «Mântuitorule, ajută-mă!», atunci au coborât doi oameni, unul îmbrăcat 
în haine de ostaş, al doilea în veşminte de episcop, care l-au luat pe sus şi l-au băga tîn 
biserică pe sus, prin turlă. A văzut în zbor toate frescele din biserică. 

Când au atins pământul, cei doi însoţitori au intrat în icoanele din stânga şi din dreapta 
altarului. înainte de asta cel în haine de ostaş a zis: «Pe acesta îl iau e»u" 

Celălalt a răspuns: «Ba îl iau eu, că eu am grijă de tineri». 

După ce s-a sculat din vis, Daniel a căutat cu înfrigurare biserica. Şi când a ajuns la 
Biserica Elefterie, a recunoscut-o. A intrat înăuntru, şi ceea ce a văzut era exact ceea ce 
văzuse în vis. Deşi călca pentru prima oară pragul acelei biserici. 

In stânga şi în dreapta altarului, în mărime naturală, icoane cu Sfântul Mucenic Gheorghe 
şi Sfântul Sfinţitul Mucenic Elefterie. Ei i se arătaseră în vis. 

Convertirea a fost tulburătoare. Poate cea mai tulburătoare convertire din ultimul secol. 

După ce a ajuns şi s-a spovedit la părintele Arsenie Papacioc, viaţa lui Daniel s-a schimbat 
cu totul. A dus o viaţă de mare nevoinţă creştină. 

Se zice că a fost radiat de securitate pentru că încerca să îi aducă pe calea credinţei şi pe cei 
din cercul său de prieteni intelectuali; şi că boala care i-a adus moartea a fost provocată de 
duşmanii lui Hristos. 

Modul în care a răbdat el chinurile bolii care i-a adus moartea l-au făcut să urce pe culmile 
sfinţeniei. 

Versurile pe care le-a scris după convertire l-au făcut pe părintele Stăniloae să îl considere 
cel mai mare poet creştin. 

Când mai vii pe la Cernica să aprinzi o lumânare şi aici". 

28 octombrie 1992 

De multe ori principala piedică în trăirea unei vieţi de sfinţenie în lume este duhovnicul. 
Sunt destui duhovnici care încearcă să îşi convingă ucenicii că e de ajuns să ţii poruncile 
Bisericii şi să zici seara „Tatăl nostru" înainte de culcare ca să te mântuieşti. Numai că nu e 
deloc uşor să ţii poruncile Bisericii. Şi fără un sprijin mai susţinut din partea duhovnicului, 
cazi. 

In cazul în care duhovnicul e sporit în viaţa duhov ni ceas că, ucenicul are un sprijin 
enorm. Dar se loveşte totuşi de un mare dezavantaj faţă de fraţii din mănăstire: ei au în faţa 
ochi lor sute şi mii de sfinţi monahi. Ii au pe pereţii bisericilor, îi au în icoane. Au vieţile lor 
şi, cel mai important, scrierile lor. 

In mănăstiri se poate trăi ca în secolul al şaptelea sau al cincilea. Manualele de sfinţenie 
există: călugărul are răspun suri la toate nelămuririle sale. Adică, deşi acum trăim în se co Iul 
XX, ceea ce este esenţial pentru un monah este că are lângă el poveţele Sfinţilor Părinţi. 

Noi, mirenii, nu avem astfel de manuale. 

Ni se zice în biserică că toţi suntem chemaţi la sfinţenie, dar nu prea găsim sfinţi mireni. 
Ori sfinţenia e pentru toţi creştinii, ori e numai pentru călugări; în acest caz, mântuirea tot 
pentru călugări e. 

29 octombrie 1992 

Sărăcia e una dintre cele mai interesante căi duhovniceşti. Cum zice în Pateric că erau unii 
atât de bolnavi că nu puteau să se roage vreme îndelungată, ci doar răbdau boala fără să II 

hulească pe Dumnezeu, tot aşa cred că e cu sărăcia: cine ştie să rabde sărăcia fără să cadă în 
deznădejde dobândeşte mult folos duhovnicesc. 

Intr-un fel, am citit de atâtea ori predici în care se făcea referire la săracul Lazăr, încât am 
început să mă satur de subiect şi să aştept şi alte exemple. 

Dar totuşi exemplul lui e zdrobitor: a răbdat sărăcia şi a ajuns în sânul lui Avraam. Am citit 
de curând şi viaţa Sfân tului Alexie, omul lui Dumnezeu. M-am gândit că el a ales de 
bunăvoie crucea aceasta a sărăciei, în timp ce alţii fug de ea. 

Sărăcia este un fenomen atât de răspândit, încât aproape nimeni nu mai are ochi pentru a 
vedea măreţia purtării individuale a acestei cruci. Mulţi sunt săraci şi nu îşi dau seama că 
sărăcia lor e foarte diferită de a celorlalţi. Dacă doi oameni trec prin aceeaşi încercare, o 
resimt în mod diferit. Oamenii au impresia că sărăcia e monotonă. Ce viaţă duhovnicească e 
atât de monotonă? 

Scriu despre sărăcie pentru că am răbdat atâta vreme foamea; şi bănuiesc că sărăcia e tot un 
fel de foame, pe toate planurile: foame de haine, foame de casă şi, nu în ultimul rând, foame 
de hrană. 

30 octombrie 1992 

Sfântul Ignatie Briancianinov zicea: „Noi credem şi învăţăm astfel de la Sfinţii Părinţi că 
dacă însuşi Domnul nu va da cuiva să înţeleagă calea ascultării, acela de la oameni nimica nu 
va primi, că şi dacă va fi povăţuit de Sfinţii Apostoli, până şi asupra lor va arunca cu pietre". 
Nu îmi dau seama care monah ar putea să fugă de ascultare. Poate doar cei care s-au călugărit 
numai pentru a scăpa de necazurile din lume. Dar în ceea ce priveşte mirenii, cuvântul e foarte 
potrivit. Mirenii caută duhovnici care să fie aparate de dezlegat păcate, nu povăţuitori. Cât mă 
bucur că Domnul mi-a arătat calea ascultării... 

Aproape ori de câte ori mă rog lui Dumnezeu să îmi spună ce am de făcut, în inimă îmi 
apare imediat un gând: ascultarea. 

Sfântul Simeon Noul Teolog: „Fără părinte şi învăţător duhovnicesc, este cu neputinţă unui 
om de a păzi poruncile lui Dumnezeu". Ce bine că îl am pe părintele Teofan... Lângă 
duhovnic sfinţirea este cu putinţă. Puţini au fost cei care au dobândit sfinţenia fără a fi 
călăuziţi pas cu pas de un duhovnic îmbunătăţit. 

Nelu zicea că el ar vrea un duhovnic bun, dar nu găseşte unul pe măsura lui. 

„Crezi că există în Bucureşti un duhovnic căruia să i te supui în ascultare?" 

„Nu." 

„Ai căutat?" 

„Nu mult. Am căutat în câteva biserici, dar nu am găsit ceva care să îmi placă." 

„Crezi că în mănăstiri există vreun duhovnic de care să fii mulţumit?" 

„Da. Dar nu am timp să mă duc până acolo." 

Uite-aşa rămâne Nelu departe de sfânta spovedanie. Nici nu vrea să se spovedească la 
vreunul dintre părinţii de aici, nici nu merge la mănăstiri, ca să găsească unul de care să fie 
mulţumit. 

1 noiembrie 1992 

După-masă părintele Dumitru a citit Acatistul Sfintei Cruci. Biserica a fost plină. Eu nu am 
avut stare să mă rog, toată slujba m-am gândit că dacă sfânta cruce ar avea putere, atunci ar 
trebui să simt puterea ei. Mă gândeam că din moment ce, oricâte cruci mi-aş face, ispita 
deznădejdii nu mă părăseşte, înseamnă că e ceva în neregulă. Şi am crezut că de vină e crucea. 
M-a făcut praf diavolul, mi-a dat gânduri de îndoială în puterea sfintei cruci. 

După slujbă, la mirungere, i-am sărutat mâna părintelui, dar nu am vrut să îl las să mă 
miruiască. I-am zis că am gânduri de îndoială în puterea sfintei cruci. Părintele s-a întristat 
tare. I-a lăsat pe ceilalţi să aştepte şi a încercat să mă convingă să înţeleg că mă aflu în 
înşelare. 

Mi-au dat lacrimile de întristare. Plângând, i-am spus: „Părinte, doar ştiţi că vreau să 
trăiesc şi să mor pentru Hristos, doar ştiţi ce vreau de la viaţă". Mi-am dat seama că picasem 
în cursa vrăjmaşului. Parcă nu îmi venea să cred că mi s-a putut întâmpla să mă îndoiesc de 

puterea crucii. Parcă m-aş fi lepădat de Hristos. De fapt, chiar asta am făcut, deşi nu mi-am 
dat seama. M-am lepădat de Hristos. 

După ce şi-a dat seama că am depăşit momentul de criză, părintele mi-a dat canon să fac pe 
loc două sute de mătănii, dar m-a oprit după ce am făcut vreo cincizeci. Nu îmi venea să cred 
că scăpasem de ispita care s-a abătut asupra mea. Totul a trecut foarte repede: deznădejdea s-a 
transformat în necredinţă în câteva secunde. Şi tot în câteva secunde mi-am revenit, după cele 
două ore în care, dacă muream, m-aş fi dus direct în fundul iadului. 

Chiar dacă totul a ţinut mai puţin de două ore, timpul a părut foarte lung. In jurul meu era 
numai întuneric. Mi se părea că dacă sfânta cruce nu are putere, dacă viaţa creştină nu e 
posibilă, atunci nu îmi rămâne decât să mă tăvălesc în patimi. Am înţeles ce a vrut să zică 
Sfântul Apostol Pavel prin cuvintele: „Dacă Hristos nu a înviat, atunci hai să bem şi să ne 
distrăm". 

Da, viaţa lipsită de orientarea creştină nu are sens, e o viaţă searbădă. E lesne de înţeles de 
ce oamenii care nu sunt credincioşi nu cunosc adevărata linişte. Toate preocupările lor sunt 
pământeşti şi trăiesc într-un spaţiu sufocant. Nu au cum să iasă din închisoarea patimilor. Tot 
ceea ce caută ei este deşertăciune. In momentele de maximă îndoială din bi se rică am înţeles 
puţin din tristeţea oamenilor necredincioşi: ei înţeleg că viaţa lor este clădită pe fum, înţeleg 
că nu vor putea lua cu ei nimic din bunătăţile cu care se desfată, dar nu văd nici o posibilitate 
de a schimba lucrurile. 

2 noiembrie 1992 

Ziarele sunt pline de articole depre paranormal. Lumea e obsedată de paranormal. Cred că 
datorită mass-media o mulţime de draci au rămas şomeri. Munca lor e făcută de altcineva. 

Pare absurd să porneşti o discuţie împotriva reîncarnării cu un om care e la curent cu multe 
cazuri de aşa-zisă amintire a vieţilor anterioare. Şi totuşi eu am încercat să o conving pe Ileana 
că reîncarnarea e o scorneală drăcească. 

„Lasă teoriile Bisericii, faptele sunt fapte." 

„Eu nu neg faptele, eu nu neg că o sută de oameni au spus cu precizie ce s-a întâmplat cu 
ani de zile înainte ca ei să se nască în locuri pe care nu aveau de unde să le cunoască, eu doar 
spun că toate se datorează diavolilor. Cazurile respective sunt cazuri clare de posesie." 

„Chiar aşa, în atâtea cazuri să se bage diavolul?" 

„Păi, ce altceva are de făcut, decât să se bage? Care e ocu paţia lui? Nu îţi dai seama că de 
când sfinţii noştri au distrus prin rugăciune capiştile idoleşti, dracii au încercat să îşi găsească 
alte metode de a înşela lumea?" 

„Lasă asta, că doar şi în Biblie se vorbeşte despre reîncarnare." 

„Unde?" 

„Nu ştiu, ce crezi că eu sunt ca sectanţii, să ştiu versetele pe dinafară?" 

„Dar ai citit versetele acelea?" 

„Am citit câteva, dar ştie toată lumea despre ele." 

„Asta e problema, că sunt câteva lucruri despre care ştie toată lumea că apar în Biblie şi 
totuşi nu apar. Tot aşa se zice că în Biblie scrie că Dumnezeu, în mila Sa, Ii va mântui pe toţi 
oamenii." 

„Nu schimba subiectul, zi ce ai contra reîncarnării." 

„Eu nu am nimic, doar că este o minciună gogonată. Tu crezi că nu mi-ar conveni să existe 
reîncarnare, să ştiu că dacă nu m-am mântuit din prima, mai am dreptul la câteva încercări? 
Numai că adevărul nu este aşa cum ne place nouă să fie. Dacă s-ar fi putut să ne reîncarnăm, 
crezi că Dumne zeu nu ne-ar fi lăsat? Nu, Dumnezeu nu este habotnic şi nici sadic. El nu se 
bucură văzând că unii ajung în iad. Dumnezeu nu are nici un câştig văzând că unii suferă 
chinurile iadului." 

„Dar totuşi, dacă nu îi scapă pe păcătoşi din iad, dacă nu le mai dă o şansă, asta ce 
înseamnă, că e iubitor de oameni?" 

„Ţi-am mai spus că nu putem măsura noi adevărul după mintea noastră. Alegerea nu e între 
a ne reîncarna sau a nu ne reîncarna. Aşa vrei tu, poate, să existe ambele opţiuni. Alege rea pe 

care a avut-o Dumnezeu când ne-a făcut, dacă pot spu ne aşa, a fost între a crea oameni după 
chipul şi asemănarea Sa sau a crea oameni marionete." 

„La ce te referi?" 

„Sufletul nostru e de o măreţie pe care numai Dumnezeu o poate aprecia la justa valoare. 
Dumnezeu ne-a dat darul libertăţii, ni 1-a dat pentru totdeauna. Noi avem de ales între bine şi 
rău, între rai şi iad. Nu se poate ca într-o viaţă să alegem iadul, şi apoi să ne întoarcem pe 
pământ pentru a ne răzgândi. Alegerea noastră e hotărâtoare: ce căutăm, aia găsim. Vrem 
viaţă pătimaşă, ajungem în iad. Vrem sfinţenie, ajungem în rai." 

„De ce totuşi nu e altfel?" 

„Nu putem noi înţelege de ce a fost atât de important ca oamenii să aibă de trăit o singură 
viaţă pe pământ, şi în funcţie de faptele lor să ajungă în rai sau în iad. Sunt convins că nu 
putea fi altfel: Dumnezeu ne-ar fi dat şansa reîncar nă rii, dacă ar fi fost cu putinţă. Dar noi nu 
ne dăm seama de mă reţia sufletului: e făcut după chipul şi asemănarea lui Dum nezeu. Nu se 
poate ca după moarte să uite tot, şi să înceapă o viaţă nouă. De fapt, m-ai atras într-o cursă, 
încerc să îţi explic cu argumente raţionale de ce sufletul nu se reîn car nează. Dacă Dumnezeu 
ar fi vrut ca noi să ştim mai multe despre aceasta, ne-ar fi spus prin Sfinţii Părinţi. Dar Dum 
ne zeu a vrut să ştim numai că avem de trăit o singură viaţă, după care ne aşteaptă Judecata." 

„După ce ai spus ce ai avut de spus despre acest subiect, îţi dau un singur argument care 
demontează toată vorbăria ta: nu era nevoie să vorbească sfinţii despre reîncarnare: a vorbit 
chiar Hristos. Un exemplu îmi aduc aminte. Când a zis despre Sfântul Ilie..." 

„Nu, nu se poate să îmi aduci tot exemplul acesta. Toţi care credeţi în reîncarnare nu aveţi 
alt exemplu mai bun decât acesta. M-am plictisit să îl aud." 

„Lasă-mă să termin, că nici eu nu te-am întrerupt. Exemplul te plictiseşte pentru că nu 
poate fi demontat, e prea evident." 

„Spune ce ai de spus şi apoi vedem care are dreptate." 

„Ce sigur eşti pe tine... Oare cum mă vei mai contrazice acum? Hristos a zis despre Sfântul 
Ioan Botezătorul: «El este Ilie, cel care trebuia să vină!» A zis aşa sau nu a zis? E clară 
afirmaţia despre reîncarnare? Nu era nevoie să folo seas că tocmai cuvântul reîncarnare, dar 
ideea e clară." 

„Ţi se pare. Dacă întorci câteva pagini din Evanghelia după Matei, vedem ce se întâmplă la 
Schimbarea la Faţă. Pe cine au văzut apostolii vorbind cu Mântuitorul? Pe Moise şi Ilie. Nu 
pe Sfântul Ioan Botezătorul, pe care l-ar fi recu nos cut. Dacă Sfântul Ioan ar fi fost 
reîncarnarea Sfântului Ilie, atunci la Schimbarea la Faţă s-ar fi arătat ca Ioan, nu ca Ilie. S-ar fi 
arătat ca cel din ultima viaţă, nu?" 

„Da, în principiu da. Dar poate că Sfântul Ilie a fost mai important decât Ioan Botezătorul." 

„De ce încerci să tot găseşti argumene care să mă con tra zi că? Cum putea fi un prooroc 
mai mare decât proorocul care L-a botezat pe Hristos în Iordan? De altfel, Hristos a măr turisit 
că Sfântul Ioan a fost cel mai mare om născut din femeie, cel mai drept bărbat de până atunci. 
Mântuitorul a zis despre el că este Ilie referindu-se la faptul că avea duhul pro o rocesc al 
Sfântului Ilie. De altfel, dintre proorocii Vechiului Testament, Sfântul Ioan Botezătorul s-a 
asemănat cel mai mult cu marele Ilie: în râvna pentru păstrarea credinţei în Dum nezeu şi prin 
spiritul de jertfă. Amândoi au preferat mai degrabă să moară decât să tacă. Cum e, ţi se pare 
că mai stă în picioare teoria cu reîncarnarea Sfântului Ilie?" 

„Mai sunt şi alte argumente în favoarea ei, pe care nu mi le aduc aminte acum." 

„Şi celelalte argumente sunt la fel de serioase. Nu te gân deşti că dacă era ceva adevărat, 
Hristos ar fi vorbit mul ţi milor despre reîncarnare? Doar a venit să ne înveţe adevărul." 

„Poate că Biblia a fost cenzurată." 

„Nu vii cu idei prea noi. Ştii şi tu că eu am crezut în re în car nare şi atunci eram convins 
că Noul Testament a fost cen zu rat la primul Sinod Ecumenic. Dar acum, când aud aşa ceva, 
îmi vine să râd. Păi oare sfinţi ca Sfântul Spiridon al Tri mitundei, care a făcut minunea cu 
cărămida, arătând că exis tă o dumnezeire în trei străluciri, crezi că asemenea sfinţi ar fi 

îngăduit să fie pocită Scriptura? In viaţa Sfântului Ierarh Spiridon scrie că s-a supărat pe un 
diacon numai pentru că a înlocuit un cuvânt cu altul, foarte asemănător ca sens." 

„Am citit şi eu viaţa Sfântului Spiridon, dar nu m-am gândit că ar avea vreo legătură 
pasajul acela cu textul Scripturii pe care o avem azi." 

„Cum să nu? S-au descoperit manuscrise şi fragmente de manuscrise ale Noului Testament 
mai vechi de anul 325 şi sunt identice cu ceea ce citim noi în Biblia noastră." 

I-am adus şi alte argumente, dar nu am putut să o conving. Concluzia la care am ajuns este 
că argumente raţionale se pot aduce pentru ambele teorii. Numai că oamenii aleg în funcţie nu 
de ceea ce este adevărat, ci de ceea ce le place lor să creadă. 

Cei care cred în Hristos înţeleg repede că reîncarnarea este o rătăcire, dacă cineva stă să le 
aducă argumente. 

Dar cei care nu cred în Hristos nici nu au cum să înţeleagă falsitatea teoriei reîncarnării. 
Intr-un fel, le şi convine să creadă în ea: dacă teoria reîncarnării ar fi adevărată, atunci ceea ce 
învaţă Biserica ar fi fals. Şi atunci, poate că păcatul nu ar fi chiar atât de grav pe cât îl prezintă 
Biserica. Da, pe oameni îi sperie posibilitatea ca Hristos să fie Fiul lui Dum nezeu, ca Biserica 
să spună adevărul. Unii cred că dacă se mint singuri responsabilitatea lor este mai mică. 

3 noiembrie 1992 

Cuprins de disperare, am crezut că poate Dumnezeu mă va ajuta să scap de foame 
ajutându-mă să câştig la „Loz în plic". Am tras azi opt lozuri, dar nu am câştigat nimic. Mai 
bine îmi luam nişte plăcinte cu mere de banii ăştia. 

Cum o să fac rost de bani, voi mai încerca să trag un loz câştigător. 

4 noiembrie 

L-am întrebat pe părintele Nicolae cum îl pot ajuta pe Nelu: 

„Ceea ce spune el nu e ceva nou pentru mine. Pe mulţi îi aud că nu au găsit încă un preot 
destul de vrednic care să îi spovedească. Cei care spun aşa sunt înşelaţi de diavol, dar nu îşi 
dau seama. Ar trebui să se spovedească la primul preot pe care îl întîlnesc, chiar dacă ar fi cel 
mai păcătos preot din lume. Şi după ce îşi spovedesc păcatele, cu sufletul curat se pot ruga ca 
Dumnezeu să îi ajute să îşi găsească un duhovnic mai sporit. 

De multe ori au fost unii care trăiau aproape de mănăstiri cu duhovnici sfinţi, şi totuşi 
diavolul le băga în cap că nu e bine să se spovedească la aceia. Mulţi au murit nespovediţi, tot 
aşteptând să găsească un duhovnic care să le placă. Dar Biserica nu învaţă că numai preoţii cu 
viaţă sfântă au puterea de a ierta păcatele. Toţi o au. 

Omul trebuie să se spovedească în fiecare post. Şi dacă totuşi simte că vrea să ducă o viaţă 
de nevoinţă mai aspră, o viaţă de rugăciune, poate să caute un duhovnic care să îi arate această 
cale. 

Unii şi-au găsit duhovnici prin Moldova, ajung la ei de două ori pe an, şi atunci stau la 
spovedanie puţin, pentru că mai aşteaptă şi alţii afară. Ei nu îşi dau seama că greşesc: ar trebui 
să se spovedească în fiecare post. Şi când nu pot ajun ge în Moldova, să se spovedească la 
preotul din parohia unde locuiesc sau unui alt preot la care pot ajunge fără probleme." 

„Se pare că asta e soluţia pentru cei care vor să sporească în rugăciune: să îşi găsească un 
duhovnic cu viaţă sfântă, prin vreo mănăstire sau chiar de mir. Dar, în acelaşi timp, să aibă un 
preot la care să se spovedească cel puţin în cele patru posturi, dacă nu şi mai des, după fiecare 
vătămare sufletească. 

Şi la părintele de la mănăstire să se ducă când pot, ca să discute problemele mai 
importante. Cele mai uşoare le poate lămuri şi preotul de parohie." 

„Foarte puţini sunt credincioşii pentru care e nevoie de poveţe mai iscusite decât cele pe 
care le dă, prin harul lui Dumnezeu, preotul din parohia în care se află. Pentru unii e ca o 
modă, să se spovedească la duhovnici de mănăstire. Important este ca atunci când te 
spovedeşti să ai credinţă că nu te spovedeşti unui om, ci lui Dumnezeu. Zice în rugă ciu nea 
de dezlegare că preotul e doar un «martor» al spoveda ni ei. E martorul rânduit de Dumnezeu 
pentru a primi spovedania. 

Aşa că trimite-1 pe Nelu cât mai degrabă la spovedanie. Că poate până găseşte el un 
duhovnic sfânt, îl aruncă diavolul în păcate de moarte şi apoi nu va mai vrea să se 
spovedească. Ştii şi tu că nu e greu ca un tânăr să renunţe la dorinţa de a se spo vedi. Ii trimite 
diavolul o prietenă care îi oferă bucurii tru peşti, desfătări pătimaşe şi gata: s-a dus dorinţa de 
spovedire a păcatelor." 

„Nelu e băiat cuminte..." 

„Bine că e. Dar asta nu înseamnă că dacă stă departe de spo vedanie poate rămâne în 
picioare. Căderea vine într-o clipă." 

Am vorbit cu părintele Nicolae şi despre visul de la Sihla. Mi-a zis că timpul va adeveri 
dacă a fost sau nu de la Dum ne zeu. La nelămurirea mea privitoare la cuvintele „să îi înveţi 
pe cei din afară fîlosofia Sfinţilor Părinţi", m-a lămurit că în primele veacuri, pentru Sfinţii 
Părinţi teologia era una cu fî Io sofia, adică cu iubirea de înţelepciune. Filosofia Sfîn ţilor Pă 
rinţi este tocmai învăţătura ortodoxă. Deci nu am de ce să am reţineri faţă de porunca din vis. 
Poate că Dumnezeu mi-a po runcit prin cuvintele acelea să mărturisesc învăţătura orto do xă 
tocmai pentru a mă ajuta să îmi dau seama că visul nu este de la autosugestie. Dacă ar fî fost 
de la autosugestie, aş fî auzit: „să îi înveţi pe cei din afară teologia Sfinţilor Părinţi". 

Dacă era vorba de autosugestie ar fi trebuit să ţin seama de cunoştinţele mele religioase. 
Ori, nefiind vorba de autosu gestie, e clar că a fost ori de la Dumnezeu, ori de la diavol. 
Părintele m-a lăsat să înţeleg că a fost de la Dumnezeu şi că nu trebuie să mă mândresc pentru 
acest lucru. După câte păcate am făcut, nu trebuie decât să mă bucur că Domnul vrea să Ii 
slujesc. 

5 noiembrie 1992 

De două zile nu am în cap decât bani: cum să îmi trimită Dumnezeu cât mai mulţi bani. 
Am pierdut banii pe care trebuia să îi dau lui Nelu şi acum iată-mă la pământ: vreau bani. 

Nu am bani nici măcar cât să mai trag câteva lozuri. Până şi când îmi fac canonul tot numai 
bani am în minte. Cred că dacă fac rost de bani voi avea din nou linişte şi mă voi ruga cu mai 
multă atenţie. 

6 noiembrie 1992 

„Ce e mai rău, m-a întrebat Nelu, un comunist sau un drac?" 

„Dracul." 

„Nu e dracul, e comunistul. Că dacă dai cu agheasmă pe drac, îl arde, dar dacă dai pe 
comunist, nu zice nimic." 

De mult timp nu am mai auzit aşa glumă bună. 

Nu sunt de acord cu cei care zic că noi, creştinii, nu tre buie să râdem deloc. „Hristos nu a 
râs niciodată. Sau ai găsit tu în Biblie că a râs?" 

Nu am găsit. Dar cred că încă nu sunt la măsura la care să nu mai râd. 

Râsul mă destinde: e cel mai bun duşman al sufletelor posace, sterile. 

Chiar Sfântul Antonie învăţa că nu e bine să strângem prea tare coarda arcului, că se rupe. 
Fiecare măsură cu ale ei. 

Nu am de gând să scap de râs. Ştiu că dacă voi spori în dragoste de Hristos, şi mintea mea 
se va ocupa numai cu cele sfinte, râsul nu îşi va mai avea locul. Dar trecerea va fî firească. 

7 noiembrie 1992 

Marius a fost răcit şi abia azi m-am revăzut cu el, ca să continuăm discuţia despre privitul 
la televizor: 

„Unde eram?" 

„Ziceai de copierea comportamentului personajelor." 

„Da. Nu mă refeream la copierea unor crime sau a unor violuri. Cred că nu negi totuşi că 
multe dintre aceste ticăloşii au avut şi au loc mai ales datorită ecoului pe care îl au filmele cu 
astfel de subiecte. Mă refeream la înţelegea unui nou tip de vieţuire, a unuia în care 
Dumnezeu este prezent ca spectator." 

„Adică, dacă s-ar face un film despre viaţa unor creştini care postesc, care se roagă nu 
numai dimineaţa sau seara câte trei minute, ci care îşi fac canonul în linişte, care se spovedesc 
şi se împărtăşesc, un astfel de film le-ar părea occidentalilor drept science-fiction." 

„Ai înţeles mai bine decât mă aşteptam." 

„Dacă ar exista un astfel de film, cei care nu sunt creştini ar rămâne şocaţi să vadă că există 
oameni care îşi rânduiesc viaţa în aşa fel încât să fie în toate bineplăcuţi lui Dumnezeu. 
Oameni care au patimi, dar se luptă cu ele. Oameni care nu se ascund cu capul în nisip atunci 
când păcătuiesc, ci au curajul de a-şi înţelege greşeala şi de a-L ruga pe Domnul să îi 
îndrepte." 

„Da, un astfel de film ar pune automat în evidenţă întu ne ri cui filmelor care, oricât de 
celebre ar fi, oricâte Oscaruri ar lua, te învaţă să trăieşti după cum îţi şopteşte vrăjmaşul: în 
patimi." 

„Cum era melodia aia, «Road to hell», drum spre iad. încetul cu încetul, spre acest drum te 
călăuzesc unele multe filme." 

„Mai e ceva. Mai sunt şi filme care, deşi sunt vătămătoare, au nişte secvenţe care pe unii i- 
ar putea ajuta să fie mai buni, mai blânzi. Să luăm un exemplu: un film e foarte plăcut, are 
secvenţe psihologice interesante, te ajută să-i înţelegi mai bine pe cei handicapaţi fizic. Dar 
filmul are două faze sexy. Să zi cern că doi soţi, după ce văd acest film, nu simt că li s-a star 
nit pofta trupească. Dar dacă filmul e văzut de un ado Ies cent, îi poate trezi pofte trupeşti şi îl 
poate împinge spre păcat." 

„Există filme care pe unii îi pot folosi puţin, dar pe alţii îi pot duce în prăpastie. Numai că 
nu poţi preciza la fiecare film cine s-ar putea folosi din el." 

„Sunt filme pe care cei mai tari duhovniceşte le pot vedea fără să se smintească, dar care pe 
cei mai slabi îi smintesc. Şi nu poţi spune: acest film e recomandat numai sfinţilor, că nimeni 
nu ar avea smerenia să nu se uite la el." 

„Mai e şi un alt element subiectiv. Poate că un om mai slab, văzând un anumit film, 
reuşeşte să nu se smintească şi să îl vadă fără să se vateme. Dar altul, mai sporit duhov ni ceş 
te, se poate vătăma. Sunt o mie de factori subiectivi în aceas tă problemă." 

„Şi aici sunt de acord cu tine. Sunt subiective aprecierile de acest gen. Şi cel mai subiectiv 
e mai ales folosul pe care îl au creştinii din vederea filmelor. Puţini sunt cei care, după ce văd 
un film care i-a vătămat, au curajul de a recunoaşte că mai bine renunţau să îl vadă." 

„Da, găsesc tot felul de lucruri interesante prin care caută să ascundă eşecul: se mint 
singuri, numai să nu recunoască o greşeală. Numai în cazul în care filmul a fost plicticos au 
tăria de a recunoaşte că şi-au pierdut timpul." 

„Acum să vorbim despre televizorită. Cred că ţi-ai dat şi tu seama ce uşor devine drog 
privitul la televizor. Oamenii nu mai ştiu cum să scape de necazuri, cum să uite de greutăţi, 
cum să îşi odihnească mintea." 

„Şi televizorul este oricând la îndemână. E prietenul care la nevoie se cunoaşte. Omul pune 
mâna pe telecomandă şi nu îi mai dă drumul. La un moment dat ajungi că tot schimbi 
canalele, tot căutând ceva mai interesant, şi negăsind trebuie să te mulţumeşti cu ce găseşti." 

„Privitul la televizor creează o dependenţă psihică. Insă la noi nu e ca în Occident, unde 
sunt oameni care s-au îmbol nă vit psihic din dependenţa de televizor. Televizorul este aerul 
lor, fără televizor sunt morţi. Cel mai clar exemplu e cu tele no velele. Dacă vreo femeie 
pierde un episod din telenovela ei pre ferată, zici că are de dat un examen. Devine nervoasă, 
agitată..." 

„Nu toate femeile se uită la telenovele." 

„Nu, altele se uită la talk-show-uri de succes, care le înva ţă cum să renunţe la ceea ce e 
mai curat în viaţa lor. Cum să se îndepărteze de ceea ce aşteaptă Dumnezeu de la ele." 

„Din moment ce atât de multe femei văd aceste emisiuni, cele care nu se uită riscă să fie 
luate peste picior. Nu numai fe meile se uită la talk-show-uri, se uită şi bărbaţii. Nu fac de o 
sebire aici. Doar că sunt unele femei care stau în casă mai mult decât bărbaţii, şi televizorul 

stă deschis tot timpul. Cât de spre luatul peste picior, ăsta e preţul pe care l-au avut de plă tit 
dintotdeauna creştinii: riscul de a fi luaţi în râs de ceilalţi." 

„In ceea ce priveşte televizorul, eşti deci de părere că ar fi bine ca cei care se consideră 
creştini să renunţe la el?" 

„Da. Şi cel mai simplu argument este că noi, creştinii, nu avem timp liber. Sau nu ar trebui 
să avem timp liber. Când avem ceva timp liber putem citi, putem merge la slujbele din timpul 
săptămânii. Ca să nu zic că întotdeauna se găseşte cineva care să aibă nevoie de ajutorul 
nostru. Nu vorbesc de aju torarea bolnavilor din spitale sau a orfanilor. Vorbesc de lucruri mai 
uşor de făcut. Putem să îi ajutăm pe prietenii noştri sau pe rudele noastre să înţeleagă mai bine 
învăţăturile Bisericii." 

„Şi cu odihna?" 

„Să ştii că odihna adusă de televizor e o odihnă superfi cia lă, care închide inima şi răceşte 
mintea. Şi când ai nevoie de pu ţin repaos, nu te împiedică nimeni să faci o plimbare, sin gur 
sau cu prietenii. Nu te împiedică nimeni să găseşti un mij loc de relaxare care să nu te 
vatăme." 

„Ăsta e principalul tău argument: că viaţa e scurtă şi că tre buie să facem tot ce ne stă în 
putinţă pentru a ajunge în rai. Privitul la televizor nu e ceva care să ajute la ajungerea în rai." 

„Acum vorbim despre televizor şi nu despre cum să ne ocupăm timpul, aşa că nu intru în 
detalii." 

„Dar dacă preotul ar spune omului obişnuit să nu se mai uite la televizor, crezi că l-ar 
asculta cineva?" 

„Important este să spună, indiferent câţi îl ascultă sau nu. Chiar dacă unii îl iau în râs. Dar 
alţii vor înţelege că televi zo ri ta este o patimă şi vor încerca să se lupte cu ea. Oricum, pă 
rintele trebuie să atragă atenţia credincioşilor asupra faptului că păcatul cu gândul, păcatul la 
care te îndeamnă de atâtea ori emisiunile de la televizor distruge sufletul. Chiar dacă acţiu nea 
lui e mai lentă, e mortală." 

„Şi crezi că poţi scăpa pe loc?" 

„După ce spovedeşti o cădere, primeşti puterea să te lupţi cu ea. Aşa şi cu televizorita: 
primul pas este să iei hotărârea de a nu te mai lăsa întinat de ceea ce îţi oferă televizorul. Unii 
pot să renunţe dintr-o dată la el, aşa cum alţii renunţă dintr-o dată la fumat. Dar cei mai mulţi 
renunţă treptat, încetul cu încetul." 

„Nu există nici o broşură cu astfel de îndrumări." 

„Deocamdată nu, dar o să apară. In toate vremurile Domnul a avut creştini, mireni, dar mai 
ales clerici şi monahi care au dat un răspuns creştin problemelor care s-au ivit. Aşa o să fie şi 
cu televizorul." 

„Poate că deja s-au scris astfel de broşuri, dar nu ştim noi. Poate peste trei sute de ani 
creştinii vor citi cărţi despre privitul la televizor scrise de sfinţii care trăiesc în vremurile 
noastre. De sfinţi care vor fi canonizaţi până atunci." 

„Sfântul este cel care observă cel mai bine cursa vrăj ma şu lui şi cum te poţi feri de ea. 
Dar nu este nevoie să apară cărţi împotriva televizoritei. Trebuie să ai un duhovnic care să ştie 
să aplice poveţele din scrierile sfinte şi, cu ajutorul lui, scapi cel mai uşor." 

„Ce părere ai despre revistele cu programele TV?" 

„Sunt o armă excelentă pentru cel care vrea să scape de televizorita. Dacă înainte te uitai 
trei ore zilnic, acum îţi faci semn, şi îţi faci semne la emisiunile sau filmele care crezi că nu te 
vatămă prea tare. Şi le vezi numai pe acelea. Câştigi timp, pe care îl foloseşti la cele 
duhovniceşti. După câtva timp, constaţi că e bine să vezi mai puţine emisiuni. Că e bine să 
reduci privitul la televizor la câteva ore pe săptămână." 

„Măcar de ar ajunge toţi creştinii la măsura asta." 

„Nu îi împiedică nimeni. In afară de propriile patimi şi de diavol. Dar Dumnezeu vine în 
ajutor." 

„Nu crezi că e o utopie ideea că ar fi bine ca adevăraţii creştini să renunţe la televizor?" 

„Nu e o utopie faptul că ar trebui să părăsim păcatul pentru a fi ai lui Hristos?" 

„Nu, nu e." 

„Atunci nici lepădarea risipirii minţii cu ajutorul tele vi zorului nu e o utopie. Câtă vreme 
vor fi creştini iubitori de patimi, cu siguranţă va avea cine să butoneze televizorul. Dar, în 
acelaşi timp, vor fi şi creştini iubitori de Hristos care vor şti să ducă lupta cu patimile şi vor 
renunţa la televizor. Ştii, important este nu să fie convinşi de preoţi să renunţe definitiv la 
televizor. Duhovnicii să îi ajute măcar să renunţe la toate emisiunile care vatămă mintea. Şi 
după ce vor avea acest şoc, de a scăpa de sub hipnoza micului ecran, în timp vor fi singuri în 
stare să scoată televizorul din priză." 

„Cred că dacă s-ar uita mai puţin la televizor, creştinii ar trăi altfel." 

„Eu sunt sigur: televizorul ţine astăzi locul spectacolelor din arenele romane, spectacolelor 
cu lupte de gladiatori şi celorlalte prostii. Sfinţii Părinţi îi opreau pe creştini să mear gă la 
astfel de spectacole şi tot aşa i-ar opri şi pe creştinii de azi să privească cea mai mare parte a 
emisiunilor de la tele vizor. Asta dacă nu i-ar opri chiar de la toate." 

„Pâine şi circ!, asta vroiau cei care mergeau să vadă spectacolele din arene. Cam asta dă şi 
televizorul." 

„Televizorul nu dă decât circ. Nici măcar pâine nu dă." 

Cam ăsta a fost sfârşitul discuţiei despre televizor. Nu l-am reprodus prea exact, sunt cam 
obosit, dar cam aceasta a fost discuţia. Singurul punct asupra căruia mai şovăi puţin este că 
dacă Marius are dreptate, ar fi bine să mă uit mai rar la televizor. 

8 noiembrie 1992 

Nu mă aşteptam să îl conving atât de repede pe Nelu să se spovedească: alaltăieri i-am spus 
ce am vorbit despre el cu părintele Nicolae şi mi-a dat dreptate. A zis că şi el simţea de multe 
ori că e gata să fie biruit de păcat şi se gândea că, dacă apucă să păcătuiască, nu o să mai vină 
la spovedanie: 

„Ştii, m-am gândit că dacă tot o să cad, ar fi o prostie să mă mai spovedesc. Ori merită să 
păcătuiesc, şi atunci nu mă spovedesc pentru că ar trebui să renunţ la păcat, ori nu merită, şi 
atunci nu o fac. In momentele mai grele prin care am trecut în ultimele luni mă gândeam că 
dacă fac dragoste cu Tatiana o să îmi fie mai bine: voi avea parte de momente de bine. Şi 
Tatiana îmi oferea tot sprijinul, dar m-a lăsat să stabilesc eu când sunt pregătit sufleteşte 
pentru asta. După spovedanie însă, am renunţat la ideea de a face dragoste cu ea până ne 
căsătorim. Ne-am hotărât: dăm la facultate şi apoi ne căsătorim." 

E mare lucru că au puterea de a lua viaţa în piept. Ce chestie, să te căsătoreşti la 19 ani... 
De fapt, cred că e mai bine aşa. Decât să cazi în curvie, şi apoi să porneşti la drum cu sufletul 
murdar... Nu ştiu dacă m-aş căsători imediat după terminarea liceului. Cred că mai aştept până 
după facultate. Dar dacă nu o să mai rezist dorinţei de a face dragoste cu fata iubită, o să mă 
căsătoresc. E cât se poate de firească o astfel de dorinţă. Prin secolul al patrulea, fetele se 
măritau la 12 ani. Vârsta a tot crescut, şi azi aproape nici o fată nu se mai mărită fecioară. 

A fost un scandal la o clasă de liceu din nu mai ştiu ce oraş şi toate fetele au fost duse la 
control medical: numai două mai erau fecioare. Restul, femei. Şi clasa avea puţini bă ieţi. De 
vină sunt părinţii, că ne lasă să ne căsătorim abia când li se pare lor că suntem maturi. 

9 noiembrie 1992 

Când cumpăram un loz, l-am văzut pe Marius. Mi-a zis că o să se roage să nu am parte de 
nici un loz câştigător: 

„Nu îţi dai seama? Banii câştigaţi la jocurile de noroc sunt bani murdari. Dumnezeu nu te 
încearcă acum cu sărăcia ca tu să II rogi să te ajute prin lozuri. E ca şi cum mama ia cuţitul din 
mâna copilului ca nu cumva să se taie, şi copilul se joacă atunci cu foarfecă. Dacă Dumnezeu 
vrea să te încerce prin foame, rabdă. încercarea va trece. Bucură-te că nu ai câştigat până 
acum: dacă ţi-ar fi pus dracul în faţa ochilor un loz cu o sumă mare de bani, să vezi prin ce 
ispite ai fi trecut. Să nu crezi că eşti ferit de patima iubirii de argint. Tu nu îţi dai seama, dar 
faptul că ai ajuns să tragi la loz arată o lipsă de încredere în grija lui Dumnezeu. Ori 
Dumnezeu nu există, şi atunci fă rost de bani cum ştii, ori El există, şi atunci încearcă să faci 
rost de bani în aşa fel încât să nu faci vreo greşeală." 

Nu prea m-a convins. Sunt atât de flămând încât vorbele lui n-au avut prea mare ecou în 
inima mea. 

Am aflat că cele doi surori de mănăstire din grupul A.R.S. s-au îndepărtat de drumul lor 
spre „cer" şi au poposit într-un bar, pe post de chelneriţe. Nu mă miră acest lucru. Diavolul 
care inspira tot circul cu vedenii a pus stăpânire pe ele, şi apoi le-a mai târât şi prin puţin 
desfrâu. Dumnezeu m-a scăpat la tanc. 

12 noiembrie 1992 

Dimineaţă, când îmi ziceam rugăciunile, mi-a trecut prin cap gândul cel bun: mare prostie 
făceam cu lozurile. Fugeam de cruce. M-am rugat de atâtea ori să mă cureţe Dumnezeu de 
păcate, şi totuşi cum au venit încercările am cedat. 

Ştiam că e o greşeală să tragi la loz în plic, dar pur şi simplu mi se părea că Dumnezeu îmi 
va înţelege disperarea. încetul cu încetul dorinţa de a avea bani, cât să scap de foame pentru o 
vreme mai lungă, mi-a pătruns adânc în inimă. 

Nu am putere să Ii mulţumesc lui Dumnezeu că trec prin această grea încercare, dar cel 
puţin îmi dau seama unde am greşit. Dumnezeu a îngăduit să trec prin această încercare şi 
imediat m-am simţit părăsit, imediat mi s-a părut că Domnul nu are grijă de mine, deşi sunt 
făptura Sa. 

Doamne, îmi e atât de greu să rabd foamea... Credeam că e de ajuns să cred în Tine ca să 
am puterea de a răbda încercările. Dar nu îmi dădeam seama cât de slabă este credinţa mea... 
Nu îmi dădeam seama că voi ceda la încercări atât de uşoare. 

13 noiembrie 1992 

Oamenii sunt săraci. Sărăcia asta e o consecinţă a păcatului. Asta se vede clar din cuvintele 
pe care Dumnezeu i le-a zis lui Adam: „în sudoarea feţei tale îţi vei mânca pâinea, până când 
vei muri". 

Situaţia de astăzi e foarte tristă: din ce în ce mai mulţi şomeri, care sunt lipsiţi până şi de 
posibilitatea de a-şi câştiga pâinea cu sudoarea frunţii. 

20 noiembrie 1992 

Ce groaznic este când îmi dau seama că, deşi aş vrea să fac cele bune, mă las păcălit de 
cele rele... Cred că acum, în zilele acestea, dracii m-au lăsat în pace, au intrat în inventar. Eu 
mi-am făcut rău şi fără contribuţia lor. M-am închinat „icoanei vorbitoare a fiarei". 

Oricât de sceptic am fost eu faţă de criticile aduse emi siunilor şi filmelor de către anumiţi 
monahi mai îndârjiţi, iar trebuie să recunosc faptul că dreptatea nu a fost de partea mea. 

Acum vreo opt zile am vrut să văd un film. Când s-a terminat, schimbând canalul, am mai 
văzut unul. Noaptea mă tot gândeam la filmele pe care le voi vedea a doua zi. Am văzut şi 
filme şi emisiuni care, deşi nu erau interesante, reu şeau să mă facă să le urmăresc. A treia zi 
la fel: numai că in tra sem sub hipnoza televizorului. E stare plăcută, de relaxare, de viaţă fără 
griji. Tata credea că sunt la liceu, dar eu studiam „telecomanda". M-am uitat în câteva zile la 
televizor mai mult decât într-un an de yoga. 

îmi tot spuneam: „lasă, că o să vină şi filme mai intere san te, din care voi avea ce învăţa". 
Sau: „e bine că aflu atâtea lucruri despre preocupările celorlalţi, ca să nu devin un şoa re ce de 
bibliotecă preocupat numai de cărţi duhovniceşti". 

Am ajuns să simt nevoia să privesc televizorul. Am sen za ţia, nu ştiu dacă o fi aşa, că 
mintea ajunge la un fel de depen den ţă de televizor, dependenţă care seamănă cu cea a yoghi 
ni lor care simt nevoia de a medita. Creierul funcţionează altfel, e greu de descris cum. 

22 noiembrie 1992 

Am ajuns la Mănăstirea Peştera. Locurile sunt minunate. După-masă am fost cu un grup 
mic în Peştera Ialomicioarei şi am coborât până în locul numit Hades. Acolo e ca un cap de 
monstru, dar crescut din stâncă. Se zice că aici au fost iniţiaţi marii hierofanţi ai dacilor; doar 
e „peştera lui Zalmoxis". 

25 noiembrie 1992 

Prima spovedanie din post. Din cauza mândriei începusem să cred că am voie să mă joc cu 
gânduri de desfrâu. In ultima vreme mi-au venit în cap amintiri de la Tantra. Cu imagini 

pasionale. Şi mă gândeam că aş mai fi putut face dragoste şi cu alte colege şi măcinam astfel 
de gânduri fără să îmi dau seama că sunt păcălit de draci. 

Când am spovedit că mi-a trecut prin cap să fac dragoste cu Miruna, părintele Teofan m-a 
mustrat tare. M-a îndemnat să zic o rugăciune scurtă ori de câte ori îmi mai vin gânduri 
pătimaşe. Nu îmi dau seama cum am început să primesc iarăşi gânduri de desfrâu. 

27 noiembrie 1992 

Ce le pot face preoţii oamenilor săraci: să le dea tuturor de mâncare? Nu. Mulţi săraci ar 
putea fi ajutaţi de creştinii care au o situaţie materială bună, dar nu toţi. Ce s-ar putea face cu 
ceilalţi? Şi, de fapt, ce se poate face cu săracii care vin să cea ră cuvânt de folos, în condiţiile 
în care creştinii mai în stă riţi chel tuiesc mult pentru câinii cu care ies la plimbare, dar pen tru 
săraci nu au de gând să dea un ban? 

Mi se pare că soluţia ţine de planul duhovnicesc: preoţii i-ar putea să înţeleagă altfel crucea 
pe care o duc. Sărăcia e o cruce foarte grea. E dificil să înţelegi singur cum trebuie pur ta tă. 
Dacă însă preotul care îţi vorbeşte ştie ce înseamnă viaţa de înfrânare, cuvântul lui e nu numai 
plin de mângâiere, ci şi de putere. Părintele Teofan, cu nevoinţele sale pustni ceşti, cu 
suferinţele din închisoare, este un om care ştie să îşi întăreas că ucenicii care trec prin 
necazuri. 

28 noiembrie 1992 

Au venit radiesteziştii la mănăstire. Sunt cazaţi în vila de peste pod. I-am dus în peştera 
mare, trimis de părintele ca ghid. 

Nu ştiu exact ce năzbâtii au prin cap, deşi ştiu că sunt rătăciţi. Şeful lor, comandorul 
Laurian Sârmulescu, mi se pare un tip foarte puternic, e genul de om care îi manipulează cu 
mare uşurinţă pe cei din preajma sa. 

Fratele Nicolae mi-a spus că 1-a chemat pe comandor la el în chilie, spunând că îl doare 
spatele. Vroia să vadă dacă comandorul va ghici unde anume îl doare. Mi-a zis că avea de 
gând, în cazul în care Laurian i-ar fi spus unde îl doare, să nu recunoască că este aşa. Dar, 
culmea, comandorul i-a arătat precis cele trei locuri în care îl durea spatele, nu numai unul 
singur. Fratele Nicolae s-a mirat de puterile comandorului: „M-am jucat cu dracul. Vroiam să 
îl fac de ruşine, şi când colo m-a lăsat mască". 

Această întâmplare arată că radiesteziştii au puteri evi den te. De la draci le au. 

Stând în faţa peşterii mari am auzit o întâmplare tristă. Pe creasta muntoasă din faţa peşterii 
stăteau doi tineri îndră gos tiţi. Ea s-a aplecat să culeagă o floare de colţ şi era să cadă în 
prăpastie. El a încercat să o salveze, dar au căzut amândoi. Au murit pe loc. Cred că pentru 
jertfa pe care a făcut-o încer când să-şi salveze prietena, el s-a mântuit. 

29 noiembrie 1992 

Am văzut câţiva radiestezişti în peşteră: făceau spiritism, chemând duhul Maicii 
Domnului. Ei credeau că Maica Dom nu lui le vorbeşte prin mişcările sârmei radiestezice. Mi- 
a părut rău că nu am priceperea de a-i convinge că sunt rătăciţi. Părintele Teofan mi-a spus că 
pe unii i-a întors, dar marea ma joritate sunt fanatici. Aşa eram şi eu când mergeam la 
cursurile lui Tăureanu. 

Radiesteziştii, „sârmiştii" cum li se mai spune, sunt mai pe ri culoşi decât yoghinii. Pentru 
că părând mai apropiaţi de Biserică, este destul de greu să spui cu exactitate ce e greşit la ei. 
Biserica catolică i-a blestemat pe toţi şi a dat anatemei radiestezia. Dar Biserica Ortodoxă nu 
are o poziţie clară faţă de ei. Părintele Arsenie zice că, din moment ce la Sinoadele Ecumenice 
s-a dat anatemei orice formă de erezie, înseamnă că şi învăţătura radiesteziştilor este 
anatemizată. Dar ar fi fost bine dacă Biserica Ortodoxă ar da anatemei fiecare erezie 
contemporană, pentru ca oamenii să ştie de ce să se ferească. 

După ce în primul mileniu ereticii se separau de Biserică, şi Sfinţii Părinţi nu pridideau să 
scrie împotriva ereziilor lor, în mileniul al doilea ereticii au căutat să se ascundă în Biserică. 
Nu toţi; unii s-au despărţit cu surle şi trâmbiţe. Dar alţii au rămas aproape de Biserică tocmai 
pentru că şi-au dat seama că rătăcirea lor va fi vădită mai greu. 

Dacă radiesteziştii nu ar veni la biserică, lumea ar înţelege că sunt eretici. Dar aşa... Ei nu 
vin la biserică din aceleaşi mo tive pentru care venim noi. Noi venim ca să ne unim cu Mi rele 
Bisericii, cu Hristos. Să lepădăm toată grija cea Iu meas că şi să II primim pe Hristos. 
Lepădăm tot ce intră în con tra dic ţie cu învăţătura Părinţilor Bisericii. 

Radiesteziştii vin la biserică pentru a se umple de energie, pentru a-şi purifica canalele 
energetice. Şi iau din învăţăturile sfinţilor numai partea care nu intră în contradicţie cu învă ţă 
tu ra lor. Şi totul e atât de firesc pentru ei... Profesorii lor, care au grade mai mari îi trimit la 
biserică. Poate spune cineva că profesorii sunt răi sau că îi învaţă cele rele? 

Dacă profesorii lor sau comandorul însuşi le-ar spune să nu meargă la biserică, atunci ar 
putea apărea semne de în tre bare. Sau dacă nu le-ar spune nimic şi ei ar intra întâmplător în 
vreo biserică, şi şi-ar da seama că ceea ce predică părintele nu seamănă cu ceea ce ştiu ei de la 
cursuri, iarăşi ar fi motive de îngrijorare. 

Dacă la prima întâlnire cu părintele Ioan de la Recea nu aş fi crezut că tot ce mi-a spus e 
teatru făcut de ochii lumii, dacă aş fi venit fără prejudecăţi, convertirea mea ar fi avut loc 
atunci. Sunt aproape sigur de asta. 

Dar diavolul asta face: îşi ia măsuri de precauţie ca nu cumva ucenicii săi să se lepede de 
înşelare. El încearcă să re du că la zero posibilitatea ca ei să se convertească. Numai că nu e 
atotputernic. întotdeauna mai rămâne o şansă de întoarcere. 

Radiesteziştii îi înşală pe mulţi: merg la biserică, fac pelerinaje prin mănăstiri, ba fac şi 
donaţii serioase. Dar astfel de donaţii ar trebui refuzate, pentru că sunt strânse cu preţul 
pierderii unor suflete. 

30 noiembrie 1992 

Sfântul Apostol Andrei. Nu credeam că voi da de un om care să mă domine psihic aşa cum 
m-a dominat Laurian. Nici la Tăureanu nu am simţit atâta putere diavolească în ochi cât am 
simţit la el. Deşi părintele Teofan îmi dăduse ascultare să nu vorbesc cu el, l-am chemat la 
mine în cameră ca să stăm de vorbă. Crezând că părintele exagerează puţin şi că nu are ce să 
mi se întâmple, am vrut totuşi să vorbesc cu coman do rul. Eram curios să văd cam ce fel de 
om e şi cam ce prostii are în cap. 

A urcat la mine în cameră şi a început să îmi zică tot felul de prostii, cea mai mare fiind 
următoarea: „Tu ai un diavol în tine de când ai făcut yoga. Numai eu pot să ţi-1 scot. Nici dacă 
te călugăreşti nu va ieşi. Şi dacă nu mă laşi să ţi-1 scot eu, la Judecată o să îţi pară rău că ţi-ai 
ratat singura şansă de îndreptare." 

Eu nu credeam ce îmi spunea. Dar în timp ce îmi vorbea, uitându-se fix în ochii mei, ca şi 
cum ar vrea să mă hipnoti ze ze, simţeam cum din ochi îi iese o putere care intră în mine. 
Simţeam această putere ca pe ceva fizic, care îmi făcea rău. îmi venea să vomit. La un 
moment dat, nu am mai rezis tat şi am fugit după părintele Teofan. Era în biserică, vorbind cu 
o femeie. Mie îmi era atât de rău, încât l-am rugat să mă asculte cât mai repede. I-am spus ce 
mi s-a întâmplat, şi în timp ce îi vorbeam simţeam cum sufletul mi se uşurează. Am ieşit din 
biserică liniştit, dar hotărât să nu mai calc ascultările pe care le primesc. 

Dacă l-aş fi ascultat pe părintele, totul ar fi fost bine. Dar pentru că am judecat ascultarea şi 
am călcat de bunăvoie cuvântul părintelui, mi-am primit pedeapsa cuvenită. 

1 decembrie 1992 

Nu mi-am făcut canonul. Mi se pare prea obositor să zic în fiecare zi Paraclisul Maicii 
Domnului şi Acatistul Sfântului Dimitrie Basarabov. Nici ieri nu mi l-am făcut. Ar fi putut şi 
părintele să îmi dea un canon mai mic. 

2 decembrie 1992 

înainte de a mă întoarce acasă am vorbit iar cu părintele Teofan. M-a mustrat că nu mi-am 
făcut canonul: „Cine nu îşi face canonul se face de râsul dracilor. Ţi se pare canonul prea 
lung: vino şi spune-mi, poate îl mai micşorez. Canonul e medicamentul pentru suflet: refuzi 
medicamentul, rămâi bolnav. Altfel nu se poate". 

„Mă plictisesc repetând Paraclisul. L-am învăţat aproape pe dinafară. Şi Acatistul Sfântului 
Dimitrie nu îl înţeleg: ce rost are să îi spun sfântului să se bucure? Mai bine i-aş cere să mă 
ajute cu ceva." 

„Da, canonul e plictisitor la început. Pentru că nu ştii să te rogi. Dracii îţi dau gânduri de 
plictiseală şi tu le primeşti. Ia să văd, cum te rogi?" 

M-a pus să citesc prima cântare din Paraclis. 

„Nu e bine. Ia fii atent la mine. Dacă ţi-aş vorbi repede de tot, m-ai înţelege?" 

„Cred că nu." 

„Atunci cum vrei să te înţeleagă pe tine Maica Domnului dacă te rogi atât de repede? Nu 
eşti aproape deloc atent la ceea ce citeşti. Se vede că vrei să termini canonul cât mai repede. 

Dacă vrei ca Maica Domnului să îţi asculte rugăciunea, trebuie să te rogi fără grabă. 
Trebuie să încerci să fii atent la fiecare cuvânt. Fiecare cuvânt din rugăciune este important. 
Trebuie să rosteşti cuvintele clar şi rar, astfel încât dacă ar mai fi lângă tine altcineva, să se 
poată ruga împreună cu tine. Să îţi înţeleagă cuvintele. 

Ştii, Dumnezeu şi sfinţii ne înţeleg oricât de repede ne-am ruga, şi dacă terminăm 
Paraclisul în cinci minute. Dar mintea noastră nu poate pătrunde duhul rugăciunii decât dacă 
ne rugăm fără grabă: un Paraclis nu trebuie făcut mai repede de jumătate de oră. Sau măcar 
douăzeci de minute. Ştiu că fiecare are ritmul lui, dar nu putem nici să ne rugăm fără să 
pricepem ce spunem. Trebuie să înţelegem ceea ce cerem Dom nului sau sfinţilor. Cum vrei 
să te asculte Maica Domnu lui, dacă nici tu nu ai timp să înţelegi ceea ce îi ceri? 

Roagă-te fără grabă, şi vei înţelege dulceaţa rugăciunii. 

Cât despre acatiste... E atât de frumos să îi spui unui sfânt: «Bucură-te...» Aşa îi arăţi 
evlavia pe care o ai faţă de el. Şi heretisind un sfânt, dragostea pe care i-o porţi creşte. Nu îi 
ceri nimic sfântului, dar spunându-i acatistul mintea ta se cu raţă, şi sfântul intervine în viaţa 
ta. 

Viaţa creştinilor este o viaţă în care sfinţii şi puterile cereşti îşi arată tot timpul puterea 
ocrotitoare. Aşa cum dracii caută la fiecare pas să ne piardă, tot aşa la fiecare pas sfinţii şi 
îngerii ne sprijină. 

Spune acatistul în continuare. Şi în câteva săptămâni îţi va da Dumnezeu să îi cunoşti 
frumuseţea. Totul e să te rogi cum ţi-am zis, fără grabă şi cu luare-aminte. 

Dacă vor fi momente în care te va birui oboseala, atunci poţi zice şi mai repede; dacă nu 
grăbeşti ritmul, mintea înce pe să zboare. Şi asta e rău. 

Găseşte-ţi un ritm intermediar: nici prea repede, ca să nu poţi lua aminte la ce zici, dar nici 
prea rar, ca să îţi zboare min tea. De fapt, în timp mintea va ajunge să se îndulcească de 
fiecare cuvânt al rugăciunii. Ritmul se va modifica de la sine. 

Foarte important este ca niciodată când îţi faci canonul să nu te gândeşti la ce urmează. 
Caută o oră în care eşti liber, o oră în care nu ai altceva de făcut, şi atunci roagă-te. Dacă stai 
presat de ceea ce ai de făcut după canon, mintea nu poate fi atentă la rugăciune. 

Un mijloc foarte bun de pregătire a minţii pentru rugă ciu ne este citirea dintr-o carte 
duhovnicească. Cititul linişteşte mintea, o adună din împrăştiere. Când citeşti, sufletul capătă 
râvnă pentru rugăciune." 

3 decembrie 1992 

După ce m-am miruit, în biserică a intrat un domn pe care l-am văzut pentru prima dată: 

„Părinte, sora mea, cu care aţi vorbit alaltăieri, e moartă. S-a sinucis." 

Părintele Dumitru a început să îi explice omului că nu o poate înmormânta, că sinucigaşii 
nu pot avea parte de ultima slujbă, pentru că s-au rupt de Dumnezeu şi fără să vrea au ales 
iadul. 

Omul nu vroia decât să fie puţin consolat de părinte, dar părintele s-a tulburat tare când a 
auzit că femeia s-a sinucis: 

„Nu înţelegi, ţi-am zis de mai multe ori, nu îi pot face slujba!" Dar omul înţelesese. 
Părintele era atât de supărat, încât nu mai era atent la ce îi spunea omul ăla. Bine cel puţin că 

domnul respectiv era o fiinţă răbdătoare, că altfel pleca scâr bit de comportamentul părintelui 
şi poate nu mai călca prin biserică până la sfârşitul vieţii. 

El nu avea de unde să ştie că părintele se poartă aşa numai pentru că a văzut o biruinţă a 
diavolului şi s-a simţit învins. Este firesc să ai mustrări de conştiinţă când îţi dai seama că 
poate, dacă aveai mai multă înţelegere faţă de omul din faţa ta, acesta se lăsa luat de mână. 

Cât de grea este preoţia... Dai socoteală pentru fiecare suflet de care nu te-ai îngrijit cum 
trebuie. Din câte îl cunosc eu pe părinte, mi s-a părut că motivul supărării a fost că nu a ştiut 
să fie mai aproape de femeia care s-a sinucis. 

îmi vine în minte imaginea femeii moarte. Cât e de groaz nic să nu mai ai nici o 
posibilitate de a repara greşeala făcu tă! îmi dau seama de ce părintele Teofan se supăra când 
îi spuneam că am gânduri de sinucidere. De la primirea unor astfel de gânduri se poate ajunge 
la făptuirea lor. 

4 decembrie 1992 

Cât de impresionat am fost eu cu timp în urmă de pro fe ţii le lui Sundar Singh şi de fapt 
textele nu sunt autentice. Sun dar Singh a crezut că sfârşitul lumii va fi exact aşa cum îl de 
scrie Apocalipsa, şi despre asta a vorbit nu o dată în confe rin ţe le sale. Dar cine a scris 
„profeţiile" s-a bazat pe faptul că va trece multă vreme până când va fi dat în vileag. Slujitorii 
Bi se ricii nu s-au preocupat să combată astfel de bazaconii, dar ele au prins la lume. Şi era 
atât de uşor să dai în vileag falsul... 

Oricum, isteria asta cu Noul Ierusalim prinde uşor la ro mâni. înşelarea demonică de la 
Pucioasa mi se pare un exem piu grăitor. Chiar dacă ierarhii sunt împotrivă, nici unul nu i-a 
dat până acum anatemei pe „pucioşi". Dar Sfinţii Părinţi i-ar fi anatematizat imediat şi pe 
Marian Zidaru, şi pe toţi acoliţii lui. Cât despre „Sfânta" Verginica, am auzit că i-au deschis 
sicriul şi în loc să găsească sfinte moaşte au găsit resturi urât mirositoare. Asta e sfinţenia de 
la Pucioasa... 

Oricum, îmi pare rău că nu avem şi noi un artist atât de priceput cum e Zidaru... Dacă ar fi 
fost ortodox cu adevărat, şi nu doar cu numele, ar fi fost capabil de multe. Dar se pare că 
diavolul stă la pândă şi cum vede că cineva are mai mulţi talanţi de la Dumnezeu, se grăbeşte 
să îl tragă de partea lui. 

5 decembrie 1992 

Primul lucru pe care l-am făcut când a murit mama, a fost să pun mâna pe o Biblie. Cât 
regret acum că am vrut să încep cu începutul, adică cu Vechiul Testament... Am închis cartea 
imediat. Acum am ajuns la concluzia că nu e de folos nimă nui să înceapă cu Vechiul 
Testament. Trebuie citit Noul Tes ta ment în linişte, de câteva ori, şi abia apoi se poate trece la 
Vechiul Testament. 

Noul Testament e cartea mea de căpătâi. Mai ales Sfintele Evanghelii. Mântuitorul ar vrea 
să înţelegem toţi că Sfânta Scriptură e scrisă şi pentru noi. Tot ce apare acolo nu a fost scris 
numai pentru cei care au trăit pe vremea Sfinţilor Apostoli, ci pentru toţi creştinii de până la a 
Doua Venire a Domnului. 

Noul Testament mă ajută să trăiesc după alte criterii decât ale lumii moderne. Citesc şi îmi 
dau seama că diavolul vrea să mă rupă de Evanghelii. 

Dumnezeu e dragoste. Nimeni nu fuge de dragoste. Dracii le spun oamenilor că Dumnezeu 
e Judecătorul aspru, care stă cu bâta pe noi, gata să pedepsească cea mai mică abatere. Dar 
Evangheliile ne arată un Dumnezeu blând, iubitor, un Dumnezeu care are grijă de noi, care 
suferă pentru noi. Cum zice Sfântul Isaac Şirul: „Doamne Iisuse Hristoase, care ai plâns 
pentru Lazăr şi lacrimi de milostivire ai vărsat pentru dânsul, primeşte lacrimile mele..." 

Noi cunoaştem din Evanghelii dragostea lui Dumnezeu şi învăţăm să ne bucurăm de 
dragostea Lui. Şi atunci când ajungem la greu, e bine să ne aducem aminte de grija cu care i-a 
mângâiat Hristos pe cei aflaţi în necazuri. 

Recitind ultimele patru rânduri m-am întrebat de ce scriu la plural. Acesta e doar un jurnal, 
şi pluralul arată că scriu de spre ceva trăit de mai mulţi. Dar mi-e greu să folosesc sin gu larul 
atunci când scriu despre ceva ce e specific întregii co mu nităţi creştine. Nu numai eu prind 

putere citind Sfânta Scrip tură, ci toţi ceilalţi. Nu scriu numai aici la plural, ci peste tot unde 
ceea ce scriu e valabil şi pentru alţii. De altfel, mi-ar fi mai greu să scriu: „Eu cunosc din 
Evanghelii dra gos tea lui Hristos. Când ajung la greu e bine să îmi aduc aminte de grija Sa..." 

Poate astfel de cugetări nu au ce căuta într-un jurnal. Cred că după ce voi umple caietul 
acesta mare o să îmi schimb fe Iul de a scrie. O să trec la două caiete separate. Unul cu jur na 
Iul propriu-zis, cu lucrurile care mi se întâmplă, şi altul cu gân durile mele despre credinţa 
creştină şi cu dialogurile mai importante la care iau parte. 

6 decembrie 1992 

Sfântul Nicolae. Ce binecuvântare pentru noi, bucureşte nii, că avem mâna Sfântului 
Nicolae... 

Aseară i-am făcut acatistul şi am simţit multă bucurie în suflet. Parcă simţeam că sfântul 
mă ocroteşte. 

15 decembrie 1992 

Citind în viaţa Sfântului mucenic Nestor cum 1-a bătut pe păgânul Lie, mi-a trecut prin 
minte că la fel aş fi putut să îl bat pe Ueshiba, marele sen-sei, iniţiatorul „artei păcii". Am 
credinţa că dacă aş fi participat la o demonstraţie în care el îi invita pe cei din public să îl 
lovească, fiind convins că nimeni nu îl poate lovi, Dumnezeu m-ar fi întărit să îi dau o palmă. 

Mi-am imaginat sala plină, pe Ueshiba stând în sei-za, şi pe mine ducându-mă în faţa lui. 

„Maestre, până acum nimeni nu v-a putut lovi fără să îi per miteţi aceasta. Dacă eu reuşesc 
să vă dau o palmă, recu noaş teţi că puterea care mă întăreşte este mai mare decât pu te rea pe 
care o folosiţi dumneavoastră?" Dacă nu înţelegea engleza, i-ar fi tradus translatorul. 

Sunt convins că Ueshiba ar fi acceptat târgul, fiind sigur că nimeni nu poate fi mai tare 
decât el. Şi cred că Dumnezeu m-ar fi întărit să îi dau o palmă. Cred că ar fi fost cea mai ră su 
nătoare victorie a credinţei creştine împotriva tuturor for me lor de arte marţiale. 

Ueshiba a murit şi nu a lăsat nici un urmaş la fel de tare. Şi poate că nici el nu era atât de 
tare pe cât se zice. 

Acum, când scriu, şi îmi place din ce în ce mai mult să scriu, pentru că mă înţeleg mai 
bine, îmi dau seama că dacă ar fi fost voia lui Dumnezeu ca Ueshiba să fie ruşinat, ar fi trimis 
un alt creştin să îl pocnească. Cine ştie de ce nu a făcut-o... 

Oricum, nu oricine ar fi putut să îl pocnească pe Ueshiba. Pentru că asta ar fi fost o palmă 
dată diavolilor. Şi totuşi, chiar dacă sunt păcătos, am credinţa că, dacă aş fi primit 
binecuvântarea duhovnicului, aş fi putut să îl lovesc pe Ueshiba. Dacă duhovnicul mi-ar fi dat 
binecuvântare, atunci diavolul nu ar fi avut nici o putere asupra mea. 

1 7 decembrie 1992 

Oricât de tare ar fi huliţi ierarhii ortodocşi de gurile rău-voitoare, câtă vreme mai avem 
episcopi ca Fericitul Ioan Maximovici, făcătorul de minuni din San Francisco, e semn că 
Dumnezeu nu ne-a părăsit. 

Să trăieşti în secolul XX, să fii episcop, şi să fii nebun pentru Hristos... După moarte a 
făcut zeci de minuni. S-a arătat cuiva în vis şi i-a spus: „Deşi am murit, sunt viu!" 

Biserica rezistă, oricât de puternic ar fi lovită de duşmanii văzuţi şi nevăzuţi. 

Vlădica Ioan a avut mari necazuri în timpul vieţii. A ajuns chiar să fie judecat la tribunal. 
A pătimit cam ca şi Sfântul Nectarie de Eghina. Suferinţele lor arată că diavolul nu sufe ră 
ierarhii cu viaţă sfântă. încearcă să îi scoată din luptă. 

Ce bine că mai avem ierarhi sfinţi... Aceştia sunt păstorii pe care îi iubeşte Hristos: cei care 
defăimează bogăţia şi înţe lep ciunea acestei lumi pentru a-şi face comoară în ceruri. 

18 decembrie 1992 

Am citit Viaţa Sfinţilor Bonifatie şi Aglaida, care se praz nu iese mâine. Nu ştiu dacă mai 
există vreo viaţă de sfânt care să mişte sufletul spre pocăinţă aşa cum o mişcă viaţa Sfân tu lui 
Bonifatie. Mi se pare că a fost oarecum nedreptăţit: Sfânta Măria Egipteanca e cinstită de 
toată lumea, iar despre Sfântul Bonifatie lumea nu ştie aproape nimic. Sau, mai bine zis, ştiu 
numai cei care se îndeletnicesc cu citirea Vieţilor Sfinţilor. 

Bonifatie a fost şi beţiv, şi desfrânat, dar în acelaşi timp era iubitor de străini şi de săraci şi 
pe mulţi îi ajuta. Aglaida, stăpâna şi amanta lui, îi era alături nu numai la păcat, ci şi la 
săvârşirea faptelor bune. 

Bonifatie şi Aglaida mi se par reprezentativi pentru creş ti nii din zilele noastre, care 
amestecă virtutea cu patima. Ceea ce îi deosebeşte pe ei de creştinii de azi e un lucru de 
căpătâi: ei suspinau adesea înaintea lui Dumnezeu pentru a fi izbăviţi de păcatele în care 
trăiau. 

O parte dintre creştinii de azi trăiesc într-o stare de corn pro mis permanent, pe care îl 
justifică printr-o generalizare a păcatului în întreaga societate: „Dacă şi ceilalţi păcătuiesc, şi 
chiar mai mult ca noi, înseamnă că noi suntem aproape curaţi". 

Bonifatie şi Aglaida nu căutau să îşi justifice păcatul, ci îşi recunoşteau neputinţa şi doreau 
să se ridice din cădere. Cred că tocmai conştiinţa propriilor păcate i-a dus mai apoi pe calea 
sfinţeniei. 

Vreau să învăţ bine istoria lor, ca să o pot spune câtor mai mulţi oameni. Numai diavolul s- 
a opus ca Sfântul Bonifatie să fie cunoscut mai bine. Intr-un fel, faptul că de Sfânta Măria 
Egipteanca ştie toată lumea, iar de Sfântul Bonifatie ştiu doar foarte puţini, are un efect clar: 
puţini oameni, citind viaţa sfin tei din Egipt, se recunosc în ea. Multe femei zic: „Ia uită-te, cât 
de desfrânată a putut fi... Nu e de mirare că a fost ne voie de atâtea nevoinţe ca să se 
curăţească". Prea puţini oameni se regăsesc în Sfânta Măria Egipteanca. Numai cei care au 
puţină smerenie şi vor să se ridice din păcate văd în ea un mo del real de îndreptare a vieţii. 
Ceilalţi o consideră un caz inte re sânt, extraordinar, dar care nu are ecou în pro pria lor viaţă: 
că doar ei nu au păcătuit cât ea, ci au păcătuit atât cât păcă tu iese oamenii „normali", ca 
Bonifatie şi stăpâna sa. 

Când Aglaida i-a cerut lui Bonifatie să meargă în Răsărit, ca să aducă moaşte de sfinţi, 
Bonifatie a întrebat-o: „Dacă mă vor aduce pe mine moaşte, va fi bine?". Aglaida i-a spus 
doar atât: „Beţivule!". Mi se pare foarte important momentul acesta. Aglaida a dat verdictul 
obişnuit pe care societatea noastră îl dă celor care vor să II slujească pe Hristos: „Păcătoşilor, 
vedeţi-vă de treabă!" 

Nu ştiu dacă Bonifatie se gândea serios la martiriu când a pus acea întrebare. Dar cert este 
că lucrul acesta i-a trecut prin cap. De păcătuit păcătuia, dar inima lui nu era îndestulată, nu 
era mulţumită. S-a gândit la martiriu. 

Oamenii de astăzi s-au obişnuit să elimine din mintea lor orice gând privitor la o viaţă 
jertfelnică. 

Mă frământă cum trăiesc cei de lângă mine. Mă gândesc la ei, scriu despre ei, dar nu îi 
judec. Aş vrea să îi înţeleg cât mai bine, ca să îi pot ajuta să se ridice. Mă doare că din ce în ce 
mai puţini oameni vor să ducă o viaţă închinată lui Dumnezeu. Sfântul Bonifatie este unul 
dintre cei care au puterea de a ne ajuta să ne ridicăm. 

Eu am mare nevoie de ajutorul său pentru a-mi pune viaţa în ordine. S-ar putea ca alţii să 
nu fie impresionaţi de viaţa lui. Chiar dacă pe alţii nu îi va mişca, cel puţin eu trebuie să arăt 
prin viaţa mea că întâlnirea cu sfântul nu a fost întâm plă toa re. Aşa simt când citesc fiecare 
viaţă de sfânt sau de cuvios: că mă întâlnesc cu ei. Că întâlnirea aceasta trebuie să aibă roade. 
Şi că dacă viaţa mea se schimbă în bine, înseam nă că întâlnirea a rodit. 

Dacă voi rezuma „întâlnirea" mea cu Sfântul Bonifatie la câteva rugăciuni şi trei discuţii cu 
prietenii, voi pierde esen ţia Iul: faptul că pocăinţa lui Bonifatie trebuie să îmi fie exem piu. 
Că trebuie să arăt prin faptele mele că i-am citit viaţa. 

In timp ce o citeam, când mă apropiam de sfârşit, mi-au venit în minte cuvintele Psaltirii: 
„Gata este inima mea, Dum nezeule!" Adică: „Acum e momentul în care trebuie să fiu al Tău, 
Doamne. Acum şi nu mai încolo!" 

Oricât de slab aş fi, oricât de păcătos aş fi, dacă voi fi pus să II mărturisesc pe Hristos, ar 
trebui să o fac fără să îmi fie teamă. Şi când mă gândesc la mărturisire nu mă gândesc strict la 
martiriu. 

Dacă pe Sfântul Bonifatie nu l-ar fi ucis, deşi el şi-a dorit martiriul, şi dacă s-ar fi întors 
acasă, sunt convins că se întorcea cu totul alt om. Sunt convins că nu s-ar mai fi culcat cu 
Aglaida şi că s-ar fi lăsat de băutură. 

Din momentul în care a vrut să II mărturisească pe Hristos, el a devenit un alt om. Sfânta 
Mare Muceniţă Tecla nu a murit în chinuri, nu a fost martirizată. A murit la nouăzeci de ani, 
în pustie, după ce a petrecut o viaţă de ru gă ciu ne şi nevoinţă. Dar datorită pătimirii ei pentru 
Hristos în tinereţe, Biserica a cinstit-o cu numele de Mare Muceniţă. 

Cam tot aşa cred că era şi cu Bonifatie: dacă ar fi scăpat cu viaţă din chinurile la care a fost 
supus, el ar fi dus o viaţă de sfinţenie. Importantă a fost hotărârea lui de a-L mărturisi pe 
Hristos. 

Oare ce a fost în mintea lui? Să laşi traiul comod, băutura şi pe Aglaida şi să mergi la 
moarte... Bonifatie mi se pare tipul clasic al păcătosului pentru care S-a răstignit Hristos. 
Hristos nu a venit numai pentru cei care s-au pocăit de păcate şi şi-au îndreptat vieţile de la 
prima spovedanie. 

Aşa e cel mai bine, ca prima spovedanie să însemne sfârşitul păcatului şi începutul vieţii de 
pocăinţă. Dar mul to ra le este greu să se pocăiască de la prima spovedanie şi le este şi mai 
greu să părăsească păcatul. 

Prima spovedanie trebuie să însemne oricum începutul luptei. Şi chiar dacă mai există 
căderi, chiar dacă mai există poticniri, lupta cu păcatul trebuie dusă mai departe. Trebuie dusă 
cu nădejdea că Hristos vine în întâmpinarea celui căzut. Dacă Aglaida nu i-ar fi cerut lui 
Bonifatie să aducă moaşte de sfânt, dacă ei nu îşi doreau ca, pentru rugăciunile muce ni ci lor, 
să primească puterea de a se ridica, atunci vieţile lor ar fi decurs lin. Şi ar fi ajuns amândoi 
acolo unde ajung păcăto şii care se pocăiesc superficial şi amână îndreptarea: în iad. 

Faptul că îşi doreau să îşi îndrepte vieţile i-a mântuit (e aproape două noaptea, îmi pică 
ochii de somn şi totuşi scriu; îmi place din ce în ce mai mult să vorbesc cu bunul meu prieten 
de hârtie, jurnalul). 

Esenţial este să vrei, să ai curajul de a te lupta cu tine, cu toate neputinţele tale. Vreau să 
merg pe urmele Sfântului Bonifatie. Chiar dacă nu voi avea parte de sfârşitul lui, viaţa de zi 
cu zi îmi dă o mie de prilejuri de a-mi mărturisi ere din ţa. A fi creştin astăzi e aproape un 
martiriu. Pentru că atât de tare a intrat păcatul în sufletele oamenilor, încât cei care vor să se 
lupte cu el sunt imediat etichetaţi drept fanatici. 

Dacă la căsătorie mirenii şi-ar schimba numele şi ar primi un nume nou, aşa cum primesc 
monahii la călugărie, eu aş fi vrut să îl port pe cel al lui Bonifatie. 

Mă duc să mă culc, ca să nu îmi fie rău mâine. Ştiu că e bine să păstrez măsura şi să nu mă 
joc cu oboseala. 

19 decembrie 1992 

O discuţie interesantă cu Marius. L-am întrebat: 

„De ce crezi că unii dintre cei care trec la sectanţi duc o viaţă mai curată decât a multora 
dintre ortodocşii de care s-au despărţit?" 

„Crezi că există un singur om care a trecut la sectanţi cu sufletul mai curat decât al celui 
mai mare păcătos ortodox?" 

„Evident. Sunt o grămadă. Nu încerca să mă convingi că toţi ortodocşii sunt sfinţi, iar 
sectanţii sunt păcătoşi." 

„Oricum, chiar dacă numai puţini ortodocşi sunt sfinţi, Ortodoxia este calea sfinţeniei. Iar 
sectele, oricât de râvnitori ar fi sectanţii, sunt drum al întunericului. Nici un sectant nu poate 
dobândi sfinţenia. Sfinţenia se dobândeşte numai prin Biserică. Pentru asta există Biserica." 

„Şi cu sectanţii care nu fac păcate?" 

„Cei care părăsesc Ortodoxia nici nu trebuie să mai facă alt păcat. Au intrat direct în 
braţele Satanei. Cât despre cei care s-au născut în secte, au trăit toată viaţa în secte şi nu au cu 
nos cut Ortodoxia, păcatul lor nu este la fel de mare. Uite, să ne re fe rim la protestanţii din 
Germania. Se nasc, trăiesc şi mor de par te de Ortodoxie. Nu cunosc nimic despre Ortodoxie." 

„Cum nu? Doar aud şi ei la radio, la televizor, că există ortodocşi." 

„Acum eşti ironic şi nu e cazul. Da, văd la televizor că există ortodocşi. Dar ce ştiu ei 
despre ortodocşi? Că sunt unii care s-au abătut de la învăţătura lui Hristos, inventând o 
grămadă de ritualuri care nu au legătură cu viaţa creştinilor din primul secol al propovăduirii 
Evangheliei. Le este foarte greu ca, văzând la ştiri două minute dintr-o Sfântă Liturghie de 
Paşti, să înţeleagă că adevărul e în Ortodoxie. Le e şi mai greu ca, citind despre căderile unor 
anumiţi clerici, să aibă cu riozitatea de a afla ce este Ortodoxia. Să ştii că foarte pu tini 
occidentali au habar ce este Ortodoxia. 

Tu crezi că poate refuza cineva comoara ortodoxă în cu noş tinţă de cauză? Nu. O refuză 
numai cine nu îi înţelege va loa rea! Câtă vreme preoţii ortodocşi nu vor face mai multă 
misiune, protestanţii nu vor veni de bunăvoie la Ortodoxie. Pentru ei, Ortodoxia este o 
credinţă moartă, o religie care are prea multe elemente care nu au nimic în comun cu 
Scriptura. 

Ca să nu lungesc vorba, pe protestanţii care nu au auzit despre Ortodoxie, Dumnezeu îi va 
judeca mult mai îngădu i tor decât pe ortodocşii care au trecut la protestanţi." 

„Crezi că ei se vor mântui?" 

„Ştiu că drumul lor, protestantismul, este un drum greşit. Sunt hulitori ai icoanelor şi ai 
Maicii Domnului. Ca de altfel toţi fraţii lor neoprotestanţi. Dar poate că unii dintre ei vor fi 
miluiţi de Dumnezeu. Eu ştiu că Biserica nu susţine predes ti na rea. Cred că nici unul dintre 
oameni nu este predestinat la iad. Ce vină au chinezii sau afganii că în ţara lor misiunea 
ortodoxă e aproape nulă? Cred că în tot Afganistanul nu e nici un ortodox. Cum să cunoască 
afganii Ortodoxia?" 

„Da, cred că ierarhii noştri greşesc astăzi că nu mai susţin misionarismul ortodox în ţările 
necreştine. Ar trebui ca în ţările musulmane să fie mărturisitori ca în primele veacuri ale 
Bisericii. Mi se pare o greşeală că astăzi lumea se împarte în două: în ţări creştine şi ţări 
necreştine, unde nimeni nu are de gând să II mărturisească pe Hristos." 

„Oare Hristos nu a venit şi pentru afgani? Oare are cineva dreptul să tragă o linie pe globul 
pământesc şi să spună că de aici încolo Ortodoxia nu trebuie să se facă auzită? Nu." 

„Şi tu ce propui? Observăm că lucrurile nu sunt bune, dar dând din gură nu facem nimic." 

„Să ştii că nu mă limitez doar să dau din gură. Mă rog în fiecare zi ca Dumnezeu să trimită 
mărturisitori în astfel de locuri. Şi Dumnezeu nu trece cu vederea nici o rugăciune." 

„Ştii care e problema? Dumnezeu ar vrea să existe măr tu ri sitori în ţările musulmane. Şi 
dacă tu te rogi pentru asta, şi dacă nu te rogi, cei care se nasc acolo tot zidirea lui Dum ne zeu 
sunt. Dumnezeu vrea mântuirea lor şi vrea ca cineva să se ducă să facă misiune acolo. Dar 
dacă toţi ne-am ruga pen tru aceasta, dar nici unul nu ne-am duce, efectul ar fi aproape nul." 

„Şi ce, vrei să mă duc acolo? Nu am atâta credinţă. Sunt prea slab pentru aceasta." 

„Ai auzit de Sfântul Mucenic Bonifatie?" 

„Da, i-am citit viaţa." 

„Ce, el era vrednic de mărturisirea credinţei? Uite că a fost. Important este să ai dorinţa de 
a-L mărturisi pe Hristos şi să se vadă asta din viaţa ta. Restul sunt vorbe." 

„Eu nu sunt ca Sfântul Bonifatie." 

„Nici Sfântul Bonifatie nu era ca Sfântul Mina sau ca Sfântul Gheorghe. Important este să 
ai curajul mărturisirii." 

„De ce nu te duci tu?" 

„Nu ştiu dacă Dumnezeu vrea să mă duc. Dacă ar vrea, mi-ar arăta într-un fel asta. Şi dacă 
mi-ar arăta-o, chiar şi numai prin sfatul duhovnicului, m-aş duce." 

„E uşor să spui asta. Greu este să o faci. Aşa, din gură, şi eu sunt gata de moarte. Dar dacă 
aş fi acum în faţa morţii, nu ştiu ce aş face. Şi mă gândesc atât de des la moartea pentru 
Hristos..." 

Marius e un tip deosebit. E bine că îl frământă astfel de Iu cruri. Eu am adaptat proverbul: 
„Spune-mi ce prieteni ai ca să ştiu cine eşti!" astfel: „Spune-mi ce te frământă ca să ştiu cine 
eşti". Cea mai bună oglindă a oamenilor sunt propriile lor gânduri. Unii se gândesc la modă, 
alţii la băutură, alţii la des frâu, alţii la cele sfinte. Acum Marius se gândeşte, printre mul te 

altele, şi la martiriu. Poate peste câţiva ani va înţelege că nimic nu îl împiedică să ducă o viaţă 
de martiriu fără-de-sân ge, o viaţă în care să îşi pună sufletul pentru aproapele său. Ar putea fi 
o lumină pentru ceilalţi. 

20 decembrie 1992 

Am revăzut la Radu, la video, „Iancu Jianu". In prima par te e foarte bine reprezentată 
clipa convertirii sale, a trans for mării sale din zapciu, din om al lacomei stăpâniri, în hai duc. 
Se arată tensiunea dintre cele două lumi, lumea iubirii de sine şi lumea slujirii celor necăjiţi. 
Sfârşitul celei de-a doua părţi e şi mai impresionant: prins de poteră, e condam nat la moarte 
şi scapă cu viaţă numai datorită faptului că o domniţă de la curte îl ia de bărbat. Din nou trai 
bun, cu mese alese şi tot confortul. 

Intră într-o cârciumă. La un moment dat, ţăranii, care nu ştiau că el e lângă ei, încep să 
cânte cântecul lui Iancu: „Auzit-aţi de-un Jian..." 

începe o bătaie între ţărani şi arnăuţi, şi Iancu stă aparent liniştit la masă. După care 
răstoarnă masa şi tot ce e pe ea. Nu a putut să rabde traiul bun, când alţii mureau de foame. S- 
a ridicat iar la luptă. Discursul lui de pe cal: „Fraţilor, ridi ca ţi-vă. Care are arme, cu arme,...", 
mi-a mers la inimă. Aşa trebuie să ne ridicăm şi noi la lupta duhovnicească. Aşa cum eroii 
neamului au apărat cu arma în mână acest pământ stră mo şese, tot aşa şi noi trebuie să 
apărăm cu armele duhov ni ceşti Biserica lui Hristos. Arme avem: rugăciunea, postul, ce le 
lalte nevoinţe, dar mai ales credinţa, dragostea şi nădejdea. Toate acoperite cu smerenie. Nu 
degeaba ziceau Sfinţii Pă rinţi că viaţa duhovnicească e o luptă. 

21 decembrie 1992 

Când eram yoghin nu aveam habar cât de greu e postul creş tin. Vedeam doar renunţarea la 
mâncare, care e uşoară. Dar postul creştin înseamnă paza minţii: să nu primesc gân duri 
păcătoase, să nu aud lucruri urâte, să nu văd lucruri smin titoare, să nu vorbesc deşertăciuni. 

Acesta este postul: cu mintea, cu gura, cu ochii, cu ure chi le. Infrânarea de la mâncare este 
şi ea importantă, dar nu poa te fi separată de înfrânarea minţii de la păcat. 

Putem posti post negru, dar dacă nu ne păzim mintea, nu scăpăm de cursele dracilor. 

23 decembrie 1992 

Spovedania a fost foarte lungă. Eu venisem aproape ne pre gătit pentru spovedanie sau, 
mai bine zis, venisem hotărât să îi spun părintelui cât de bine mi-am păzit mintea, că nu am 
pri mit nici măcar un singur gând de desfrâu. Cum îmi venea vreo prostie în minte, imediat 
mă rugam, şi gândul acela se risipea. 

In loc să mă laude, părintele s-a întristat. Mi-a zis o pildă din Pateric: un părinte a găsit un 
copil, 1-a luat, 1-a crescut în pus tie, 1-a învăţat să trăiască în cea mai aspră nevoinţă. Şi după 
ce tânărul a murit, părintele s-a rugat ca Dumnezeu să îi ara te unde se află sufletul lui. Şi i s-a 
descoperit că se află în iad, pentru că mândria îi acoperise virtuţile. 

„Aşa şi tu, te lauzi că nu ai primit gânduri de desfrâu, dar eşti plin de mândrie. Ai mare 
grijă, că mândria este poartă spre prăpastia iadului. Şi de la yoga ai rămas nu numai cu rana 
desfrâului, ci şi cu rana mândriei. Cei mai mulţi yoghini care se convertesc rămân marcaţi de 
mândrie. Virusul mân dri ei nu se lasă alungat decât foarte greu. învaţă un sfânt pă rin te că 
sunt mai bineplăcuţi înaintea Domnului cei care au că zut şi s-au pocăit, decât cei care nu au 
căzut, dar s-au mândrit." 

„Şi ce să fac, să păcătuiesc ca să nu mă mândresc?" 

„Nici în glumă să nu mai zici aşa. Că sunt unii care pă cătuiesc şi zic că tot e mai bine 
decât să fie mândri. Parcă şi Nae Ionescu zicea că e nevoie de păcat ca să nu te mândreşti. 
Vezi, nici intelectualii de marcă nu scapă de asemenea curse. Nu. Tu trebuie să te lupţi cu 
păcatul, dar în aşa fel încât să nu te biruie mândria. Să ştii că cei care păcătuiesc, minţindu-se 
că astfel scapă de mândrie, nu rezolvă nimic. Mândria se ascun de într-un alt cotlon mai 
îndepărtat al sufletului. De împărtăşit te împărtăşeşti altă dată; prin gândurile de mândrie pe 
care le-ai primit în ultima vreme ai călcat postul. Trebuia să păzeşti şi cu mintea, nu numai cu 
trupul." 

Părintele, prin argumente precise, a ştiut să mă pună faţă în faţă cu mine însumi. Eu nu sunt 
un suflet însetat de Dum ne zeu, care tânjeşte după binele aproapelui. Sau, mai bine zis, sunt 
însetat de binele aproapelui, dar mândria vrea să spur ce tot ce este frumos în mine. Vrea să 
întineze idealul meu de sfinţenie, sprijinindu-1. Dacă s-ar pune împotrivă, i-aş obser va 
mişcările. Dar aşa, sprijinind dorinţa mea de a-L sluji pe Dumnezeu, mă biruie uşor. 

In loc să îmi văd neputinţele şi scăderile, în loc să îmi plâng păcatele, văd numai cât de 
virtuos sunt. Şi aşa păcătuiesc. 

După ce părintele a terminat de vorbit, mă simţeam oare cum separat de cel care s-a 
desfătat cu gândurile de mân drie. Spovedania mi-a dat puterea de a renunţa la imaginea falsă 
pe care o aveam despre mine. Simţeam că pot să încep o via ţă curată, deşi îmi era clar că nu 
mă pot schimba dintr-o dată. 

24 decembrie 1992 

Ajunul Crăciunului. Bucuria colindelor îmi încălzeşte inima. Oare cum ar fi evoluat lumea 
dacă nu S-ar fi întrupat Mântuitorul? Oare ce fel de oameni ar fi fost astăzi dacă Hristos nu S- 
ar fi născut acum două mii de ani? Ar fi fost o lume foarte tristă... Oamenii ar fi avut sufletele 
mult mai murdare. 

Cât de groaznic ar fi fost ca oamenii să fie lipsiţi de lumina dreptei-credinţe. O lume din 
care lipseşte credinţa creştină mi se pare o lume de coşmar. Dacă Hristos nu S-ar fi făcut om 
pentru mântuirea noastră atunci ar fi fost de înţeles eforturile oamenilor de a cuceri cerul prin 
propriile puteri. Astfel de eforturi sunt inutile astăzi. Dar, dacă Hristos nu ar fi venit ca Fiu al 
Omului, toate eforturile yoghinilor ar fi fost vrednice de apreciere. Yoghinii sunt ca nişte 
oameni care, aflându-se într-o cameră întunecată, aprind o lumânare. Şi asta numai pentru că 
nu ştiu să aprindă lumina. 

26 decembrie 1992 

Am văzut o superbă felicitare de Crăciun, pe care scria ceva gen: „Istoria a fost plină de 
oameni care au vrut să fie dum nezei, dar numai Dumnezeu a vrut să fie Om" (în ima gi ne, 
alături de Hristos în ieslea din Bethleem, erau Budha, Maharishi Mahesh Yogi, Hitler, Lenin 
şi alţii ca ei). 

Istoria lumii, de la Naşterea Domnului până astăzi, s-a des fâşurat între aceste două 
extreme: unii au vrut să II pri meas că în inimile lor pe Fiul lui Dumnezeu, făcut om pentru 
mân tuirea noastră, iar alţii s-au chinuit să ajungă ei înşişi dum nezei; cei mai de plâns sunt 
yoghinii, pentru că drumul lor e drumul autonimicirii sufleteşti. 

Când spun altora că yoga e un drum greşit, mă privesc ca şi cum aş fi un fanatic creştin: 
„Ei, aşa ţi se pare acum". Nu mi se pare deloc: scopul elementar al practicilor yoga este de a-1 
face pe om una cu Absolutul, de a-1 topi pe om în Abso lut. Ceva asemănător a vrut şi Lucifer: 
să fie una cu Dumnezeu. 

De fapt, yoghinii îşi doresc ca prin eforturile lor să iasă din ciclul reîncarnării, să devină 
eliberaţi. Şi cum reîncarna rea e doar o poveste, toate eforturile lor sunt zadarnice. 

Pe yoghini nu cred că are cum să îi mântuiască Dumnezeu dacă nu se convertesc la dreapta 
credinţă: nimic mai straniu decât un yoghin în rai. 

In rai, toţi II slăvesc pe Dumnezeu şi se bucură de viaţa veş nică. Comuniunea dintre cei 
mântuiţi nu are nimic în co mun cu singurătatea yoghinilor: yoghinii ar căuta şi acolo sin 
gurătate, ar căuta să scape de ceilalţi şi să mediteze în liniş te. Dar în rai aşa ceva nu este cu 
putinţă. 

Nu îmi stă în putere să judec cum stau lucrurile, dar cred că un yoghin care a progresat în 
meditaţie nu are cum să simtă bucuria raiului: a ucis în el tot ce era mai sensibil, tot ce 
însemna deschidere faţă de ceilalţi. Dar din clipa în care cine va progresează în yoga, e ca un 
sinucigaş: a rupt orice le gă tură cu viaţa reală. 

Nu am auzit de nici un caz de convertire la credinţa creş ti nă printre marii yoghini. 

Rabbi Maharaj, care a scris Moartea unui guru, nu apu ca se să îşi distrugă facultăţile 
intelectuale; dar nici el nu mai avea mult până să rateze posibilitatea de întoarcere spre 
Dumnezeu. 

Păcat că el a cunoscut doar o formă de protestantism şi nu a avut prilejul să II cunoască pe 
Dumnezeul Sfinţilor Pă rinţi. Poate că dacă ar fi cunoscut Ortodoxia ar fi fost unul dintre cei 
mai mari trăitori ai secolului nostru. 

3 ianuarie 1993 

Cât de simplu e să te obişnuieşti cu mâncarea bună... Am şi uitat zilele în care zăceam de 
foame. 

Acum mă gândesc că, deşi eu am fost orb şi nu mi-am dat seama că nu există încercare fără 
rost, că Dumnezeu vede toate necazurile prin care trecem, totuşi foamea a avut un mare rol 
pentru mine. 

Da, au fost zile în care cedam şi mă lăsam biruit de deznă dej de. Dar au fost mult mai 
multe zile în care mergeam, de-abia ţinându-mă pe picioare, şi aveam nădejde că Dum ne zeu 
mă va ajuta să trec şi de încercarea aceea. 

Cât de repede m-a biruit iubirea de arginţi! Am tras un loz, mai mult în joacă, şi m-am 
supărat că a fost necâştigător. Am mai încercat o dată şi, văzând eşecul, m-am hotărât să trag 
cât mai multe lozuri, ca măcar să îmi recapăt banii cheltuiţi. 

Al doilea pas a fost cel prin care m-am rugat ca Dumne zeu să mă ajute să câştig la loz. 
Am fost atât de orbit că nu îmi dădeam seama ce greşeală mare făceam. Eram conştient că 
spovedania m-ar putea ajuta să scap de obsesia banilor. Dar aşteptam să câştig mai întâi bani 
şi abia apoi alergam la spovedanie. Cât de evidentă mi se părea înşelarea celor care aşteaptă să 
păcătuiască, gândindu-se că se vor spovedi după cădere, şi totuşi, fiind eu însumi prins în 
aceeaşi cursă, nu am fost în stare să am mintea limpede. 

Ce ciudat este păcatul... Se fixează în suflet cu o viteză uimi toare. Şi cel mai aiurea e că nu 
îl simţi întotdeauna ca pe ceva distrugător pentru suflet. Conştiinţa trage alarma, dar nu destul 
de tare. Glasul păcatului o acoperă imediat. Cât de bine ar fi fost să nu trag al doilea loz. Ar fi 
fost doar o joacă de copil. In cazul în care mi-ar fi trecut prin cap să mă spovedesc, poate aş fi 
zis şi asta. Sau nu? Ba da, cred că aş fi zis. 

Cel mai bine era să nu trag nici un loz. După primul loz mintea mea nu a mai fost la fel de 
limpede. Scriu şi parcă nu îmi vine să cred despre ce scriu. Când scriu că am făcut păcatul de 
a trage la loz în plic, lucrurile par banale: parcă aş face din ţânţar armăsar. Dar ce a fost în 
mintea mea numai eu ştiu. Cât m-au obsedat banii... 

Cel mai rău îmi pare că am fost atât de prost încât vroiam să îl amestec până şi pe 
Dumezeu în prostiile mele. Mă ru gam nu numai Domnului, ci şi Preasfintei Născătoare de 
Dum ne zeu să mă ajute să câştig banii. Am fost chiar la moaş tele Sfân tului Dimitrie 
Basarabov, dar degeaba. 

Bine cel puţin că Nelu m-a mai păsuit cu datoria: „Până la bacalaureat!" O să văd cum o să 
fac ca să îi dau atunci. 

8 ianuarie 1993 

Vizită scurtă la Mănăstirea Sihăstria. Am ajuns ieri. M-a cazat în cameră cu un părinte, 
Pahomie de la Bistriţa. Părintele nu doarme în pat obişnuit. Am adus în cameră două băncuţe 
şi şi-a făcut pat din ele. 

Bucuria mea a fost că m-a luat cu el la părintele Cleopa în chilia în care nu primeşte decât 
puţină lume. Au început să vorbească fără să ţină seama de mine: ce canoane se dau la 
spovedanie, cum trebuie călăuziţi fraţii care vor să înveţe să se nevoiască mai mult... Afară 
ploua, şi noi stăteam în tindă. A fost ca în poveşti. 

Când mă ducea spre părintele Cleopa, părintele Pahomie mergea în faţa mea prin ploaie. 
Aşa tare m-am bucurat că m-a luat cu el! Una e să îl asculţi pe părintele Cleopa vorbind 
mulţimii, şi alta e să asculţi cum l-am ascultat noi. Pentru câteva clipe am uitat că trăiesc în 
secolul XX, mi se părea că sunt cu secole în urmă, şi că asist la o discuţie din Pateric. 

9 ianuarie 1993 

Răsfoind un album din Italia, am văzut şi o poză cu ceremonia păgână din Asissi, din 1986. 
Atunci papa s-a rugat cu buddhiştii, cu musulmanii, cu închinătorii la foc. Au venit chiar şi 
unii ortodocşi. Dar ce a fost acolo nu a avut nimic în comun cu învăţătura lui Hristos. S-au 

rugat cu toţii pentru pace. Aşa au învăţat Sfinţii Părinţi, că trebuie să ne rugăm cu ereticii şi cu 
păgânii? Ăsta e preţul pentru ca pe planeta noastră să fie pace? Decât o pace care e urâciune 
înaintea Domnului, decât o pace obţinută prin compromisuri, mai bine lipsă: nu ar fî de mirare 
ca Dumnezeu să răsplătească „nevoinţa" celor care s-au rugat la Asissi îngăduind urgia unui 
nou război. Asta ca să pricepem cât de mult i-a plăcut rugăciunea pentru pace. S-a urcat 
înaintea lui Dumnezeu nu ca o tămâie bineprimită, ci ca fumul de ţigară. 

10 ianuarie 1993 

Trecând aseară pe lângă Gara de Nord, am fost acostat de o ţigancă grasă care m-a întrebat 
dacă nu vreau o partidă de sex. Preţul era foarte mic: mai mic decât pentru două porţii de 
pizza. Nu mi-ar fî trecut prin cap că o femeie poate fi atât de ieftină. Ţiganca mi-a spus că în 
preţ intră şi perversiunile. Când am citit într-o revistă că în Asia preţul la prostituatele ieftine e 
mai mic de doi dolari, m-am mirat. Dar când mi-am dat seama că la acelaşi preţ orice tânăr de 
vârsta mea îşi poate comanda o femeie, şi asta în Bucureşti, m-am întristat. Ce îl împiedică pe 
un tânăr de vârsta mea să se culce cu o astfel de cadână? La preţul ăsta, nimeni nu poate zice 
că nu are bani. 

M-a îngrijorat tariful pe care l-am aflat; mi-am dat seama că nu mai e nici un fel de 
oprelişte financiară pentru desfrâul de acest gen. De ce să reziste tinerii acestei ispite? Ori 
pentru că sunt timizi, ori pentru că le este frică de boli vene rice, ori pentru că o fac cu 
prietenele lor. Cine se înfrânează pentru că e păcat? Aproape nimeni. 

Mircea mi-a zis să nu mă mire preţul de aseară, că ăsta e tariful cartierelor mai mărginaşe. 
Mi-a zis chiar că, dacă îi spuneam femeii că nu vreau şi perversiuni, se putea obţine chiar o 
reducere de preţ. El ştie din experienţă: cum se ceartă cu vreo prietenă, fuge acolo să se 
relaxeze. 

13 ianuarie 1993 

Nae mi-a vorbit de o vecină de-a lui care a trecut la nu ştiu ce sectă care îi promisese 
avantaje materiale. Dar nici de avantaje materiale nu a avut parte: a primit un şampon, şi 
după-amiază a murit. Nici nu a apucat să se spele pe cap. 

Ce ciudat, să îţi vinzi sufletul pentru un şampon... Cum îşi pierd oamenii mântuirea, 
primind bunătăţi trecătoare... 

Cât de ticăloşi sunt sectanţii care dau românilor bani şi mâncare, numai ca să intre în 
grupările lor... îmi aduc aminte de un om care venise la Mănăstirea Raşca să cerşească nişte 
haine: „Am fost la secta cutare, aveam casă, aveam serviciu. Cum am vrut să mă rup de ei, m- 
au dat afară de la serviciu şi m-au gonit din casă. Casa e pe numele sectei. Sunt muritor de 
foame". 

16 ianuarie 1993 

Am văzut „Quo Vadis". Filmul acesta a schimbat ceva în mine. Aveam o tresărire de frică 
atunci când citeam că sfinţii martiri au fost daţi la fiare. Dar în film s-a pus în evidenţă faptul 
că robii lui Hristos mureau senin, mureau cântând. Ar trebui ca astfel de filme să fie văzute de 
toţi creştinii. 

Martirii mureau cântând. Mi-era teamă când citeam de spre jertfa lor, gândindu-mă ce m-aş 
fi făcut eu în faţa leilor flămânzi, mi se făcea puţin teamă. Dar martirii nu rezistau prin 
propriile puteri. Martirii erau întăriţi de Dumnezeu, în care îşi puneau nădejdea. 

Dacă eram în faţa leilor, nu aveam cum să rezist prin puterile mele. Dar în arenă nu eram 
singur. De asta unii sfinţi, ca Sfântul Ignatie Teoforul de exemplu, îi rugau pe ceilalţi creştini 
să nu mijlocească eliberarea lor din lanţuri. Vroiau să moară pentru Hristos. 

17 ianuarie 1993 

De câteva săptămâni e mai bine. S-a făcut pace cu Delia şi avem destulă mâncare. După 
ultima ei ceartă cu tata s-a schimbat; îmi e mai uşor să o suport. M-a ispitit dorinţa de a mânca 
şi eu mai bine, dar am simţit ispita lăcomiei şi m-am oprit. 

încerc să mănânc exact atât cât îmi trebuie ca să nu îmi slăbească organismul şi cât să nu 
mai am dureri de cap. Mă aşteaptă bacalaureatul, şi dacă nu am grijă de mine nu voi fi capabil 
să fac faţă examenului. 

18 ianuarie 1993 

Mulţi zic: „Eu cred în Hristos". Dar, în acelaşi timp, cred într-o grămadă de prostii. Vise, 
reîncarnare, horoscop. Im por tant e nu să crezi în Hristos, ci să crezi că Hristos e Fiul lui 
Dumnezeu care S-a făcut om pentru mântuirea noastră. Şi că El a întemeiat Biserica pentru ca 
noi, crescând în Biserică, să mergem pe calea mântuirii. 

Biserica nu ne învaţă decât lucruri adevărate. Teologia ortodoxă nu e o filosofie despre 
lumea văzută şi nevăzută şi despre raportul Făcătorului cu zidirea Sa. Ci este expresia 
adevărului. Biserica nu îşi dă cu părerea cam cum e cu în ge rii, cum au căzut şi altele 
asemenea. Biserica descrie ade vă rul: spune exact cum a fost şi cum este. Dogmele nu sunt 
decât descrieri ale adevărului. 

Sfinţii Părinţi nu s-au apucat să inventeze nimic. Ci doar au descris adevărul. Teologia nu e 
o colecţie de idei fixe pe care Biserica încearcă să le impună. Aşa cum Sfânta Scrip tu ră 
relatează evenimentele importante din istoria mântuirii, fără a inventa nimic şi fără a modifica 
adevărul, tot aşa dogmele Bisericii exprimă realitatea spirituală. Sfinţii Părinţi nu şi-au 
imaginat această realitate; ei nu au făcut altceva decât să mărturisească adevărul. 

19 ianuarie 1993 

Părintele Nicolae: „E bine că eşti iubitor de jertfa, că te gândeşti că dacă ai fi trăit în 
vremea prigoanelor ai fi vrut să îl mărturiseşti pe Hristos, dar vezi să nu cazi într-o extremă 
periculoasă: cei care gândesc ca tine sunt ispitiţi să îşi pună nădejdea în propriile forţe şi 
părăsesc nădejdea în Dumnezeu. Se cred buni de martiriu. Prin Vieţile Sfinţilor, parcă în viaţa 
Sfântului Pahomie cel Mare, apare un monah care se credea gata de martiriu. Şi când a fost 
prins şi torturat, s-a lepădat. 

Nădejdea trebuie să fie numai la Dumnezeu, şi Domnul rân duieşte fiecăruia mântuirea. 
Aşa, făcându-i pe unii să se creadă gata de martiriu, îi aruncă în mari ispite după care, dându- 
şi seama de propriile neputinţe, aceia se lasă biruiţi de deznădejde. Tot ce a fost bun în ei s-a 
năruit. E bun gândul pe care îl ai, de a duce o viaţă închinată lui Hristos, dar să îl creşti cu 
mare grijă. Diavolul vrea să facă praf toate gândurile bune". 

20 ianuarie 1993 

Pe cât de tare m-a fascinat aşa-zisa „Evanghelie a lui Toma", acum îmi este uşor să îmi dau 
seama că nu poate fi autentică: „Mama m-a născut, dar adevărata Mamă mi-a dat viaţă". 
„Acolo unde sunt trei zeităţi, ele sunt doar zeităţi. Acolo unde sunt doar două sau una, Eu sunt 
cu ea." 

încă o dată simt lipsa spiritului apologetic al clerului nos tru. Ar trebui ca preoţii să arate că 
„Evanghelia după Toma" nu are nici o legătură cu învăţătura lui Hristos. Sau mai bine zis are 
tot atâtea în comun cât oricare alt text eretic. Sfântul Apostol Toma nu putea scrie asemenea 
bazaconii. Numai un individ inspirat de diavol putea născoci o asemenea pseudo-evanghelie. 

Aş fi gata să scriu despre falsitatea acestui „document". Dar faptul că am multe goluri în 
cea ce priveşte învăţătura de credinţă a Bisericii mă împiedică să scriu. Aş putea folosi 
argumente care nu rezistă sau, mai rău, aş putea combate o idee greşită prin propriile mele 
idei, care pot fi la fel de rată ci te. Nu are rost deci să mă apuc de combaterea rătăcirilor până 
ce nu voi cunoaşte bine învăţătura ortodoxă. 

21 ianuarie 1993 

Marius a fost iar în Moldova. A cunoscut un părinte pust nic, schimonah, care zice doar 
câteva cuvinte pe zi. Rareori vorbeşte mai mult şi numai când găseşte pe cineva râvnitor de 
spor duhovnicesc. 

„Singurul lucru despre care mi-a vorbit a fost folosul tăcerii: «Oamenii vorbesc mult, sute 
şi mii de cuvinte în fiecare zi. Vorbesc din nevoia de a scăpa de singurătate. Une le dintre 
vorbele lor sunt necesare. Dar celelalte, nu. Omul simte că fără Dumnezeu nu e întreg. Simte 
această lipsă, dar nu îşi dă seama din ce cauză sufletul său e neli niştit. Şi în cear că să umple 
această lipsă prin vorbirea cu ceilalţi. Dar vor băria nu îi poate aduce liniştea: ci doar îl face să 
scape de senzaţia de neîmplinire. 

Creştinii vorbesc. Dar vorbele lor de multe ori nu sunt decât ocazii de a-şi împrăştia 
mintea. Sfinţii Părinţi au învăţat că vorbirea despre cele sfinte e de argint, iar tăcerea e de aur. 
Şi dacă vorbirea despre cele sfinte e de argint, îţi dai şi tu sea ma ce valoare are sporovăială 
despre toate nimicurile. 

E foarte greu să înţelegem această taină: tăcerea e mai valoroasă decât vorbitul. Pentru că 
tăcerea duhovnicească nu e tăcere obişnuită, nu e somn al minţii, ci e vorbire cu Dumnezeu. 

Vorbitul risipeşte mintea. Te poţi ruga două ore, şi după zece minute de discuţii mintea s-a 
risipit ca şi cum nu te-ai fi rugat deloc. 

Pentru noi, călugării, e uşor. Nimeni nu ne forţează să vorbim. Pentru mireni e mai greu. 
Nu îţi pot spune să taci cum tac eu. Iţi spun doar atât: caută să vorbeşti cât mai puţin şi să spui 
numai ce e necesar. Roagă-te cât de des poţi: acasă, pe stradă, în autobuz. Şi, când vrei să 
vorbeşti cu cineva, gândeşte-te dacă e mai bine să întrerupi rugăciunea sau să te rogi în 
continuare. 

Eu alt sfat nu dau oamenilor: numai să tacă şi să se roage. Vei vedea că tăcerea te ajută să 
te cunoşti pe tine însuţi, să înţelegi mai bine războiul duhovnicesc. 

Cine ştie să îşi păzească gura îşi va păzi mai uşor trupul. O să înţelegi cum se leagă 
împrăştierea prin vorbire de patimile trupeşti. Cu cât vei vorbi mai puţin, cu atât îţi va fi mai 
uşor să îţi înţelegi aproapele. De multe ori oamenii vor besc, dar fiecare e preocupat numai de 
ceea ce vrea el să spu nă. Lumea nu mai ştie să asculte. Tăcând tu, vei învăţa să îi asculţi pe 
ceilalţi. Şi când vei vorbi, cuvintele tale vor avea putere. 

Şi, când vorbeşti, nu ridica vocea. Când vorbeşti cu voce tare atunci inima se închide şi 
domină mintea. Dacă vorbeşti încet, liniştea inimii se răsfrânge în cuvintele pe care le spui. 
Eu atât am vrut să îţi spun: Taci şi roagă-te. Roadele vor veni de la sine»..." 

Marius e impresionat de liniştea pe care schimonahul o transmitea când spunea ceva: „Mă 
simţeam ca ucenicul din Pateric care se sătura numai privindu-1 pe avva. Chiar dacă nu mi-ar 
fi vorbit, mi-era de ajuns să îl văd. Avea trăsăturile sfinţilor din icoane. Parcă era din altă 
lume. 

Cât despre vorbitul în şoaptă, cineva mi-a spus mai de mult: «când vezi că un părinte 
vorbeşte cu voce tare, să ştii că rugăciunea lui iese din minte. Când vor beşte încet, asta poate 
fi semn că rugăciunea iese din inimă.»" 

22 ianuarie 1993 

L-am sunat pe părintele Nicolae şi, printre alte lucruri, mi-a vorbit cu multă înflăcărare 
despre mucenici, un subiect la care ţine mult: un unchi de-al lui a făcut ani grei de temniţă. 

„Nici nu îţi trece prin minte cât de mulţi mucenici a dat neamul românesc în secolul nostru. 
In secolul acesta, a avut şi Antihrist înainte-mergătorii lui, care au prigonit credinţa, dar a avut 
şi Dumnezeu mărturisitorii Săi. Deasupra fiecăreia dintre închisorile aşa-zis politice s-ar putea 
ridica biserici, căci acolo au fost locuri de martiriu." 

„Şi de ce nu se prea ştie asta?" 

„Se ştie, dar diavolul face tot ce îi stă în putinţă ca lumea să uite de jertfele acestor sfinţi." 

„De ce credeţi asta?" 

„Nu e doar o simplă părere a mea. Una dintre cele mai mari probleme cu credincioşii de 
astăzi este că, iubind păcatele, nu mai vor să meargă pe drumul mântuirii. Oamenii de astăzi 
nu mai vor să ducă o viaţă de sfinţenie, ci îmbină viaţa de creştini cu viaţa de păgâni. 
Argumentul lor principal este că toţi ceilalţi mireni, şi chiar unii preoţi, trăiesc la fel." 

„Şi care e legătura?" 

„Dacă în zilele noastre ar trăi mai mulţi părinţi făcători de minuni, nu crezi că viaţa lor de 
nevoinţă ar fi o pildă pentru alţii?" 

„Ba da." 

„Tocmai asta e ideea, că martirii sunt mărturii ale faptului că nimic nu trebuie călcat în 
picioare în ceea ce priveşte credinţa în Dumnezeu. Martirii vremurilor noastre sunt, sau ar 
trebui să fie, un imbold de a ne preocupa mai mult de cele duhovniceşti. Ar fi bine să citeşti 
cât mai multe dintre cărţile de memorii scrise de foştii deţinuţi. Nu toate, numai cele scrise de 

cei care şi-au păstrat credinţa. Cei care, din cauza chinurilor, s-au lepădat de Dumnezeu şi nu 
s-au mai ridicat din cădere, au o viziune foarte pesimistă. Dar cei care au rezistat şi şi-au 
păstrat credinţa au urcat pe culmile sfinţeniei." 

„Credeţi că toţi cei care au murit în închisori sunt martiri?" 

„Nu. Numai cei care au suferit pentru credinţa ortodoxă. Unii au fost chinuiţi numai pentru 
că făceau propagandă politică, cei ai căror partide sunt la modă acum. Dar şi printre aceşti 
oameni care făceau politică înainte de arestare au fost cazuri de întoarcere în bine. Adică unii 
care înainte nu aveau timp de cele sfinte, fiind în situaţia de a nu avea altă scăpare decât de la 
Dumnezeu, au avut înţelepciunea să caute această scăpare." 

„Aţi auzit de minuni făcute în închisori?" 

„Da, am auzit. Dar cea mai mare minune a fost faptul că robii lui Dumnezeu, supuşi unor 
condiţii de viaţă inimaginabil de dure, au supravieţuit. Şi, fiind supuşi torturilor, nu s-au 
lepădat de credinţa cea dreaptă. Diavolul nu vrea ca lumea să ştie cum s-au jertfit aceşti sfinţi. 
Ei sunt dovada că, oricât de puternici erau comuniştii, li se putea rezista. Şi dacă s-a putut 
duce o viaţă de sfinţenie acum cincizeci de ani, de ce nu s-ar putea duce şi în zilele noastre? 
Cei care au murit în închisori pentru dreapta credinţă sunt, fără putinţă de tăgadă, sfinţi. Din 
clipa în care au murit, au intrat în ceata sfinţilor. Tocmai de aceea diavolul, pe care îl supără 
pomenirea sfinţilor, ţine totul sub tăcere." 

„Dar ce, numai mucenicii au fost sfinţi?" 

„Nu, am avut şi călugări sporiţi în rugăciunea lui Iisus, am avut şi preoţi care au ars ca 
nişte candele pentru Hristos, mistuiţi de dorinţa de a-L sluji pe Domnul." 

„Cei care au murit la revoluţia din decembrie au fost sfinţi?" 

„Nu toţi. Dar au fost acolo şi oameni, mai ales tineri, care au protestat pentru prigoana dusă 
de Ceauşescu împotriva ere dinţei. Au fost tineri care au preferat să moară decât să ducă o 
viaţă de compromis, o viaţă de păcat, o viaţă fără Dumnezeu. «Vom muri şi vom fi liberi!», 
aşa au strigat, şi unii dintre cei care credeau că prin moarte primesc libertatea celor mântuiţi, 
au aflat această libertate. Mă întristează însă că cei care au rămas în viaţă nu au ştiut să ducă 
mai departe mesajul lor: că e mai bine să mori decât să duci o viaţă căldicică. De altfel, n-ai 
văzut ce repede a uitat lumea de jertfele din decembrie? Pe oameni îi interesează mai ales 
dedesubturile politice şi alte lucruri cu care îşi risipesc timpul." 

„Şi eu m-am gândit la asta. Făcea cineva o observaţie interesantă: nu s-a făcut nici un film 
artistic în care să se pună în evidenţă cu măiestrie eroismul lor şi nu s-a scris nici o carte care 
să privească jertfa lor prin prismă creştină. Acolo au murit mireni. Aţi auzit şi de mireni care 
au ajuns la sfinţenie fără să moară ca martiri?" 

„Da, am auzit de câţiva mireni care, neştiuţi decât de duhovnicii lor, trăiau în sfinţenie. Am 
avut şi mulţi preoţi, de mir sau monahi, foarte sporiţi în rugăciune. Dar diavolul a încercat să 
îi oprească pe cei care vroiau să scoată la lumină vieţuirea cea sfântă a celor trecuţi la 
Domnul; ori, dacă totuşi lumea afla ceva bun despre aceştia, încerca, prin zvonuri mincinoase, 
să producă tulburare: «Părintele cutare nu era chiar sfânt, avea legături cu ereticii». «Cine, 
părintele cutare? Nu, lua din banii Bisericii.» Sau: «părintele acela a făcut politică. A vrut să 
sufere pentru neam, nu pentru Hristos.»" 

„Asta mi se pare o exagerare." 

„Exagerare? Interesează-te de ce nu sunt canonizaţi părinţii care au murit muceniceşte în 
temniţele comuniste. Li se aduce acuzaţia că făceau politică. Dar ei au prefăcut temniţele în 
altare. Poate o să îl auzi pe părintele Calciu po ves tind cum era acolo. Te cutremuri... Cine e 
creştin ortodox are datoria de a cunoaşte atât jertfa martirilor din primele vea curi, cât şi a 
martirilor din secolul acesta. Noi, sârbii şi mai ales ruşii, peste tot cete de martiri. 

Cât priveşte politica, faptul de a-i acuza pe creştini că sunt agitatori fascişti a fost o 
trăsătură specifică ateilor comunişti. Nu numai în ţara noastră, ci şi la ruşi mărturisitorii au 
fost acuzaţi de acelaşi lucru: că sunt unelte fasciste care vor să aducă la putere capitalismul. 
Am citit actul de condamnare al unor ierarhi ruşi: toţi erau acuzaţi că sunt în slujba fasciştilor. 

Trist e că unii oameni simpli au luat în serios aceste acuzaţii. Şi, după ieşirea din lagăre, 
mărturisitorii au fost priviţi cu suspiciune." 

23 ianuarie 1993 

Cele spuse de părintele Nicolae la telefonul de ieri sunt adevărate. Am avut cete de martiri 
care nu sunt pomeniţi aproape deloc. Din moment ce marea majoritate a celor care nu s-au 
plecat în faţa comuniştilor antihrişti au ajuns în temniţe, e lesne de înţeles de ce ţara a rămas 
pustiită. Cei cu viaţă sfântă au fost aruncaţi în închisori, iar ceilalţi, văzându-se singuri, au 
făcut pactul cu diavolul. Nu toţi cei care mergeau la biserică au rezistat. Ceilalţi, care nu mai 
veneau la slujbe de frică să nu aibă probleme şi necazuri, s-au lepădat. Nu cred că a fost un 
pact conştient, ci pur şi simplu a fost o apostazie generală, în care fiecare îşi justifica 
lepădarea prin comportamentul celorlalţi. 

După ce elita spirituală a ajuns în temniţe, ceilalţi nu au mai avut repere. „Vreţi să fiţi 
credincioşi? Vă trimitem în închisoare." 

24 ianuarie 1993 

De ce unii necredincioşi duc o viaţă atât de curată? Pentru că diavolul nu le stă împotrivă. 
Nu îi luptă. Le dă o mul ţu mi re de sine care le anulează orice dorinţă de schimbare a vieţii. 

25 ianuarie 1993 

Cel mai frumos cuvânt despre necaz mi se pare cel al Sfântului Ioan Gură de Aur, care a 
zis că „darul de a răbda necazurile este mai mare decât darul de a învia morţii. Pentru că dacă 
învie cineva un mort, atunci îi rămâne dator lui Dumnezeu, pentru că rugăciunea i-a fost 
ascultată. Dar dacă cineva rabdă necazurile, atunci acestuia însuşi Dumnezeu îi rămâne 
dator". Cred că am reţinut destul de bine citatul. 

Atâta vreme am căutat spectaculosul, vindecările minunate, exorcizările, pentru că mi se 
părea că acolo pot vedea cum lucrează Dumnezeu. Dar Sfântul Ioan Gură de Aur vede 
lucrurile exact invers: mai mare lucru este răbdarea decât învierea unui mort. Cine ar fi 
crezut? 

Părinţii duhovniceşti au căpătat darul discernământului şi puteau vedea în cele mai mici şi 
mai neimportante fapte din viaţă aspectul duhovnicesc. Credinţa creştină e uimitoare: deşi 
prin yoga faci eforturi disperate pentru a dedica cât mai mult timp preocupărilor spirituale, ca 
creştin înţelegi că Iu cru rile stau exact invers: nu tu îţi calculezi pasul următor, ci Dumnezeu. 
El ştie exact la ce măsură eşti şi, prin încercări, te ajută să urci şi mai sus. 

Din acest punct de vedere viaţa creştină nu are pauze; în fiecare moment eşti chemat să te 
porţi creştineşte: şi când mănânci, şi când vorbeşti cu alţii, şi când eşti la serviciu, şi când eşti 
la plimbare, tot timpul dai examene. In viaţa duhov nicească nu poţi sta pe loc nici o clipă: ori 
urci, ori cobori. 

26 ianuarie 1993 

Mi-e atât de dor de mama... Uneori mă gândesc cu groază că dacă nu ar fi murit, poate 
viaţa mea ar fi fost o viaţă de distracţii şi petreceri. Dacă mama nu ar fi murit, poate că 
preocuparea mea pentru cele spirituale s-ar fi spulberat la episodul Diana. Oricum, dacă mama 
ar fi trăit, ar fi avut grijă să scap repede de influenţa lui Tăureanu. In sufletul meu, îi reproşez 
lui tata că nu a ştiut să îmi deschidă ochii asupra lui. Ba, mai mult, tata mi-a trezit interesul 
pentru yoga. Câtă inconştienţă... Acum puteam fi la spitalul de nebuni. Am auzit despre unul 
dintre cei care fac yoga în Călăraşi că a început să ţipe în timpul şedinţei de asane. Şi tot 
ţipând, a luat-o razna. Eu nu am văzut pe nimeni făcând aşa la noi la sală, dar aud din ce în ce 
mai des că spitalul de nebuni are de furcă cu „iniţiaţi" care şi-au pierdut minţile. 

Unii dintre marii sfinţi ai Bisericii au fost crescuţi pe calea Bisericii prin grija mamelor lor, 
femei cu adevărat sfinte. Cât de minunat este să ai o mamă creştină... Dacă va fi voia lui 
Dumnezeu să mă căsătoresc, mi-aş dori ca pruncii mei să crească şi să trăiască ca nişte 
creştini care să mărturisească prin viaţa lor că sunt robi ai Domnului. îmi dau seama că 
singura şansă ca generaţia de mâine să nu se piardă este ca părinţii să ştie să îşi crească copiii 
cât mai aproape de Dumnezeu. Orice alt tip de educaţie se dovedeşte ineficace faţă de 
problemele cu care se confruntă copiii de astăzi. 

27 ianuarie 1993 

La televizor, o emisiune despre cei mai cunoscuţi vinde că tori din Anglia. Păreau foarte 
convingători. Mass-media este astăzi un fidel slujitor al diavolului. Dacă cineva ar vrea să spu 
nă ceva împotriva vrăjitorilor, ar primi foarte greu apro ba rea de a apărea pe micul ecran. Ar 
primi-o mai ales în cazul în care nu ştie să îşi argumenteze punctul de vedere, şi s-ar putea 
face de râs. 

Cred că cel mai simplu argument pentru a-i convinge pe credincioşi că puterile ăstora sunt 
diavoleşti este că aproape nici unul dintre ei nu este ortodox. Aproape toţi cred în reîncarnare 
sau în rătăciri de acest fel. Chiar dacă vindecătorii din ţara noastră susţin cu fermitate că sunt 
ortodocşi, câtă vreme nu se spovedesc şi nu se împărtăşesc, ortodoxia lor e discutabilă. Mai 
grav e cu cei care vin la spovedanie dar ascund rătăcirile pe care le practică. 

Şi mai grav mi se pare cazul în care preoţi cu o cultură teologică care se reduce la câteva 
cărţi citite în seminar nu îşi dau seama că aceşti vindecători sunt unelte ale diavolului. La noi 
cel mai mare succes îl au radiesteziştii, care reuşesc să păcălească câţiva duhovnici, şi primesc 
de la aceştia dezlegare la împărtăşanie: „Că doar nu fac nimic rău, vindecă oameni". 

Da, dar o fac cu puterea diavolului. „Păi, Sfinţii Bisericii nu au făcut vindecări?" Sfinţii 
noştri nu au transmis nici un fel de energie cosmică prin palmele lor, ei doar făceau semnul 
sfintei cruci sau se rugau şi bolnavii se vindecau. 

Chiar dacă bioterapeuţii de astăzi folosesc şi ei „tehnica rugăciunii" sau puterea sfintei 
cruci, o fac numai pentru a amăgi oamenii. Aşa cum vrăjitoarele moderne de la noi au în casă 
cruci mari, ţin pe pereţi icoane şi îi stropesc pe bolnavi cu agheasmă, totul este făcătură 
drăcească. 

Este adevărat că în primele secole ale Bisericii existau anumiţi harismatici care, fără să fie 
preoţi, aveau darul de a vindeca bolile. Dar ei nu foloseau nici o tehnică specială de 
vindecare; prin rugăciunile lor însă mulţi bolnavi primeau tămăduire. Sfântul Ioan Gură de 
Aur scria că o parte dintre aceşti harismatici nu au ştiut să folosească cu vrednicie talanţii 
primiţi. încetul cu încetul, Dumnezeu a rânduit ca numărul lor să se împuţineze, până nu a mai 
rămas nici unul. 

Biserica nu are nevoie astăzi de nici un fel de supliment de energie: prin Sfântul Maslu 
Dumnezeu vindecă şi astăzi bolnavi. Prin sfintele icoane făcătoare de minuni, prin moaştele 
sfinţilor sau prin rugăciunile preoţilor, vindecările au loc fără oprire. 

Acum înţeleg duritatea părintelui Cleopa faţă de aceşti vindecători. Când spune că ei sunt 
vrăjitori, şi cei care merg la ei trebuie să primească acelaşi canon cu cei care aleargă la 
vrăjitoare, părintele Cleopa spune un mare adevăr. Ce păcat că vehemenţa lui nu e 
molipsitoare, că nu ajunge şi prin Bucureştiul împânzit de vindecători închipuiţi... 

28 ianuarie 1993 

Nu mă mai satur privind icoanele. Ce lucru minunat să îi ai în faţa ta pe sfinţi, pe Maica 
Domnului, pe Mântuitorul Hristos. Uneori, după ce îmi fac canonul, stau şi mă mai uit la 
icoane. Mi se pare că a privi icoanele e un lucru extraor di nar. Oamenii nu mai ştiu să acorde 
atenţie acestui lucru. Se uită la icoane ca şi cum acesta ar fi un lucru de rutină. Dar să ştii că îl 
ai în faţa ta pe Sfântul Spiridon, pe Sfântul Nicolae, că atunci când te rogi în faţa icoanei 
sfântul te vede şi te aude, mi se pare extraordinar. 

Cred că diferenţa dintre icoanele noastre şi tablourile catolice este enormă. Când vezi o 
Madonă grasă, cu părul des pletit, e greu să te gândeşti că eşti în faţa Maicii Dom nului. Dar 
în faţa icoanelor bizantine, în care Maica Dom nu lui e înfăţişată atât de smerit, e greu să nu 
fii impresionat. 

Eu mamă nu mai am. Dar ea e Maica mea. Şi ori de câte ori uit de dragostea ei, ori de câte 
ori încerc să scap de necazuri fără să-i cer să mă ajute, mă biruie deznădejdea. 

Acum câteva luni credeam că de icoane au nevoie numai cei care nu au sporit în rugăciune. 
Dar cred că, oricât de sporit ai fi, nu ai de ce să te desparţi de icoane. 

29 ianuarie 1993 

Mântuirea... Raiul... Atât de mult îmi doresc să ajung acolo, cu Hristos, cu Maica 
Domnului, cu sfinţii. 

Ştiu că nu sunt vrednic de mântuire, nu sunt vrednic să stau între cei care au dus viaţă 
curată, dar mai ştiu şi că raiul nu e numai pentru sfinţi. 

Vreau să învăţ ce e pocăinţa, vreau să învăţ ce e smerenia, vreau să fiu al lui Hristos. 

Judecata o să vină, vreau, nu vreau. Dar dacă mă pregătesc de ea încă de pe acum, dacă 
încerc să trăiesc o viaţă cât mai curată, nădăjduiesc că Dumnezeu se va milostivi de mine. 

3 februarie 1993 

Ispita practicării uneia sau mai multora dintre formele de yoga este din ce în ce mai 
răspândită. Omul obişnuit cade uşor în această cursă. E greu să nu te apuci să faci asane când 
efectul asupra sănătăţii este aproape imediat. „Dar ce ai cu mine?, m-a întrebat Andrei. Fac 
asane, nimic mai mult. E doar o gimnastică." Nu am reuşit să îl conving cum pe mulţi această 
gimnastică i-a îndepărtat în timp de Biserică. Efectul asanelor asupra minţii este imposibil de 
controlat. Creştinii care practică asane din motive medicale încep să devină, din punct de 
vedere psihic, yoghini. Adică mintea lor suferă o transformare fină. Ajung mai liniştiţi, mai 
calmi, şi asta e bine. Dar faptul că li se răceşte mintea, că inima lor duhovnicească se închide, 
e cât se poate de rău. 

4 februarie 1993 

Am fost cu Graţiela la Zlătari, la moaştele Sfântului Ciprian. Speram că sfântul o va ajuta 
să se spovedească. Acum vreo lună, Chief şi-a bătut joc de ea la o petrecere, a ameţit-o cu 
băutura şi apoi s-a culcat cu ea. Ea şi-a dat seama ce se întâmplă exact când i s-a rupt himenul. 
Luna asta s-au mai culcat de câteva ori. 

Speram că se va spovedi şi că va şti să se ridice din cădere. 

Ne-am rugat pe rând la moaşte. Ea s-a ridicat cu ochii în lacrimi: „Sfântul Ciprian mi-a zis 
să mă spovedesc..." Nu mă aşteptam la aşa ceva. 

„Spovedeşte-te." 

Eu am ieşit din biserică, să nu aud ce vorbeşte cu părintele. Când a ieşit şi ea, nu mai avea 
lacrimi în ochi. 

„Ce părinte e ăsta? Când i-am zis că mi-am pierdut fecioria, m-a întrebat, ca şi cum asta ar 
fi ceva normal, ce alte păcate am mai făcut. Eu vroiam să îmi spună vreun cuvânt ca să mă 
ajute să mă ridic, dar m-a tratat ca şi cum păcatul meu e neimportant. Parcă nu m-aş fi 
spovedit. Nu vreau să mă împărtăşesc, pentru că nu simt că asta a fost spovedanie. Şi de fapt, 
dacă aşa văd preoţii problema, înseamnă că nu are rost să mă pocăiesc. Ştii ceva, nu am chef 
să mă mai spovedesc." 

Părintele ăsta a distrus un suflet: cine ştie cât timp va mai trece până ce Graţiela se va 
spovedi din nou. M-am tulburat tare. Dacă Bonifatie şi Aglaida ar fi avut un duhovnic la fel 
de iscusit, nu ar mai fi ajuns în Sinaxare. 

Am citit că s-a construit chiar o biserică cu hramul lor. E clar, el a murit martir, dar ea a 
devenit sfântă numai şi numai prin pocăinţă. Pe ea a întors-o jertfa lui. 

Ce interesant, omul cu care ai făcut dragoste de atâtea ori, mai bine zis omul cu care ai 
păcătuit de atâtea ori, să ajungă sfânt. Aglaida putea să se lase biruită de deznădejde, putea să 
îi pară rău că şi-a trimis sluga preferată după sfinte moaşte. Dar Aglaida a fost la înălţime: a 
ştiut să îl urmeze pe Bonifatie. Aglaida ar trebui să fie model pentru fetele care trăiesc în 
păcat cu tineri care se apropie de Biserică. De multe ori, fetele se îndepărtează de ei, numai şi 
numai pentru că nu au puterea de a-şi schimba vieţile în bine: „Ai luat-o cu Biserica, cu 
Biserica să rămâi. Adio!" 

In clipa în care o fată vede că iubitul ei s-a apropiat de Bi se rică, şi ea are curajul de a-1 
urma, atunci calcă pe urmele Sfintei Aglaida. Dar de obicei fetele sunt cele care vor să se 
apropie de Biserică, şi băieţii le şantajează: „ori eu, ori Biserica". 

Cât de greu îi este unei fete să facă această alegere... Graţiela venise la biserică hotărâtă să 
nu mai cadă cu Chief: „ori stă potolit, ori îl părăsesc..." După spovedania asta cred că va 
alerga direct în patul lui Chief. O înţeleg. 

Biserica ar trebui să ofere tinerilor care vor să îşi îndrepte viaţa un cadru afectiv care să îi 
ajute să se ţină pe picioare. Tinerii de azi se simt foarte singuri în Biserică: nu îi înţelege şi nu 
îi sprijină nimeni. Nimeni nu prea are timp şi înţelegere pentru ei. Am simţit asta pe pielea 
mea. 

Singura şansă sunt duhovnicii iscusiţi, duhovnicii care sunt asaltaţi de tineri. Prin ei rezistă 
Biserica. Aceşti duhov nici, şi unii dintre ei sunt tineri, sunt stâlpi de lumină. Cât de mult mi- 
aş dori să ajung un duhovnic bun, la care cei ca Graţiela să găsească îndrumarea de care au 
nevoie... 

8 februarie 1993 

Nu cred că Gurdjieff era chiar atât de tare pe cât zicea Tăureanu. Nu mai cred că îşi muta 
discipolii pe lună ca să le ţină acolo lecţii despre evoluţia spirituală. Primeam cu uşurinţă 
orice mi se zicea, numai şi numai pentru că aveam încredere că Tăureanu este un eliberat. 

Şi cine ştie câte lucruri mincinoase ni se mai spuneau, şi noi le luam drept bune. 

Unul dintre exemplele care îmi vin în minte este cel al lui Rajneesh. Tăureanu îl ţinea la 
mare cinste pe acest escroc, care a atras atenţia autorităţilor din mai multe părţi ale lumii prin 
ticăloşiile sale. 

Când citeam în scrierile lui că „diavolul este un Dumne zeu neevoluat", mi se părea că 
aceasta este învăţătură ezo te rică înaltă. Şi, de fapt, nu era decât o minciună gogonată spu să 
de un mare ticălos: în ashramul lui una dintre metodele de ele vare spirituală era bătaia. Am 
văzut astfel de imagini în documentarul „Invazia păgână": discipolii erau bătuţi cu sălbăticie, 
ca nişte vite. 

Dacă aş fi văzut imaginile acestea când eram la Costi, cred că m-ar fi pus pe gânduri. Pe- 
atunci îl văzusem la televizor pe Rajneesh circulând cu o maşină de lux şi păzit cu mitraliera 
ca un preşedinte şi ştiam că are vreo douăzeci de Rolls-Royce-uri. Dar credeam că prin luxul 
în care trăieşte nu face altceva decât să îi îndepărteze pe cei care nu vroiau să renunţe la 
barierele minţii. 

9 februarie 1993 

Dimineaţă m-am sculat cu o durere groaznică de rinichi. Nu puteam merge. Pe fond nervos 
mi s-a blocat partea dreap tă a stomacului şi ficatul. Muşchii se întăriseră. îmi venea să urlu de 
durere. M-am rugat să mă întărească Dumnezeu să ajung până la policlinică. Ajuns acolo, am 
rugat lumea să mă lase să intru primul; abia mă ţineam pe picioare şi eram alb la faţă. 

Am nisip la rinichi. Când mă apucă criza, durerile sunt foarte greu de suportat. Doctoriţa 
spunea că uneori durerile simţite în timpul crizelor de rinichi sunt mai mari decât ale femeii 
care naşte. 

Durerea e greu de suportat. Când văd alţi bolnavi, mă gân dese că Dumnezeu îi încearcă cu 
puţină suferinţă şi nu îi înţeleg când îi văd biruiţi de tristeţe. Dar crucea bolii este foarte grea. 

1 1 februarie 1993 

Au venit la noi la biserică aşa-zisele maici din grupul de la Vladimireşti. Părintele Dumitru 
a oprit slujba şi le-a invitat să spună ce au de spus. Ele au strigat de câteva ori: „Teoctist - 
securist!" şi altele asemenea, dar şi-au dat seama că lumea le priveşte cu milă şi cu 
compătimire şi s-au oprit. Părintele le-a cerut să plece şi au fâcut-o. Of, cum a trecut timpul! 
Parcă ieri făceam parte din A.R.S., parcă ieri am fost cu ele la Alba-Iulia. 

Acum lucrurile mi se par cu totul altfel. Brutalitatea cu care le-au lovit atunci oamenii mi 
se pare oarecum explica bi lă. Cei care le-au lovit erau oameni cu necazuri, cu greutăţi, care 
veniseră la slujbă să guste puţin din liniştea comuniunii cu Dumnezeu. Şi când au auzit 
strigătele care au tulburat slujba, au lăsat la o parte liniştea şi le-au gonit ca pe nişte vrăjitoare. 
De fapt, grupul de la Vladimireşti este tot un soi de grup de vrăjitoare, chiar dacă sunt mai 
civilizate. Nu de gea ba părintele Ioan de la Recea zicea despre ele că sunt diavoliţe. 

Nu le dau dreptate celor care le-au lovit, dar îi înţeleg. Trebuie să fii sporit duhovniceşte ca 
să ai dragoste faţă de aceste fiinţe care tulbură slujba ori de câte ori au ocazia. 

Ura pe care i-o poartă patriarhului este molipsitoare. Mi-au transmis-o şi mie atunci. 
Acum, după ce am intrat în Biserică, mi-am dat seama că patriarhul nu e aşa cum spun ele. E 
o fiinţă blândă, care vrea binele credincioşilor. Când este pomenit la slujbă patriarhul, mă rog 
să îi dea Dumnezeu cât mai mulţi ani, să poată face cât mai mult bine. Nimeni nu cine ştie 
cine va veni după el. Oricum, aş vrea să avem parte de ierarhi cât mai luminaţi, de ierarhi care 
să se asemene celor despre care am citit în Vieţile Sfinţilor: ierarhi care şi-au dedicat întreaga 
viaţă slujirii turmei cuvântătoare, şi aşa au dobândit mântuirea. 

In curtea bisericii, o bătrânică la cerşit. Stătea într-un cărucior, nu putea merge. M-a rugat 
să o duc până acasă. Am încercat să trag de mânerul căruţului, dar după câţiva metri o roată a 
căzut. Cu chiu, cu vai, am reuşit să găsesc o bucată de sârmă şi am reparat căruciorul. 
Bătrânica era foarte bucuroasă. 

Ce univers ciudat au cerşetorii... Credeam că sufletele lor sunt întunecate de atâta sărăcie. 

Dar bătrânica mea, „doamna", are ochii senini. Ştie să se bucure ca un copil. La fel se 
bucura bunica atunci când repa ram ceva prin casă. Mi se pare un lucru extraordinar să reu 
şeşti să îţi menţii vioiciunea sufletească trăind din mila trecă torilor, într-un cărucior amărât. 

Ii spun „doamnă" ca să înţeleagă că pentru mine faptul că cerşeşte nu o coboară în ochii 
mei. Puteam fi eu cerşetorul. 

12 februarie 1993 

Am fost la Mănăstirea Cernica, să mă închin la moaştele Sfântului Calinic. Am trecut şi pe 
la părintele Argatu. Era plin de lume. Părintele tocmai îi citea unui demonizat nişte rugăciuni 
de exorcizare. 

Când vedeam la televizor secvenţe din vreo exorcizare, nu părea aşa înfricoşător. Dar să 
ştiu că la doi metri de mine se duce o luptă crâncenă între Dumnezeu şi diavol... 

Nu mi-a fost teamă: dracii nu au putere asupra creştinilor spovediţi. Dar atmosfera era 
greoaie. 

Până să iasă din om, dracii horcăiau. înjurau de cele sfin te, ameninţau că se vor răzbuna. 

Când au ieşit din om, acesta nu mai ştia cum să îi mulţu meas că părintelui. Era normal, nu 
ai fi zis că tocmai ieşiseră dracii din el. Dacă îl vedeam pe stradă nu mi-ar fi trecut prin cap că 
a fost chinuit de diavol. 

Pesemne că cei care zic despre exorcizări că sunt trucaje sau că posedaţii sunt doar bolnavi 
psihici nu au văzut nici o exorcizare reală: posedaţii ştiu când părintele îi atinge cu crucea pe 
spate, văd cu ochii închişi cum părintele se închină la icoane. 

Sunt şi cazuri de false exorcizări, prin care diavolul în cear că să ne convingă că toate 
exorcizările sunt teatrale. Dar cele făcute de către părinţii cu viaţă sfântă sunt de netăgăduit. 

13 februarie 1993 

Nu ştiu cum puteau unii părinţi din vechime să sufere boli grele. E uşor să vorbeşti despre 
răbdarea bolii şi greu să rabzi boala. 

Durerile de rinichi mi-au mai trecut; dar câteva zile am trăit între o criză şi alta. Aşteptam 
criza următoare cu frica în suflet. Nu credeam că am o credinţă atât de slabă. 

14 februarie 1993 

Cât de înţelept a rânduit Dumnezeu ca Biserica să deţină adevărul de credinţă... Dacă am 
avea un fel de papă care să pretindă că este luminat de Dumnezeu şi că nu poate greşi, ar fi 
clar că nu suntem pe drumul cel bun. Oamenii sunt supuşi greşelii. Tocmai de aceea la baza 
învăţăturii noastre stau dogmele stabilite în Sfintele Sinoade Ecumenice. Sinoadele 
Ecumenice nu pot greşi. Dumnezeu trimite Duhul Sfânt peste cei care se adună acolo. Chiar 
dacă părinţii reuniţi la sinoade erau oameni supuşi greşelii, în adunare nu au vorbit prin 
puterea lor. Ci însuşi Domnul i-a luminat. 

„Părutu-s-a Duhului Sfânt şi nouă..." Aşa au spus Sfinţii Apostoli, şi aşa au spus şi Sfinţii 
Părinţi adunaţi în Sfintele Si noade Ecumenice. Ei nu au stabilit vreo filosofie ome neas că. Ci 
au dat mărturie despre adevărul dumnezeiesc. 

Asta credem noi: că Dumnezeu poartă de grijă Bisericii, luminându-i prin adevărul 
dogmelor pe creştini. 

17 februarie 1993 

Dumnezeu e dragoste... îmi aduc aminte de meditaţia pe care am iăcut-o la Palatul Copiilor 
pe muzica lui Enio Morri cone, când mi-au dat lacrimile simţind dragostea Domnului. Dacă 
nu S-a scârbit de mine când eram tantric, înseamnă că nu Se scârbeşte şi nu o să Se scârbească 
nici de un păcătos care vrea să alerge la El. 

Cred că nu m-aş sătura să vorbesc altora despre dragostea lui Dumnezeu faţă de oameni. 
Omul din ziua de azi e plin de singurătate. Merg pe stradă şi mă uit la feţele oamenilor: 
aproape nimeni nu mai zâmbeşte, aproape nimeni nu mai e senin. Şi unul dintre motive e 
singurătatea. Nimeni nu mai are intenţia de a-şi bucura aproapele. Şi tocmai aşa se dobân 
deşte mântuirea, trăind pentru ceilalţi. 

Dumnezeu e Cel care poate alunga tristeţea din inimi, mângâindu-ne. 

Azi m-a rugat „doamna" şi am coborât din autobuz cu două staţii înainte de biserică, ca să 
o aduc şi pe ea, că nu avea cine să tragă de cărucior. Câţiva oameni, vecini de-ai ei, mi-au 
spus că nu trebuia să mă obosesc, că putea să o aducă „târfa de sor-sa, care e şi vrăjitoare". 

Bătrânica trăieşte într-un fel de magazie de lemn, ca vai de ea. Am văzut-o pe sora ei, dar 
nu a vorbit cu mine. Sora ei stă în casa de lângă magazie. 

18 februarie 1993 

La Mănăstirea Antim l-am văzut slujind pe părintele So fian. M-a impresionat modul în 
care se roagă; e atât de blând, atât de curat la inimă... Şi are ochii atât de senini! Intr-ade văr, e 
din altă lume. Chiar dacă Antimul e în mijlocul Bucu reş ţiului, părintele Sofian trăieşte în altă 
lume: trăieşte în ace eaşi lume cu Sfinţii Bisericii, cu Sfântul Simeon Noul Teolog şi cu 
ceilalţi. Am auzit că la fel ar fi şi părintele Justin Pârvu. Părintele Justin e unul dintre marii 
mărturisitori din prigoana comunistă. Coleg de suferinţă cu părintele Arsenie Papacioc, alt 
părinte cu viaţă sfântă. 

Nu ştiu dacă şi părintele Sofian a trecut prin închisori, dar se vede că e un părinte cu viaţă 
sfântă. La Judecată, prin ei va străluci neamul românesc. 

Marea durere a celor care îi cunosc este că nici unul nu a lăsat un ucenic ca urmaş al său. 
Dar sunt sigur că urmaşii lor există şi nu se poate să nu iasă la lumină. Chiar dacă încă nu sunt 
cunoscuţi de lume, vor ieşi la lumină. 

Chiar dacă mor bătrânii, ţara nu va rămâne pustie. Dumnezeu ne va trimite alţi păstori 
aleşi. Până la sfârşitul lumii, Dumnezeu va avea păstorii Săi cu viaţă sfântă. 

19 februarie 1993 

Praznicele sunt momente de bucurie de care sufletul are nevoie pentru a rezista în lupta 
pentru mântuire. 

Toţi oamenii simt nevoia unui moment de relaxare: unii merg la tot felul de petreceri, alţii 
au obiceiul să meargă la concertele de operă, alţii să meargă la munte. 

Mintea simte nevoia să îşi găsească un refugiu în viitor. Aşa cum elevii aşteaptă 
următoarea vacanţă chiar din primele zile ale anului şcolar, tot aşa oamenii mari aşteaptă 
conce diul. Numai că, deoarece perioadele de concediu sunt rare, ei îşi găsesc refugiul în 
micile momente de destindere. 

Aşa cum până în clasa a X-a simţeam dorinţa de a merge la cât mai multe petreceri de toată 
noaptea, aşa aştept acum cu bucurie praznicele care se apropie. 

Mi-am făcut semne pe calendarul de pe perete. De la înce putui lunii ştiu ce sfinţi mai 
importanţi sau ce sărbători se apropie. 

Una dintre micile mele pasiuni este să îmi descopăr oglin zi le sufletului omenesc, faptele 
care pun în evidenţă starea duhov nicească a omului. 

Intre alte „descoperiri", aceasta mi se pare de mare însem nă tate: „spune-mi ce aştepţi ca 
să ştiu cine eşti". 

Proverbul românesc: „spune-mi cu cine te însoţeşti ca să ştiu cine eşti" m-a ajutat să 
alcătuiesc o serie de proverbe asemă nă toare, proverbe care oglindesc starea lăuntrică a 
omului. 

„Spune-mi ce aştepţi ca să ştiu cine eşti." Sper ca viaţa să nu mă îngenuncheze. Sper ca 
dragostea pentru cele sfinte să nu mi se împuţineze, ci să sporească. 

20 februarie 1993 

Am citit despre o mulţime de vindecări minunate, de la orbi, la paralitici, până la bolnavi 
de cancer. Nu există boală pe care Dumnezeu să nu o poată vindeca. Dar mai mare lucru este 
să primeşti puterea de a răbda boala. 

Boala este un cuţit care curăţă sufletul de patimi. Scurta dar intensa mea suferinţă cu 
rinichii m-a ajutat să simt asta: cununa se dobândeşte în boală foarte simplu: prin răbdare. îmi 
treceau prin cap multe gânduri murdare, de la deznă dej de, la frică şi chiar de hulă: 
„Dumnezeu e nedrept, nu vede cât suferi?", îmi spunea gândul. Dar încercam să nu iau aminte 
la el. 

Lupta cu gândurile e foarte aprigă: vrăjmaşul trimite gândurile de deznădejde pentru a 
arunca sufletul în disperare. Câtă vreme bolnavul mai are nădejde în Dumnezeu, boala e spre 
mântuire. 

22 februarie 1993 

„Iubi-te-voi, Doamne, vârtutea mea, Domnul este întărirea mea şi scăparea mea şi 
Izbăvitorul meu." Am cântat de multe ori azi acest imn. Cred că m-au auzit şi vecinii. Târziu 
mi-am dat seama că aş putea fi auzit de alţii. Ştiind că sunt singur acasă, am cântat cât de tare 
am vrut. 

25 februarie 1993 

Aproape toată slujba au vorbit lângă mine două femei şi nimeni nu le-a atras atenţia că 
deranjează. Abia spre sfârşit, după epicleză, au plecat. 

M-au supărat tare: în loc să fiu atent la rugăciune, tot aşteptam să tacă ele. 

Am greşit: mai bine aş fi încercat să mă adun. Nu trebuie să las ca liniştea mea sufletească 
să depindă de ce fac alţii. 

„Doamna" mă iubeşte mult. Şi mie îmi e dragă. Lumea nu are habar ce suflet cald are ea. 
In timp ce trag de cărucior mă gândesc cum Sfântul Hristofor L-a purtat în spate pe Hristos, 
care luase înfăţişarea unui bolnav, şi L-a trecut râul. 

27 februarie 1993 

Una dintre cele mai mari victorii ale dracilor este să ne convingă că nu există. Ei nu vor să 
ne dăm seama de influenţa pe care o au asupra noastră. Ei ne îndeamnă la păcat, dar o fac în 
aşa fel încât să credem că gândurile sunt ale noastre. 

Dracii există. Şi au îngăduinţa de a ne ispiti, tocmai ca prin răbdarea ispitelor noi să ne 
mântuim. „Ridică ispitele şi nimeni nu se va mai mântui!", zice Patericul. 

Numai prin sporire duhovnicească putem înţelege cât de vicleană e lupta pe care o duc 
împotriva noastră îngerii căzuţi. 

Doamne, fereşte-ne de cursele vrăjmaşilor mântuirii noastre! 

1 martie 1993 

Noapte foarte tensionată: a venit la mine Bianca, supărată că acasă a luat bătaie. Când să ne 
culcăm, eu i-am spus că dorm pe patul de lemn, şi ea poate dormi pe canapea. Patul de lemn 
este singurul vestigiu yoghin din camera mea: prefer să dorm pe el, că e tare şi asta îmi face 
bine la coloană. Dormitul pe ceva tare e recomandat de altfel şi celor care au ispite trupeşti. 

După ce m-am aşezat în pat, m-am întors puţin cu faţa spre Bianca, să îi spun ceva. Era în 
picioare în mijlocul camerei. Nu mă gândeam că exact atunci îşi va da jos sutienul. Fără să 
vreau, mi-au picat ochii fix pe pieptul ei. 

M-am întors cu faţa la perete şi m-am gândit la părintele din Pateric care şi-a ars degetele 
la lumânare ca să nu cadă în păcat. Când mă gândeam că şi eu sunt la fel de tare ca părintele 
acela, Bianca m-a chemat lângă ea. 

„Nu, nu vin." 

„Hai, vino, că nu se întâmplă nimic. Vreau doar să fii lângă mine." 

Nu cred că avea de gând să mă mintă. Dar, cât de inconştientă a fost. Dacă mă duceam 
lângă ea, aş fi luat-o în braţe, ca să o mai liniştesc. Şi după ce o luam în braţe, nu ştiu dacă 
rezistam ispitei de a face dragoste cu ea. 

Am avut o noapte tare agitată. Ea a plecat dimineaţă, dar pe mine m-a lăsat cu ispita în 
suflet. Dacă aş fi căzut cu ea, Miruna ar fi fost în stare să mă părăsească. Dar nu de ea îmi era 
mie frică, ci de pedeapsa lui Dumnezeu. 

Am avut încă o dovadă a faptului că voi avea de luptat cu această ispită multă vreme şi nu 
are rost să mă cred întărit. 

2 martie 1993 

Venind de la liceu, am avut o surpriză: am găsit casa deschisă. Am intrat înăuntru, crezând 
că tata vrea să schimbe yala. Dar am văzut imediat că toate sertarele şi uşile mobilei din 
sufragerie erau deschise. Am fugit la vecinul de deasupra şi l-am rugat să stea de pază la uşa 
casei, în timp ce eu am intrat să văd dacă nu cumva hoţii se mai aflau în vreuna dintre camere. 

Mi-a fost foarte frică să nu fiu lovit în cap. Dar hoţii plecaseră deja. Poliţia a venit destul 
de repede, dar nu ştiu dacă vor găsi vinovaţii. E a cincea spargere în blocul nostru. Cred că 
hoţii au greşit etajul. Deasupra stă un pilot pe curse internaţionale, şi mai jos stă unul dintre 
şefii de la TAROM. 

Culmea ghinionului, la noi nu au găsit aproape nimic de furat. Au plecat cu mâna aproape 
goală, numai cu vreo 50 de dolari care erau ţinuţi într-un sertar. 

I-am spus părintelui Teofan despre spargere şi mi-a povestit una dintre cele mai interesante 
întâmplări cu hoţi: pe vremea Părinţilor Patericului, o căpetenie de tâlhari a vrut să jefuiască o 
mănăstire de maici. S-a îmbrăcat în călugăr şi a fost primit cu mare dragoste. Crezând că e un 
părinte îmbunătăţit, maicile i-au spălat picioarele. Ba chiar una dintre ele, care era bolnavă, 
oloagă parcă, şi-a turnat apoi din acea apă pe trup, având credinţa că se va vindeca. Şi chiar s- 
a vindecat de îndată. 

Această vindecare minunată 1-a adus pe tâlhar la pocăinţă. Le-a zis maicilor cine este el de 
fapt, dar până nu le-a arătat sabia cu care vroia să le taie, nu l-au crezut. Din acel moment şi 
până la sfârşitul vieţii, el a dus o viaţă de pocăinţă şi de aspră nevoinţă. 

4 martie 1993 

Bătrânica mea a murit. Au înmormântat-o ieri. Am trecut azi să o iau şi am aflat că a trecut 
la Domnul. Căruciorul zăcea în faţa casei „vrăjitoarei". 

M-am despărţit de una dintre cele mai blânde persoane pe care le-am cunoscut. Dacă prin 
mila Domnului voi fi mântuit, nu m-aş mira să o văd între cetele sfintelor. 

7 martie 1993 

M-a sunat Denisa, pe care am cunoscut-o la Izvoarele. Avea chef de glume: 

„Ce faci, sfînţişorule, am auzit că înveţi pentru Teologie? Da' nu ai vrea să faci o pauză, să 
facem nişte nebunii? Sau le-ai uitat?" 

I-am zis să schimbe placa. Se purta de parcă mi-ar fî fost vreodată iubită. 

„Ce, vrei să zici că acum eşti de piatră, că nu te pot co ru pe? Vrei să vin la tine să îţi arăt 
că te corup? Lasă vrăjelile." 

Nu ştiu ce a apucat-o, poate că băuse ceva, altfel nu îmi explic telefonul ei. Cred că dracul 
a pus-o să mă ispitească. I-am zis să mă lase în pace, dar după ce am închis telefonul am 
regretat că nu a venit la mine. Ii dovedeam că nu mă poate corupe. O lăsam să mă sărute, să 
îmi facă ce vrea. Şi cred că dacă eram rece ca o stană de piatră şi-ar fî dat seama că numai 
Dumnezeu mă întăreşte. 

Sau nu... Of, cât de repede sunt gata să sar în prăpastie. îi cer lui Dumnezeu să nu mă ducă 
în ispită şi în acelaşi timp caut de bunăvoie ispitele. Dacă ar fi venit Denisa la mine şi ar fi 
încercat să mă corupă, poate aş fi rezistat. Dar mândria ar fi crescut în mine grămadă. 

9 martie 1993 

Scandal cu mama Mirunei. Să o las pe fiică-sa în pace, că am înnebunit-o cu Biserica. Ce 
atâta credinţă? ! 

A pus-o să dea jos icoanele de pe pereţi. Nu e prea sănătoasă. Ar trebui dusă la un control 
medical, că prea e nervoasă. 

Am dat telefon la ofiţerul Stării Civile, să văd dacă ne putem căsători civil cât mai repede. 
Nu mă aşteptam să fie aşa amabil. Mi-a dat toate lămuririle necesare. Dar, pentru că Miruna e 
minoră, ne trebuie acordul scris al mamei ei. Groaznic. Căsătoria mi se părea singura şansă de 
a scăpa de maică-sa. Nu ştiu din ce am fi trăit, dar eram alături de ea. 

10 martie 1993 

A venit la biserică un băiat paralitic, Gabriel. L-au adus părinţii lui. Merge cu picioarele 
strâmbe, de-abia târându-se. Am încercat să stau puţin de vorbă cu el. Se plictiseşte de unul 
singur. Părinţii lui m-au invitat pe la el. 

13 martie 1993 

l-am spus părintelui Nicolae că dacă Miruna ar fi fost mai mare numai cu câteva luni, 
acum eram căsătoriţi. S-a mirat că m-am grăbit aşa de tare: 

„Să ştii că era o mare greşeală dacă făceai acest pas de capul tău. înainte de a te căsători 
trebuie să ai binecuvântarea duhovnicului şi a părinţilor. Dacă părinţii se opun, pentru că vor o 
altă noră, dacă vor o fată care să nu fie apropiată de Biserică, ci una plină de bani sau cu alte 
fumuri, atunci se poa te face abstracţie de împotrivirea lor. Dar fără binecu vân tarea 
duhovnicului, lucrurile merg rău. 

Eu ştiu că tu eşti mai original, dar nici aşa. Să te joci cu viitorul tău... Nu e momentul să vă 
căsătoriţi acum. Eşti sigur că îţi doreai din toată inima să te căsătoreşti cu ea?" 

„Nu am apucat să mă gândesc la asta. Ci pur şi simplu eram şi sunt sătul de gura maică-sii. 
Singura soluţie pe care o aveam în minte era căsătoria." 

„Mare prostie făceai. Căsătoria nu e o fugă de părinţi, nu e o joacă. E ceva foarte serios: e 
un drum spre împărăţia Ce ru ri lor împreună cu persoana iubită. Dacă nu te gândeşti bine îna 
inte de a te căsători, ai încurcat-o. Nu vezi câte divorţuri sunt? Şi asta mai ales pentru că mirii 
nu se gândesc cu seriozitate la faptul că, prin cununia religioasă, se unesc pen tru totdeauna. 
Cei care nu iau în serios cununia au multe de suferit în viaţă: dacă te-ai unit cu cine nu te 
potriveşti, viaţa îţi va fi o cruce foarte grea." 

„Eu mă înţeleg destul de bine cu Miruna." 

„Nu e de-ajuns. Tot nu îmi vine să cred că acum puteai fi căsătorit. Te credeam ceva mai 
echilibrat. M-ai dezamăgit." 

Părintele o ia prea în tragic. Ce mare dezastru dacă mă căsătoream cu Miruna. E fecioară, e 
cuminte... 

14 martie 1993 

Am fost la Gabriel. Scrie poezii. E una dintre puţinele sale bucurii. 

Cel mai mult îi place să citească. Stând aproape numai în casă, a citit foarte mult. Se 
bucură mult când mă vede. 

25 martie 1993 

Buna-Vestire. „Fie mie după cuvântul tău!", i-a spus Mai ca Domnului Arhanghelului care 
îi spusese că îl va naşte pe Fiul lui Dumnezeu. 

Maica Domnului e modelul oricărui creştin. Sau ar trebui să fîe. Aşa să îi spunem şi noi 
Domnului ori de câte ori ne pune înainte o cruce: „Fie voia Ta, Doamne, nu voia noastră!" 

27 martie 1993 

Părintele Nicolae mi-a făcut încă o bucurie: mi-a făcut rost de poezia „Imn morţilor", 
scrisă de Radu Gyr, despre martirii temniţelor. I-am spus că voi învăţa pe dinafară aceste 
versuri ale celui mai iscusit poet din închisorile noastre. Şi pentru că scrisul mă ajută să o 
memorez, le trec în jurnal: 

„Morminte dragi, lumină vie, 
sporite-ntr-una an de an, 
noi v-auzim curgând sub glie 
ca un şuvoi subpământean. 

Aţi luminat cu jertfe sfinte 
pământul până-n temelii, 
căci arde ţara de morminte, 
cum arde cerul de făclii. 

Ascunse-n lut, ca o comoară, 
morminte vechi, morminte noi, 
de vi se pierde urma-n ţară, 
v-o regăsim mereu în noi! 

De vi s-au smuls şi flori şi cruce 
şi dacă locul nu vi-1 ştim, 
tot gândul nostru-n el v-aduce 
îngenuncheri de heruvim. 

Morţi sfinţi în temniţi şi prigoane, 
morţi sfinţi în lupte şi furtuni, 
noi ne-am făcut din voi icoane 
şi vă purtăm pe frunţi cununi. 

Nu plângem lacrimă de sânge, 
ci ne mândrim cu-atâţi eroi. 
Nu! Neamul vostru nu vă plânge, 
ci se cuminecă prin voi." 

E cea mai frumoasă poezie pe care am citit-o în viaţa mea. Pentru jertfele martirilor ne mai 
miluieşte Dumnezeu. Oare când îi vom putea prăznui şi în Biserică? 

2 aprilie 1993 

Am auzit că în Moldova e un duhovnic care nu primeşte credincioşii la spovedanie decât 
dacă au acasă Sfânta Scriptură, Ceaslovul şi Psaltirea. Pare un extremist, dar nu e. 

Abia când creştinii vor să ducă lupta cea bună şi când au armele pe care le cere părintele, 
războiul poate fi dus. 

Cum să ducem lupta dacă nu ne facem canonul? Fără Psaltire şi Ceaslov mintea noastră se 
curăţă greu de gânduri păcătoase. 

Şi Noul Testament e cel mai complet manual de trăire creştină. Mai ales cuvintele 
Mântuitorului sau Epistolele Sfântului Apostol Pavel. 

Eu am citit atâtea cărţi... Dar alţii au citit o singură carte, şi tot trăiesc mult mai curat decât 
mine. Ei citesc şi recitesc Noul Testament, şi Domnul le trimite multă mângâiere. Nu se satură 
recitindu-1. 

3 aprilie 1993 

Psaltirea mi se pare cartea de rugăciuni care dă cea mai multă putere celor care vor să 
dobândească iscusinţă în lupta duhovnicească. 

Cititul Psaltirii te întăreşte. Nu înţelegeam de ce unii pust nici ziceau câte o Psaltire în 
fiecare zi, şi o ziceau pe de rost. 

Pe cât de blândă este citirea unui acatist, pe atât de voi ni ceaşcă mi se pare citirea unei 
catisme. Nu a celor în care e slă vit Dumnezeu, ci a celor în care e vorba de lupta cu duşmanii. 
Noi, creştinii, suntem în luptă cu vrăjmaşii nevăzuţi. 

Unui părinte din Pateric dracii i-au zis: „ Nu ne temem de tine, că sari stihuri când citeşti 
psalmii". 

întâmplarea aceasta m-a ajutat să încerc să nu sar cu mintea nici un stih. Cu gura e uşor să 
îi zic pe toţi, dar de multe ori mintea nu prea vrea să ia aminte la cele citite. 

Ca să nu fiu şi eu de râsul dracilor, încerc să fiu atent la fiecare cuvânt. Sunt unele pasaje 
pe care nu le înţeleg, sunt mai greoaie. Dar le spun şi pe acelea: poate în timp le voi înţelege. 

4 aprilie 1993 

După ore am stat la o conferinţă religioasă la care au vorbit părintele Rafail Noica şi 
părintele Simeon de la Essex. Ei i-au fost ucenici părintelui Sofronie Saharov, care la rândul 
său a fost ucenic al Sfântului Siluan Athonitul. 

Părintele Sofronie este un sfânt al vremurilor noastre, chiar dacă nu a fost canonizat încă. 
A ajuns la măsura vederii Iu minii dumnezeieşti şi a petrecut multă vreme în stare de extaz. 
Părintele Sofronie mi se pare un urmaş al Sfântului Simeon Noul Teolog. In zilele noastre, 
când din ce în ce mai puţini oameni tind spre sfinţenie, astfel de părinţi arată că Tradiţia 
Ortodoxă nu s-a ofilit, că Ortodoxia nu este doar o colecţie de volume prăfuite. Ci, pentru cine 
vrea să fie al lui Hristos, Ortodoxia este mâna pe care ne-o întinde însuşi Dumnezeu. 

Cine zice că Ortodoxia e plicticoasă, că e o credinţă de suprafaţă, nu a înţeles nimic din ea. 
Ar fi bine ca scrierile părintelui Sofronie să fie citite de tinerii care caută o viaţă spirituală 
autentică şi care au impresia că sfinţenia creştină e monotonă dacă o compari cu „sfinţenia" 
Orientului. Aceşti tineri neagă formalismul multor creştini, mai ales al femeilor în vârstă. 
Neagă modul în care unii preoţi zic slujbele fără pic de trăire. 

Dar pe părintele Sofronie nu au cum să îl nege. Părintele Sofronie a avut curajul să 
mărturisească o mică parte din stările sale de extaz; a descris cum a fost scăldat de lumina 
dumnezeiască. Cine poate spune că nu e mulţumit de nivelul duhovnicesc al părintelui 
Sofronie? Cred că nimeni. Şi mai cred că părintele Sofronie şi cei care au ajuns la măsuri 
asemănătoare şi al căror urcuş duhovnicesc îl putem afla din cărţi sunt cea mai bună stavilă 
împotriva invaziei misticis mului oriental. 

După conferinţă am reuşit să vorbesc puţin în engleză cu părintele Simeon. Dar am fost 
atât de emoţionat, încât nu i-am pus întrebări prea interesante. 

5 aprilie 1993 

La întrebarea: „Cum a îngăduit Dumnezeu să îmi risipesc timpul, spurcându-mi viaţa prin 
atâtea rătăciri?", am primit de la părintele Teofan un răspuns interesant. 

„Nu Dumnezeu este de vină pentru prostiile pe care le facem noi. De multe ori mi se 
întâmplă să aud la spovedanie că oamenii dau vina pe Dumnezeu, în loc să îşi recunoască 
propria vină. Dumnezeu ar fi vrut ca tu să nu părăseşti Biserica. Dar dacă tu ai făcut acest pas, 
El a căutat în multe feluri să te aducă înapoi. Bucură-te că măcar acum ai ajuns aici. Alţi caută 
toată viaţa lor, dar tot nu află Adevărul. 

Oricum, Dumnezeu întoarce răul în bine, ori de câte ori este posibil acest lucru. Poate că 
peste ani şi ani, pe mulţi îi vei ajuta să se lepede de yoga, spunându-le prin ceea ce ai trecut tu. 
Sau poate că, dacă vei ajunge preot, aşa cum îmi doresc, vei avea iscusinţa să îi ajuţi pe alţii 
să se îndepărteze de rătăciri. Doar ştii şi tu că printre cei care vin la Biserică sunt şi unii care 
nu au prea multe în comun cu învăţăturile Bisericii." 

„Cum să ajung preot, părinte, după câte păcate am făcut?" 

„Ca duhovnic îţi spun că simt că ar fi bine să ajungi preot. Pe mulţi i-ai putea ajuta să iasă 
din mocirla în care te-ai scăldat şi tu. Sunt unii care se înghesuie să primească preoţia numai 
pentru a duce o viaţă comodă din punct de vedere ma te rial. Nu ţin cont de canoane, nu ţin 
cont de impedi men te. In cazul tău e vorba de cu totul altceva: nu uita că la Sihla ai auzit 
vocea Domnului care ţi-a cerut să îi înveţi pe cei care stau departe de învăţăturile Bisericii 
filosofia Sfinţilor Părinţi. Chemarea aceasta e o chemare cu totul şi cu totul aparte. Dar chiar 
şi fără să îmi fi spus tu ce ai trăit atunci, eu tot spre preoţie te îndemnam. Mi-ar fi plăcut să 
ajungi ieromonah, dar dacă tu nu vrei aceasta, vei fi preot în lume." 

„Părinte, de multe ori mă rog să nu îngăduie Dumnezeu să ajung preot dacă nu e voia Sa. 
Mai ales la moaştele Sfântului Ciprian zic: «O, sfinte ierarhe Ciprian, tu care ai primit puterea 
de a lega şi a dezlega păcatele oamenilor, te rog să mă legi, cu puterea ta de episcop, ca dacă 
nu este voia lui Dumnezeu să ajung preot, să nu mi se întâmple aceasta. Chiar dacă 

duhovnicul mă trimite la hirotonie, chiar dacă episcopul primeşte să mă hirotonească, stai 
împotriva lor. Nu mă lăsa să primesc hirotonia, decât dacă aceasta este voia lui Dumnezeu»." 

„Vrei să te laud că te rogi aşa? Greşeşti, pentru că nu înţelegi că prin Dumnezeu vorbeşte 
duhovnicul. Crezi că aş avea îndrăzneala să te trimit la hirotonie numai pentru că eşti ucenicul 
meu? Nu îţi dai seama că voi da socoteală de faptul acesta înaintea lui Dumnezeu? Un sfânt, 
Grigorie Dialogul parcă, s-a rugat ca Dumnezeu să îi şteargă toate păcatele. Şi i s-a descoperit 
că i s-au şters toate, în afara hirotoniilor pe care le făcuse fără prea multă cercetare. Să ştii că 
mare răspundere am dacă te călăuzesc spre preoţie. Şi dacă totuşi tu mai ai o urmă de 
neîncredere în povaţa mea, mă voi ruga ca Domnul să te lumineze." 

„Părinte, şi eu mi-aş dori să ajung preot, dar mi-e frică ca nu cumva aceasta să fie doar voia 
mea şi nu şi voia Domnului. Ceea ce ştiu precis este că trebuie să duc o viaţă cât mai curată, 
prin care să îmi pot sluji aproapele." 

„Ai grijă ca dorinţa ta de a duce o viaţă curată să nu se transforme într-o patimă. Nu cumva 
să ţi se pară că în jurul tău toţi ceilalţi sunt păcătoşi şi numai tu eşti sfânt. Mândria te aruncă în 
iad. Să nu crezi că sfinţenia e altceva decât smere nie, nejudecarea aproapelui, iubirea 
vrăjmaşilor. Sfinţenia nu înseamnă doar post şi somn puţin. Asta e asceză. Sfinţenia înseamnă 
să fii aşa cum te vrea Dumnezeu. Crezi că poţi mărturisi adevărul fără a duce viaţă de 
sfinţenie? Chemarea ta e de a-L sluji pe Dumnezeu ca preot. Şi dacă nu vei duce viaţă curată, 
preoţia îţi va fi o povară." 

O, cât de bine ar fi ca peste ani să pot fi de ajutor celor care vor să apropie de Biserică... 
Cuvintele părintelui Teofan mi- au mângâiat inima... 

6 aprilie 1993 

Una dintre cărţile despre care Cosmina mi-a vorbit cu mult interes este Jurnalul fericirii al 
lui Steinhardt, părintele Nicolae de la Rohia. Predicile sale au fost primele predici pe care le- 
am citit după ce m-am apropiat de Biserică. Mi-ar fi plăcut să asist la predicile sale. 

Mi-am cumpărat azi Jurnalul şi l-am răsfoit puţin: are foarte multe idei frumoase. Stilul mi 
se pare cam greoi. Totuşi, vreau să citesc toată cartea. Mi-am stabilit o porţie de 15 pagini pe 
zi. Nu mai mult, ca să nu citesc la repezeală şi să scap idei interesante. 

Părintele Nicolae are o manieră originală de a înţelege viaţă şi trăirea creştină: nimic 
fariseic, nimic fandosit, nimic plicticos în ceea ce scrie. 

7 aprilie 1993 

Am citit articolul părintelui Liviu Stan despre canonizarea sfinţilor în Biserica Ortodoxă, 
articol despre care auzisem că e cel mai bun material în această problemă. 

Nu Sinodul îi canonizează pe sfinţi, ci poporul, prin aşa-numitele canonizări populare. In 
privinţa canonizării sfinţilor, responsabilitatea apasă, în mare parte, pe umerii credincioşilor. 
Poporul observă când cineva duce o viaţă de sfânt, şi după moarte îl cinsteşte ca atare. 

Sinodul pecetluieşte hotărârea poporului şi stabileşte dacă într-adevăr persoana în cauză 
este sau nu sfântă. Uneori sunt cinstiţi în popor şi oameni care nu au fost sfinţi. Mă gândesc şi 
la „Sfânta Proorocită" Verginica, de la Pucioasa, care mu rind în erezie are toate şansele de a 
se afla în focul iadului. 

Sfântul Sinod nu poate impune cu forţa cinstirea unui sfânt: cinstirea implică dragoste, 
implică evlavie, şi acestea nu vin la comandă. Rareori Sfântul Sinod are iniţiativa unei 
canonizări; atunci când este vorba de o persoană ale cărei fapte cuvioase au fost ascunse de 
ochii lumii. 

Articolul este pentru mine un semnal de alarmă: nu Si no dul este deci de vină că nu sunt 
canonizaţi sfinţii închisorilor sau sfinţii călugări din prima parte a veacului nostru. Nu numai 
Sfântul Sinod al Bisericii Ortodoxe Române este de vină că suntem, poate, ortodocşii care am 
ştiut cel mai puţin să ne preţuim aleşii. Nu, de vină este mai ales poporul că nu a ştiut şi nu 
ştie să cinstească pomenirea acestor aleşi. 

De vină fiind poporul, de vină sunt şi eu. Puteam să aflu mult mai multe despre faptele 
celor martirizaţi de comunişti. 

Puteam să caut să ştiu mai multe despre cuvioşii din mănăstirile noastre. Şi puteam să mă 
rog lui Dumnezeu să le facă nu numai „Veşnica Pomenire!" în împărăţia Cerurilor, că acolo li 
se face oricum, ci şi pomenirea cuvenită în Biserica luptătoare. Noi avem nevoie de sfinţii 
acestui secol. 

Cred că Dumnezeu nu a arătat prin vreo minune cine este sfântul ale cărui moaşte au 
ridicat pământul la Neamţ, spre surprinderea credincioşilor şi a comuniştilor atei, tocmai 
pentru că oamenii nu l-au cinstit cu mai multă dragoste. E pu ţin probabil ca, dacă o bună 
parte dintre creştinii din Moldova ar fi avut mai mare evlavie pentru cel a cărui sfin tenie a 
strălucit în părţile lor, Dumnezeu să nu fi făcut cunoscut numele acestuia. 

Mă mustră conştiinţa înţelegând că şi a mea este vina că sfinţii români ai acestui veac 
întârzie să apară în Sinaxare. Mă simt vinovat, şi de acum înainte mă voi ruga Domnului să le 
facă dreptate. 

„Doamne, rânduieşte ca toţi cei care au strălucit în sfinţenie, ducând lupta cea bună în 
vremurile de pe urmă, să primească prăznuirea cuvenită. Şi pentru rugăciunile lor sfinte, 
întăreşte-ne să mergem pe calea cea bună, urmându-le credinţa, dragostea şi nevoinţele!" 

Aşa am simţit nevoia să mă rog după ce am terminat de citit articolul şi ar fi bine să mă rog 
aşa cât mai des. Şi poate că, pentru rugăciunile lor, Domnul se va milostivi şi de mine. 

8 aprilie 1993 

In ziare, titlu mare: „Părintele cutare este homosexual!" Despre părinţii care duc viaţă de 
aspră asceză, presa nu are nimic de zis. Presa îi cunoaşte mai ales pe duhovnicii faimoşi şi 
scrie despre ei numai lucruri de senzaţie. 

Nu ştiu dacă părintele ăsta chiar e homosexual, dar Narcis Bivolaru, care a lucrat la 
„România liberă", mi-a spus că ştie că celelalte ziare obişnuiesc să fabrice cazuistică de genul 
ăsta. Cu toate astea, el s-a implicat în trei anchete de presă şi a aflat că într-unui dintre cazuri 
preotul era vinovat de lucruri dubioase. 

M-am întrebat multă vreme: „De ce păcătuiesc preoţii?". Lista lor de păcate este largă: de 
la păcatul lăcomiei, de care sunt cuprinşi foarte mulţi, până la nerespectarea predaniilor 
bisericeşti. Preoţii nu au voie să ia bani pe spovedanie, şi totuşi unii iau. Ar trebui ca preoţii să 
nu fumeze, şi totuşi unii fumează, îndrăznind să se ascundă sub pretextul că Sfinţii Părinţi nu 
au dat canoane împotriva fumatului. 

De ce păcătuiesc preoţii? Asta este o întrebare foarte importantă. In primul rând, nu 
păcătuiesc toţi, ba chiar unii duc viaţă sfântă. De ce păcătuiesc unii preoţi? Răspunsul pe care 
îl am în minte, deşi nu l-am auzit de la nimeni, este că păcătuiesc tocmai pentru că Dumnezeu 
le dă această liber ta te. Adică Dumnezeu nu a vrut să le răpească preoţilor darul libertăţii. 

Catolicii cred că atunci când papa vorbeşte de la amvon e infailibil, nu poate greşi. Adică e 
un fel de robot teleghidat de Dumnezeu. Dar ideea aceasta este puerilă. Au fost papi care au 
zis tot felul de prostii de la amvon, şi acesta este cel mai bun argument că ideea infailibilităţii 
este greşită. Şi au avut parte catolicii ăştia de papi care de care mai infailibil. Desfrânatul 
Borgia era la fel de infailibil de la amvon cum era şi în pat. 

Dumnezeu ar fi putut să îi transforme pe toţi preoţii în robotei asceţi, lipsiţi de patimi dar şi 
de virtuţi. Dar Dumne zeu a vrut ca slujitorii Săi să II slujească în deplină libertate: altfel i-ar 
fi lipsit din start de posibilitatea de a câştiga cununa sfinţeniei. 

Dumnezeu vrea ca toţi clericii să fie sfinţi, aşa cum vrea ca toţi credincioşii să fie sfinţi. 
Dar, atunci când clericii nu sunt la înălţime, vina este a lor şi nu a lui Dumnezeu. Zicea cineva 
că un copil rău este dovada unui eşec al părinţilor, că părinţii poartă mare parte din 
responsabilitatea acestui eşec. 

La fel este în cazul preoţilor. Ei nu au picat de pe altă pla netă, ci sunt oameni ca noi. Sunt 
oameni dintre noi. Ei sunt roadele şi, într-un fel, oglinda mediului în care au crescut. Când un 
tânăr ajunge preot în satul în care a copilărit şi oame nii văd că e nevrednic, ar trebui să îi 
mustre conştiinţa: ei l-au pregătit să devină aşa. 

Bine, nu e numai influenţa mediului; din sate cu viaţă religioasă destul de timidă au ieşit 
preoţi deosebiţi, şi din sate în care viaţa duhovnicească a fost mai înaltă au răsărit preoţi 

cărora le stătea mai bine ca şi chelneri sau ca vânzători de tutun. Şi-au ratat cariera. Oricum, 
la oraşe e mult mai uşor să îl arăţi cu degetul pe preot: nu îţi poţi da seama că şi tu eşti de vină 
pentru că el nu e aşa cum trebuie. 

Preoţii au de dus o luptă grea ca să păstorească turma. Tot ascultând la spovedanie păcatele 
oamenilor şi aflând toate ticăloşiile din lume, cei mai slabi cad şi ei în păcate asemă nă toare. 
Dacă membrii unei parohii ar fi dornici să ducă o viaţă mai sporită duhovniceşte, atunci 
preotul ar găsi în elanul lor puterea de a fi el însuşi o persoană mai înduhovnicită. Dar când 
membrii parohiei nu au în cap decât cum să împace vir tu tea cu păcatul, utilul cu plăcutul, 
preotul este tras înapoi. 

De fapt, cei care îi bârfesc pe preoţi o fac mai ales pentru că şi ei trăiesc în păcate şi li se 
pare că dacă şi preoţii păcătuiesc, atunci propriile lor păcate sunt mai uşor de trecut cu 
vederea. Aşa cred că se explică isteria celor care nu mai ştiu cum să arunce cu noroi în preoţi. 

Până la sfârşitul lumii Dumnezeu va avea propriile Sale vase alese, va avea slujitorii Săi 
care vor păstra nestinsă flacăra dreptei-credinţe. 

Doamne, alungă de la mine toate gândurile de judecată pe care, din prostia mea, le-am avut 
împotriva slujitorilor Tăi. Scoate la lumină nevinovăţia celor năpăstuiţi pe nedrept, iar pe cei 
care au căzut în oarecare patimi, curăţeşte-i după mare mila Ta, spre lauda Bisericii Tale şi 
ruşinarea celor care îi clevetesc. Amin! 

9 aprilie 1993 

L-am întrebat şi pe părintele Teofan ce părere are despre sfinţii închisorilor. El crede că nu 
numai cei care au murit în temniţă sunt sfinţi, ci şi cei care, după ce şi-au mărturisit credinţa 
în faţa torţionarilor, au fost eliberaţi din închisoare şi au murit la casele lor. 

„Tu ce crezi, că după ce au fost eliberaţi au uitat pentru ce au suferit? Nu. Au dus mai 
departe o viaţă de nevoinţă şi au murit în sfinţenie. Chiar dacă printre ei s-au aflat şi unii care 
la ieşirea din închisoare au trăit o viaţă cu păcate «obişnuite». Dar aceştia nici în închisoare nu 
s-au purtat cum trebuie, se lepădau de Hristos şi de frica unei palme." 

10 aprilie 1993 

Tata m-a certat că am dezordine în cameră: „Am citit şi eu şi am văzut cât de importantă e 
curăţenia în viaţa creştină". 

„Unde ai citit?" 

„în Filocalii." 

Nu mi-a venit să cred că cineva poate citi cu atâta super fi cia litate Filocalia: 

„Acolo scrie de curăţia lăuntrică, nu de curăţenie." 

„Lasă interpretările, că am citit cu ochii mei." Văzându-1 cât e de hotărât, l-am lăsat în 
pace, nu am stat să mă con tra zic cu el. Pur şi simplu mi s-a părut culmea superficialităţii: să 
citeşti despre curăţie şi să crezi că e vorba de curăţenie. Asta pentru că citeşte printre rânduri. 
Dar scrierile duhov ni ceşti trebuie citite fără grabă şi cu multă atenţie. Astfel cele citite se 
întipăresc nu numai în minte, ci şi în inimă. 

11 aprilie 1993 

„Toate credinţele sunt bune!" Sloganul acesta modern mă întristează mult. Am primit o 
poză cu Stâlpul Ortodoxiei. într-un an, armenii monofiziţi nu au dat voie ortodocşilor să intre 
în Sfântul Mormânt în noaptea de Paşti, când vine Sfânta Lumină. Armenii au dat bani 
musulmanilor şi au intrat numai ei în biserică. Patriarhul nostru plângea afară, lângă biserică. 
Toţi ortodocşii erau trişti. Dar Dumnezeu a făcut să ţâşnească Sfânta Lumină dintr-un stâlp de 
piatră. Stâlpul s-a crăpat şi de acolo ieşea lumina. Unul dintre şefii gărzilor, un mahomedan, 
văzând minunea a mărturisit credinţa în Hristos şi a fost ucis pe loc de către ceilalţi paznici. 

Dar minunea a fost minune. Până azi se poate vedea cum s-a spart stâlpul. Poza pe care am 
primit-o e clară. 

Cât s-au bucurat atunci ortodocşii la Pastele acela... Dacă toate religiile ar fi fost bune, 
Sfânta Lumină ar fi venit şi la armeni. Dar ea nu vine decât la noi. Nici măcar la catolici nu 
vine. O mie de teorii despre ecumenism nu fac cât minunea pogorârii Sfintei Lumini. 

Cât de bine ar fi să ajung şi eu acolo, să o văd cu ochii mei. Când le spun altora că am 
văzut-o filmată, sar repede să spună că filmul a fost trucat. 

Filmul pe care mi 1-a împrumutat părintele Nicolae era chiar cu banda originală cu care s-a 
filmat minunea. Şi nu o modificase nimeni. Dar dacă voi avea parte de o călătorie în Ţara 
Sfântă, voi putea povesti ceea ce am văzut cu ochii mei. 

Nu am idee de unde aş putea face rost de bani pentru un asemenea pelerinaj. Dar nici nu 
îmi pun nădejdea în mine. Dacă este voia lui Dumnezeu să merg, va găsi El prin cine să-mi 
trimită banii. 

Totuşi, dacă aş avea de ales între Athos şi Ţara Sfântă, mă simt mai atras de Athos. Mă rog 
Maicii Domnului să îmi arate „grădina" ei athonită. 

12 aprilie 1993 

Mi se părea un lucru ciudat că în atâtea rugăciuni creştinii se roagă să fie izbăviţi de 
necazuri. In Paraclisul Maicii Domnului revine atât de des ideea asta... Credeam că e puţină 
laşitate în faptul că tot timpul se cere putere de la Dumnezeu şi că nimeni nu vrea să se lupte 
cu necazurile. 

Dar nu este aşa: pur şi simplu calea mântuirii e tocmai lepădarea mândriei. Dacă 
încercările ar putea fi răbdate nu mai prin propriile puteri, omul s-ar mândri: s-ar crede Su per 
man. Dar aşa, când „marea vieţii se înviforează de viforul ispitelor", alergăm la limanul cel lin 
care este Domnul. 

Dacă încercările nu ar fi grele, nu am putea să ne dăm seama de slăbiciunea noastră. 

La ultima predică părintele Dumitru a zis: „Când nu aveţi necazuri, să ştiţi că e vremea în 
care trebuie să vă întăriţi sufletele. Viaţa creştină se împarte în două: timpul de întărire şi 
timpul de încercare. Dacă nu folosiţi cum trebuie timpul de întărire, nu veţi rezista 
încercărilor. 

Vin la mine unii şi se plâng: «Părinte, nu mai putem, ne ca zu rile ne-au terminat, nu mai 
avem putere să rezistăm». Şi to tuşi, oare Dumnezeu nu vede? Greutăţile nu se depăşesc râ 
zând. Ele sunt reale. In război soldaţii cad la pământ şi iarăşi se ridică. Sunt răniţi. Li se 
pansează rănile şi luptă mai departe. Cine scapă fără răni? Numai cei care au fugit de 
duşmani. 

Faptul că greutăţile vă apasă nu trebuie să vă ducă la deznădejde. Vă biruie mânia, vă 
biruie supărarea. Aţi căzut, ridicaţi-vă. Şi tot aşa până trece încercarea. 

Nu putem separa viaţa creştină de necazuri. Ele vin. Noi putem să le înfruntăm, înţelegând 
că fac parte din crucea noastră, sau să scăpăm de ele păcătuind. De multe ori păcatul se 
prezintă ca singura şansă de a scăpa de necazuri. Dar a doua şansă este de a răbda necazul şi 
de a primi cunună de la Dumnezeu. Nu primeşte cununa decât cel care respectă regulile 
jocului!" 

13. 04 1993 

Sandra era supărată că nu i-a dat preotul dezlegare să se împărtăşească. 

„Ce dacă mi-am pierdut fecioria, altele cum au primit dezlegare de la alţi duhovnici?" 

„Să ştii că unii duhovnici dau dezlegare la împărtăşanie fără să fie preocupaţi de 
îndreptarea celor căzuţi. Ei îi dez leagă, aceştia se împărtăşesc, iar cad, iar se împărtăşesc. Să 
ştii că o prietenă mai în vârstă, divorţată, mi-a spus că într-o după-masă se spovedea părintelui 
Adrian de la Antim, dar gândul îi era numai la următoarea noapte de dragoste cu noul amant. 
Mi s-a părut culmea tupeului. Să îţi programezi viitoa rea cădere înainte chiar de spovedanie." 

„Şi ce, vrei să spui că eu sunt ca ea?" 

„Nu fi rea. Iţi explicam doar că nu toţi cei care vin la spovedanie sunt hotărâţi să îşi 
îndrepte vieţile. Şi cred că greşesc foarte tare nu numai ei, că îl presează pe preot să îi 
împărtăşească, ci şi preoţii care dezleagă prea uşor. 

Să ştii că împărtăşania luată cu nevrednicie e spre osândă. Cei care îl presează pe preot 
cred că II pot păcăli pe Dum ne zeu. Dar dacă mor aşa, cu împărtăşania «furată», nu ştiu dacă 
se pot mântui. Sfânta împărtăşanie nu este un talisman, nu mântuieşte automat. Cine nu s-a 
spovedit cu sinceritate sau cine a venit la biserică să se împărtăşească numai pentru că aşa 

face toată lumea şi nu s-a pregătit de primirea Sfintelor Taine poate primi mare pedeapsă de la 
Dumnezeu. Mulţi s-au îmbolnăvit după ce s-au jucat cu împărtăşania. Lucrurile sunt foarte 
grave." 

„Şi pe mine de ce m-a oprit părintele?" 

„Ar trebui să îţi pară bine că ai dat de un părinte care nu dezleagă cu uşurinţă. Spovedania 
nu este doar procesul prin care sufletul primeşte iertare de păcate, deşi dezlegarea păcatelor 
este poate partea cea mai atractivă a spovedaniei. Prin spovedanie omul trebuie să înveţe să îşi 
schimbe viaţa în bine. Şi schimbarea vieţii nu se face la comandă. Trebuie dusă o luptă cu 
fiecare patimă în parte. In spovedanie, omul învaţă cum să ducă această luptă." 

„Da, părintele mi-a vorbit mult." 

„Vezi? Asta e important, ca sufletul să ştie ce trebuie să facă pentru a primi vindecare de 
rănile care îl apasă. Preotul e ca un doctor: dacă toţi doctorii ar da aceleaşi reţete la toţi 
pacienţii, îţi dai seama ce ar ieşi?" 

„Dezastru." 

„Exact. Aşa e şi cu sufletul omului: un credincios pri meş te un canon, adică o reţetă pentru 
tămăduirea sufletească, altul primeşte alt canon, fiecare ce i se potriveşte cu boala de care 
suferă. Şi cine moare în timp ce îşi face canonul, chiar dacă nu s-a împărtăşit, se duce în rai. 
Pe când cine s-a îm păr tăşit după o spovedanie incompletă nu prea are şanse să ajungă 
acolo." 

„Crezi că ar trebui să mă bucur că am dat de un părinte care s-a preocupat în mod special 
de tămăduirea patimilor mele, chiar dacă mi-a amânat împărtăşania?" 

„Mi-ai luat vorba din gură. Chiar dacă nu îţi convine că părintele nu te-a împărtăşit, va veni 
şi vremea aceea." 

Pe Sandra am convins-o repede cum stau lucrurile. E o fată care vrea sincer să îşi îndrepte 
viaţa. 

14 aprilie 1993 

Vreau să aflu cât mai multe despre războiul nevăzut. Păcatul se prezintă ca ceva care 
merită atenţie: el nu apare decât rareori ca ceva urât, ca ceva drăcesc. îşi arată chipul de înger 
de lumină, deşi este drac. 

Mulţi păcătuiesc din plictiseală. Viaţa este monotonă şi singura scăpare o aduce păcatul. 
Oamenii nu ştiu cât de frumoasă este viaţa creştină. Unul chiar zicea în autobuz, în timp ce se 
certa cu nevastă-sa: „Ce îmi trebuie mie rai? Ce mă fac eu fără femei? Nu am nevoie de nici o 
veşnicie atât de plicticoasă". Parcă era Ivan Turbincă, întrebând la poarta raiului: „Tutun este? 
Vodcă este?". 

Oamenii reduc bucuria la ceea ce poate fi simţit prin trup. Neagă bucuriile duhovniceşti nu 
pentru că au avut parte de ele şi li s-au părut lipsite de valoare, ci pentru că nu le cunosc. 

Bucuriile duhovniceşti nu se pot cumpăra cu bani. Un miliardar, chiar dacă ar da la schimb 
jumătate din averea sa, nu poate primi bucuria pe care o simte sufletul când zice Acatistul 
unui sfânt. Numai cine şi-a curăţit sufletul poate înţelege din experienţă frumuseţea 
acatistelor. 

Părintele Nicolae de la Rohia a zis că Irod, care promisese pentru dansul Salomeei că îi va 
da până la jumătate din îm pă raţia sa, trebuia să refuze să îi dea pe tipsie capul Boteză to ru 
lui. Sfântul Ioan Inainte-Mergătorul era mai de preţ decât în treaga împărăţie a lui Irod. 
Salomeea a cerut un preţ mai mare decât cel promis de rege. Dar Irod nu şi-a dat seama că 
Salomeea trişează, că fură la cântar. 

La fel, nici oamenii cu puţină credinţă nu sunt în stare să aprecieze valoarea bucuriilor 
duhovniceşti. Ei cred că e mai de preţ jumătate dintr-o împărăţie lumească decât viaţa unui 
prooroc. 

15 aprilie 1993 

Muzica psaltică îmi topeşte inima. Pe cât de plictisitoare pare slujba atunci când strana 
cântă prost, pe atât de pătrun ză toare e atunci când muzica îţi deschide inima. Totuşi, în nici 

una dintre mănăstirile noastre nu am auzit o muzică la fel de frumoasă ca cea de pe casetele 
de la Mănăstirea Simonos Petras, de la Sfântul Munte. 

Ascult ore în şir şi nu mă satur. Părinţii de acolo trăiesc ceea ce cântă într-un chip cu totul 
aparte: chiar dacă eu nu înţeleg limba lor, înţeleg că se dăruiesc Domnului, că îşi 
încredinţează viaţa Preasfintei Născătoare de Dumnezeu. 

Câtă diferenţă între părinţii din Sfântul Munte şi corurile religioase de la noi. Ai noştri pot 
avea voci mai frumoase, pot cunoaşte mai bine toate artificiile sonore, dar nu îţi ajung la 
inimă. 

Ascult muzică grecească şi simt cum în ea pulsează duhul ortodox. Cred că dacă ar asculta 
muzică athonită, oamenii de cultură ar fi mai receptivi faţă de Ortodoxie: ar înţelege că 
ascunde o mare taină. 

Muzica psaltică mi se pare că e un fel de icoană bizantină. Sau, mai bine zis, cel mai bine 
se poate simţi fiorul muzicii psaltice stând în faţa unei icoane bizantine. Sunetele şi imaginile 
se întregesc reciproc. 

Copia icoanei Mântuitorului de la Mănăstirea Hilandar îmi place din ce în ce mai mult. E o 
icoană care vorbeşte inimii. 

Dă-le, Doamne, tuturor creştinilor să aibă în casele lor icoa ne cât mai frumoase. Ajută-i să 
aibă parte de slujbe cât mai frumoase, ca să înveţe să Iţi vorbească şi să Te iubească. 

16 aprilie 1993 

Am ajuns la Mănăstirea Clocociov şi am vorbit câteva minute cu părintele Visarion. 
Auzisem că are darul vederii cu duhul. Unor credincioşi le-a spus la spovedanie păcatele pe 
care le făcuseră şi pe care le ştia pentru că i le descoperise Dumnezeu. 

Pe mine m-a surprins cu singurul sfat pe care mi 1-a dat: „Ai grijă de ispita alcoolului şi a 
curviei". Eu nu beau nici măcar bere, aşa că nu văd cum să mă feresc de alcool. Cât despre 
desfrâu, am căzut destul. 

17. 041993 

M-am întâlnit iar cu Cristina Andrei. Nu ne-am mai văzut de vreo doi ani de zile. Da, de 
când am fost la ea şi m-am apucat de jurnal, nu am mai vorbit decât la telefon. E foarte 
ocupată. 

A făcut un film cu Petre Ţuţea. E entuziasmată de acest Socrate român. L-am văzut şi eu 
pe Ţuţea la televizor. Vorbeşte cu mult suflet. In cărţi e cu totul altfel, e mai greu de înţeles. 
De-abia aştept să văd filmul Cristinei. 

E prima oară când am văzut-o tulburată. A fost din nou la o vrăjitoare, şi din clipa în care a 
intrat în casa aceea spur cată, se simte groaznic. Mi-a zis: „Până să intru la ea aveam im presia 
că soarele îmi luminează viaţa. Credinţa în Dum ne zeu mă făcea să văd totul curat, totul 
frumos, totul plin de poe zie. Şi după ce am ieşit din casa ei soarele meu a intrat în nori". 

Ce viaţă ciudată a avut fiinţa asta... îmi pare rău că nu am trimis-o să se spovedească. Nu 
mi-a trecut prin cap să îi dau sfaturi. 

Săptămâna Patimilor e o săptămână tulburătoare. Oricât de tare ar fi oamenii prinşi de 
grijile vieţii, săptămâna aceasta îi mişcă pe toţi cei care vin la slujbe. 

învăţăm să înţelegem sensul crucii: înţelegem răstignirea lui Hristos şi învăţăm cum să 
ajungem la răstignirea pati mi lor noastre. 

18 aprilie 1993 

l-am adus lui Gabriel casetele cu muzică psaltică sârbească. 

„Când te uiţi la mine simt că mă umplu de putere. Mi-e tare bine cu tine." 

Mi-a repetat asta de câteva ori. Mă uit la el ca la un frate în Hristos. Şi el simte că nu îl 
dispreţuiesc pentru handicapul lui. Şi pentru că ceilalţi nu au destulă răbdare cu el, când mă 
vede, se umple de bucurie. 

Nae Ionescu: „Fiecare dintre noi purtăm în spate cadavrul călugărului care am fi putut fi". 
Observaţie interesantă, dar dubioasă. Nu toţi am primit de la Dumnezeu chemarea pen tru 
călugărie. In momentul în care considerăm că singura via ţă bineplăcută lui Dumnezeu este în 
mănăstire, atunci ne găm curăţia familiei şi transformăm ideea de familie în ceva murdar. 

Cred că Nae Ionescu vroia să îşi manifeste durerea că nu a reuşit să îşi curăţească sufletul 
de păcate, durerea că a rămas la o înţelegere raţională a credinţei creştine. Mai bine ar fi spus: 
„Fiecare purtăm în spate cadavrul sfântului pe care Dumnezeu îl aşteaptă de la noi". Aşa, 
formula era mai adâncă. 

Mă doare puţin faptul că nu simt chemare pentru călugărie. Părintele Teofan vroia să mă 
călugăresc, dar în mine nu am simţit atracţie pentru mănăstire. Am simţit că locul meu nu e 
acolo. 

După prima spovedanie am vrut să mă călugăresc. Mi-am dorit să merg pe calea pe care au 
mers Sfinţii Părinţi. Dar m-am temut să intru în mănăstire fără să fiu convins că ăsta îmi e 
rostul. 

Dumnezeu mă vrea în lume. Şi simt cât se poate de clar că nu trebuie să părăsesc nici un 
pic dorinţa mea de a-L sluji pe Dumnezeu. 

Poate că m-am pripit părându-mi-se că sfatul părintelui Visarion, de a mă feri de băutură şi 
femei, nu mi se potriveşte: poate că părintele, luminat de Dumnezeu, ştie mai bine decât mine 
care îmi sunt punctele slabe. 

Doamne, ajută-mă să nu cad! 

19 aprilie 1993 

Prohodul mă face să mă simt cum cred că s-au simţit mironosiţele şi cei care au fost de faţă 
la îngroparea Mântuitorului. Hristos a murit. 

„Dar cum mori, Viaţă? Şi cum şezi în mormânt?" 

Am mai cântat Prohodul Domnului de două ori în acest post. Singur, în cameră. Nefiind 
foiala şi îmbulzeala din biserică, am putut fi atent la fiecare cuvânt. 

Şi acum, la slujbă, am reuşit să nu mă las deranjat de cei care se înghesuiau. Ba chiar m-am 
bucurat că a venit atât de multă lume. Nu mă mai supăr când stăm ca şi sardelele în conservă: 
mai bine să fie înghesuială la slujbă şi să fie aceeaşi înghesuială şi la intrarea în rai. 

21 aprilie 1993 

învierea Domnului... Toată făptura se bucură... Un părinte, mergând în cimitirul mănăstirii 
ca să le zică răposaţilor „Hristos a înviat!", a auzit răspunsul lor: „Adevărat a înviat!" 

Cerul şi pământul se bucură. Cuvântul pe care îl citeşte părintele, cuvântul de Paşti al 
Sfântului Ioan Gură de Aur, e nespus de frumos. 

Vom birui! Asta e credinţa noastră. Lumea aceasta ne calcă în picioare, ne umileşte, 
încearcă să ne convingă că viaţa creştină nu are sens. Dar vom învia. 

Nimeni nu ne poate lipsi de înviere. Totul e ca învierea noastră să nu ne fie spre osândă, ci 
spre viaţă veşnică în împărăţia lui Dumnezeu. 

24 aprilie 1993 

Acatistele sunt nişte rugăciuni minunate. Puţine lucruri îmi aduc mai multă linişte în suflet 
decât citirea unui acatist. Am zis astăzi Acatistul Domnului nostru Iisus Hristos şi Acatistul 
Sfântului Mina. 

Acatistul Mântuitorului e cea mai caldă rugăciune către Fiul lui Dumnezeu. La început nu 
înţelegeam de ce apare formularea „Iisuse preadulce..." 

Acum am început să înţeleg: prin rugăciune înveţi să II iubeşti pe Dumnezeu, prin 
rugăciune simţi dragostea pe care ţi-o poartă. Şi Hristos devine „preadulce" fiecărei inimi care 
se roagă cu stăruinţă. 

„Iisuse, mângâierea sufletului meu..." Când rostesc cuvintele Acatistului inima mea se 
simte îmbrăţişată de dra gos tea dumnezeiască. Nu poţi spune la repezeală cuvintele 
Acatistului. Rugăciunea e un fel de audienţă pe care o primeşti la Stăpânul Stăpânilor: nu îi 
poţi vorbi fără respect, nu Ii poţi vorbi în grabă. Fiecare cuvânt e plin de importanţă. 

Ca să nu îmi zboare mintea folosesc metoda pe care am în văţat-o de la părintele Nicolae: 
urmăresc cu degetul pe car te fiecare cuvânt citit şi, când îmi dau seama că mi-a zburat 
mintea, reiau rugăciunea de la paragraful de la care nu am mai fost atent. 

29 aprilie 1993 

Mergând spre Ploieşti, l-am cunoscut în tren pe părintele Mina, unul dintre cei mai 
deosebiţi creştini din ţara noastră. Cel puţin mie aşa mi s-a părut: e un călugăr care a primit 
binecuvântare de la duhovnicul lui să facă misiune printre musulmani, nu mai ţin minte în ce 
ţară. 

L-am întrebat dacă a avut vreun semn de la Dumnezeu înainte de a lua această hotărâre. 

„Semn de la Dumnezeu? Nu. Nu am avut nici o vedenie. Dar am binecuvântarea părintelui 
meu duhovnic. Şi îmi este de ajuns." 

E prieten cu Ilie, care a făcut secţia de arabă a Facultăţii de Filologie. El face meditaţii de 
arabă cu părintele. 

„Nu vă e greu să învăţaţi araba?" 

„Nu îmi e greu. îmi e foarte greu. Dar o fac pentru Hris tos. O fac pentru a-L bucura pe 
Hristos, care S-a răstignit şi pentru arabi." 

„Şi nu vă e frică? Mie mi-ar fi frică." 

„Ba da. Dar dorinţa de a-L mărturisi e mai mare decât frica. Acolo nu mă duc pentru binele 
meu, nu mă duc ca să obţin ceva. Nu mă duc nici să obţin cununa martiriului. Mă duc pur şi 
simplu ca să le fiu de folos musulmanilor care au nevoie de mine." 

„La musulmani? De ce nu la buddhişti?" 

„Sincer să fiu, argumentul principal a fost că la buddhişti mi-ar fi fost mai uşor să fac 
misiune. Acolo riscam doar să nu fiu luat în serios. M-ar fi lăsat să vorbesc, fără să mă ia în 
seamă. Dar la musulmanii care abia aşteaptă să bată un creştin, mesajul meu va avea o altă 
putere." 

„Credeţi că o să se limiteze la bătaie? Dacă o să vă omoare?" 

„Mă aştept la aşa ceva. înainte de a pleca mă voi împăr tă şi. Părintele meu duhovnic a zis 
că abia peste şase luni îmi dă binecuvântare să plec. Deşi limba am învăţat-o deja. Mai am 
timp să mă pregătesc de moarte." 

Părintele a coborât înaintea mea. Aş fi vrut să aflu mai multe despre el. Nu a vrut să îmi 
spună nici cum îl cheamă, nici de la ce schit e. 

Parcă m-aş fi întâlnit cu un personaj din poveste. Vorbea despre moarte cu aceeaşi 
seninătate cu care vorbesc eu despre frumuseţea icoanelor. 

Ce bine că mai există astfel de suflete mari! Poate că ru gă ciunile lui Marius, laolaltă cu 
alte rugăciuni asemănătoare, l-au făcut pe părintele acesta să ia hotărârea de a pleca acolo. 

O clipă mi-a trecut prin minte să îl rog să mă ia cu el. Dar am simţit în minte o anumită 
tulburare. Am simţit că Dumne zeu vrea altceva de la mine. 

Nu îmi iese din minte imaginea părintelui Mina. Şi în ziua de azi poţi muri martir. Cât de 
ciudat... Atâţia creştini trăiesc în tot felul de desfătări, în timp ce alţi oameni au nevoie de ei. 
Oare de ce eu nu am simţit chemarea de a merge după părinte? Nu îmi pot da seama. 

4 mai 1993 

Sfinţenia... Un cuvânt care lipseşte din preocupările creştinilor. Sunt unii care parcă fac 
alergie atunci când aud acest cuvânt. 

Două săptămâni am stat de vorbă cu mai mulţi creştini, să văd cum înţeleg ei porunca de a 
deveni sfinţi. Aproape toţi au fost de acord în privinţa faptului că porunca de a duce o viaţă 
sfântă nu este o poruncă obişnuită: „Sfinţii au fost sfinţi. Noi suntem oameni cu păcate şi 
greutăţi. Lumea de azi nu mai cunoaşte sfinţenia. Să încercăm să ţinem cât mai bine po run 
cile celelalte, să nu furăm, să nu păcătuim, şi poate că Domnul se va milostivi de noi. Mai 
mult decât atât nu putem face". 

Ori Dumnezeu nu ştie ce ne cere, ori nu ştim noi să II ascultăm. Simt că în porunca de a 
deveni sfinţi e cheia Evangheliei. Şi celelalte religii spun că nu e bine să păcătuieşti. Nu 
acesta e centrul credinţei noastre, fuga de păcat, ci naşterea omului duhovnicesc, dobândirea 
sfinţeniei. 

Putem sau nu putem fi sfinţi? Credinţa creştină fără sfinţenie e vorbă goală. In momentul în 
care oamenii fug de sfinţenie, s-a terminat cu trăirea creştină. Ortodoxia fără sfinţenie e 
imposibilă. 

Sfântul Serafim de Sarov a zis că „scopul vieţii creştine este dobândirea Duhului Sfânt". 
Nu a zis că acesta e doar scopul vieţii monahale. E şi scopul vieţii mirenilor. Nimeni, sau 
aproape nimeni, nu mai are acest scop în viaţă. De fapt, îl mai au şi alţii, dar prea puţini. Când 
nu va mai fi nimeni însetat de sfinţenie, va veni sfârşitul lumii. 

Antihrist nu se va speria de o credinţă creştină căldicică. Nu se va speria de cei care sunt 
creştini numai cu numele. Se va speria numai de robii lui Dumnezeu care sunt păstrători ai 
Duhului Sfânt. 

Nu mai ştiu ce părinte zicea că una dintre cele mai clare diferenţe între creştinii care trăiesc 
o viaţă de sfinţenie şi ceilalţi, care respectă numai partea exterioară a poruncilor, se poate 
observa şi în diferenţa dintre cele două volume de Convorbiri duhovniceşti purtate de 
părintele Ioanichie Bălan cu părinţii români: în primul volum, cât mai mult interes pen tru 
rugăciune, pentru pravilă, pentru trăirea vieţii înge reşti în trup omenesc. In al doilea, locul 
trăirii duhovniceşti e luat de construirea şi mai ales reconstruirea unor locaşe de cult: „Am 
pictat biserica, am văruit trapeza, am ridicat un atelier de croitorie" şi altele la fel. Observaţia 
pare puţin forţată, pentru că şi în al doilea volum se găsesc destule răspunsuri ziditoa re. Dar 
diferenţa dintre cele două feluri de înţelegere a sco pului vieţii e clară. 

Părintele Rafail e supărat pe aerul de veritabile C.A.P.- uri care domneşte în multe dintre 
mănăstirile de la noi. Muncă, muncă şi iar muncă. Stareţii de acolo pun de cele mai multe ori 
pe primul plan construcţiile, lăsând viaţa duhovnicească pe planul al doilea. De parcă 
mănăstirile ar fi şantiere. Maica Tatiana, pe care am cunoscut-o în drum spre Sihla, plângea şi 
suspina de durere: şi-a dorit o viaţă de rugăciune, dar are mai puţin timp pentru rugă decât la 
ea acasă. Ăsta e principalul motiv pentru care nu mă călugăresc: nu cred că acolo II pot sluji 
mai bine pe Dumnezeu. 

5 mai 1993 

Când veneam de la liceu m-a oprit un sectant de vârsta mea pe stradă: „De ce eşti atât de 
trist?". 

I-am spus că mi se pare că viaţa mea e plină de nenorociri, că îmi lipseşte foarte mult 
dragostea mamei, că nimeni nu mă sprijină. 

El mi-a zis o vorbă scoasă parcă din Pateric: „Drumul spre rai nu este un covor de flori, ci 
unul de spini. Prin încercări ne mântuieşte Dumnezeu". 

Cât eram eu de amărât, totuşi nu am putut să nu observ câtă dreptate avea. Am încercat să 
îmi revin, să alung gân du rile de deznădejde. Dar, deşi pe moment am reuşit, după vreo oră 
am fost iar biruit de tristeţe. 

6 mai 1993 

O emisiune foarte ticăloasă: ritualul de convertire a unei vrăjitoare de la magia neagră la 
magia albă: vrăjitoarele s-au strâns în jurul ei şi o ajutau să se lepede de puterile întune ri cu 
lui. Jalnic teatru. Cel mai trist este că oamenii le iau în se rios. Lumea chiar crede că există 
magie albă şi magie neagră. Dar toate vrăjitoarele sunt uneltele diavolului. Poate că unele nu 
îşi dau seama de asta, iar faptul că vindecă doi oameni şi împacă trei familii le fac să 
considere că folosesc puterea binelui. 

Bănuiesc că este foarte greu să îţi dai seama că un soţ se poate întoarce la femeia pe care a 
părăsit-o câteva luni, nu mai datorită faptului că diavolul a avut putere să îl întoarcă. 

Niciodată diavolul nu face ceva spre binele oamenilor. Binele pe care îl face este 
superficial şi îl face numai pentru a se folosi mai apoi de el în cine ştie ce răutăţi. 

La sfârşitul emisiunii o femeie spunea că ani de zile 1-a trecut pe soţul ei pe pomelnice la 
nu ştiu câte mănăstiri, dar degeaba. Cum s-a dus la vrăjitoare, cum i s-a întors bărbatul. „Să 
îmi zică mie popa că Rada lucrează cu dracul, că nu îl cred. Am bărbatul acasă şi nu îmi mai 
trebuie nimic." 

Dumnezeu respectă libertatea oamenilor. Dumnezeu nu aduce cu forţa bărbaţii acasă. Dar 
dracii fac uneori aceasta, pentru că primesc în schimb sufletele femeilor care au cerut ajutorul 
vrăjitoarelor. Mi s-a făcut milă de femeia de la televizor. Viaţa ei nu va fi liniştită. Nu după 
multă vreme, diavolul va veni să îşi ia plata. 

Singura ei şansă este să alerge la spovedanie. Numai un duhovnic iscusit ar putea-o ajuta. 

7 mai 1993 

In revista „Decembrie" am găsit un material interesant despre cel care e considerat prin 
excelenţă „sfântul închiso rilor", Valeriu Gafencu. El ajunsese la o asemenea măsură în 
practicarea rugăciunii lui Iisus încât a fost operat în închi soa re, parcă de apendicită, fără nici 
un fel de anestezie. Nu a urlat, nu s-a plâns. Doar transpira de durere. A simţit dureri ca ale 
martirilor, dar le-a răbdat rugându-se. Până şi cei mai fio roşi torţionari se îmblânzeau în 
prezenţa lui. El a trans for mat Aiudul prin cei pe care i-a învăţat rugăciunea inimii, în şcoală 
de sfinţenie. 

Nae, venind odată de la Techirghiol, mi-a zis că a vorbit cu părintele Arsenie Papacioc 
despre Gafencu, şi părintele i-a spus că are mare evlavie faţă de acest nou sfânt. Mi-a mai zis 
Nae o fază tare de la ruşi: la o hirotonie de episcop, cel pe care îl hirotoneau s-a întors cu faţa 
spre credincioşi şi le-a zis ceva gen: 

„Fraţi creştini, sunt ofiţerul de securitate cutare. Am fost trimis de superiori în şcolile 
teologice cutare şi cutare. Acum aveau nevoie de mine ca episcop. Acum însă, înainte de 
hirotonie, Dumnezeu m-a luminat şi flacăra credinţei s-a aprins în inima mea. Ce ziceţi, să 
continue slujba?" 

Poporul s-a pus în genunchi, ca la o comandă, s-au rugat vreme de câteva minute, şi apoi s- 
au ridicat în picioare: îl vroiau episcop. După câteva zile, arhiereul a dispărut, foarte probabil 
fiind răpit de securitate. 

Nu cred că există vreun caz de convertire mai tulburător decât acesta. Până acum, cel mai 
tare mă impresionase momentul în care părintele Calciu, care o vreme fusese chiar torţionar în 
înfricoşătorul Piteşti, şi-a rupt venele ca să îi poată prelungi viaţa lui Costache Oprişan, un alt 
sfânt al închisorilor. Acesta murea de sete în celulă, şi părintele Calciu s-a gândit că dacă îi va 
da să bea din sângele său, îi va prelungi viaţa. 

Nu credeam că există ceva mai tulburător. Dar convertirea acestui securist mi se pare şi 
mai şocantă. Părintele Calciu, trăind în preajma acelui sfânt al temniţelor, a fost modelat de el. 
Dar securistul avea o şansă de convertire aproape infimă; şi totuşi s-a convertit. 

Ar trebui ca această convertire minunată, cu referinţe biografice precise, să fie pusă în cutia 
poştală a fiecăruia dintre cei care au pactizat, mai mult sau mai puţin, cu securitatea. Ar fi un 
îndemn la reflecţie. 

Şi nu numai clericilor le e de folos acest caz, ci tuturor creştinilor. Căci dacă acest episcop, 
după ani de zile de slujire a Satanei - căci pe Satana îl slujeau securiştii infiltraţi în cler -, a 
avut curajul de a-şi schimba viaţa, acest curaj îl putem avea toţi cei căzuţi. 

9 mai 1993 

Alerg în fiecare zi cam un sfert de oră, înainte de a mă apuca de învăţat. Mintea îmi e mai 
limpede. Nu cred că e rău. Marius zice că lui îi e de ajuns efortul fizic pe care îl face prin 
mătănii. Mătăniile le fac pentru suflet, nu pentru trup. Şi mătăniile nu mă relaxează, mă 
solicită şi psihic. 

Şi când alerg, zic rugăciunea cu gura, dar fără să mă concentrez prea tare. Acum câteva 
zile era să dea o maşină peste mine: alergam pe mijlocul unei străzi care părea pustie şi eram 
foarte atent la rugăciune. Ca să nu mi se împrăştie mintea priveam în jos. Era cât pe-aci să mă 
lovească o maşină care venea din faţă. Am văzut-o exact în ultima clipă. 

10 mai 1993 

De vorbă cu Nae, i-am povestit cum, sosind într-un sat de la noi trupele ruseşti, în al doilea 
război mondial, au întrebat care sunt credincioşi şi i-au pus să intre în biserică. Cu frică, 
aceştia au intrat. Dar ruşii le-au zis: „Cinste vouă, că nu vă temeţi să vă mărturisiţi credinţa. Şi 
noi suntem ortodocşi". 

Pe cei care şi-au mărturisit credinţa i-au lăsat în pace, dar restul au avut de suferit. 

„Iţi zic ceva şi mai interesant, mi-a spus el: deşi am reţi neri faţă de cei care spun altora 
faptele bune pe care le-au fă cut, uneori mai aflu şi lucruri frumoase. Am citit mai demult 
tulburătoarea mărturisire a unui părinte la care a venit într-o seară un om cu un semn ciudat pe 
faţă, şi care 1-a rugat să vină la biserică pentru spovedanie. Când părintele a intrat în biserică 
şi trebuia să înceapă spovedania, omul a scos un pis toi sau o puşcă pe care o avea ascunsă şi 
1-a ameninţat: Pă rin te, dacă în noaptea de Paşti ieşi cu lumânarea şi zici «Hristos a înviat!», 
amăgindu-i pe oameni că Dumnezeu există, atunci eu, cu mâna mea, o să te împuşc. 

Părintele s-a dus acasă trist. Se gândea că mai are doar puţine momente alături de cei dragi 
sufletului său. Iţi dai seama, să ştii că sunt ultimele clipe în care poţi fi alături de cei dragi! 

Şi părintele povestea cum, ieşind şi zicând «Hristos a înviat!», tot aştepta să audă 
împuşcătura fatală. Dar a rămas în viaţă. Peste câteva zile, revăzându-1 pe cel care îl ame nin 
ţase cu moartea, acela i-a spus: Părinte, vă mulţumesc din toată inima. Vroiam să mă conving 
că Dumnezeu există, că cineva este gata să moară pentru El. Acum cred. 

Şi relatarea se încheia cum, trecând printr-o mănăstire din Moldova, părintele a avut 
impresia că îl recunoaşte pe omul cu semn pe faţă: acum era călugăr." 

12 mai 1993 

Scandaluri din ce în ce mai dese cu tata. Mânia îmi clo co teste în inimă. Dacă nu era păcat, 
l-aş fi bătut o dată zdravăn, ca să nu mai întineze memoria mamei. 

13 mai 1993 

O scurtă emisiune la televizor despre ravagiile jocurilor pe calculator: copiii ajung la 
dependenţă. Nu îi mai laşi să se joace, fac urât, ţipă, urlă. 

M-am întrebat de ce jocurile pe calculator dau de pen den ţă, în timp ce jocul cu mingea, 
fotbalul sau baschetul, nu dau. Calculatorul solicită mult mai tare creierul. Joci un joc cu 
maşini, secreţia de andrenalină creşte: te crezi la Grand Prix. 

Părintele Nicolae zicea: „Părinţii care îşi lasă copiii în faţa televizorului sau a 
calculatorului fac o greşeală care este foarte greu de reparat în timp. De ce stau copiii cuminţi 
la televizor? Pentru că, fiind mici, creierul lor rezistă cu greu la succesiunea rapidă de 
imagini. Mintea lor e solicitată şi de asta par cuminţi. Dar imaginile de pe ecran le obosesc 
min tea. Ii maturizează mai repede. Televizorul este între cei mai mari duşmani ai copilăriei. 
Copilul uită să se joace: stă fas ci nat şi vede toate problemele oamenilor mari. Dar nu este 
pregătit să le înţeleagă. 

Jocurile pe calculator sunt la fel de distrugătoare. Dau copilului senzaţia de independenţă 
fără margini. Ii creşte mândria, îl fac iubitor de sine. Copilul devine egoist, nu mai are ochi 
pentru alţii. 

Dar cel mai mare rău îl aduce internetul: pe cât de folosi tor este în unele cazuri, cum e 
corespondenţa electronică, pe atât de nociv este când îl folosesc persoane fără discernă mânt: 
ele caută toate obscenităţile cu putinţă, şi le găsesc. 

Internetul oferă cea mai simplă cale de a te îndulci cu păcatul: orice perversiuni vrei, le 
găseşti acolo. Şi, în lipsă de altceva, păcătuieşti cu mintea. 

Şi mai grav va fi când se vor găsi peste tot simulatoare electronice. Atunci părinţii vor 
pleca liniştiţi de acasă, încu ind uşa cu cheia, şi în timpul ăsta copiii se vor juca de-a tata şi de- 
a mama cu fetiţele de pe ecran. Pentru patimile copiilor părinţii nu au însă cheia potrivită. Vin 
vremuri grele... Pă ca tul intră în lume prin porţi din ce în ce mai mari. 

Ştii cum suntem? Ca războinicii care s-au retras într-o ce ta te, şi când apare duşmanul, 
îideschid porţile crezând că le-au venit întăriri. 

Ştii cum va fi? Sub pretext că lumea progresează, fiecare va avea calculator în casă. Şi 
fiecare va avea acces la internet. Dar câţi vor şti să se uite numai la ce le e de folos? Vezi, 
acum cu televizorul tot mai e o oarecare cenzură: filmele fier binţi sunt după miezul nopţii, şi 
copiii nu au cum să le vadă. 

Dar cu ajutorul internetului se dărâmă toate barierele de acest fel: vezi tot ce îţi trece prin 
cap". 

14 mai 1993 

Nimic nu este mai important în viaţă decât rugăciunea. Unul dintre părinţii Filocaliei învăţa 
că e bine să nu începem ziua fără rugăciune. 

Dacă zic dimineaţa numai rugăciunile începătoare nu am prea multă linişte. Dar dacă zic o 
catismă din Psaltire sau un Acatist, mintea se schimbă: simt cum o putere sfântă o luminează. 
Mă simt ca şi cum aş face o baie sufletească. 

Foarte greu se risipeşte liniştea din suflet dacă m-am rugat mai multă vreme dimineaţa. 
Când mă rog seara, chiar dacă zic trei catisme, nu simt aceeaşi binecuvântare: mă culc cu 
liniştea în suflet, dar după ce prima parte a zilei a fost oarecum pierdută. 

Ispitele vin des. Dar când mintea păstrează liniştea rugă ciu nii, ispitele sunt mult mai uşor 
de înfruntat. Gândurile de mânie, de nerăbdare, de răutate nu apucă să tulbure inima. 

23 mai 1993 

II iubesc din ce în ce mai mult pe părintele Teofan. In Marea cateheză, Sfântul Teodor 
Studitul le-a cerut ucenicilor săi să îl iubească aşa cum L-au iubit apostolii pe Hristos. Cât de 
strânsă trebuie să fie legătura cu duhovnicul... Simt că viaţa mea e în mâinile lui. El îmi poartă 
de grijă. Şi îi simt dragostea cu care mă înconjoară. 

Tot Sfântul Teodor zicea că părintele trebuie să îşi iubeas că ucenicii aşa cum Hristos Şi-a 
iubit apostolii şi să fie gata să îşi dea viaţa pentru binele lor. 

„Iubiţi-mă, fiii mei, aşa cum v-am iubit şi eu. Că deşi sunt pă cătos, îmi pun sufletul pentru 
voi, fiindcă voi sunteţi dori rea, dulceaţa şi râvna mea. Să nu vă pară că cele spuse sunt numai 
vorbe seci. Credeţi că după cum îmi este vorba, aşa şi inima mea." 

Când am citit cuvintele astea mi-am dat seama că exact aşa îmi vorbeşte părintele Teofan. 
Mi se părea că exagerează pu ţin în dragostea pe care o poartă ucenicilor săi. Credeam că dra 
gostea duhovnicului trebuie să rămână ascunsă în inima sa. 

Uite că duhovnicul le poate spune ucenicilor săi cât de mult îi iubeşte. Puţine declaraţii de 
dragoste mai frumoase s-au rostit până acum în lume: „dulceaţa, dorirea şi râvna mea". 

Asta e legătura dintre duhovnic şi ucenic. Hristos mi-a făcut un dar scump atunci când mi-a 
picurat în inimă dorinţa de a merge pe calea ascultării... 

27 mai 1993 

Petrecerea de la sfârşitul clasei a XII-a de la Predeal a fost ceva foarte aiurea, a fost un 
prilej de risipire şi de cădere duhovnicească. Am râs mult, am dansat mult; ba chiar la unul 
dintre blues-uri am dansat atât de sexy cu Nana, că m-am gândit că după dans mă va chema să 
facem dragoste, atât de încinsă era. 

Tibi mi-a zis că a încercat să filmeze pe gaura cheii cum Misa făcea dragoste cu Sanda. Ba 
chiar i-au zis dirigii că Sandei îi e rău şi au trimis-o în inspecţie în camera cu pricina. 

Am încercat să mă distrez la maxim, ca să nu zică colegii că sunt pocăit. Şi am venit de 
acolo cu un gust amar. îmi e de mine. Pentru două zile aproape am uitat că sunt creştin: nu m- 
am mai rugat deloc, ca să mă pot distra cât mai mult. 

îmi este atât de ruşine că m-am lăsat biruit de distracţii... Bine că nu am căzut în păcatul 
curviei, că asta mai lipsea. Mi-a trecut prin cap să fac dragoste cu Nana, că tot era aprinsă, dar 
m-am potolit la timp. 

Cât de uşor te face praf deznădejdea... Dacă eu mergeam acolo liniştit, dacă ştiam să 
păstrez o anumită seriozitate, atunci nu m-aş mai fi întors acasă atât de trist. Mi se pare că am 
pierdut un meci de baschet foarte important, un meci de care depinde viitorul meu. Abia 
aştept să mă spovedesc. Cred că părintele o să râdă de mine, şi are şi motive. Eu i-am tot 
vorbit despre cât de mult îmi doresc să duc o viaţă de sfinţenie, şi la prima încercare mai 
serioasă am dat-o în bară. 

28 mai 1993 

Am cunoscut o fată, Carmen. M-a oprit în faţa liceului şi m-a întrebat: „De ce eşti atât de 
trist?" 

„Se vede?" 

„Cum să nu, a zis ea, uită-te la ochii tăi." 

Mi s-a părut foarte ciudat că cineva care nu mă cunoaşte a înţeles cât de tulburat îmi este 
sufletul, în timp ce cei de lângă mine nu şi-au dat seama. încă nu îmi vine să cred că la 
Predeal am fost atât de aproape de căderea în păcatul curviei. îmi este ruşine de mine. Mai 
bine stăteam acasă. De fapt, nici asta nu era bine, că eu credeam că am biruit patima trupească 
şi nu îmi dădeam seama cât mai am de luptat cu această ispită. Bine că nu a venit Denisa la 
mine acasă atunci când avea chef de nebunii, că poate m-ar fi corupt. 

Am vorbit mai mult cu Carmen, mi se pare o fată cuminte. Am condus-o acasă după ore. 

29 mai 1993 

Aseară tata iar m-a înjurat de mamă urât de tot. De-abia am rezistat să nu îl iau la bătaie. 
La biserică i-am rugat pe cei pe care îi ştiu mai bine să se roage pentru mine, ca nu cumva să 
îmi bat tatăl. Nu am găsit înţelegere la ei: 

„Vai, dar e mare păcat, nu cumva să ridici mâna asupra lui..." 

Ştiu şi eu că e păcat, dar aveam nevoie de un sfat care să mă mai liniştească. Părintele a 
fost prea ocupat ca să am răbdare să mai vorbesc cu el. 

3 iunie 1993 

Tata mi-a dat o palmă de faţă cu Carmen. L-am prins de mâini şi l-am dus în camera lui, 
fixându-1 de dulap. L-am ţinut aşa până mi-a trecut supărarea. De mânie nu mi-am dat seama 
că în timp ce îi ţineam mâinile ridicate el mă lovea cu fruntea în bărbie: nu simţeam loviturile. 

Abia după câteva minute a început să mă doară bărbia; mi-a lăsat semn. Bine că nu am dat 
în el. 

Am încercat să mă culc, dar mi-a revenit în minte cioc ni rea cu tata. M-am lăsat biruit de 
mânie ca un prost; nu îmi vine să cred că am putut să fiu atât de mânios încât nu am simţit 
cum mă lovea în bărbie. Eu credeam că dacă nu dau în el, dau dovadă de smerenie. Dar dacă 
eram smerit, primeam palma şi răbdam. Dar pentru că se afla şi Carmen de faţă, nu am 
rezistat şi i-am arătat că sunt mai puternic decât el. Ce face vârsta din om: el a fost un om 
zdravăn în tinereţe, iar eu sunt slăbănog. Şi totuşi, sunt mai puternic decât el. 

Aş vrea să îi cer iertare, dar nu pot. Mi se pare că dacă îi cer iertare, îi dau dreptate. Poate îi 
cer iertare mâine, când se mai liniştesc apele. 

4 iunie 1993 

Nelu mi-a zis că îi trebuie banii într-o săptămână. Nu ştiu de unde o să fac rost de ei. 
Părintele Nicolae mi-a zis să mă rog Sfântului Mina, că e grabnic ajutător celor aflaţi în 
datorii grele. 

5 iunie 1993 

Părintele Nicolae: „Ştii care e cea mai mare patimă a ta?" 

„Cred că mândria." 

„Mândria, da. Cu două ramuri. Una, că nu îţi dai seama de propriile lipsuri, că bucurându- 
te de faptul că Dumnezeu te-a scos din întunericul yoghin nu îţi dai seama că lupta e abia la 
început. Nu îţi dai seama cât de importantă e smerenia sau răbdarea sau iubirea vrăjmaşilor. 
Teoretic ştii, ai citit. Dar a şti ce înseamnă cuvântul smerenie nu e acelaşi lucru cu a gusta din 
dulceaţa smereniei." 

„Şi a doua ramură?" 

„Tu care crezi că e?" 

„Judecarea aproapelui." 

„Vezi ce prieten fidel îţi e conştiinţa? Da, judecarea aproapelui. Slăbiciunile celorlalţi sunt 
mari; lipsurile lor du hov niceşti sunt unul dintre motivele cele mai serioase care îi ţin pe 
ceilalţi departe de Biserică. Nu neg asta." 

„Nu zicea chiar Mântuitorul: «Vai, vouă, fariseilor fâţar nici, că din cauza voastră mulţi se 
îndepărtează de Dumnezeu»!?" 

„Ba da. Dar El era Mântuitorul. Tu cine eşti să îi judeci? Să ştii că eu cunosc mulţi 
credincioşi cu viaţă mult mai curată decât a ta. Şi ei trăiesc între aceiaşi oameni ca tine. Dar 
nu au ochi pentru lipsurile celorlalţi." 

„Părinte, caut să înţeleg în detaliu ce m-a ţinut departe de Biserică. Aceleaşi lucruri îi ţin 
încă departe pe alţii." 

„Ştiu că nu mă minţi. Ceea ce spui este ceea ce crezi. Dar te păcăleşti singur. Aşa vrei să 
justifici păcatul. Dar nu există nici o justificare care să acopere judecarea aproapelui." 

„Părinte, dar spovedesc asta la fiecare spovedanie." 

„E bine că spovedeşti. Dar te lupţi să nu-i mai judeci pe alţii?" 

„Nu. Pe loc iau hotărârea de a nu îi mai judeca, dar încetul cu încetul revin la aceeaşi stare. 
M-am obişnuit să îi judec. Eu vreau să judec păcatul, nu pe păcătoşi, dar o dată cu păcatul 
judec şi păcătoşii." 

„Obişnuinţa păcatului e foarte greu de înfruntat. Dar tre buie să porneşti lupta cu acest 
păcat. Altfel nu vei spori deloc. Altfel nu poţi cunoaşte duhul smerit al Ortodoxiei." 

„Să nu mai judec nici păcatul?" 

„Şi aici eşti în înşelare. Zici că vrei să judeci păcatul, dar îi judeci şi pe cei care păcătuiesc, 
încearcă o vreme să nu mai judeci nici măcar păcatul celorlalţi. Asta până mai scapi de patima 
judecării aproapelui. Asta nu înseamnă că eşti de acord cu ei. Ci doar că îţi păzeşti mintea. Tu 
stai şi observi tot timpul minusuri, şi la necredincioşi dar mai ales la credin cioşi, şi aşa te 
vatemi. Parcă ai fi un buletin de ştiri, care trebuie să arate tot ce e interesant. Tu vezi şi ce 
prostii a făcut cutare şi ce rătăcire e la biserica cutare şi ce scădere are părintele cutare. Şi aşa 
nu mai ai timp să îţi vezi propriile pa timi. Nu mai judeca. Dacă vrei să fii al lui Hristos, nu 
este de-ajuns să te rogi mult, trebuie să ţii şi toate poruncile. Şi porunca judecării aproapelui 
nu e deloc mai mică decât porunca de a nu fura. Călcarea ei tot în iad duce." 

„Părinte, credeţi că eu nu îmi dau seama că nu e bine când judec sau când bârfesc? Simt că 
mi se risipeşte liniştea. Simt că sufletul mi se răceşte. Nu îmi e bine." 

„Vorbeşti de parcă ai suferi de o boală incurabilă. Să ştii că eu nu vreau să te mâhnesc 
acum, vreau să te ajut. Patima mândriei dobândite prin practica yoga ţi-a lăsat urme adânci. 
Acolo făceai meditaţii, te tot comparai cu ceilalţi. Care e mai avansat, care e mai slab. Şi 
dându-ţi seama că erai mai râv ni tor în rătăcire te umpleai de mândrie." 

„Părinte, eu sunt mândru dinainte să merg la yoga." 

„Şi totuşi yoga ţi-a exacerbat mândria. Faptul că ţi se părea că ai acces la o cunoaştere la 
care omul obişnuit nu are cum să ajungă, faptul că venerând-o pe Kali credeai că vei birui 
moartea şi că îţi vei dezvolta puterile paranormale, astea nu năşteau în nici un caz smerenie. 
Ci mândrie." 

„Aveţi dreptate." 

„Important este că acum eşti în Biserică şi ştii că mândria îţi este duşman. Deocamdată, la 
capitolul judecarea aproa pe lui ai rămas repetent. Dar, dacă îţi pui nădejdea în Dum ne zeu, 
vei scăpa în timp şi de această patimă. Şi să nu te miri că nu te-ai schimbat complet, pe loc. 
Spovedania nu lucrează ma gic, ci respectă libertatea credinciosului. Puteai să spo ve deşti ani 
de zile păcatul judecării aproapelui, câtă vreme nu te luptai cu gândurile de judecată nu făceai 
nimic." 

„Părinte, simt că mi s-a mai limpezit mintea. Da, judeca rea aproapelui, şi mai ales a 
scăderilor credincioşilor, erau pentru mine un fel de hobby." 

„Bine că Dumnezeu ţi-a picurat în inimă şi dragoste de semeni, că altfel îţi era mult mai 
greu să scapi de judecarea lor. Iubeşte-ţi aproapele, iubeşte-1 aşa cum e, nu cum ai vrea tu să 
fie, şi nu îl mai judeca. Iubindu-1, se va schimba. Şi nu vei mai vrea să îl judeci." 

6 iunie 1993 

Bine că cei mai mulţi dintre membrii „Cercului de meta rea litate" şi-au băgat minţile în 
cap. încet, încet şi-au dat ei singuri seama că „marile taine" pe care le aflau de la Gabi sunt 
poveşti bune de adormit copiii. Mă rog în continuare lui Dumnezeu ca toţi cei pe care i-am 
îndreptat pe căi greşite să cunoască adevărul propovăduit de Biserică. 

De câteva zile mă simt foarte rău. Mă doare capul, mintea mea stă încordată. La rugăciune 
nu mă pot aduna aproape deloc. încerc să termin de citit canonul, dar poate nici cinci minute 

nu sunt atent la el. Deşi fac eforturi mari, nu mă pot aduna. O stare de amorţeală mă cuprinde. 
Aş dormi cât mai mult, dar nu am cum. Trebuie să învăţ pentru examen. 

L-am sunat pe părintele Nicolae, care mi-a spus: „Chiar dacă îţi este greu, chiar dacă îţi 
zboară mintea, nu lăsa ca no nul. Şi încearcă să te aduni, oricât ţi-ar fi de greu. Chiar dacă 
pare imposibil. Dumnezeu îţi ştie neputinţa şi îţi vede şi râv na. Să ştii că mai mare plată are 
un creştin care îşi face cano nul cu greutate decât unul pentru care de fiecare dată canonul este 
un prilej de bucurie duhovnicească. Noi nu ne rugăm pentru a ne simţi bine, nu ne rugăm 
pentru a avea senzaţii plăcute. 

Chiar dacă Dumnezeu ne ajută să sporim în rugăciune şi ne dă să gustăm dulceaţa 
rugăciunii, după o vreme îşi ridică harul pentru a ne încerca. Sfântul Ioan din Kronstadt 
spunea că până şi în timpul slujirii Sfintei Liturghii era războit de dia voii. înţelegi? 
Dumnezeu ne dă să simţim dulceaţa rugă ciunii, şi apoi Se ascunde. Vrea să vadă nevoinţa 
noastră. Chiar dacă mintea îţi zboară, tu fâ-ţi canonul. După atâta învăţat era normal să 
oboseşti. 

Şi nu te mulţumi cu faptul că te rogi mecanic. Cere-i Domnului să alunge de la tine această 
ispită. Şi Domnul, văzând râvna ta, Se va milostivi. înţelege că nu prin rugă ciuni extatice ne 
mântuim, ci prin răbdarea ispitelor. Chiar dacă până la sfârşitul vieţii nu ai mai avea linişte la 
canon, nu ar trebui să te îngrijorezi. Dacă ştii că nu ai ascuns nimic la spovedanie, nu ai de ce 
să te nelinişteşti. Rabdă ispita. Eu cred că nu te va ţine nici măcar o lună. Odihneşte-te, şi 
încetul cu încetul îţi vei regăsi liniştea. Acum creierul tău e prea încordat. Nu trebuie să îl 
forţezi, că cedează. 

Şi să nu crezi că eşti singurul care trece printr-o astfel de ispită. Când vei avea familia ta, 
când te vei lovi de greutăţile vieţii, vei avea multe momente în care îţi va fi greu să te rogi. 
Diavolii încearcă în fel şi chip să ne îndepărteze de rugă ciune. In viaţa duhovnicească nu 
avem parte numai de mân gâiere. Mângâierea alternează întotdeauna cu încercarea." 

7 iunie 1993 

Ultimele pregătiri pentru examenul de bacalaureat. Schimbările prin care am trecut în 
ultima lună mă fac să intru cu mult optimism în acest examen. La română, la filosofie şi la 
engleză stau bine. 

Abia azi am avut tăria să îi cer iertare lui tata pentru că m-am purtat urât cu el când a venit 
Carmen la noi. Tot căutam să mă dezvinovăţesc, să îmi zic că vina e a lui, că el m-a pocnit. 
Dar indiferent cum s-a purtat el, eu trebuia să rabd. Ideea că doar l-am imobilizat şi că nu l-am 
lovit, deci greşeala a fost mică, a rezistat destul în mintea mea. In cele din urmă am înţeles că 
greşeala era mai mare decât mi s-a părut pe loc. 

Tata m-a iertat şi şi-a cerut şi el iertare. Nu mă aşteptam la aşa ceva. 

Am încercat să ţin cont de sfatul părintelui Nicolae despre răb darea ispitei prin care trec, 
dar rugăciunea merge foarte greu. Dacă nu aş fi apucat să gust puţin din dulceaţa rugăciu nii şi 
dacă aş fi crezut că starea de împrăştiere a minţii mele e firească, legătura mea cu Dumnezeu 
ar fi fost mult mai rece. Dacă încerc să zic un acatist, mintea nu se adună. Inima nu ia amin te 
la rugăciune. Totul este pustiu. Am mai trecut prin mo mente asemănătoare, dar mult mai 
puţin apăsătoare ca acesta. 

A cunoaşte frumuseţea rugăciunii e ca şi cum ai cunoaşte muzica de calitate. Mulţi nu au 
ascultat Concertul din Aran juez şi nimeni nu le poate explica profunzimea lui. Dacă cine va 
mi-ar spune acum că rugăciunea aduce linişte în su flet, aş fi tentat să întreb: „Chiar aşa e?" 

Parcă nu are nici un rost să mă mai rog. Parcă ar fi de-ajuns să înlocuiesc rugăciunea cu 
cititul cărţilor duhov ni cceşti. Dar simt că ceva mă opreşte. Aud glasul conştiinţei care îmi 
spune să nu mă las păcălit de diavol. încerc să rabd până la capăt. 

8 iunie 1993 

Am fost la moaştele Sfântului Mare Mucenic Mina. Era plin de lume; stăteau multă vreme 
la rând până să li se citească pomelnicele. 

Rugându-mă în faţa raclei, am simţit că sfântul mă va ajuta să îmi plătesc datoria faţă de 
Nelu şi să trec cu bine de examene. Minunea lui care m-a impresionat cel mai tare a fost cea 

cu credinciosul care a fost tăiat în bucăţi de către omul care 1-a primit în gazdă. Sfântul Mina 
s-a arătat în chipul unui ostaş şi a pus la loc bucăţile tăiate, iar apoi prin rugăciune 1-a înviat 
pe credincios. 

Ăsta e Sfântul Mina... Icoana de deasupra raclei cu părticele din sfintele moaşte e 
împodobită cu zeci de lanţuri cu cruci lăsate ca mulţumire de către cei pe care Sfântul Mina i- 
a ajutat. Mi-aş dori să mă ajute şi pe mine. 

9 iunie 1993 

Pogorârea Sfântului Duh: părintele Nicolae a ţinut o pre di că care a electrizat lumea. 
Marius a înregistrat-o şi mi-a îm prumutat şi mie caseta. Mi-ar fi părut rău să nu trec în jurnal 
ideile care mi-au plăcut mai mult: 

„Duhul Sfânt a venit peste apostoli şi le-a dat putere. Din oameni slabi, care L-au părăsit pe 
Hristos atunci când suferea pe cruce, apostolii au ajuns oameni tari, care au suferit fără tea mă 
chinuri groaznice pentru credinţă şi nu s-au lepădat. Ba chiar Sfântul Apostol Andrei, primul 
care a mărturisit ere dinţa creştină prin părţile noastre, înainte de a primi mu cenicia le-a spus 
păgânilor din Patras, care îl ameninţau că îl vor răstigni, următoarele cuvinte: «Dacă mi-ar fi 
fost frică de cruce, nu aş fi propovăduit-o». 

Aici e lucrarea Rusaliilor. Unde a fost Sfântul Andrei când Hristos era pironit pe cruce? 
Departe. Ii era frică şi era ne li niştit. Era un om ca toţi oamenii, am spune. Dar Duhul Sfânt 1- 
a făcut altfel. L-a schimbat, aşa cum i-a schimbat şi pe ceilalţi apostoli şi aşa cum poate 
schimba pe oricine ia în serios credinţa creştină. Mărturia pe care Sfântul Andrei a dat-o 
înainte de a muri este strâns legată de sărbătoarea Po go rarii Sfântului Duh. Ar trebui ca toţi 
creştinii să înţeleagă că viaţa lor este legată de purtarea crucii. Cine fuge de cruce, cine fuge 
de greutatea crucii se îndoieşte de lucrarea Sfân tului Duh. 

Dacă suntem creştini, trebuie să ducem o viaţă sfântă, o via ţa îngerească. Cum zice 
Heruvicul: «Noi, care pe heru vimi cu taină închipuim...». Asta e schimbarea pe care o aduce 
Duhul Sfânt: oamenii care mai înainte trăiau ca dobi toa cele, numai pentru satisfacerea 
poftelor trupeşti, ajung să-i închipuiască pe heruvimi, printr-o vieţuire bineplăcută lui Dum 
nezeu." 

Ideea cea mai impresionantă a fost cea cu care a început a doua parte a predicii: „Să 
vorbim despre însemnătatea pe care ar trebui să o aibă praznicul de astăzi pentru fiecare 
credincios. Azi nu ne aducem aminte doar de un eveniment din istoria mântuirii. Ci astăzi 
Duhul Sfânt se revarsă în chip deosebit asupra tuturor creştinilor care au venit la biserică. Se 
revarsă asupra voastră. Ochii trupeşti nu îl văd, dar inima îl simte. Inima se lasă îmbrăţişată de 
harul dumnezeiesc. 

Şi totuşi, nici unul dintre noi nu vorbeşte în limbi. Oare de ce? Să fie acesta un semn că 
Dumnezeu s-a îndepărtat de noi? Oare pentru mulţimea păcatelor noastre ne-a părăsit 
Dumnezeu? Nu. Dumnezeu e cu noi! Dumnezeu a trimis şi trimite Duhul Sfânt asupra 
noastră. Sfinţii Apostoli au vorbit în limbi tocmai pentru ca învăţăturile lui Hristos să fie înţe 
le se şi de celelalte neamuri. Hristos nu S-a răstignit numai pen tru evrei. S-a răstignit pentru 
întreg neamul omenesc. Dacă Sfinţii Apostoli ar fi vorbit doar în limba poporului ales, atunci 
ce neam s-ar mai fi apropiat de credinţă? Nici unul. Toc mai pentru aceasta s-a răspândit 
Evanghelia în toată lumea, pentru că Sfinţii Apostoli au vorbit în limbi. 

Referindu-ne la zilele noastre, să ne întrebăm cum putem înţelege noi darul Cincizecimii. 
Oare ca penticostalii, care prin lucrare drăcească bolborosesc cuvinte fără sens sau chiar 
cuvinte în limbi străine? Oare asta să fie lucrarea Duhului Sfânt? Nu. La Rusalii Duhul Sfânt 
i-a luminat pe Sfinţii Apos toii, şi cuvintele rostite de ei erau înţelese de oamenii de alte 
neamuri. Oare dacă un preot le vorbeşte credincioşilor din ţara noastră în limba arabă, credeţi 
că aceştia s-ar folosi? Nu, pentru că ei nu înţeleg această limbă. 

Ce este important? Să le vorbească numai în termeni teologici, despre subiecte greu de 
înţeles? Ia gândiţi-vă cum ar fi ca un preot de ţară să le citească credincioşilor din cursurile 
după care a învăţat la facultate. Lumea ar ieşi afară plictisită. De ce? Pentru că nu ar înţelege 



133 



Danion Vasile 

nimic. Chiar dacă preotul ar spune lucruri extraordinar de interesante, chiar dacă ar veni cu o 
mulţime de citate din Sfinţii Părinţi. 

înţelegeţi unde vreau să ajung? Trebuie să vorbim celorlalţi despre Hristos nu în felul în 
care ne place nouă să vorbim, ci în felul în care ei înţeleg cel mai bine mărturia noastră. Aici 
se vede într-adevăr lucrarea Duhului Sfânt: dacă putem vorbi celorlalţi despre Hristos în aşa 
fel încât cuvintele noastre să fie primite. 

Mulţi vorbesc despre Hristos şi îşi închipuie că fac misiune creştină. Dar vorbesc cu 
patimă, vorbesc în aşa fel încât să se înţeleagă cât de diferiţi sunt ei de restul lumii, vorbesc ca 
şi cum ei ar fi atins culmile sfinţeniei. Dau sfaturi bune, luate chiar din Sfânta Evanghelie sau 
din Sfinţii Pă rinţi, însă felul în care le rostesc deformează citatele respec ti ve. Sfinţii Părinţi 
au învăţat că decât să îi dai altuia un sfat, văzându-te deasupra aceluia, mai bine taci; sfaturi îi 
poţi da numai cu dragoste şi cu smerenie. 

In cazul sfaturilor date celor care stau departe de Biserică, delicateţea noastră trebuie să fie 
şi mai mare: dacă îi jignim, ei nu vor avea curiozitatea să cunoască Ortodoxia. Ci, 
îndepărtându-se de noi, se vor îndepărta şi de posibilitatea de a cunoaşte dreapta credinţă. Nu 
se poate nega faptul că oame nii confundă de multe ori credinţa cu credincioşii şi judecă 
această credinţă după comportamentul celor credin cioşi. Şi este firesc ca cei credincioşi să 
poarte pecetea ere din ţei, pentru că nimic altceva în afară de credinţă nu stă în centrul vieţii 
lor. 

Singurii oameni după care ar putea fi judecată credinţa sunt sfinţii: viaţa lor nu este decât 
un ecou al credinţei. In momentul în care credinţa este judecată după credincioşii care nu şi-au 
curăţit sufletul de patimi, rezultatul nu este prea încântător. Să ţinem cont de acest criteriu, al 
celor care judecă credinţa după viaţa credincioşilor, şi să ne dăm seama ce povară grea avem 
de purtat. Unul dintre părinţii Patericu lui făcea nevoinţa de a purta în spate un bolnav. Noi 
suntem chemaţi să facem nevoinţa de a-i purta pe semenii noştri care, fiind bolnavi sufleteşte, 
sunt deschişi să cunoască leacul pe care îl dă Biserica. 

Aceasta este trăirea Rusaliilor: să ştim să vorbim celor lalţi pe limba lor. Să înţelegem că 
mărturia noastră trebuie dată în aşa fel încât ceilalţi să o înţeleagă. Fiecare persoană are o 
anumită structură sufletească, are anumite trăsături care fac ca modul în care trebuie să i se 
vorbească o diferenţiază de ceilalţi. Intre lipsurile cele mai mari ale noastre este, tre buie să 
recunoaştem, şi faptul că uităm de multe ori această lege a Rusaliilor şi vorbim celuilalt nu pe 
limba lui, ci pe lim ba noastră. Oglindirea cea mai precisă a acestui fapt o întâlnim în familie: 
părinţii nu sunt mulţumiţi de modul în care cresc copiii. Şi-ar dori ca aceştia să vină la 
biserică şi să ducă o viaţă mai liniştită. Tensiunea creşte atunci când copiii cresc şi ajung la 
liceu sau chiar la facultate: părinţii încearcă să le explice că nu e bine să facă păcate, că nu e 
bine să se lase influenţaţi de colegii cu viaţă dezordonată. Pe cât de firească este dorinţa de a- 
şi ajuta copiii, pe atât de greşit este modul în care cei mai mulţi dintre părinţii creştini o fac. In 
loc să îi ajute pe copii să cunoască frumuseţea învăţăturii creş tine, lucru care i-ar ajuta pe 
copii să trăiască aşa cum trebuie, părinţii îi ceartă şi îi mustră tot timpul: «nu merge la 
discotecă, nu fuma, nu te farda...». 

Ce înţeleg tinerii din aceste mustrări neîntrerupte? Că Dumnezeu este Cel care le 
micşorează libertatea şi că din cauza credinţei nu pot trăi o viaţă mai fericită. Ca urmare, 
încep să se ascundă de părinţi şi singura lor grijă devine aceea ca nu cumva părinţii să afle 
cum îşi trăiesc ei viaţa. Ce trebuie făcut? Trebuie lăsaţi să îşi facă de cap? Nu, în nici un caz. 
Dar sfaturile trebuie date cu multă grijă. Ei trebuie să cunoască dragostea lui Dumnezeu, 
trebuie să cunoască binecuvântările pe care le aduce trăirea unei vieţi creştine. Trebuie să 
vadă cum credinţa părinţilor se vede în fapte, să în teleagă de ce părinţii lor sunt diferiţi de 
oamenii credincioşi şi, dacă vor înţelege, vor căuta ei înşişi să meargă pe urmele lor. înţelegeţi 
unde e miezul problemei? In atitudinea faţă de ei. Dacă vorbirea noastră musteşte de mustrare, 
o vor primi cu greu. 

Dar dacă e plină de dragoste, sufletele se vor deschide ime diat. Să încercăm să ducem mai 
departe mesajul Rusa Iii lor: Hristos a venit pentru mântuirea tuturor oamenilor. Şi voi, 

creştinii care prăznuiţi Rusaliile, duceţi în familiile voas tre această veste. Nu aţi fost chemaţi 
să fiţi apostoli ai nea mu rilor, cum au fost cei doisprezece Apostoli, şi nici să seri eţi 
Evanghelii, ca Sfinţii Evanghelişti. Dar sunteţi chemaţi să ţineţi aprinsă făclia dreptei credinţe, 
fiind mici apostoli în familiile voastre şi în locurile în care mergeţi, şi acolo să îi ajutaţi şi pe 
alţii să cunoască lumina Evangheliei. Să vă ajute Dumnezeu pe această cale. Amin!" 
' 10 iunie 1993 

Bacalaureatul a trecut mult mai bine decât mă aşteptam: la română oral şi la filosofie am 
luat 10. Am avut prima medie pe clasă şi a opta pe liceu. Se uitau colegii la mine şi nu le 
venea să creadă: toţi ştiau că nu am prea avut medii mari în timpul liceului. Ba chiar, când 
făceam yoga, eram printre ultimii din clasă la învăţătură. 

La filosofie mi-a picat pe bilet exact filosofîa catolică. La engleză m-am descurcat bine, ca 
şi la română scris. Dar la mate am copiat integral de la Mihai, cifră cu cifră, semn cu semn; şi 
nici măcar nu am fost atent ce copiez, că una dintre probleme nu o terminase şi aş fi putut-o 
termina eu, dacă eram mai atent. 

Doi oameni m-au ajutat enorm să îmi iau bacul: diriga, căreia ar trebui să îi ridic o statuie 
pentru că nu m-a lăsat să abandonez liceul din cauza marii mele „chemări orientale", şi 
Carmen. Ea a avut răbdarea să îmi facă conspecte, să mă sprijine, să mă ajute la învăţat. Fără 
ea, nu aveam cum să obţin o medie de peste 9.50. 

Mâine ar trebui să îi dau datoria lui Nelu. Şi nu am de unde. îmi pare rău că Sfântul Mina 
nu m-a ajutat. Că mă fac de ruşine în faţa lui Nelu nu e cine ştie ce; dar că sfântul nu mi-a 
venit în ajutor... 

L-am sunat pe părintele Nicolae: 

„Mi-aţi zis să mă rog Sfântului Mina, şi totuşi nu mi-a ajutat să fac rost de bani." 

„Să ştii că întotdeauna când e de folos ca sfinţii să ne dea ceea ce le cerem, ei ne dau. Dacă 
nu ne dau nu înseamnă că rugăciunile noastre au fost zise degeaba. Sfinţii le primesc, dar ne 
dau altceva: ne păzesc de boli, ne păzesc de alte necazuri. Sfinţii nu sunt o casă de bani. Ei îi 
ajută în chip minunat pe toţi cei cărora le este de folos aceasta. Chiar dacă acest chip minunat 
ia de cele mai multe ori forma unei întâmplări obişnuite. Minunea se ascunde de multe ori în 
normal, şi noi nu avem ochi să o recunoaştem." 

„De ce nu mi-a ajutat Sfântul Mina?" 

„Nu ştiu. Poate pentru că te-ai dus la el cu aerul de om care dă comanda chelnerului sau ca 
la vrăjitorul care face imediat ceea ce îi ceri. Şi încă nu ai ajuns la sfârşitul termenului. Mai 
are timp să îţi trimită banii." 

Nu prea cred că voi da datoria la timp, dar cel puţin sunt hotărât să nu mă las biruit de 
deznădejde. De atâtea ori mi s-a părut că Dumnezeu m-a părăsit, şi apoi am regretat că m-am 
lăsat biruit de deznădejde, încât m-am săturat. 

Mâine ar fi trebuit să mă văd cu Nelu. II sun dimineaţă să îi spun că nu am făcut rost de 
bani. 

11 iunie 1993 

Banii au venit. Culmea, mi-a trimis bunica bani, ca un dar de sfârşit de liceu. Au picat la 
tanc. Mai normal era să mi fi trimis după bac. Dar cred că Sfântul Mina i-a pus în minte 
gândul de a-i trimite acum. 

I-am dat banii lui Nelu şi mi s-a ridicat o piatră de pe inimă. Deşi m-am îndoit ca un prost 
că Sfântul Mina îmi va veni în ajutor. Unul dintre motivele pentru care mă îndoiam că mă va 
ajuta este că mă gândeam că poate Dumnezeu mă va lăsa să mă fac de ruşine, ca să mă mai 
smeresc puţin. 

Şi nu vroiam să mă fac de ruşine. Pe de o parte, îi cer lui Dumnezeu să mă cureţe de 
patimi, pe de alta îl rog să facă cum cred eu că e bine. îi judec pe cei care se roagă tot aşa, dar 
eu fac la fel. 

Am vorbit cu părintele Nicolae despre faptul că mi-e teamă că familia mă va răpi de la cele 
duhovniceşti: 



135 



Danion Vasile 

„Asta e o înţelegere greşită a familiei. Au fost eretici care chiar se înfrânau de la unirea 
trupească cu femeile lor, părându-li-se ceva necurat. Dar Sfinţii Părinţi au învăţat că nunta e 
curată întru toate. 

Ţi-e teamă de familie... Nu eşti singurul. Am avut şi am mai mulţi ucenici tineri care se 
sperie de faptul că, înteme in du-şi o familie, nu vor mai avea atât de mult timp liber în care să 
se ocupe cu cele folositoare sufletului: citire, rugă ciuni, pelerinaje la mănăstiri. Dar nu numai 
prin pelerinaje la mănăstiri se curăţeşte sufletul. 

Familia e o minunată cale a mânturii. Ai tot timpul ocazia de a-i bucura pe ceilalţi, de a 
renunţa la voia ta pentru a le arăta mai multă dragoste. Considerăm că timpul pentru cele 
duhovniceşti e mai mic atunci când nu vedem că firescul vieţii de familie e o cruce care 
primeşte cunună. Soţul alear gă să aducă bani ca masa să nu rămână goală. Un filosof spu nea 
că dacă a te lupta pentru pâinea ta e un lucru obişnuit, a te lupta pentru a asigura pâinea 
familiei e un lucru duhov ni cesc. înţelegi nuanţa? Nu mă refer la cei care, prinşi de pa ti ma 
lăcomiei, se chinuie să strângă pentru copii averi din ce în ce mai mari, ci la cei care ştiu că 
dacă vor munci mai mult co pii vor putea primi o hrană bună. Sunt mulţi copii a căror să 
nătate e împletită din ajutorul lui Dumnezeu şi jertfa părinţilor. 

Gândeşte-te puţin: de-a lungul istoriei, câţi oameni au trăit în bogăţie? Puţini, foarte puţini 
faţă de numărul celor care au trăit în lipsuri. înţelegi? Unii trăiesc sărăcia pur şi simplu, fără 
să facă un vot special. Votul monahal al sărăciei nu se referă numai la o viaţă foarte modestă, 
ci şi la lepădarea grijilor lumeşti: poţi să nu ai pe tine decât o rasă veche, dar inima să îţi fie 
prinsă de patima lăcomiei, şi atunci eşti de fapt mai bogat decât mireanul care, trăind în casa 
lui, se luptă să nu fie biruit de plusuri." 

„Ce sunt plusurile?" 

„Tot ce nu este de trebuinţă. De exemplu, un gurmand care mănâncă mai mult decât 
trebuie: ar fi trebuit să mănânce pentru a trăi, nu să trăiască pentru a mânca. Sau, chiar dacă 
nu mănâncă mult, încearcă să mănânce mâncăruri cât mai fine. Cel căruia i se pare că e 
interesant prin faptul că e gurmand nu vrea să fie creştin. In momentul în care încerci să 
mănânci pentru a trăi, în momentul în care te lupţi cu patima lăcomiei şi te hrăneşti nu cu ceea 
ce îţi desfată simţurile, ci cu ceea ce îi trebuie trupului pentru a fi sănătos, mergi pe drumul 
cel bun. 

Poate exemplul cu gurmanzii nu e cel mai bun. Uită-te la hainele creştinilor de pe stradă, 
mai precis la ale femeilor între 30 şi 35 de ani: câte dintre ele au o îmbrăcăminte sme rită, prin 
care să arate că o au ca model de viaţă pe Preasfânta Fecioară? Cele mai multe se îmbracă în 
aşa fel încât să atragă privirile trecătorilor. Dau bani pe haine scumpe fără să se gândească la 
faptul că atâţia săraci mor de foame. 

Se poate ţine şi în lume votul sărăciei: când încerci să duci o viaţă cât mai modestă, şi din 
puţinul tău îi ajuţi pe ceilalţi. Şi cel mai important lucru este să nu fii legat de nimic din cele 
lumeşti. Sunt unii creştini care au apartamente destul de spaţioase, cu trei-patru camere. Dacă 
le ia foc casa, înţeleg că nimic nu se întâmplă fără voia lui Dumnezeu şi nu cârtesc. Dar sunt 
alţii care, având case mai mici, dacă le ia foc casa se lasă biruiţi de deznădejde şi disperare." 

„E normal, cei care au case mai mari au şi o situaţie fînan ciară mai bună şi le este mai uşor 
să şteargă urmele lăsa te de incendiu. Cu bani văruieşti casa, îţi cumperi ce îţi lipseşte şi într-o 
săptămână uiţi de incendiu. Pe când dacă eşti sărac îţi trebuie poate luni de zile ca să aduci 
casa la starea anterioară." 

„Nu ai înţeles ce vreau să spun. Poate ar fi trebuit să îţi dau ca exemplu două familii care 
au aproximativ aceeaşi sta re materială. După incendiu una dintre ele s-ar lăsa biruită de 
disperare, iar cealaltă ar şti să primească încercarea cu tărie de suflet. Inimile oamenilor din 
prima familie sunt lega te de cele lumeşti: acolo se ţine votul bogăţiei. Inimile celorlalţi sunt 
întărite de credinţa în Dumnezeu: acolo se ţine votul sărăciei." 

„Am înţeles diferenţa." 

„în multe cazuri de familii creştine «votul bogăţiei» este la mare cinste. Chiar dacă nu au 
cine ştie ce averi, totuşi îşi lipesc inima de ceea ce au. Sunt bogaţi prin lucrurile de care le este 
lipită inima." 

„Da, părinte, am înţeles. Ştiţi, voturile nu mă sperie: ascul tare, sărăcie, curăţie trupească. 
A trăi sub ascultare e o bine cuvântare. A trăi în sărăcie e ceva normal pentru un creş tin: şi în 
lume se poate trăi în sărăcie. Ori Dumnezeu ne sme reş te, rânduind pentru noi o viaţă de 
lipsuri, ori noi căutăm să îi ajutăm cât mai mult pe cei lipsiţi, şi atunci renunţăm la mi ci le 
bucurii pentru a-i ajuta pe ei. Cât priveşte curăţia tru peas că, îmi dau seama că alternanţa 
zilelor în care e îngă dui tă unirea trupească a soţilor cu atât de multe zile de înfrânare 
presupune o nevoinţă foarte grea." 

„Când te gândeşti şi la faptul că atâta vreme cât femeia e însărcinată soţii trebuie să stea 
cuminţi, îţi dai seama că această nevoinţă e şi mai grea decât pare. Puţini ţin această nevoinţă, 
dar mare plată au." 

„Mie deci nu de încercarea de a ţine astfel de voturi mireneşti îmi e teamă, ci de faptul că 
nu voi mai avea la fel de mult timp pentru citire, de exemplu. Dacă nu citesc măcar o carte 
religioasă pe săptămână simt că mi se usucă sufletul." 

„Ţi-am spus doar că în familie cununa se dobândeşte altfel. Ei, şi atunci e timp de citit, 
economisit cu greu, dar plin de linişte sufletească. Acum ai dinţi de lapte. Asta e tinereţea, 
perioada duhovnicească a dinţilor de lapte. E ca şi cum ai face armata. Te pregăteşti cât mai 
bine, te antrenezi în fel şi chip. Dar întemeierea unei familii presupune intrarea directă în 
războiul pentru care te-ai pregătit mai înainte. 

Timpul antrenamentelor e luat de timpul luptei pe viaţă şi pe moarte. Nu ai cum să îţi dai 
seama cât de grea e lupta duhovnicească a celor căsătoriţi. Ispite peste ispite. Mânia, 
nerăbdarea, curvia, egoismul, beţia, celelalte patimi vin şi bat la uşă. Şi atunci nu mai ai atât 
timp liber, nu poţi alerga imediat la duhovnic, nu ai timp să te rogi ore întregi. Ci trebuie să 
ştii să rezişti acestor atacuri." 

„Deci, într-un fel, locul duhovnicului e substituit de cel al încrederii în propriile puteri?" 

„Nu. După fiecare cădere, soţii se duc la duhovnic. Nu după fiecare ceartă sau după fiecare 
cădere mică. Sunt căderi mai mici şi căderi mai mari. După fiecare ispită mai mare soţii 
aleargă la duhovnic. Nu după cădere. Dacă un bărbat e ispitit de curvie nu aşteaptă să cadă cu 
colega de serviciu, ca abia apoi să se spovedească. Nu, cum e ispitit mai tare, aleargă la preot. 
Vroiam să spun că viaţa de familie e nu numai o viaţă cu mai multe griji, ci şi o viaţă cu mai 
multe ispite. O să vezi singur. încercările vin una după alta. Şi cu nu na mântuirii se 
dobândeşte tocmai rezistând acestor încer cari care uneori sunt adevărate furtuni pentru 
suflet." 

Nu pot să înţeleg cum va fi viaţa fără cărţi, fără atâta rugăciune. Părintele Nicolae e 
convins că voi înţelege. Dar simt o oarecare nelinişte; mi se pare că viaţa în lume presupune o 
cedare în războiul duhovnicesc. Prea multe bucurii lumeşti, prea mult timp pierdut. 

12 iunie 1993 

Dintre rezultatele de la bac, cel mai bine îmi pare de notele de la română, pentru că îmi dau 
seama că am şansa de a obţine o notă mare şi la facultate. Dacă obţin o medie peste 7, intru la 
facultate. Mi-am făcut socoteala: dacă voi lua cam 9 la română şi cam 8 la Dogmatică, la 
Istoria Bisericii pot lua şi 4, că tot intru, dacă nu va fi concurenţă mai mare decât anul trecut. 

Pe cât de mult îmi place Dogmatica, pe atât de plic tisi toa re mi se pare Istoria Bisericii 
Române. Cea a Bisericii Uni ver sale e mai palpitantă. Dar a Bisericii noastre e o grămadă de 
nume şi de ani, că mă plictisesc uitându-mă pe ea. Prea puţine subiecte sunt palpitante. Unul 
dintre ele e rătăcirea greco-catolică şi documentele falsificate de istoricii lor. 

13 iunie 1993 

După Liturghia de la Caş in am trăit un moment comic: în faţa bisericii am văzut un părinte 
care semăna perfect cu părintele Rafail Noica, despre care ştiam că s-a întors la Essex cu 
părintele Simeon. 

M-am uitat mirat, iar părintele din faţa mea, văzându-mi mirarea, s-a oprit. 

„Sunteţi părintele Rafail?" 

„Da." ' 

Am crezut că am o vedenie, că mi se părea imposibil să mai fie la noi. 

„Sunteţi în România?" 

„Da, a zis zâmbind, am mai rămas o vreme pe aici." 

îmi vine să râd cât de copil am putut fi. Din punct de vedere raţional era imposibil să îl văd 
la Caşin pe părintele pe care îl ştiam în Franţa. 

14 iunie 1993 

Recitind viaţa Sfântului Serafim de Sarov s-a aprins în mine dorinţa de a duce o viaţă de 
nevoinţă foarte aspră. M-am gândit că nimic nu mă împiedică să dobândesc Duhul Sfânt în 
mijlocul Bucureştiului. Să trăiesc ca şi cum aş fi ucenic al Sfântului Serafim. Şi de această 
dată, părintele Teo fan mi-a atras atenţia asupra pericolului în care mă aflam: 

„Să ştii că dacă cineva încearcă să imite un sfânt, greşeşte. Sfinţii nu au copiat pe nimeni. 
Uită-te la părinţii de la Optina: fiecare a fost diferit de înaintaşii săi. Fiecare cu darurile şi 
talanţii săi. Dumnezeu nu ne-a făcut pe toţi la fel. Şi încer când să copiem în mod artificial pe 
cineva, cădem în prăpas tie. Ştii ce spune Patericul că trebuie să facă duhovnicul când 
ucenicul vrea să urce prea repede pe scara duhovnicească?" 

„Da, să îl tragă jos." 

„Ştii de ce? Pentru că râvna exagerată duce la cădere. Ţinându-1 jos, părintele nu îi taie 
elanul, ci doar îl învaţă să urce cu dreaptă socoteală." 

„Părinte, dar ce e rău în dorinţa mea de a duce o viaţă sfântă?" 

„Dorinţa ta e foarte firească. Ai grijă să nu ţi se pară că eşti interesant în propriii ochi 
pentru că ai această dorinţă. E pur şi simplu un răspuns la porunca lui Dumnezeu: Fiţi sfinţi, 
că Eu, Dumnezeul vostru, sunt Sfânt. Dorinţa de a urma această poruncă este foarte firească. 
Numai că nu ajungem la sfinţenie în trei zile." 

„Dar ce, e vreo limită precisă de timp?" 

„Nu, dar firea noastră iubitoare de patimi se curăţeşte destul de greu. Şi atunci când încerci 
să grăbeşti prea tare ritmul, urcuşul este superficial. Fără smerenie şi răbdare ne vo inţa nu 
preţuieşte prea mult. Tocmai asta face duhovnicul: stabileşte ritmul ideal pentru fiecare 
ucenic. Unul urcă mai repede, altul mai încet. Duhovnicul e antrenorul care ştie bine cât de 
repede poate alerga fiecare." 

„Şi totuşi nu sunt lămurit: cum trebuie dobândită sfinţenia dacă nu e bine să copiem pe 
nimeni?" 

„Gândeşte-te singur la asta. O să mai vorbim despre acest subiect." 

Ajuns acasă, am luat în mână Vieţile Sfinţilor. Citind din ele poate voi înţelege cum e cu 
dobândirea sfinţeniei. 

75 iunie 1993 

Mi-am scris pe o bucata mare de hârtie ultimele cuvinte ale Sfântului Apostol Andrei: 
„Dacă mi-ar fi fost frică de cruce, nu aş fi propovăduit-o". Le recitesc în fiecare zi de câteva 
ori; îmi place mărturia sa şi mă ajută să înţeleg altfel viaţa. Adică, în situaţiile în care am de 
ales, nu aleg ceea ce este mai uşor, ci ceea ce îmi este de folos pentru suflet. Şi de multe ori, 
această alegere implică mai mult efort, mai multă oboseală şi renunţare la propriile pofte. 

Cu rugăciunea e din ce în ce mai bine. Dorm aproape în fiecare după-masă câte o oră, şi 
asta mă ajută să mă refac. 

16 iunie 1993 

L-am sunat iar pe părintele Nicolae, ca să mai vorbim despre viaţa în lume: 

„Părinte, nu prea m-aţi convins. Părinţii merg ziua la ser vi ciu. Seara stau acasă, fac 
mâncare, au grijă de copii. Timp de rugăciune nu le prea rămâne. Unde mai e viaţa bineplă cu 
tă lui Dumnezeu?" 

„Să nu te superi dacă îţi spun că de la yoga ai rămas cu o anumită lipsă de înţelegere pentru 
viaţa obişnuită. Căutând numai asceze extreme, ai impresia că şi acum ar trebui să faci lucruri 

ieşite din comun pentru a dobândi mântuirea. Dar do bân direa nu o câştigăm ca pe un 
concurs, e dar de la Dumnezeu. 

Nu îţi dai seama ce nevoinţă grea duc creştinii care, ve nind obosiţi de la serviciu, au grijă 
să facă tot ce trebuie în casă, au grijă de copii şi îşi fac puţinul canon pe care îl au, de o oră 
sau chiar mai puţin de rugăciune." 

„Părinte, e o nevoinţă să înveţi un copil mic să vorbească? E o nevoinţă să te joci cu 
copiii?" 

„De obicei, nu e o nevoinţă să te joci cu copiii. Dar să ştii că sunt situaţii când părinţii de- 
abia se ţin pe picioare de obo sea lă. Şi faptul că atunci, în loc să stea să îşi piardă timpul la 
tele vizor, stau şi se joacă cu cei mici e un lucru care pare ba nai, dar e absolut deosebit. E o 
nevoinţă. Să ai răbdare cu ei, să îi înveţi să vorbească, e o nevoinţă. Să stai cu copiii mici în 
biserică, pentru a-i învăţa să stea la slujbe şi să le asculte, e o mare încercare a răbdării. 

Cea mai mare nevoinţă a părinţilor este să trăiască o viaţă din care să lipsească tulburarea. 
Oricât de grele ar fi încer că rile, soţii să fie liniştiţi. E o dovadă de mare credinţă. Când în 
casă e întotdeauna linişte, când copiii cresc într-un mediu plăcut, e semnul prezenţei lui 
Dumnezeu. 

O să vezi când vei avea copiii tăi: vor fi momente în care o să îţi vină poate să ridici vocea 
la soţie, când o să fii ispitit de duhul mâniei. Şi, dacă vei reuşi să birui ispita, vei avea cunună. 
Ţi-am zis că în familie luptele sunt multe, şi ispitele sunt la fel. Chiar dacă puţini soţi ajung la 
măsurile marilor sfinţi din sinaxar. Ştii că prin secolul al IV-lea trăia un mi rean care era la o 
măsură de sfinţenie apropiată de a marelui Antonie. Au fost mai multe cazuri în care sfinţi 
pustnici au avut descoperiri prin care Domnul le-a arătat că unii mireni sunt mai sporiţi decât 
ei. Chiar dacă masa acelora era mai bogată decât a pustnicilor, chiar dacă ei făceau mai puţine 
mătănii decât pustnicii, chiar dacă rugăciunile lor nu erau la fel de lungi ca ale pustnicilor." 

„Să înţeleg că numai Dumnezeu ştie cu exactitate care sunt criteriile sfinţeniei?" 

„Dacă doi monahi fac acelaşi canon de rugăciune, dar unul face cu două sute de mătănii 
mai mult decât celălalt, poţi spune care dintre ei e mai sfânt?" 

„Nu. Important e ceea ce e în inima fiecăruia." 

„Tocmai. Mirenii de care am amintit mai înainte îi între ceau pe pustnici prin dragostea de 
aproapele, sau prin sme re nie sau prin dragostea de Dumnezeu. Şi dragostea, smerenia sunt 
sinonime ale sfinţeniei. Sfinţenia nu este ceva abstract. Nu poţi zice despre cineva că a fost 
sfânt dacă i-a lipsit smerenia sau dragostea." 

„Se pare că măsura duhovnicească a oamenilor e mult mai dificil de apreciat decât mi se 
părea mie. Eu credeam că important este să încerci să ţii în lume un canon de rugăciune cât 
mai apropiat de cel al călugărilor şi îmi dau seama că pierdeam din vedere un lucru mai 
important: dobândirea smereniei, statornicia în răbdarea încercărilor îngăduite de 
Dumnezeu..." 

De fiecare dată când citeam despre anumiţi mireni care au ajuns la măsurile sfinţeniei mă 
gândeam că drumul lor a fost unul în care nevoinţele lor au fost mai mari decât ale pustnicilor 
şi reduceam într-un fel dobândirea sfinţeniei la ceea ce se poate contabiliza: la numărul orelor 
de rugăciune, al sutelor de mătănii... 

Părintele Nicolae m-a ajutat enorm prin această discuţie... Nu ştiu dacă îşi dă seama cât mă 
ajută stând de vorbă cu mine. Chiar dacă nu îmi e duhovnic, ştie să ajungă la sufletul meu cu 
multă uşurinţă. 

17 iunie 1993 

M-am tot gândit la frica de sfinţenie: mi-am dat seama că e normală; anormal eram eu, că 
nu îi înţelegeam pe ceilalţi. Ce e sfinţenia? E dăruirea totală faţă de Dumnezeu. E trăirea după 
voia Domnului. E lepădarea grijilor lumeşti şi încredinţarea în grija Celui de Sus. 

Asta e problema: creştinii nu prea vor să trăiască după voia lui Dumnezeu. Nu mă refer la 
părinţii sau la mirenii cu viaţă sfântă. Pentru rugăciunile lor ne mai ţine Dumnezeu. Mă refer 
la babele care dau brânci în biserică, la moşii care se bat să ia agheasmă, la cei care 
transformă credinţa într-o religie moartă. 

Moşii şi babele care se bat să ia agheasmă înaintea celor lalţi nu au nici cea mai mică 
dorinţă de a fi sfinţi. Ei cred că dacă beau o jumătate de litru de agheasmă pe an şi dacă aprind 
trei lumânări pe săptămână au dobândit raiul, L-au prins de picior pe Dumnezeu. 
Necredinciosul care vede o bătaie la coadă la agheasmă mare nu mai intră în biserică în viaţa 
lui. 

Oamenii vor o credinţă comodă, o credinţă în care să combine poruncile dumnezeieşti cu 
propriile dorinţe. De asta toţi fug de sfinţenie. La rândul meu, eu caut sfinţenia numai teoretic, 
practic tot în păcate trăiesc. Şi totuşi, nădăjduiesc că Dumnezeu mă va ridica. 

Ce e sfinţenia, Doamne? Cum să o dobândesc? îmi e atât de greu să înţeleg ce vrei de la 
mine... îmi dau seama că de multe ori mândria mă îndeamnă să fac paşi care mie mi se par 
buni, dar apoi îmi dau seama că am greşit. Nu vreau să îi judec pe ceilalţi, dar îi judec mai 
ales pentru că aş avea nevoie de sprijinul lor, care îmi lipseşte. Am nevoie să văd că fraţii mei 
au aceleaşi preocupări ca mine. Am nevoie să merg de mână cu ei spre Tine. Şi când văd că 
sunt foarte puţini cei care mai vor să Te slujească, mă biruie tristeţea. Mi-e teamă să nu 
greşesc. Una citesc în cărţi, şi alta văd în biserică. 

Ştiu că niciodată nu au fost toţi creştinii sfinţi, dar cel puţin înainte întreaga comunitate 
mergea pe drumul spre cer. Mai cădea câte unul, dar ceilalţi îl ajutau să se ridice. Astăzi 
tendinţa este inversă: când cade cineva, ceilalţi încearcă să îl convingă că totul e în regulă: „ai 
căzut cum cade toată lumea". 

îmi e greu să nu îi judec. Aproape am căpătat o obsesie constatând că au rămas prea puţini 
creştini adevăraţi. Am ajuns la timpurile de care se vorbeşte în Pateric: „Atunci cel care va 
vrea să ducă o viaţă curată va fi considerat nebun şi toţi vor râde de el". 

Da, vreau să merg pe calea sfinţeniei, oricâte obstacole aş avea. Câtă vreme am duhovnic, 
câtă vreme are cine să mă călăuzească, mă ţin tare. 

18 iunie 1993 

Nelu s-a luat de Marius: „Prea mult vorbeşte despre Dumnezeu. Parcă e obsedat. Nu mă 
simt bine în preajma lui. Nu are în cap decât ce a vorbit cu duhovnicul lui, ce a aflat de la 
părinţii din mănăstiri, ce a citit la Sfinţii Părinţi". 

Marius nu e cu toţi aşa. Dar în preajma celor care merg la biserică încearcă să îşi deschidă 
inima. M-am gândit ce 1-a apucat pe Nelu să îl bârfească. Explicaţia pe care mi-am dat-o este 
că Marius îl jigneşte pe Nelu non-stop. Aşa cum pe Nelu l-ar jigni şi Sfinţii Părinţi. 
Neintenţionat. 

Vorbind despre cum crede că ar trebui să trăim şi fiind convins că o viaţă de pactizare cu 
lumea aceasta nu este o viaţă bineplăcută lui Dumnezeu, Marius neagă ceea ce lui Nelu încă îi 
mai place: discoteca şi campionatul de fotbal sunt două dintre aceste plăceri. 

Nu pe Marius îl jigneşte Nelu: el loveşte fără să vrea în ceea ce ar trebui să fie atât de 
propriu oricărui creştin: să îşi deschidă inima faţă de fratele său. De ce vorbeşte Marius atât de 
des despre cele duhovniceşti? Pentru că astea îl frământă. Pentru că la asta se gândeşte tot 
timpul. 

Vorbim despre fotbal, mintea noastră macină fotbal. Ne gândim la discotecă, vorbim 
despre discotecă. Până acum nu mi s-a părut că Nelu s-ar plictisi atunci când Marius are ceva 
de spus. 

Două doamne vorbeau în metrou că au neînţelegeri cu soţii lor din cauza faptului că 
aceştia, chiar dacă sunt creştini, nu vor să respecte postul rânduit de Biserică. Vorbeau destul 
de tare ca să le aud vrând-nevrând. 

Una a zis că din cauza asta are certuri dese cu soţul ei. Nu pot eu să îmi dau acum cu 
părerea, dar cred că dacă nu există înţelegere din partea celuilalt, soţul care este creştin trebuie 
să lase de la el, pentru a nu-1 tulbura pe celălalt. Să ţină măcar duminica şi celelalte sărbători. 
Cred că în rest e mai bine să facă dragoste, că altfel dau prilej dracului preacurviei să îşi spună 
cuvântul. Sau să facă după cum îi învaţă duhovnicii. 

Decât să se ajungă la un divorţ... Cred că foarte greu să vrei să faci dragoste cu soţia ta, şi 
ea să îţi spună să aştepţi până marţi. Când am fost ispitit să mă culc cu Cosmina în Bulgaria 

am simţit puterea ispitei trupeşti. Dacă îmi era soţie şi nu ar fi vrut să fie a mea, poate că m-aş 
fi gândit să caut o altă femeie. Asta dacă nu aş fi fost creştin. 

Când aud însă că un soţ îşi înşală soţia, rău nu îmi pare numai de ea. Rău îmi pare şi de el: 
îşi face singur rău, îndepărtându-se de calea mântuirii. 

Să mă ferească Dumnezeu să calc pe alături după ce mă voi căsători. Nu ştiu cum s-ar mai 
putea repara o poveste de dragoste lovită atât de tare. 

19 iunie 1993 

M-a sunat Nelu: „Să nu crezi că am ceva cu Marius. Simţeam nevoia să mă iau de el, că e 
prea habotnic, şi pentru că nu i-am spus-o în faţă m-am mai domolit vorbind cu tine. Acum 
mi-a trecut. Aveam eu în cap ceva, mi-a murit o mătuşă şi mi-a lăsat ceva moştenire prin 
testament şi vedeam numai bani în faţa ochilor. Cum zicea Marius ceva despre nevoinţă, cum 
simţeam că nu e bine că mă obsedează banii. Să ştii că îl apreciez pe Marius pentru viaţa pe 
care o duce. Chiar dacă uneori, din invidie, mă gândesc că e fanatic, asta îmi trece repede. De 
la el am avut multe de învăţat". 

Reacţia lui Nelu de ieri dimineaţă a fost reacţia clasică a omului care fuge de poruncile 
Evangheliei. De ce nu primeşte lumea de azi cuvântul mântuirii? Pentru că drumul spre 
Hristos trece prin purtarea crucii. Şi se găsesc o mie de motive ca să purtăm o cruce mai 
uşoară. 

Cât despre habotnicie, au început să îmi placă habotnicii din ce în ce mai mult. O fetiţă a 
ţinut parcă tot Postul Paştelui, şi în drum spre părintele Nicodim Măndiţă cineva i-a dat o 
ciocolată. Fetiţa a mâncat-o. Părintele nu i-a mai dat dezlegare la împărtăşanie. 

Multă vreme m-am gândit că părintele Nicodim a fost un habotnic. Dar am auzit din ce în 
ce mai multe lucruri minunate despre el. Minunile din viaţa lui mărturisesc că a fost un sfânt. 

Mii de oameni şi-au schimbat vieţile citindu-i cărţile. Chiar dacă mi se părea că exagerează 
în unele lucruri, mi-am dat seama că astfel de exagerări sunt oarecum fireşti: când tot timpul 
te gândeşti numai la Dumnezeu, când marea dorinţă a inimii tale e mântuirea, lucruri care pe 
ceilalţi i-ar ajuta ţie ţi se par de prisos. 

Tot citind în Vieţile Sfinţilor, cred că am înţeles cum e cu copierea sfinţilor. Au fost linii 
duhovniceşti foarte vechi, dar ucenicul nu îşi copia bătrânul. Fiecare înmulţea talanţii pe care 
îi primise de la Dumnezeu. Când vrei să copiezi pe cineva, rişti să te îndepărtezi de ceea ce 
vrea Domnul de la tine. 

Preocuparea mea de a înţelege cum trebuie urmaţi sfinţii e mult mai slabă decât puterea cu 
care ceilalţi resping modelele de viaţă duhovnicească. 

„Ce avem noi cu sfinţii? Erau oameni deosebiţi, mâncau puţin, dormeau puţin, se rugau 
mult. Erau oameni foarte rezistenţi, nu ca noi." 

Parcă sfinţii erau din oţel, nu din carne ca noi. Parcă Dumnezeu îi predestina să fie sfinţi, 
parcă erau obligaţi să fie sfinţi. Parcă nu aveau şi ei libertate. 

Sfinţii au fost oameni ca şi noi. Numai că au ştiut să se dăruiască lui Dumnezeu, care i-a 
făcut din slabi, tari, din neputincioşi, puternici. 

Şi eu, şi oricare altul, toţi putem dobândi sfinţenia. Proble ma e că ne stau împotrivă 
patimile şi dracii. Dar şi sfinţii s-au luptat cu patimile şi cu dracii. Esenţial este să vrei să 
lupţi. 

De asta zice în Apocalipsă: „Vai celor căldicei, că veţi ajunge în iad". Hristos ne vrea pe 
toţi eroi. Hristos ne vrea pe toţi sfinţi. 

Important este să ştim cum să dobândim sfinţenia. In trea ga Tradiţie Ortodoxă recomandă 
o cale sigură: ascultarea de duhovnic. Duhovnicul ştie cum să te tragă de mână, ştie cum să te 
îndrume pe urmele sfinţilor. Aici mi se pare că e una din tre cele mai mari comori ale 
Ortodoxiei. In linia duhov nic-ucenic, linie care vine de la modul în care Hristos i-a crescut pe 
Sfinţii Apostoli. 

20 iunie 1993 

M-am mai gândit la situaţiile în care unul dintre soţi îl înşală pe celălalt. Mă rog lui 
Dumnezeu să nu am parte de aşa ceva. Cred că totuşi Dumnezeu poate repara lucrurile şi în 

astfel de familii. Aşa cum pe mulţi păcătoşi îi ridică din păcate, tot aşa poate vindeca şi rănile 
familiei. Vindecându-1 pe unul de patimă, şi celuilalt ştergându-i durerea şi întristarea. 

21 iunie 1993 

învăţ despre calendarul vechi şi cel nou. Chiar dacă astronomic s-ar putea să fie mai 
corectă calcularea datei Paştelui după noul calendar, mi se pare o mare greşeală că Biserica s- 
a rupt în două pentru aşa ceva. Chiar dacă ştiinţific e mai corect, duhovniceşte lucrurile nu s- 
au desfăşurat cum trebuie. Ar fi fost bine să se facă un Sinod panortodox care să stabilească 
cum e mai bine, nu un simplu congres teologic. Pentru mine ăsta e singurul mare semn de 
întrebare. De ce nu s-a păstrat modul sinodal de a stabili cum e mai bine pentru Biserică? Aşa, 
folosind stilul protestant, nu putem ajunge decât la soluţii îndoielnice. 

Cred că separarea dintre ortodocşii de stil nou şi cei de stil vechi e una dintre cele mai mari 
victorii ale diavolului. Văzând că nu poate lovi Biserica din afară, a lovit-o dinăuntru. 

Iar cei care s-au grăbit să schimbe stilul, fără a ajunge la o înţelegere cu ceilalţi ortodocşi, 
au dovedit că preţuiesc mai mult datele astronomice decât înţelegea şi unitatea pe care o cere 
de la noi Hristos. Cred că dacă spun aşa ceva la examen risc să pierd examenul. 

23 iunie 1993 

Cred că exageram puţin când ziceam că e mult mai uşor pentru călugări decât pentru 
mireni în ceea ce priveşte manualele de sfinţenie. Manuale există, dar dacă sunt urmate fără 
dreaptă socoteală, duc la cădere. Dacă un stareţ încearcă să îi pună pe fraţi să trăiască nevoinţa 
pe care o recomanda ucenicilor săi Sfântul Varsanufîe din Gaza, în două luni sunt buni de 
operat: fac ulcer. 

Călugării au manuale, dar dacă s-ar folosi de ele fără dreap tă socoteală, ar greşi. Avantajul 
lor este că pe lângă textele marilor sfinţi ai Bisericii din primele veacuri ale mo na hismului, 
mai au şi scrieri mai recente, ale sfinţilor din se co Iul trecut sau ale părinţilor îmbunătăţiţi din 
vremea noastră. 

Noi, mirenii, nu avem o Scara Raiului care să ne arate cum trebuie să trăim. Ştiu că 
virtuţile sunt aceleaşi, dar mi se pare greşită afirmaţia lui Nelu, că ar trebui să ne mulţumim cu 
ce avem şi să nu căutăm mai mult, că oricum avem prea multe patimi. Mi se pare o afirmaţie 
care arată mulţumire de sine. 

Simt nevoia unor cărţi scrise de mireni cu viaţă sfântă. Şi încă mai mult. îmi pare rău că 
marea majoritate a mirenilor din sinaxar au fost mucenici. Nu prea avem modele de sfinţi care 
au trăit în lume. Care şi-au lăsat familia şi au fugit în pustie avem, dar care au lăsat patimile şi 
au transformat familia în mică biserică nu prea ştiu. 

Nelu zice că îl avem pe Sfântul Ioan din Kronstadt. O altă prostie. Sfântul Ioan nu a dus 
viaţă de familie obişnuită. El cu soţia sa au trăit în feciorie. De aceea ei sunt modele numai 
pentru puţinii creştini care au binecuvântare de la duhovnicii lor să se înfrîneze de la unirea 
trupească. Dar cei mai mulţi soţi care trăiesc în feciorie astăzi o fac datorită apartenenţei la 
diferite grupări sectante. 

Doi tineri nu se căsătoresc pentru a trăi ca frate şi soră; astfel de excepţii, chiar dacă există, 
rămân excepţii şi nu pot fi modele pentru tinerii care vor să aibă urmaşi. La slujba cununiei 
preotul se roagă ca tinerii să aibă copii mulţi şi nu să se ferească de unirea trupească. 

Nu, Sfântul Ioan nu este un model pentru familia clasică. II iubesc pe Sfântul Ioan şi îl rog 
să mă ajute să II slujesc pe Dumnezeu, dar nu vreau o viaţă în care să nu mă ating de soţie. 
Am avut şi chestia asta în cap destulă vreme, dar mi-am dat seama că drumul pe care trebuie 
să merg nu este acela de a transforma familia într-o mănăstire, ci într-o biserică. 

Am un singur exemplu pe calea asta şi ştiu foarte puţine despre el: părintele Iona din 
Odessa. El a avut mulţi copii şi a fost totuşi făcător de minuni. Făcea minuni, spre mirarea 
bolşevicilor atei. Exorciza, vindeca bolnavi, fiind sporit în rugăciune. Şi Sfântul din Kronstadt 
îl aprecia mult. 

Dacă o să-1 canonizeze pe părintele Iona, va fi bine pentru Biserica întreagă: o să aibă şi 
preoţii de mir un model. Şi urmându-1, se vor sfinţi şi credincioşii pe care îi păstoresc. 

Totuşi, Iona a fost preot de mir. Ideal ar fi să fie canonizaţi şi mireni cu viaţă sfântă. Iona 
nu poate fi model pentru o mamă sau pentru un vânzător. Adică poate fi, dar e mai greu să 
adaptezi virtuţile unui preot la o viaţă obişnuită. 

26 iunie 1993 

Stiliştii de la noi, făcând dogmă din calendar, au ajuns la mari greşeli: de exemplu, botează 
a doua oară. Şi susţin sus şi tare că pe stil nou nu avem sfinţi. Dar avem mulţi părinţi care, 
deşi nu au fost încă canonizaţi, au mers pe urmele marilor Părinţi ai Bisericii. 

27 iunie 1993 

Citesc şi tot citesc. Sute şi sute de pagini care îmi satură setea sufletească. Fiecare carte 
frumoasă mi se pare un dar fă cut de Dumnezeu. Nu numai că II rog pe Dumnezeu să vegheze 
asupra vieţii mele, având grijă de creştinii mai râv ni tori pe care îi voi întâlni, nu numai să 
aibă grijă să ajung la moaş tele sfinţilor, la icoane făcătoare de minuni sau la mă năs tiri cu 
viaţă mai aleasă; ba am ajuns chiar să II rog să îmi trimită să citesc cărţile care mă pot ajuta să 
trăiesc o viaţă cât mai curată, prin care să îmi ajut semenii. 

Nu sunt ca cel care, primind o carte de la bătrânul său, a aşteptat să împlinească cele citite 
pe prima pagină înainte de a trece la a doua. Am nevoie să citesc cât mai mult. Cărţile şi 
rugăciunea îmi sunt aer duhovnicesc. 

înainte de a citi o carte, II rog pe Dumnezeu să îmi lumi ne ze mintea ca cele citite să se 
oglindească în viaţa mea. 

Când citesc o carte care mă impresionează în mod deo sebit, simt că respir Ortodoxia. Simt 
că sufletul meu se lasă sculptat de Dumnezeu. 

Iubesc din ce în ce mai mult cărţile. De asta le şi împru mut altora. De asta am şi pierdut 
câteva Filocalii şi o gră madă dintre cărţile mele preferate. 

Doamne, luminează minţile fraţilor mei creştini, ca să ca pe te dragoste pentru citirea 
cărţilor sfinte... Doamne, rându ieş te să fie traduse în limba noastră cărţile robilor Tăi care au 
trăit în Rusia, în Grecia şi în alte părţi ale lumii. Am nevoie de cărţi, Doamne! 

29 iunie 1993 

Sfinţii Apostoli Petru şi Pavel. M-am împărtăşit. Sunt bucuros că port numele Sfântului 
Apostol Pavel. M-am rugat să mă învrednicească Dumnezeu să devin un mărturisitor al 
credinţei creştine. 

Când m-am împărtăşit, m-am rugat ca această împartă şa nie să îmi fie spre tămăduirea 
tuturor neputinţelor trupeşti şi sufleteşti. 

Femeia care avea scurgere de sânge s-a atins de poala hai nei lui Hristos şi a fost vindecată. 
Eu L-am primit pe Hristos însuşi. De la o împărtăşire la alta simt o bucurie din ce în ce mai 
mare în clipa în care primesc Trupul şi Sângele Domnului. 

îmi pare rău că nu am o icoană mai mare cu Sfinţii Apostoli. Aş fi vrut să le fac acatistul în 
faţa icoanei. 

Postul a fost scurt. Aproape nici nu am simţit că e post, pentru că am mâncat mâncare 
destul de hrănitoare. 

2 iulie 1993 

Sectanţii atacă icoanele ca şi cum ar fi idoli. Dar ce atacă ei nu are legătură reală cu 
cinstirea icoanelor. Dacă noi ne-am închina lemnului sau vopselei, am fi într-adevăr păgâni. 
Dar noi cinstim persoanele reprezentate în icoane, pe sfinţi, pe Maica Domnului, pe 
Mântuitorul Hristos. Şi au fost şi sunt atâtea icoane făcătoare de minuni... 

Cât despre cinstirea sfinţilor, nu este un scop în sine. Nu confundăm cinstirea lor cu 
cinstirea lui Dumnezeu. Dar dacă îi cinstim pe sfinţi ei ne ajută în lupta duhovnicească. Şi în 
ceea ce îi priveşte pe cei care contestă sfinţenia sfintelor moaşte, dacă ar cerceta puţin s-ar 
convinge de rostul sfinţirii lor. Rămase neputrezite de sute de ani, arse în foc de prigonitori 
sau de incendii, moaştele au rămas întregi. 

3 iulie 1993 

Am fost la cinematecă cu Carmen şi am văzut „Cidul". Pentru mine a fost o revelaţie. La 
sfârşitul filmului plângeam în hohote, dorindu-mi să mor ca martir pentru Hristos. Am plâns, 

de-abia ţinându-mă pe picioare, până la Biserica Zlătari, unde este mâna Sfântului Ciprian, 
care mai înainte a fost vrăjitor. 

Nu îmi imaginam că pot plânge atât de mult, şi la acest film nu prea credeam că am de ce 
să plâng. In viaţa mea am plâns de foarte puţine ori. Şi totuşi, sfârşitul filmului m-a 
impresionat enorm: Cidul murise, dar pentru a-i speria pe mauri, l-au pus pe un cal, ca şi cum 
ar fi fost viu. Maurii, care se apropiaseră cu mult curaj, ştiind că fără Cid spaniolii nu sunt un 
duşman prea puternic, au amuţit văzându-1. Şi imaginile care îl arătau pe Cid călare, deşi 
murise, mi-au aprins inima: şi eu, ca şi ceilalţi creştini, trebuie să trăim asemenea Cidului. 
Binele pe care îl facem să nu se termine cu viaţa noastră; ci seminţele pe care le-am sădit să 
rodească şi după ce vom muri. Adică să luptăm pentru biruinţa adevărului şi după moarte, aşa 
cum a luptat Cidul pentru Spania lui dragă. 

La moaştele Sfântului Ciprian m-am rugat cu frângere de inimă ca, dacă în zilele noastre 
mai sunt locuri în lume în care să fie nevoie de martiri, Dumnezeu să mă trimită acolo. 
Oricum, în faţa moaştelor Sfântului Mucenic Ciprian dorinţa mea de martiriu nu s-a domolit. 
Ci dimpotrivă, simţeam că Dumnezeu vrea să fiu martir. Numai că martiriul pe care îl vrea 
astăzi Dumnezeu este mult mai subtil. Aşa cum ascul ta rea în mănăstire poate fi mucenicie 
fâră-de-sânge, aşa şi vie ţuirea creştină în mijlocului Babilonului, în care s-a trans for mat 
lumea, este tot o mucenicie. 

înainte te tăiau o singură dată. Astăzi îţi încearcă credinţa de sute de ori. Nenumărate sunt 
felurile în care încearcă să ne rupă de Hristos. M-am întrebat şi mă tot întreb ce ar fi făcut 
martirii primelor secole dacă ar fi trăit astăzi. Mă rog lui Dum nezeu să îmi dea şi mie o 
fărâmă din credinţa şi din curajul lor. 

Diavolul îmi pune în gând că nu are rost să îmi doresc o viaţă sfântă, că nimeni nu îi mai 
urmează astăzi pe sfinţi, că nimeni nu vrea să asculte glasul lui Hristos. Din câte am înţeles de 
la părintele Teofan, sfinţii nu trebuie urmaţi cu habotnicie. Nu trebuie să facem în lume 
nevoinţa pe care o făceau ei în pustie. Nu trebuie să facem exact acelaşi număr de mătănii sau 
să mâncăm la fel de puţin ca şi ei. Ci fiecare trebuie să se nevoiască în funcţie de îndrumările 
duhovnicului său. Fiecare cu măsura lui. Dar dacă dobândim puţin din dragostea sfinţilor, 
dacă dobândim puţin din smere nia şi din răbdarea lor, atunci Dumnezeu ne va da şi să spo 
rim în nevoinţe. 

Mi-a intrat în inimă acest film şi sper să mă ţină până la sfâr şitul vieţii dorinţa de a urma 
exemplul Cidului, marele erou al Spaniei. 

4 iulie 1993 

Recitind ultimele gânduri din jurnal, am înţeles de ce nu vor sectanţii să înţeleagă faptul că 
icoanele nu sunt idoli. Noi le zicem că sunt făcătoare de minuni, şi ei nu vor să priceapă. Dar 
noi nu le cinstim pentru că sunt făcătoare de minuni. Le cinstim pentru că Dumnezeu vrea 
aceasta, pentru că avem nevoie de icoane. Dar pe cât de simplu este să afirmi că icoanele sunt 
idoli, pe atât de greu este să explici teologic cinstirea icoanelor unui sectant. 

Unii preferă să dea cu pietre în sectanţi, în loc să le explice cu calm argumentarea teologică 
a cinstirii icoanelor. Eu, chiar dacă am citit destul despre icoană, nu mă simt în stare să 
conving un sectant. 

In polemicile cu sectanţii asta lipseşte ortodocşilor: o ţinem una şi bună cu superioritatea 
Sfintei Tradiţii, în loc să demontăm, treaptă cu treaptă, toate ideile sectanţilor. Dacă am face 
asta nu s-ar înmulţi atât de mult sectele. 

5 iulie 1993 

O veste tristă: s-a sinucis Roxana, sora lui Anton, pe care am cunoscut-o la Peştera. Maică- 
sa mi-a spus că i-a citit jurnalul şi a văzut că ea era fascinată de experienţa morţii. Scrierile lui 
Mircea Eliade au determinat-o să se suie pe munte şi să se arunce în prăpastie. E prima 
cunoştinţă a mea care s-a sinucis din motive mistice. Auzisem de multe cazuri similare între 
yoghinii lui Tăureanu, dar nu aveam nici o dovadă concretă. Puteau fi zvonuri. Roxana îmi 
spusese că şi pe ea a vrut să o ademenească Costi să se culce cu el şi că, dacă nu era la ciclu, 
ar fi cedat. 

144 



Jurnalul converrtirii. De la zeiţa morţii la împărăţia vieţii 

Săraca fată, să mori la douăzeci şi ceva de ani... Cred că s-a dus direct în iad. Când mă 
gândesc că şi eu m-aş fi sinucis dacă aş fi avut o motivaţie serioasă, mă ia ameţeala. Sunt în 
viaţă numai datorită îndelungii răbdări a lui Dumnezeu. 

7 iulie 1993 

Discuţie aprinsă despre Apocalipsă, între părintele Nicolae şi Marius. Eu am tăcut, 
nesimţindu-mă prea bine şi vrând să aud tot ce aveau de spus. 

Părintele Nicolae: „Nu este de mirare că Soloviov a reuşit să scrie un text atât de bun, din 
moment ce s-a folosit de vedeniile stareţilor ruşi şi de celelalte profeţii despre sfârşitul lumii". 

„Nu e deloc bun, e literatură şi atât. Cum a putut să scrie că Antihrist va sprijini 
Ortodoxia?" 

„Asta ai înţeles? Sfântul Ignatie Briancianinov zicea că Antihrist se va arăta deschis faţă de 
toate credinţele şi mai cu seamă faţă de Ortodoxie. Asta până ce îi va câştiga de partea sa pe 
păstori şi pe păstoriţi. Abia apoi îşi va arăta faţa de fiară." 

„Da, dar Soloviov lasă să se înţeleagă că Antihrist va sprijini construcţia de biserici, că va 
sprijini tot ce înseamnă Ortodoxie." 

„Faci o confuzie: Antihrist va sprijini tot ce nu înseamnă tră ire ortodoxă. El va separa 
vieţuirea ortodoxă de tot ce este spe cific Ortodoxiei. Adică va încuraja credinţa exterioară, fă 
când tot posibilul să o rupă de trăire. Antihrist va încerca să trans forme Ortodoxia într-un 
muzeu, într-un obiect de studiu pen tru istorici, pentru oamenii de artă. Va încerca să ne dea 
toate cele care sprijină vieţuirea duhovnicească, ne va da artă şi muzică bizantină, dar ne va 
rupe de duhul specific Orto do xiei. Nu va lovi frontal, ci doar va devia bunele intenţii. Ori 
cum, să nu credeţi că Antihrist va nimici valorile tradiţionale fără a pune ceva în loc. Dacă s- 
ar limita să ne prigonească, imediat oamenii şi-ar da seama cu cine au de-a face." 

„Cum adică?" 

„Va face un târg: vă dau biserici frumoase, vă dau icoane frumoase şi muzică frumoasă, vă 
dau tot ce este mai important pentru voi. Cu o singură condiţie: să acceptaţi condiţiile mele." 

„Crezi că ar accepta cineva să se renoveze mănăstirile şi în schimb să se lepede de 
Hristos?" 

„Antihrist nu va face asta. Nu va cere de la început lepă da rea de Hristos. Ci va începe să 
deformeze tot ce înseamnă poruncă dumnezeiască. Eşti creştin? Foarte bine, dar trebuie să 
accepţi că toate religiile duc la Dumnezeu, să nu crezi că doar credinţa ta e bună. Eşti creştin? 
Nu trebuie să îi judeci pe desfrânaţi. Trebuie să accepţi că sunt normale toate pă catele 
împotriva firii. Adică va promova o credinţă care să nu mai aibă nimic în comun cu credinţa 
propovăduită de Bise rică. Dar oamenii vor zice: Ia uite ce catedrale ne-a construit... ia uite ce 
expoziţii de icoane a organizat... ia uite ce concerte de muzică psaltică au avut loc... Şi în 
locul valorilor tradiţionale ne va amăgi cu valorile sale. Voi nu vă daţi seama că pro ce sul de 
substituire a valorilor e în plină desfăşurare? Cel mai clar exemplu îl avem cu libertatea. Toţi 
urlă după libertatea de a trăi în patimi, şi dacă le vorbeşti de stăpânirea poftelor, te privesc ca 
pe un duşman." 

„Credeţi că lumea se va lăsa păcălită?" 

„Da, în Apocalipsă scrie clar că înşelarea va fi masivă. Dar Antihrist nu se va mulţumi doar 
să ridice biserici. Va folosi mijloace variate pentru a înşela oamenii. Pe mulţi îi va pier de cu 
traiul bun. Le va spune: Trăiţi cum vreţi voi, dar printr-o abundenţă a bunătăţilor materiale îi 
va face pe oameni dependenţi de el. Le va spune creştinilor: Trăiţi în nevoinţă!, dar prin mass- 
media va promova păcatul sub toate for mele posibile. Şi lumea va zice: Uite ce bun e 
Antihrist, cum ne îndeamnă la nevoinţă, dar noi păcătoşii tot ale trupului le facem. Dar, de 
fapt, tot Antihrist va dirija mass-me dia. De fapt, nici nu ar fi nevoie să o dirijeze el în suşi. E 
de-ajuns ca patronii mass-media să fie necredincioşi sau slujitori ai diavolului, că se ocupă ei 
singuri de perver ti rea conştiinţei oamenilor." 

„Prea sunteţi pesimist, părinte." 

„Spune-mi tu cum de comunismul ateu a prins atât de bine. Lumea se teme de jertfă. Şi 
când Antihrist va oferi o sumedenie de avantaje, puţini vor sta împotrivă. Nu pe toţi îi va face 

bogaţi. Pe unii îi va face dependenţi de el, în aşa fel încât să nu poată supravieţui dacă nu au 
pactizat cu el. 

Abia în a doua parte a activităţii sale, Antihrist îşi va arăta faţa tiranică: nimeni nu va putea 
cumpăra nimic fără să aibă semnul fiarei. Apocalipsa ne arată asta clar: vrei să supra vie ţu 
ieşti? Trebuie să ai semnul lui." 

„Părinte, ştiu că 666, repetarea întreită a cifrei 6 e de fapt numărul neîmplinirii. 7 e 
numărul mistic al împlinirii, şi 6 al neîmplinirii. Adică inteligenţa fără înţelepciune, şi nu mai 
ştiu ce..." 

„666 e un număr simbolic. Reprezintă apartenenţa la un sistem potrivnic credinţei creştine. 
Oricine va încerca să rămână creştin, oricine va încerca să spună păcatului păcat, minciunii 
minciună şi ereziei erezie va fi considerat inapt pentru a supravieţui în Noua Ordine 
Mondială. Vrei să ai ce mânca, vrei să ai ce bea? Părăseşte creştinismul fundamentalist." 

„De ce fundamentalist?" 

„Am spus doar că Antihrist va accepta o formă de creştinism căldicel; aşa cum au acceptat 
şi comuniştii ruşi o Biserică îngenuncheată. Dar tot ce va fi pe linia Sfinţilor Părinţi, tot ce 
înseamnă credinţă curată va fi batjocorit. Va fi con siderat fanatic. Aşa cum manifestanţii 
anticomunişti din Piaţa Revoluţiei purtau în piept numele „Golan", nume deve nit de mare 
cinste pentru ei, tot aşa în vremurile de pe urmă creştinii adevăraţi vor fi acuzaţi că sunt 
„fanatici", „funda men talişti" şi „extremişti". 

„Aşa îi acuzau torţionarii pe preoţii şi călugării din închi sori, că sunt extremiştii care luptă 
împotriva statului." 

„Nero sub ce pretext i-a ucis pe creştini? Că au dat foc Romei. Aşa o să facă diavolul, îi va 
acuza pe creştini că dau foc Romei, îi va acuza de o mie de fapte mincinoase, numai ca lumea 
să îi osândească la moarte. Şi se vor găsi destule acuzaţii care să pară veridice şi lumea să 
spună: Ia uite ce fac creştinii care zic că îi urmează pe Sfinţii Bisericii, dau foc Romei! La 
moarte cu ei!" 

„Părinte, dar prea vedeţi tragic sfârşitul lumii. Am auzit că în Grecia există un curent care 
spune că Apocalipsa nu este o carte despre sfârşit, ci o carte care conţine anumite îndrumări 
pentru viaţa duhovnicească. Doar că aceste îndrumări sunt spuse într-un stil mai ciudat." 

„Astfel de comentatori se cred mai sporiţi decât Sfinţii Părinţi care au tâlcuit Apocalipsa. 
Vai lor! Nu, Apocalipsa ne arată ce va fi în vremurile de pe urmă. Ştiu şi eu că sunt unii 
teologi închipuţi, care nu vor să accepte faptul că lumea se îndreaptă spre sfârşit. Teologi care 
se lasă ameţiţi de sloganuri ca «Pace! Bunăstare! înţelegere! Libertate!». Teologi care nu văd 
cum păcatul câştigă teren, cum Noua Eră a păgânismului loveşte Biserica." 

„Şi comuniştii au avut sloganuri ademenitoare, şi prin ele au înşelat mulţimile." 

„începi să îţi dai şi tu seama de asemănările dintre prigoana care a trecut şi vremurile de pe 
urmă. Se pot face foarte multe comparaţii. Doar că, din ultima prigoană, diavolul a înţeles un 
lucru: nu e bine să facă martiri. Martirii întăresc Biserica. De aceea diavolul va încerca să îi 
corupă, să îi facă să se lepede de bunăvoie." 

„Un tânăr din zilele noastre, dacă vrea să se culce cu prietena lui, nu o violează. Violul 
stârneşte repulsie. O con vin ge să se culce cu el de bunăvoie." 

„Comparaţia ta nu e delicată, dar e precisă. Da, Antihrist va încerca să pară cât mai deschis 
faţă de orice opinie, faţă de orice punct de vedere; nu cumva să creadă cineva că el vrea să 
violeze conştiinţele oamenilor. Abia după ce va păcăli mulţimile, va încerca să se lupte cu 
mărturisitorii." 

„Credeţi că vor fi mulţi mărturisitori?" 

„Cred că toţi cei care vor fi cu adevărat creştini vor mărturisi fără teamă că sunt robi ai lui 
Hristos. Dar prea puţini sunt cu adevărat creştini. Câţi se luptă cu patimile, câţi duc viaţă de 
rugăciune, cu spovedanie şi împărtăşanie, vor rezista. Dar cei care au o credinţă superficială, 
care se roagă lui Dumnezeu o dată pe săptămână şi numai când au nevoie de ceva, cei care vin 
la biserică doar când au necazuri, aceia au mici şanse să reziste." 

După criteriul părintelui Nicolae vor fi puţini mărturi si tori. In primele prigoane erau 
creştini care îşi mărturiseau credinţa cu voce tare, şi alţii care credeau în taină. Dar în 
vremurile de pe urmă nu va mai fi aşa: oricine nu se va lepăda de Hristos va avea de suferit. 
Nimeni nu va mai putea crede „în taină". 

8 iulie 1993 

Cred că am înţeles de ce există atâtea grupări neoprotes tante: în momentul în care te-ai 
rupt de trupul lui Hristos, care este Biserica, încerci să găseşti de unul singur adevărul. Dar 
adevărul nu poate fi găsit prin propriile puteri. Şi atunci discipolii se rup de tine şi formează o 
nouă grupare, în care încearcă să evite greşelile tale. Şi tot aşa. Sunt sute de grupări şi fiecare 
crede că are adevărul... 

9 iulie 1993 

Nimeni nu poate schimba ce au stabilit Sfintele Sinoade Ecumenice. Oricine vrea să 
modifice hotărârile lor, chiar dacă ar fi ierarh, nu mai este ortodox. Oricine nu recunoaşte 
Sinoadele nu mai este ortodox. Iar dacă vorbeşte despre Ortodoxie vorbeşte ca un outsider. 

Asta mai ales în ceea ce priveşte dialogul cu monofiziţii. 

10 iulie 1993 

Azi era să mor: prea îmi place să fac pe grozavul. Şi asta era să mă coste viaţa. I-am spus 
Biancăi cum, dacă pierd tramvaiul la o staţie, uneori îl prind la cealaltă. Nu m-a crezut. In 
timp ce vorbeam am văzut cum un tramvai plecase cu uşa de la mijloc deschisă şi am fugit 
spre el. Mi-am luat avânt şi am sărit. Dar în timp ce eram în aer, cel care conducea tramvaiul a 
închis uşile. Se zice că atunci când eşti în faţa morţii timpul trece mult mai încet. In aer mi-am 
dat seama că, lovindu-mă de uşile care se închideau, voi fi tras sub şine; şi mi-am adus 
aminte, în clipa aceea, de legea acţi unii şi a reacţiunii. Ca eu să mă îndepărtez de tramvai, tre 
buia să mă împing cu putere în uşi (acum, când scriu, nu îmi vine să cred că într-o secundă s- 
au întâmplat atâtea). Am că zut la vreo douăzeci de centimetri de tramvaiul care mergea cu 
viteză. Din spate venea o maşină. Bine că m-a văzut şo fe rul la timp. M-a evitat şi s-a oprit: 
ori, dacă mă tăia tram va iul, să mă ducă la spital, ori să mă înjure. Primul lucru pe care l-am 
auzit după căzătură a fost înjurătura lui. M-am ridi cat, cu genunchii însângeraţi. Dar trăiam şi 
eram întreg, nici măcar o mână ruptă. 

îmi aduc aminte cu groază cum, copil fiind, venind de la antrenamentul de baschet, am 
văzut cum un tramvai care venea în direcţie inversă a lovit o femeie şi i-a retezat capul. Capul 
s-a rostogolit ca în filme. Dar eu am scăpat. Acolo sus e un Dumnezeu care mă iubeşte, care 
vrea să rămân în viaţă. 

Tot zic că voi avea mai multă grijă de mine. Azi era să îmi iau adio de la viaţă. Şi nu sunt 
pregătit. Bianca a avut impresia că eu am intrat şi apoi am ieşit din tramvai. De la distanţă aşa 
s-a văzut. 

11 iulie 1993 

Părintele Teofan mi-a dat ascultare să zic cât de des pot rugăciunea Sfântului Efrem Şirul: 
„Doamne şi stăpânul vieţii mele...", care se zice de obicei în Postul Mare. Mi se pare destul de 
greu. Sunt multe cuvinte şi mintea se împrăştie uşor. 

14 iulie 1993 

Zic rugăciunea Sfântului Efrem trei-patru ore pe zi. Nu simt nimic deosebit, dar fac 
ascultare. Pe stradă mi se mai întâmplă să o zic în şoaptă şi uneori mă aud cei care trec pe 
lângă mine. Trebuie să fiu mai atent. 

18 iulie 1993 

Cât de trişti sunt cei care s-au căsătorit cu femei necre din cioase... Şi cât de triste sunt 
femeile care au luat bărbaţi care nu vor să se apropie de Biserică... E atât de trist să vezi atât 
de multe femei în biserici şi cele mai multe triste că soţii lor nu cred în Dumnezeu. 

O familie în care soţii nu merg alături pe drumul duhov ni cesc mi se pare o familie în care 
pe soţi îi leagă numai lucruri neimportante: dacă pierzi legătura duhovnicească, restul e 
superficial. 

Grea e crucea femeilor care au soţi necredincioşi. Cred că dracul se luptă pe viaţă şi pe 
moarte ca nu cumva să fie multe familii creştine. 

19 iulie 1993 

M-am săturat să zic ca un papagal rugăciunea Sfântului Efrem. îmi este de ajuns să îmi fac 
canonul de zi cu zi. O să îi spun părintelui că această rugăciune nu mi se potriveşte. 

24 iulie 1993 

La sfârşitul Pelerinului Rus, tradus de Gherontie Crucea da, un interviu cu părintele 
Sofronie de la Essex. Abia azi am avut curiozitatea să citesc interviul. Cel mai extraordinar 
frag ment mi s-a părut cel în care părintele relatează cum, spunându-i vlădicăi Nicolae 
Velimirovici că arhimandritul Justin Popovici îl compara pe Sfântul Siluan chiar cu Sfântul 
Simeon Noul Teolog, vlădica a răspuns: „Nu!... Nu, nu! Si luan este mai mare decât toţi 
ceilalţi în dragostea sa! Când citeşti scrierile celorlalţi sfinţi, te cuprinde deznădejdea, dar nici 
odată aceasta nu se întâmplă când citeşti scrierile Sfântului Siluan". 

clipă mi s-a părut că această afirmaţie este exaltată: cum să compari un părinte din 
vremea noastră cu Sfântul Simeon, care este cel mai mare mistic creştin? Şi totuşi, am înţeles 
vorbele vlădicii. Când cineva citeşte o afirmaţie mai tranşantă a Sfântului Simeon, cum că 
cine nu vede lumina dumnezeiască nu este creştin, nici de ar fi chiar preot, poate fi cuprins de 
deznădejde: nu văd lumina, deci nu sunt creştin. 

Totuşi, au fost chiar sfinţi care nu au văzut în timpul vieţii lumina dumnezeiască. Deci nu 
toţi creştinii o văd. Ci numai cei care au ajuns la mari măsuri duhovniceşti. 

Sfântul Siluan, plin de dragoste pentru toţi oamenii, scrie altfel. Cine îl citeşte simte 
această dragoste şi simte dorinţa de a-L căuta pe Hristosul de care vorbeşte Siluan: pe Hristos 
care e plin de iubire pentru oameni, pe Hristos care aşteaptă să punem început bun mântuirii. 

29 iulie 1993 

l-am dat nişte bani unui cerşetor şi, gândindu-mă că multă lume îşi bate joc de el, 
gândindu-mă că nimeni nu îi arată puţină dragoste, i-am sărutat mâna cu care a primit banii. 
Pe loc am simţit miros de mir. Am plecat de lângă el plin de bucurie. 

30 iulie 1993 

întâlnire aprinsă cu părintele Teofan: 

„Părinte, cu canonul e bine. Doar în vreo cinci zile nu l-am făcut, dintre care trei canoane 
le-am recuperat în ziua următoare, cum mi-aţi spus. Dar «Doamne şi stăpânul vieţii mele...» 
mi se pare prea lungă. Nu o zic cu tragere de inimă." 

„Cine e bolnavul care a cerut ajutorul celuilalt, eu sau tu?" 

„Eu, părinte." 

„Şi cine e doctorul, eu sau tu?" 

„Sfinţia voastră." 

„Aşa este, chiar dacă sunt la rândul meu bolnav şi merg şi eu la doctor. Eu dau reţeta, nu 
tu. Tu iei medicamentele pe care ţi le scriu eu. Aşa că spune rugăciunea, că altfel îl superi nu 
numai pe Sfântul Efrem, ci şi pe Dumnezeu." 

Nu mi-a dat mai multe sfaturi, ci doar acesta. 

1 august 1993 

Simt în mine o putere şi o râvnă deosebită pentru a spune rugăciunea Sfântului Efrem. O 
zic cât de des pot şi îmi place din ce în ce mai mult. O înţeleg din ce în ce mai bine. 

2 august 1993 

Cea mai importantă luptă din lume: lupta cu patimile. E atât de greu să duci bine această 
luptă... Sfântul Ioan Scărarul atrage atenţia că în cursul acestei lupte, e normal să fii rănit de 
câteva ori. Eu îmi imaginam o luptă în care câştigi bătălie cu bătălie, fără să primeşti nici o 
lovitură. Dar a fi rănit şi a lupta mai departe e ceva firesc pentru orice fel de luptă, nu numai 
pentru cea duhovnicească. 

Patima ucide sufletul. Dar nu deodată, ci încetul cu încetul. Patima e ca un prieten care 
vrea să te convingă că viaţa poate fi trăită după alte reguli decât cele pe care le ştii de la 
Biserică. 

In momentul în care o patimă a pus stăpânire pe suflet, sufletul nu mai este liber. Sufletul 
crede că libertatea adevărată este satisfacerea patimii. 

Cât mi-a plăcut mie să mă destrăbălez înainte de a mă apuca de yoga şi cât de liber mă 
simţeam! Atunci făceam alergie la orice fel de constrângere fără să îmi dau seama că mă 
supuneam de bunăvoie celei mai grele constrângeri, mă legam cu cel mai greu lanţ: lanţul 
patimilor. 

Prin clasa a şaptea mergeam pe stradă cu o cruce mare în ureche. Prin clasa a zecea 
mergeam cu cei mai teribilişti blugi din tot liceul; aveam o pereche cu multe rupturi şi alta cu 
un lanţ de barcă, cu catarame şi cu multe desene pe ei. Mi se părea că sunt foarte interesant. 
Dar, în sufletul meu, nu eram mulţumit. 

Orice fel de patimă, indiferent cât ar fi de bine hrănită, nu poate împlini sufletul. Oamenii 
beau, curvesc, fură. Şi, cu toa te astea, nu sunt fericiţi. Credinţa e singura care te face cu ade 
vărat liber. Indiferent cât de sărac eşti, indiferent cât de urât sau de cocoşat eşti, Dumnezeu se 
poate aşeza în inima ta. 

Mi se pare extraordinar că, prin practicarea deasă a rugă ciu nii Sfântului Efrem, mintea 
mea s-a apropiat de această rugă ciune şi acum îmi place mult. Aşa cum îmi place „Tatăl 
nostru" sau „împărate Ceresc", rugăciunea prin care este chemat Duhul Sfânt, Sfinţitorul 
sufletelor şi al trupurilor celor credincioşi. îmi doresc să zic rugăciunea Sfântului Efrem din 
ce în ce mai des. Vreau să o zic tot timpul. 

3 august 1993 

A venit la noi acasă părintele Teofan ca să ne facă sfeşta nie. După sfeştanie a venit la 
mine în cameră: 

„Cum e, merge rugăciunea Sfântului Efrem?" 

„Da, părinte, din ce în ce mai bine. Simt nevoia să o zic cât mai des." 

„Cam cât timp o zici în fiecare zi?" 

„Cel puţin două-trei ore şi cel mult şase-şapte. Depinde de ce am de făcut în ziua 
respectivă." 

„De ce nu o zici mai des?" 

„Obosesc şi mă doare capul." 

„Bine, nu te forţa. Cu rugăciunea lui Iisus o să îţi fie mai uşor, că e mai scurtă, şi efortul e 
mai mic. De acum îţi dau binecuvântare să zici «Doamne, Iisuse...»" 

M-am pus în genunchi şi l-am rugat pe părinte să mă binecuvânteze. Nu credeam că îmi va 
îngădui să zic atât de curând rugăciunea lui Iisus. 

„Părinte, dar încă nu m-am vindecat de tot de rănile de la yoga." 

„Rugăciunea, dacă e făcută cum trebuie şi când trebuie, ajută la vindecarea rănilor minţii. 
Până acum nu erai pregătit, pentru că prea te forţai, prea te concentrai, ca şi cum stătea în 
puterea ta să sporeşti în rugăciune. Acatistele şi paraclisele pe care le-ai făcut în ultimele luni 
şi chiar Rugăciunea Sfân tu lui Efrem te-au ajutat să îţi schimbi modul de a te ruga. Cred că 
poţi începe să zici «Doamne, Iisuse...» Dar să îmi spui cât mai precis ce anume simţi când te 
rogi. Că dacă ceva nu e în regulă, va trebui să revii la «Doamne şi Stăpânul vie ţii mele...» O 
să mă rog şi eu să te lumineze Dumnezeu. Acum trebuie să plec la un bolnav, nu mai stau. 
Aşteaptă până mâine. O să îţi dau câteva sfaturi pe care trebuie să le ţii minte." 

4 august 1993 

Părintele Teofan mi-a vorbit despre rugăciunea lui Iisus. Am citit mult în cărţi, dar spusele 
lui mi s-au părut mult mai precise decât ceea ce am citit. Viaţa în închisoare şi perioada cât a 
fost pustnic l-au ajutat să sporească în rugăciune: 

„Mintea e ca o moară: macină ce îi dai; îi dai patimi, ma cină patimi. îi dai rugăciune, 
macină rugăciune. 

Cu cât mintea se roagă mai mult, cu atât se curăţă de patimi. Ideal e să ajungem să ne 
rugăm tot timpul, ziua şi noaptea. Dar tu nu căuta să ajungi la măsuri înalte: important este să 
reuşeşti să te rogi ori de câte ori mintea nu e ocupată cu altceva: când nu înveţi, când nu ai altă 
ocupaţie care îţi solicită mintea, roagă-te. 

încearcă să alergi o oră întreagă. Nu o să poţi, o să oboseşti. încearcă să mergi încet vreme 
de o oră: nu e foarte greu. Aşa e şi cu rugăciunea: cine crede că poate ajunge în câ teva zile la 
rugăciunea neîncetată se înşală. Mintea obo seş te şi poate ajunge la complicaţii psihice. 

Intr-un fel, modul în care trebuie rostită la început rugă ciu nea minţii seamănă cu modul 
senin în care spui un acatist. Nu cu modul în care spui o catismă din Psaltire sau rugă ciu nea 
Sfintei Cruci. Cred că ştii diferenţa. 

Mintea trebuie obişnuită cu rugăciunea încet, încet: rugă ciu nea lui Iisus e la început ca o 
plimbare. Abia după luni de zile reuşeşti să zici rugăciunea măcar zece ore pe zi. La început 
doar zece minute seara şi zece minute dimineaţa. Stai pe un scăunel şi zici cu mare atenţie. 
Dar nu mai mult. La mo mentul potrivit îţi voi spune eu care sunt treptele urmă toa re. In 
timpul zilei spune fără să îţi forţezi mintea prea tare. O să îţi dai singur seama care e ritmul 
tău. 

Când mergi e bine să zici la fiecare pas câte un cuvânt. Asta să îţi intre în reflex. 

In închisorile comuniste deţinuţii care erau scoşi la scurte plimbări se foloseau de mers 
pentru a înlocui lipsa mătănii lor. Te ajută mult să mergi rugându-te. încearcă să nu faci nici 
un pas fără să spui un cuvânt din rugăciune. Cu asta te obişnuieşti repede. In câteva zile 
aproape te-ai obişnuit. 

Nici să nu te gândeşti la rugăciunea inimii. Trăieşti în lume şi sporul e mai greu. Tu 
încearcă să zici cât mai mult. Şi după ce te vei obişnui să zici aproape toată ziua, vei vedea că 
mintea se învaţă cu rugăciunea. Şi fără nici un efort o vei rosti numai cu mintea. 

Un sfat care pare mai puţin important: tot timpul să ţii în mână mătănii mici. Am văzut că 
azi e ca o modă, mătăniile sunt purtate ca o brăţară. Asta e o prostie, ele sunt pentru 
rugăciune." 

Părintele mi-a dat o pereche de mătănii mici. Aş fi vrut să i le cer pe ale lui, dar el are 
mătănii călugăreşti, mari. 

„Poţi să le ţii în mână tot timpul, fără ca lumea să îşi dea seama că te rogi. Când eşti cu alţii 
nu trebuie să te rogi cu glas. E de ajuns să spui cu gura închisă,şi nimeni nu ştie că limba se 
mişcă în timp ce rosteşte cuvintele. 

Mătăniile au un rol asemănător cu al mişcării limbii: să creeze un reflex pentru rugăciune. 
Când mintea zboară şi uiţi să te rogi, mâna vrea să învârtă nodurile de la mătănii. Şi atunci îţi 
aduci aminte de rugăciune. 

Dacă sunt situaţii limită, în care ai fi ridicol să mergi cu mătăniile în mână, chiar dacă sunt 
mici, atunci poţi face exact aceeaşi mişcare cu mâna goală, ca să nu te dezveţi. 

Ştiu că nu pare un sfat adânc, dar de aici se porneşte. După ce toceşti mătăniile astea de la 
mulţimea de rugăciuni spuse, vei înţelege cât de importante sunt mătăniile. 

Sunt părinţi care au dobândit rugăciunea minţii foarte repede şi nu au avut nevoie de 
mătănii. Dar pe noi, ceilalţi, ne ajută mult. Unui părinte isihast i s-a mişcat mâna pe mată nii 
şi după ce murise. Asta ca să se vadă cât de mult sporise... 

Ştii poate că sunt unii care nu înţeleg metoda prin care pelerinul rus a dobândit rugăciunea. 
Ei spun că repetarea deasă a rugăciunii nu are nici un efect. Ce rost are să zici cinci mii sau 
zece mii de rugăciuni pe zi? Are. Dacă eşti preocupat să zici un număr mare de rugăciuni, 
încerci să nu pierzi nici o clipă, că altfel nu termini până seara. Şi până şi faptul că ştii că mai 
ai de spus un număr mare de rugăciuni te ajută să scapi de ispita de a te concentra prea tare. 
Dacă te concentrezi, mintea oboseşte şi nu poţi să termini porţia. 

Tu acum ai de învăţat şi de aceea nu îţi dau un număr fix. Spune cât poţi de des. După ce 
intri la facultate, că o să te ajute Dumnezeu să intri, o să intrăm într-un program mai precis." 

5 august 1993 

l-am povestit părintelui Nicolae cum am simţit mâna cerşetorului mirosind a mir. 

„Asta ca să înţelegi că oamenii sunt cu totul altfel decât par la prima vedere. Cerşetorul nu 
părea un om neobişnuit. Şi totuşi, prin smerenia lui sau prin răbdarea lui, e bineplăcut lui 
Dumnezeu. Sunt unii care nu ies în evidenţă cu nimic în faţa oamenilor. Dar în inimile lor S-a 
sălăşluit Hristos. Dumnezeu mai are încă sfinţi. 

Mă bucură că ţi-a trecut prin cap să îi săruţi mâna cerşe to ru lui. Dar nu mai spune altora, 
că n-o să te creadă că ai simţit miros de mir şi o să li se pară că spui asta ca să te lauzi. Pă rin 
tele Stăniloae, mergând odată pe stradă, a văzut un cerşe tor şi, neavând ce să îi dea, i-a strâns 
mâna. Cerşeto rul s-a bucurat mult şi i-a mulţumit: «Părinte, nimeni nu mi-a mai făcut aşa o 
bucurie...»" 

Părintele Nicolae a primit nişte materiale de la ultima mare adunare ecumenică. Mi-a 
vorbit cu inima aprinsă de râvna de a lupta pentru apărarea Bisericii: „Ce altceva e ecu 
menismul ăsta decât o mare erezie? Şi părintele Stăniloae, şi pă rintele Justin Popovici, şi 
părintele Serafim Rose au arătat aceasta. Auzi, să fim laolaltă cu ereticii. Vor să vină la noi? 
Să vină. Vor protestanţii să o cinstească pe Maica Domnului, să cinstească icoanele şi sfinţii? 
Nimeni nu îi opreşte. Vor catolicii să revină la credinţa de dinainte de schismă? Foarte bine ar 
fi. Vor monofiziţii să primească învăţăturile Sinoa de lor Ecumenice? Să le primească. Să se 
lepede de rătăcire şi ne vom împărtăşi din acelaşi potir. Altfel nu se poate. 

Când am fost la Muntele Athos toţi părinţii îmbunătăţiţi mi-au atras atenţia asupra acestui 
lucru: că diavolul încearcă să obţină cu ajutorul ecumenismului răul pe care nu 1-a putut 
obţine lovind Biserica prin prigoana comunistă. Şi ecume niş tii se iau de părinţii athoniţi 
acuzându-i că sunt extremişti. Când o avea Mişcarea Ecumenică sfinţii pe care îi are Atho sul, 
atunci să îşi dea cu părerea despre binele Ortodoxiei. Dar asta nu se va întâmpla niciodată." 

Mă acomodez greu cu rugăciunea lui Iisus. Abia mă obiş nui sem cât de cât cu rugăciunea 
Sfântului Efrem. Mă cam plictisesc când zic rugăciunea. De atâta repetare mă dor cor zile 
vocale, mă doare gura. Când sunt între alţii, mi-e greu să o zic fără să mi se mişte buzele. 
Când sunt singur este mai uşor, că o zic cu voce tare. 

10 august 1993 

M-am întâlnit în parc cu Denisa. „Să ştii că de patru luni am tot mers la biserică, fiind 
hotărâtă să mă mărit. Dar Dum ne zeu nu m-a ajutat. Mi-a trimis numai ţipi urâţi. Nu mai 
merg la slujbe, m-am săturat." 

Cât de mulţi oameni cad în ispita asta... Vin la biserică, dau pomelnice, fac sute de mătănii, 
citesc nu ştiu câte para clise, şi dacă nu li se împlineşte dorinţa, nu mai vin la bise ri că. Asta 
nu e credinţă. E un fel de şantaj cu Dumnezeu: „Dacă nu mă ajuţi, mă îndepărtez de tine..." 

Atitudinea asta o au mai ales fetele care vor să se mărite şi soţiile care vor să aibă urmaşi, 
dar timp de mai mulţi ani nu reuşesc să rămână însărcinate. Dar lui Dumnezeu nu îi plac astfel 
de şantaje. Credinţa celor care au o asemenea atitudine e discutabilă. Nu e credinţă curată. 

Credinţa te ajută să înţelegi că Dumnezeu îţi dă în fiecare moment tot ceea ce îţi este de 
folos pentru mântuire. Şi totuşi, de câte ori nu m-am îndoit de aceasta? 

16 august 1993 

Am ajuns la părintele Teofan. Mănăstirea de maici la care a fost trimis să le fie duhovnic e 
destul de micuţă. Numai maica stareţă e mai în vârstă, restul vieţuitoarelor sunt tinere. 
Părintele mi-a zis să nu stau prea mult aici, ca să nu fiu motiv de sminteală. 

1 7 august 

Se zice că pe vremuri, în jurul locului actualei mănăstiri trăiau o mulţime de pustnici. Am 
coborât cu sora Teofana şi cu sora Taisia în cripta în care se află sicriele cu osemintele unora 
dintre părinţii care au vieţuit aici. Le-am rugat să mă lase singur. Acolo, la lumina lumânării, 
am simţit o linişte adâncă: nu mi-a fost frică. Ştiam că sunt ocrotit de cei care au dus o viaţă 
de nevoinţă. 

Se vedeau câteva oase. Am înţeles de ce unii dintre cuvi o şii părinţi, şi chiar Sfântul 
Haralambie, ţineau în chiliile lor un craniu omenesc. Aceasta îi ajuta să cugete la moarte. 
Când voi muri nu o să mă mai intereseze dacă am purtat sau nu ochelari, dacă am avut coşuri 
pe faţă sau dacă am avut chelie. In preajma osemintelor, mi-am dat seama cât de iubi tor de 
mine însumi sunt: nu aş vrea să sufăr un accident din care să ies cu faţa deformată. Deşi am 
avut mâna para Uzată şi ştiu ce înseamnă să nu fii întreg, experienţa unui accident mi se pare 
groaznică. 

Când zic „Tatăl nostru", când zic „Fie voia Ta...", mă pun în mâinile Domnului. Dar îmi 
doresc mai ales să mă acopere cu mila Sa şi să nu se folosească de necazuri pentru a mă adu 
ce pe drumul cel bun. Aici este ceva în neregulă. In criptă mi-am dat seama că trebuie să îmi 
pun cu adevărat viaţa în mâinile Domnului şi nu să II sfătuiesc pe Dumnezeu cum să mă 
mântuiască. 

De aceea am suferit atâta din cauza patimii deznădejdii: vroiam o cale spre rai plină de 
încercări palpitante, ca şi cum răbdarea acestora ar însemna cunună după cunună, şi nu vro 
iam să înţeleg că încercările nu sunt iluzorii, ci sunt reale. Când îmi venea să urlu de 
singurătate sau chiar de foame, dacă nu m-aş fi lăsat biruit de deznădejde, m-aş fi aflat pe 
drumul cel bun. Dar tot strigând: „De ce, Doamne, de ce?", şi lăsând deznădejdea să mă ducă 
până aproape de sinuci de re, nu numai că am pierdut cununa, dar am şi făcut un mare păcat. 

Vreau să pun început bun. De când m-am apropiat de biserică am înţeles că este foarte 
important să pun început bun. In fiecare an, în fiecare lună, în fiecare zi. Vreau să învăţ ce 
înseamnă răbdarea, vreau să învăţ să mă lepăd de voia mea. Şi necazurile tocmai aceasta fac. 
îmi calcă voia în picioare, ca şi cum ele ar fi cel mai priceput duhovnic: de fapt, ele sunt 
îngăduite chiar de către Marele Duhovnic, de către Cel care îi călăuzeşte şi îi luminează pe 
toţi duhovnicii, de către însuşi Dumnezeu. 
' 18 august 1993 

Mă întreb ce e esenţial pentru credinţa ortodoxă. Dog me le, slujbele, muzica, icoanele, 
toate au rostul lor. Dar esen ţia lă e primirea lui Hristos în inimă. Toate celelalte - dogmele, 
slujbele, icoanele - nu au decât acest rol: să ne ajute să II primim pe Hristos. 

Nimic nu e mai important decât să fii al lui Hristos, să trăieşti zi de zi cu El. Să ştii că eşti 
al Lui. 

Cred că nu numai sfinţilor le este dat să preguste încă de pe pământ împărăţia Cerurilor, ci 
şi nouă, necredincioşilor. 

19 august 1993 

Părintele Teofan m-a chemat în chilia lui: m-a pus să citesc ceva dintr-o carte de rugăciuni 
şi mi-a dăruit o pereche de mătănii şi o cruce preoţească. M-a emoţionat tare: „Să ştii că eşti 
ucenicul pe care îl iubesc cel mai mult. Am şi ucenici monahi şi mireni, dar simt că tu eşti fiul 
şi urmaşul meu duhov nicesc. Dumnezeu te-a trimis la mine. Tu vei duce mai departe ceea ce 
eu am învăţat de la părintele meu..." 

Ochii îmi erau uscaţi, dar simţeam nevoia să plâng. Cru cea e de fier, asemănătoare celei 
cu care ies preoţii la Sfânta Liturghie. Mătăniile sunt lungi, călugăreşti. 

Nu mă aşteptam la un asemenea cadou. Mă va ajuta să nu uit că în vârtejul lumii trebuie să 
încerc să găsesc liniştea mănăstirii. 

20 august 1993 

De două zile, maicile se chinuiesc să mă înveţe să bat toaca. Prima lecţie a fost cea mai 
simpatică. înainte de masa de seară, cu furculiţe şi cu cuţite în mâini, băteam ritmul în masă. 
Pe cât de simplu pare să baţi multă vreme în acelaşi ritm, pe atât este de complicat. Azi m-au 
lăsat să bat toaca pentru slujbă. Momentul e foarte impresionant. Ştiam că într-una dintre 
vedeniile sale un părinte a văzut cum dracii fu geau din mănăstire când se bătea toaca. Mi se 
părea că acest act seamănă cu bătutul tobelor în timp de război: anun ţam că ai noştri atacau - 
se apropia slujba. Este plin de res pon sabilitate momentul în care baţi toaca, îţi asumi poziţia 
celui care stă în război în prima linie: duşmanii îl văd şi caută să îl ucidă cât mai repede. Nu aş 
fi avut curajul să bat toaca dacă nu aş fi primit binecuvântarea părintelui. Aici este mănăstire 
şi maicile sau surorile trebuie să facă asta. 

Muzica produsă de toacă dă o senzaţie de atenţie sporită a minţii; parcă alungă moleşeala, 
parcă goneşte trândăvia. 

21 august 1993 

Am făcut o pauză de la învăţatul la Liturgică şi am citit puţin din cartea lui Nicolae 
Cabasila despre Sfânta Liturghie. Slujba are momente pe care, dacă nu le ştii din cărţi, nu ai 

de unde să le înţelegi. Ce înseamnă ieşirea cu Sfinţitele Daruri? Ce înseamnă celelalte 
momente ale Liturghiei? 

Nu aveam de unde să ştiu. Cine zice că Sfânta Liturghie ar trebui scurtată nu ştie cât de 
armonios e alcătuită această slujbă. 

Sunt unii care vor să scoată ectenia pentru cei chemaţi. Dacă Sfântul Ioan Gură de Aur a 
vrut ca ectenia să fie acolo... 

E bine că pe vremuri nu li se dădea voie celor nebotezaţi să rămână în a doua parte a 
Sfintei Liturghii. Lipsiţi de darul botezului nu au cum să înţeleagă ce se petrece atunci. 

Ar fi o greşeală să nu se mai zică ectenia pentru „cei chemaţi". Doar nu s-au botezat toţi 
oamenii de pe pământ. Câtă vreme mai sunt eretici sau păgâni, ectenia aceasta tre buie rostită. 
O să îi cer şi părintelui Teofan părerea, dar cred că nici el nu e de acord cu ciuntirea slujbei. 

22 august 1993 

Ce ciudată este trecerea unui catolic la Ortodoxie... Să creşti în Biserica Catolică, să creşti 
citind Sfinţii Părinţi şi totuşi să îţi dai seama că ceva s-a pierdut, că ceva lipseşte. Să citeşti 
până înţelegi că nu tu eşti de vină pentru golul spiritual pe care îl simţi, că nu tu eşti de vină că 
relaţia cu Hristos e artificială. Şi să vrei să revii la credinţa pe care a avut-o Bise ri ca Catolică 
înainte de marea schismă. Atunci a trecut peste hotărârile celui de-al doilea Sinod Ecumenic, 
care condamnă orice modificare a Crezului. 

Vrei să revii la credinţa ortodoxă. Şi ce găseşti? Ai mari şanse să intri într-o biserică 
ortodoxă, dar care e plină de duhul catolic. In multe biserici pictura e mai apropiată de stilul 
renascentist decât de cel bizantin, strana cântă în grabă şi fără atenţie, părintele slujeşte 
mecanic. Găseşti un alt soi de catolicism. Dacă nu au reuşit să ne aducă în staulul lor, catolicii 
au reuşit să infiltreze în spaţiul ortodox spiritul catolic. Am primit un cal troian în casa 
noastră. 

Cred că dacă aş fi fost catolic sau protestant nu m-aş fi convertit în ruptul capului la 
Ortodoxie. în primul caz, pentru că nu aş fi observat decât cu greu diferenţa, în cel de-al 
doilea, pentru că m-ar fi speriat formalismul din biserică. 

De fapt, eu judec lucrurile prea raţional, pierd din vedere faptul că Domnul le iese în 
întâmpinare celor care vor să cunoască Ortodoxia. 

Cred că numai un părinte cu viaţă sfântă m-ar fi putut convinge de frumuseţea Ortodoxiei. 
Un părinte modelat de ortodoxie într-un mod inaccesibil pentru catolici. Un părinte a cărui 
relaţie cu Hristos este de o mie de ori mai vie decât a tuturor protestanţilor. 

Dar astfel de părinţi se găsesc foarte greu... Sunt câţiva în toată lumea... 

Cine înţelege teoretic faptul că adevărul e în Biserica Ortodoxă e abia la începutul 
drumului. Ii trebuie multă râvnă şi multă răbdare pentru a nu se sminti de superficialitatea 
multor ortodocşi. 

Un mare rol îl au cărţile. Dar nu cele de dogmatică sau de istorie bisericească. Ci cele 
despre lucrarea lui Dumnezeu în Biserică, despre minuni, despre sfinţi, despre viaţa în 
Hristos. 

24 august 1993 

Cât de des se face confuzie între Biserică şi cler... Dar Biserica este Trupul lui Hristos şi 
toţi cei botezaţi suntem mădulare ale acestui Trup. Ce frumoasă e imaginea Bisericii ca şi 
corabie a mântuirii... Asta e Biserica. 

1 septembrie 1993 

Am recitit jurnalul. îmi pare rău că nu am scris în el mai mult. Nimic despre noaptea de 
Sfântul Vasile, nimic despre alte sărbători sau momente frumoase. 

Dar nu am întotdeauna stare să scriu. Scriu numai când pot exprima în cuvinte starea 
lăuntrică. La atâtea sărbători m-am umplut de bucurie şi de linişte sufletească. Dar nu am 
simţit dorinţa de a scrie nimic. Pur şi simplu uit de jurnal. 

Ce bine că nu mi-am schimbat adresa de mail. Mi-a scris Eleodor, care nu mai ştia cum să 
mă găsească. M-a sunat Nae şi mi-a citit scrisoarea la telefon. 

2 septembrie 1993 

Nu ştiu când va veni sfârşitul lumii. Nu ştiu dacă va veni peste o sută de ani sau mai târziu. 
Sau mai devreme. Cred că Dumnezeu nu va îngădui ca vremurile în care Antihrist va veni la 
putere să dureze prea mult. 

Dumnezeu nu e nedrept. Ii va întări pe aleşii săi în acele vremuri. Părintele Paisie 
Athonitul spunea că cine e învăţat cu viaţa de nevoinţă va rezista mai uşor. Greu va fi cu cei 
învăţaţi să trăiască în lux. 

Cine rabdă până la sfârşit se va mântui. Apocalipsa nu e o vreme de pedepsire a 
credincioşilor, ci o vreme în care se va vădi credinţa lor. Cred că Apocalipsa trebuie văzută nu 
numai ca o perioadă de jale, de disperare, de necaz. Aşa o vor simţi cei cu puţină credinţă. 
Credincioşii vor şti că e vremea dinaintea venirii Domnului. Lumea va fi ca o femeie gata să 
nască. O să vină sfârşitul, dar o să vină şi începutul. Cred că era mai potrivit să nu se 
vorbească despre sfârşitul lumii, ci despre începutul care va avea loc: cer nou şi pământ nou. 
Toate curate, toate sfinte. Toate în Hristos. 

In „Crez" creştinul mărturiseşte: „Aştept învierea morţilor şi viaţa veacului ce va să fie..." 
Nu zice: „Aştept cu groaza în suflet sfârşitul lumii". 

Tot părintele Paisie zicea că sfinţii din vechime şi-ar fi dorit să trăiască în zilele noastre, ca 
să se nevoiască şi să dobândească mari cununi. Cred că ei s-ar fi bucurat şi să trăiască în 
vremurile Antihristului, ca să îi stea împotrivă. 

Nu numai cei tari ca Sfântul Mina sau ca Sfântul Gheor ghe vor rezista atunci, că ar 
rămâne doar zece creştini. Vor rezista toţi cei care ţin predaniile Bisericii. Vor rezista şi cei 
care, slabi fiind din fire, îşi vor pune nădejdea în Dumnezeu. 

Stă scris că diavolul va încerca să îi înşele chiar şi pe cei aleşi. Dar asta nu înseamnă că va 
şi reuşi. Sau va reuşi să îi înşele pe cei care, deşi cunosc învăţătura ortodoxă, sunt biruiţi de 
mândrie. 

Psalmistul zice clar: „Inima înfrântă şi smerită, Dumnezeu nu o va urgisi". 

Dacă vor avea inima înfrântă şi smerită şi îşi vor pune nădejdea în Dumnezeu, creştinii vor 
trece cu bine examenul Apocalipsei. 

3 septembrie 1993 

Cât mă bucur că îl am pe Marius... 

I-am spus şi părintelui Nicolae că fără Marius mi-ar fi foarte greu. 

„E normal. Ştii, dacă încercăm să asemănăm monahismul cu viaţa în lume, ar trebui să 
ţinem cont de faptul că monahii nu au binecuvântare de a duce viaţă pustnicească decât după 
ce au sporit în viaţa de obşte. Excepţiile sunt rare. 

La fel cei care trăiesc în lume e bine să nu se însingureze, să nu încerce să reducă totul la 
relaţia cu duhovnicul. 

Ar trebui să existe un termen special pentru prietenii care sunt creştini: prietenia lor 
înseamnă împărţirea bucuriei de a-L cunoaşte pe Hristos, înseamnă sprijin pe calea trăirii 
creştine. 

Duhovnicul nu substituie rolul prietenului. E bine că îl ai pe Marius. Cine nu are prieteni ar 
trebui să se roage ca Dumnezeu să îi trimită. 

Altfel, cei care nu au prieteni creştini riscă să se închidă prea tare în ei. Fiind înconjuraţi 
numai de oameni care trăiesc ca şi păgânii, le e foarte greu să reziste." 

4 septembrie 1993 

De ce creştinii resping uneori anumite cărţi sau anumiţi părinţi duhovniceşti, găsindu-le o 
sumedenie de defecte? De ce oare atunci când citesc o anumită carte simt nevoia să o 
împrumut şi altora, iar aceia nu par încântaţi de ea, şi după câteva pagini o lasă din mână? 

Răspunsul mi l-am dat în timp ce citeam din Sfântul Ioan Casian. Eram foarte curios să 
aflu cât mai multe despre vieţuirea părinţilor pustiului, dar în acelaşi timp nu mă interesau 
fragmentele despre lupta împotriva patimilor: mi se părea că am citit destul despre acest 
subiect. 

Aici era cursa: diavolul nu se supără prea tare dacă citesc despre măsurile marilor pustnici. 
Tare se supără numai atunci când cele citite mă ajută să îmi schimb viaţa şi să lupt mai bine 
împotriva patimilor. Şi nu numai la scrierile Sfântului Ioan Casian, ci şi ale altor Sfinţi Părinţi 
am tendinţa să citesc ce mi se pare mai interesant, mai ieşit din comun, şi pierd din vedere 
propria luptă pentru mântuire. 

Mi se părea că e plictisitor să citesc iarăşi despre lupta împotriva patimilor. Mă gândeam că 
după ce am citit Scara Sfântului Ioan Scărarul nu mai are rost să insist asupra acestui subiect. 

Şi totuşi, plictiseala aceasta nu este de la Dumnezeu: cum de părinţii îmbunătăţiţi citeau şi 
reciteau fără să se plicti seas că scrierile despre lupta cu patimile? 

De ce unii creştini nu par impresionaţi de o carte care mie mi se pare de nota 10? Cum de 
găsesc tot felul de defecte unor preoţi cu viaţă sfântă? Răspunsul e simplu, l-am trăit pe 
propria piele: cărţile respective sunt pentru ei ceea ce a fost pentru mine textul Sfântului Ioan 
Casian despre lupta împo tri va patimilor. 

Ni se pare că orice ne zguduie aşezarea sufletească ne e duş man; şi îl tratăm ca atare, fără 
să fim conştienţi de aceas ta. De aceea unii găsesc defecte unor părinţi ca părintele Cleopa: 
aceşti părinţi nu acceptă nici un fel de compromisuri în viaţa creştină. Ei tună şi fulgeră 
împotriva oricărui mod greşit de înţelegere a poruncilor evanghelice. Şi cei care simt că, 
mergând la Mănăstirea Sihăstria, ar putea fi mustraţi de părintele Cleopa preferă să îl judece 
pentru o mulţime de amănunte nesemnificative, cele mai multe fiind doar invenţii ale 
răuvoitorilor: „Auzi, ce canoane grele dă... Nu are pic de dra goste în inimă. Nu se gândeşte 
deloc la neputinţele oamenilor". 

Sute şi mii de oameni şi-au îndreptat vieţile făcând ca noa nele grele pe care le dă părintele 
Cleopa. Iar cei care îl osân dese nu fac altceva decât să dovedească iubire de sine şi iubire de 
patimi. Judecă doctorul şi aşteaptă să se vindece singuri. 

Sau fac altceva: iau de la părintele Cleopa sau din cărţile pe care le citesc numai ceea ce le 
convine, şi restul lasă deo par te, pe motiv că nu se potriveşte cu structura lor sufle teas că. 
Oare eu nu am făcut acelaşi lucru când am ajuns prima oară la Sihăstria? II apreciam pe 
părinte pentru nevoinţele sale, dar refuzam să iau în serios ameninţările sale la adresa 
yoghinilor şi a radiesteziştilor. 

Dacă aş fi primit încă de la început cuvintele sale, m-aş fi lepădat de rătăcire mai repede. 
Nu aş fi apucat să îi cunosc pe „paranormalii" din A.R.S. Regret fiecare zi în plus pe care am 
trăit-o departe de Biserica lui Hristos... 

5 septembrie 1993 

La televizor un clip cu Loredana Groza: femeia asta se crede Madonna. Ce trist e să trăieşti 
imitând pe cineva. Aş vrea să fiu de 30 de ani, să fiu preot şi să o pot lua de mână şi să îi 
spun: „Femeie, fii tu însăţi. Nu mai alerga după fan to me. Poţi să încerci să o imiţi pe 
Madonna până mori. Tot Lore dana o să fii. Şi când o să mori, tot Loredana o să mori. Şi ce te 
faci după moarte, când toată viaţa ai alergat după suc ces şi după împlinirea poftelor, dar la 
suflet nu te-ai gân dit? O să mori, Loredano! Toţi o să murim. Şi, dacă nu te pre găteşti de 
moarte, vei regreta amarnic". 

De fapt, cu astfel de vorbe nu aş obţine nimic. Ea ar râde de mine şi ar rămâne cu ale ei: ar 
încerca să profite de viaţă până nu îmbătrâneşte. 

Şi totuşi, ce aş putea face pentru cineva ca Loredana? Rugăciunea nu cred că este de-ajuns. 
Dar în lumea lor nu poţi pătrunde decât foarte greu. Ideal ar fi să se convertească un mare 
actor sau un mare cântăreţ. Pe el l-ar asculta cu mult interes cei care îi sunt prieteni. 

Din păcate, deocamdată convertirile celor din lumea super-starurilor au loc numai în 
direcţia Orient. Intr-un fel e explicabil, convertirea lor are şi raţiuni practice: orientalii au cele 
mai perfecţionate tehnici de păstrare şi de refacere a sănătăţii trupeşti. 

Orientul îi fascinează pe marii actori tocmai pentru că le oferă secretul tinereţii prelungite. 
Decât să recunoască faptul că se apucă de yoga ca nu cumva, obosiţi şi îmbătrâniţi, să nu mai 
fie apreciaţi de public, preferă să afirme că au descoperit spiritualitatea orientală. Şi că 
metodele yoghine de menţinere a sănătăţii nu ar fi decât un bonus. 

6 septembrie 1993 

De când spun rugăciunea lui Iisus în mine a avut loc o schimbare lăuntrică. Parcă aş fî alt 
om. Singurul inconvenient este că, vorbind mai puţin, nici tata şi nici Ştefania nu înţeleg că 
tăcerea asta nu are nici o legătură cu tăcerea yoghină: 

„Acum ce vrei să faci, să combini credinţa cu cele învăţate la yoga? Ţi-am zis şi atunci, îţi 
zic şi acum: trăieşte normal." 

Da, mi-a zis tata să mă las de yoga, dar când? După ce mi-a îndreptat paşii pe acest drum. 
I-am dat să citească din Vieţile Sfinţilor, dar nu înţelege că drumul pe care vreau să merg e cât 
se poate de firesc: rugăciunea deasă ar trebui să fie o preocupare a tuturor creştinilor. 

Nu am multe mătănii de făcut: doar o sută. Atunci când făceam trei sute în fiecare zi eram 
preocupat să le termin cât mai repede. Dar acum, când am puţine, le fac cu evlavie şi zic 
rugăciunea lui Iisus. Când mă ridic zic „Doamne, Iisuse Hristoase, Fiul lui Dumnezeu", când 
cobor cu faţa la pământ zic: „miluieşte-mă pe mine păcătosul". 

7 septembrie 1993 

M-a sunat părintele Nicolae: 

„Am fost şi am făcut o sfeştanie. Acolo mai venise o rudă de-a gazdei care a vorbit aproape 
non-stop despre credinţă. Ascutând-o, m-am gândit la tine. Vorbea despre viaţa duhov 
nicească fără pic de discernământ. In loc să se folosească, ceilalţi s-au speriat. Omul acela tot 
vorbea despre culmile trăirii creştine, că toţi trebuie să murim poftelor noastre şi să ne gândim 
numai şi numai la Dumnezeu. Dar lipsa dragostei faţă de cei cărora le vorbea şi aerul de 
superioritate pe care îl aborda anulau tot discursul lui. 

Mi-e teamă să nu cazi şi tu în aceeaşi cursă: să fii aspru cu defectele celorlalţi şi înţelegător 
cu ale tale. Mi-e teamă să nu încerci să îi convingi pe alţii să urce nişte trepte pe care tu nu le 
cunoşti decât din cărţi. 

Ştii ce obţii cu un astfel de discurs? In cel mai bun caz îi convingi pe alţii să vină de câteva 
ori la biserică, şi apoi aceştia, dându-şi seama că nu au în ei eroismul de care le-ai pomenit tu, 
se vor îndepărta de Hristos spunând: Doamne, noi am încercat, dar nu suntem buni să fim 
creştini. Credinţa e pentru cei mai curaţi la suflet decât noi. 

Hristos nu a venit în lume pentru sfinţi. Marea majoritate a celor care au dobândit raiul au 
mers pe această cale destul de încet. Mântuirea este dar de la Dumnezeu. Nici sfinţii nu au 
căpătat mântuirea prin propriile puteri, nici unul dintre ei nu a zis că e vrednic de rai. 

Oamenii se schimbă foarte greu, în ani şi ani de zile. Im por tant este să vrea să se schimbe. 
Importantă este lupta cu pă catul. Dacă cineva spune că a încercat să fie creştin, dar acest 
lucru este prea greu pentru el, se minte singur. Ar în sem na că Dumnezeu le-a închis porţile 
raiului. Dar nu este aşa. Orice om are în faţă nu numai calea păcatului, ci şi a virtuţii. Şi poate 
merge spre rai. 

Poate că tu nu eşti ca omul pe care l-am cunoscut la sfeş tanie şi poate nu ţi se potriveşte 
observaţia de a avea grijă cum vorbeşti despre Hristos. Dar am preferat să primeşti un sfat 
care nu ţi se potriveşte, decât să fii lipsit de unul de care ai nevoie." 

Părintele şi-a dat seama de acest defect al meu. Şi Ştefania mi-a reproşat că îi vorbesc 
despre credinţă ca şi cum aş fi mult mai curat la suflet decât ea, ca şi cum numai cei care fac 
sute de mătănii merg pe calea mântuirii. 

Şi tot ea mi-a spus că a încercat să fie mai credincioasă, dar nu a reuşit. Invocă faptul că nu 
se simte în largul ei între atâtea interdicţii religioase. Asta spun mulţi. Dar nici unul dintre ei 
nu vrea să spună şi că nu vrea să ajungă în rai. Deşi cele două afirmaţii sunt aproape identice. 

Se bazează pe faptul că Dumnezeu este milostiv. Dar cum să fie milostiv cu cei care toată 
viaţa au trăit numai pentru a-şi împlini dorinţele pătimaşe, când şi-au hrănit poftele ca pe nişte 
copii mici? 

8 septembrie 1993 

In cartea sa Furioşii Domnului, Georges Blond redă tari fele indulgenţelor practicate de 
Biserica Catolică, pe care le preia chiar din „Taxele cancelariei apostolice". Uciderea unui 
episcop se ierta pentru 36 de tournois, 9 ducaţi; a unui preot, pentru 18 tournois, 4 ducaţi; 

uciderea unui mirean era mult mai ieftină: 2 tournois, 4 ducaţi. Citind lista celorlalte păcate de 
pe lista de indulgenţe (uciderea soţiei de către un soţ care vrea să se căsătorească, avort, 
iertarea pentru orice fel de crimă...) m-am simţit pentru o clipă frate cu Luther şi cu ceilalţi 
iniţiatori ai Reformei protestante. 

Cum să crezi că învăţătura Evangheliei e compatibilă cu acest comerţ spiritual? Cum să 
crezi că păcatele se iartă prin plata unei sume de bani? Mă mir că nu s-au vândut şi locuri în 
rai. Loja întâi, 100 de ducaţi. La „graniţă", 2 ducaţi, cu reducere pentru soldaţi. 

Toată stima şi respectul pentru cei care au avut curajul de a înfrunta rătăcirile Romei... Pe 
cât de tare îi apreciez, pe atât de rău îmi pare că nu au mers până la capăt în dorinţa lor de a 
reveni la credinţa Bisericii primare. 

Au vrut să trăiască după cuvântul lui Dumnezeu, fără să înţeleagă că acest cuvânt nu a 
apărut din senin. Au existat creştini şi înainte să se scrie prima Evanghelie. Abia după zeci de 
ani de la răstignirea Mântuitorului s-a terminat de scris ultima carte nou-testamentară, 
Apocalipsa. 

Sfinţii Evanghelişti, atunci când scriau un text, dădeau şi o serie de lămuriri prin viu grai. 
Ori acestea s-au păstrat numai în Biserică. 

Protestanţii, încercând să înţeleagă textul Scripturii făcând abstracţie de explicaţiile 
Sfinţilor Evanghelişti, au ajuns la alte rătăciri. Au ajuns chiar să deformeze traducerea Bibliei. 
Având printre ei filologi foarte buni, aceştia au întocmit chiar dicţionare care să valideze 
traducerile greşite. Cum să îi explici unui protestant că greşeşte, când îţi spune că aşa scrie în 
Biblie? Bibliile seamănă foarte mult, dar diferenţele apar exact în punctele cheie. Şi 
protestanţii sunt greu de convins. Ştiu textul Scripturii mult mai bine decât noi şi aduc o mulţi 
me de citate pentru a-şi argumenta opiniile. Numai un preot bine pregătit i-ar putea lămuri. 

Ar trebui să ştim mai bine Scriptura, ca să nu ne mai înşele sectanţii. 

9 septembrie 1993 

Uneori simt foarte clar diferenţa dintre liniştea minţii şi liniştea inimii. Simt că în inima 
mea e o linişte care se răsfrânge şi asupra minţii. Şi simt că această linişte trebuie protejată, 
trebuie preţuită. 

Când îmi fac canonul inima dobândeşte o stare foarte plăcută: e ca un magnet care vrea să 
îmi atragă şi mintea în aceeaşi stare de linişte. 

Am vorbit cu părintele Mina Dobzeu. Mi-a spus să mă bucur că Dumnezeu mi-a dat râvna 
aceasta pentru rugăciunea lui Iisus, dar să nu mi se pară că sunt sus. Dumnezeu îşi arată mila 
Sa începătorilor, pentru a-i întări. 

I-am descris ce anume simt când zic „Doamne, Iisuse..." şi mi-a spus că totul e bine. Inima 
atrage mintea. Aşa au spus toţi părinţii care au descris această lucrare. Numai că s-ar putea să 
am mari războaie. Vrăjmaşul vrea să îi trântească la pământ pe toţi cei care încearcă să ducă o 
viaţă închinată Domnului. Să mă ferească Dumnezeu să nu cad iar în vreo groapă. Şi totuşi, 
chiar dacă ar fi să cad, am înţeles marea valoare a pocăinţei. Nu ştiu ce m-ar putea rupe de 
nădejdea că Dumnezeu mă va ridica iar. 

Nu las frica să îmi intre în suflet. Mă rog să nu cad iarăşi. 

Doamne, dacă din cauza mândriei şi a slăbiciunii mele diavolul mă va trânti la pământ, din 
suflet Te rog să mă ridici din nou la Tine. Ştiu că cei mândri sunt o pradă uşoară pentru el şi 
uneori îmi dau seama de mândria care zace în mine. Dar mai ştiu şi dragostea Ta de oameni. 

Doamne, Tu eşti nădejdea mea, păzeşte-mă de întunericul păcatului! 

10 septembrie 1993 

Cristina Andrei a fost ucisă de logodnicul ei. Parcă nu mi-a venit să cred când mi-a 
povestit mama ei. Poliţistul care a venit să facă raportul, mituit de criminal, a scris că fata a 
căzut de la etajul 9, dezechilibrându-se în timp ce stătea pe balcon. Dar lângă cadavru nu era 
nici o urmă de sânge. Pe glezne se vedea că a fost târâtă pe jos, până la locul la care s-a 
susţinut apoi că a căzut. Dar înainte de a fi ucisă, fata a strigat: „Ajutor, mă omoară!" 

Ce ciudat, Cristina moartă. Parcă nu îmi vine să cred. Trăiesc într-o lume plină de ticăloşi, 
plină de oameni pe care nu ştiu cum de îi mai suportă Dumnezeu. 

Din ce în ce mai multă violenţă. In ziare, la televizor, din ce în ce mai multe ştiri despre 
crime îngrozitoare. Păcatul violenţei e din ce în ce mai răspândit. Mă gândesc cu groază ce va 
fi peste vreo treizeci de ani, dacă o vom ţine tot în ritmul ăsta. 

Mama Cristinei e disperată, ca orice mamă care a rămas fără copil. Cristina a fost viaţa ei. 
A crescut-o cu multă dăruire, s-a sacrificat pentru ea, şi acum a rămas singură. 

Nimeni nu o poate consola. Nimeni nu o poate face să înţeleagă de ce Dumnezeu a 
îngăduit această crimă. Cred că dacă aş fî în locul ei mi-ar fi la fel de greu să accept că toate 
se întâmplă cu îngăduinţa lui Dumnezeu. De ce toţi ticăloşii, toţi hoţii trăiesc până la adânci 
bătrâneţi, iar cei care sunt buni la suflet au parte numai de necazuri? 

Tot nu îmi vine să cred că a murit Cristina. De la ea a pornit acest jurnal. Totuşi, 
Dumnezeu ştie de ce a îngăduit aceasta. Dumnezeu nu este de vină pentru păcatele oameni 
lor; El ne-a lăsat liberi şi ne respectă libertatea. 

Uneori, libertatea pe care ne-a dat-o Dumnezeu mi se pare o povară. Este atât de greu în 
unele momente să mergi pe drumul cel bun... Dar numai având posibilitatea de a alege ne 
putem mântui. 

De ce a murit Cristina? Nu am de unde să ştiu. Numai Dumnezeu ştie ce este în sufletul 
omului. Din afară, ceilalţi nu pot înţelege nimic. Sau înţeleg prea puţin. 

Ce ciudată este moartea... Nu cred că Cristina s-a gândit vreodată că s-ar putea să moară în 
floarea vârstei. Acum îmi dau seama cât de folositoare este cugetarea la moarte: dacă trăieşti 
ca şi cum ai muri mâine, viaţa îţi este cu totul alta. Dacă aş şti că mor într-un an de zile, atunci 
aş renunţa la multe din micile plăceri „nevinovate" ale vieţii. 

Legătura dintre canon şi rugăciunea lui Iisus e foarte strânsă. Am de zis Paraclisul Maicii 
Domnului şi o catismă. Canonul îmi sporeşte râvna pentru rugăciune şi în timp ce îl fac simt 
liniştea pe care a adus-o repetarea rugăciunii lui Iisus. 
11 septembrie 1993 

A trecut cam un an de când Dumnezeu m-a scos din mo cir la ereziilor. Chiar dacă uneori 
sufletul meu mai scoate la iveală rămăşiţe yoghine, de mândrie sau de iubire de sine, în cea 
mai mare parte a timpului mă simt ca şi cum m-aş fî năs cut şi aş fî crescut în biserică. Ori de 
câte ori citesc Sfânta Scrip tură sau scrierile sfinţilor, sufletul meu se umple de o bucurie 
senină, caldă. Ortodoxia mi se pare atât de firească, cum nu se poate spune. 

Urcuşul spre cer este încet, dar sigur. Asta e calea mân tui rii. Viaţa creştinilor mi se părea 
înainte plictisitoare. Dar lup ta împotriva patimilor şi a puterilor întunericului face ca viaţa 
duhovnicească să fie cât se poate de mobilă. Nu este nimic static aici. 

Accentul se pune pe dobândirea Duhului Sfânt şi unirea cu Hristos. Nevoinţa este pe planul 
secundar. Pe primul loc se află dragostea de Dumnezeu şi de aproapele, smerenia şi 
rugăciunea. 

Din afară, un yoghin pare mult mai tare decât un creştin: ţine posturi mai aspre, cunoaşte 
tehnici de concentrare ezo te rice... Dar aceste tehnici nu fac altceva decât să îl deformeze pe 
om. Credinţa creştină nu îşi propune să remodeleze sufle tul omenesc, transformându-1 în 
altceva. Ci îl curăţă de noroi şi îl sfinţeşte. 

Hristos nu a venit în lume decât pentru a arăta oamenilor calea spre împărăţia Cerurilor: 
această cale nu are nimic artificial. Credinţa creştină îi modelează pe oameni astfel încât, în 
flecare zi a vieţii, să urce încă o mică şi aproape inobservabilă treaptă spre rai. 

12 septembrie 1993 

Mă obsedează disperarea mamei Cristinei. Cum să o convingi că viaţa mai are un sens, 
după ce a rămas fără fiinţa cea mai dragă? 

Dacă ar avea putere să nu se lase doborâtă de această încercare, dacă va reuşi să îşi 
păstreze credinţa şi nu II va huli pe Dumnezeu, ar da dovadă de sfinţenie. 

Cred că în zilele noastre şi aşa se arată sfinţenia: prin modul în care facem faţă necazurilor 
mari. Un părinte spunea că adevărata credinţă nu se arată numai prin nevoinţa, ci şi prin 
răbdarea încercărilor vieţii. 

Cât de greu este să rabzi moartea fiului, a fiicei sau a soţului... Şi sunt atâtea şi atâtea 
necazuri prin care poate trece cineva... 

Cine rabdă încercările pe care le trimite sau le îngăduie Domnul este ca un nou Iov. 
„Dumnezeu pe cine iubeşte, încearcă", zice o vorbă din popor. Dar cât de greu este să înţelegi, 
atunci când te afli în necazuri, că Dumnezeu te acoperă cu dragostea Sa... 

Mi-aş dori mult să o pot linişti pe mama Cristinei. Dar în cazul ei, durerea nu poate fi 
alinată decât de Dumnezeu. Sunt o mie de situaţii care par fără nici o logică, o mie de situaţii 
care ne fac să spunem că Dumnezeu e nedrept. De fapt, nu sunt aşa de multe: în viaţa fiecărui 
om sunt câteva. In viaţa mea au fost două motive pentru care m-am supărat pe El: moartea 
mamei, care m-a luat pe nepregătite, care mi-a picat ca un ciocan în cap, şi lungile mele 
experienţe eretice. 

Greu mi-am dat seama că nu Dumnezeu m-a trimis acolo. Am căzut în rătăcire datorită 
lipsei mele de smerenie: erezia nu a fost decât un ecou al mândriei mele. Dacă aş fi fost 
smerit, poate că aş fi simţit mai devreme chemarea Bisericii. Mai aud voci care zic: „Lasă, 
bine cel puţin că de la yoga ai venit la credinţa creştină. Yoga e o treaptă spre Biserică". Yoga 
e treaptă spre Biserică în aceeaşi măsură în care păcatul e treaptă spre virtute. Sfânta Măria 
Egipteanca nu a spus niciodată că datorită păcatului a ajuns la virtute. 

Nu. Yoga şi celelalte rătăciri sunt întuneric deghizat în lumină. Dar Hristos ne-a scos de 
acolo, pe mine şi pe atâţia alţii, şi ne tămăduieşte rănile sufleteşti cu multă blândeţe. 

Moartea mamei a rămas singurul motiv care pare că stă în picioare atunci când caut 
momentele din viaţa mea când Dumnezeu a fost nedrept cu mine. Dar am eu dreptul să II 
judec pe Dumnezeu? Cine ştie ce viaţă duceam dacă mama ar fi rămas în viaţă! Poate că acum 
aş fi mers pe căile pierzării. 

Uneori merg pe stradă şi îi simt pe oameni ca şi cum ar fi fraţii mei. îmi vine să le spun 
tuturor „Hristos a înviat!" Mă uit la feţele lor cu dragoste, şi în sufletul meu creşte dorinţa de 
a-i putea ajuta. Simt cum îmi cresc aripi. 

Asta nu se întâmplă foarte des, dar când se întâmplă, parcă aş pluti. 

Rugăciunea lui Iisus îmi e foarte dragă. Mi se pare un cio can care loveşte în patimile mele. 
O zic des, şi când mă spăl, şi când mănânc. Chiar şi simpla repetare a rugăciunii mă opreşte să 
fac unele mici prostii. 

IX. „Iubiţi-vă unii pe alţii..." 

M-am întors la mănăstire la maici, ca să mă mai liniştesc puţin şi ca să mai stau cu 
părintele Teofan. Aici a avut loc o crimă, dacă pot spune aşa: sora Taisia a fost răpită de 
ţigani. Ca în filme. De fapt, nu chiar ca în filme. Maicile mi-au spus că vroia să se mărite cu 
un ţigan, ea însăşi fiind ţigancă. Dar blondă, cu ochii albaştri, eu nu mi-am dat seama. Ţiganul 
a murit şi fata a venit la mănăstire. Dar fratele ţiganului, Rică, a venit să o ia pe Taisia la el. I- 
au pus ceva în mâncare, au dus-o până la poarta mănăstirii, şi pe-aici ţi-e drumul. Nu se mai 
ştie nimic despre ea. 

Mi-aduc aminte cum s-a terminat filmul „Ultimul inorog": inorogul nu mai avea putere să 
se lupte cu Taurul Roşu, sim bolul întunericului. Şi atunci un flăcău a avut curajul să intre el 
în joc. A zis parcă ceva de genul: „Pentru aceasta trebuie să existe eroii..." Mi-a plăcut foarte 
mult secvenţa. 

Da, omule, de aceea trebuie să existe eroi, ca să îşi bage nasul acolo unde alţii nu au 
curajul. E momentul să intru în horă. Mă voi duce după Taisia. Mâine dimineaţă voi pleca în 
satul de ţigani. 

Maica stareţă e plecată momentan din mănăstire şi nici părintele nu e aici ca să îi cer 
binecuvântare. 

îmi este puţin frică că o să iasă rău. Că o să mă bată Rică şi să ajung cine ştie ce schilod, 
iar Taisia tot la ei să rămână... Sau că o să mă omoare într-un acces de furie. Dar m-ar tri mite 
direct la Hristos şi tot un fel de mucenicie ar fi. Hristos a zis că aceasta este cea mai mare 
dragoste, să ne punem viaţa pentru ceilalţi. M-am gândit eu multă vreme la o moarte martirică 
şi iată că am ocazia să îmi mărturisesc credinţa. Dacă mor, ceilalţi vor zice că nu trebuia să 
merg acolo, că m-am băgat unde nu era treaba mea. Dar este treaba mea. Taisia este sora mea 
în Hristos. Indiferent cum priveşte viaţa acum, este imposibil ca venirea mea să nu o pună pe 
gânduri. 

Dacă o fur, o vor găsi repede şi o vor lua înapoi. Poate ar fi mai bine să o duc în altă 
mănăstire, ca să i se piardă urma. Nu ştiu ce va fi, las totul în seama lui Dumnezeu. 

îmi dau seama că mi-aş dori să rămân în viaţă. Şi întreg. Mi-aş dori să am timp să 
mărturisesc despre frumuseţea credinţei creştine, credinţă care mi-a umplut inima. Şi dacă 
mor, nu mai pot face nimic. Mi-aş dori să devin preot. E cea mai mare dorinţă a mea. 
Părintele Teofan mi-a spus că asta e calea pe care trebuie să o urmez: preoţia. 

Dar poate că Dumnezeu, ştiindu-mi nevrednicia, vede Iu cru rile altfel. Poate că păcatele 
mele trebuie spălate prin sân ge. Am fost al diavolului şi numai Dumnezeu m-a scăpat. Dacă 
mor, mor pentru fratele meu. Dumnezeu ştie ce este în inima mea. 

Dacă fug de jertfă, fug de Hristos. Martirii nu au fugit de moarte, motivând că aşteaptă să 
găsească o moarte mai spectaculoasă sau una care să aducă mai mult rod. Ei nu s-au lepădat 
pe moment, sub pretext că vor să II mărturisească mai târziu pe Hristos. Ci atunci când li s-a 
cerut să mărturi seas că, au fâcut-o. 

Acum este momentul să mărturisesc. Există în sufletul meu puţină îndoială, poate că îmi 
asum o cruce prea grea. Mi-e frică de răzbunarea ţiganilor. Sunt în stare să mă tortureze cu 
mult sadism. Nimeni nu va putea dovedi că am intrat în satul de ţigani. Mi se va pierde urma. 
Şi la ce mi-ar folosi să îi prindă poliţia, dacă am murit? 

Totuşi, esenţial este cum va reacţiona Taisia. Eu acolo nu mă duc ca să fac o demonstraţie 
a credinţei mele. Nu intru în ispită de nebun. Ci mă duc pentru ea, aşa cum m-aş duce pentru 
oricare soră din mănăstire. Aşa cum m-aş duce pentru soră-mea. 

Nimeni nu poate şti ce este în sufletul meu. Dar ce va fi în al ei, atunci când mă va vedea? 
Va înţelege gestul meu? Trebuie să îl înţeleagă. Aşa m-aş bucura să îi conving pe ţigani să o 
lase să se întoarcă cu mine... 

Maicile de aici au încercat să mă sperie, să mă convingă că este foarte periculos să mă duc 
acolo. Că îmi vor pune nu ştiu ce vrăji în mâncare, că o să mă îndrăgostesc de Bastilia, de sora 
ţiganului. Asta ar fi culmea. Nu cred că se poate. „Vezi că e foarte frumoasă, s-ar putea să-i 
pici în braţe..." După ce m-am rupt eu de Tantra, unde erau fete atât de fru moa se, nu mă voi 
lăsa cucerit de o ţigancă. 

Simt lipsa binecuvântării părintelui Teofan. Când am in trat noaptea în peştera Sfintei 
Teodora de la Sihla, dacă nu aveam binecuvântarea stareţului, îmi pierdeam minţile. Ascul 
tarea e totul. Asta e singura pricină pentru care sunt ne li niştit. Dar oare de ce părintele nu a 
făcut nimic pentru Taisia? S-a rugat şi atât. Sau poate că şi pentru rugăciunile sale mi-a dat 
Domnul gândul de a merge la ea. 

Nu ştiu dacă părintele Teofan mi- ar fi dat binecuvântare să merg. Mă iubeşte atât de mult... 
Mi-a spus că mă iubeşte ca pe copilul lui. Şi nu cred că şi-ar fi lăsat copilul acolo. Sau poate şi 
l-ar fi lăsat. Tocmai ca să mărturisească prin fapte ceea ce poartă în inimă. II iubesc pe părinte 
şi cred că s-ar bucura aflând că modul în care m-a crescut a dat roade. 

Nimic nu se întâmplă fără voia lui Dumnezeu. El mă poate păzi. Merită să risc. O fac 
pentru a împlini porunca dra gostei de aproapele. Şi nu cred în puterile mele. Nici mar ti rii nu 
îşi imaginau că prin puterile lor vor rezista la torturi. Ci îşi puneau toată nădejdea în 
Dumnezeu. 

îmi dau seama cât sunt de slab. Oare dacă mă torturează ţiganii, cerându-mi să mă culc cu 
Bastilia, voi ceda? Nu ştiu. Nu aş vrea să cedez. Satul de ţigani este pentru mine un mare 
mister: nu ştiu cât sunt de civilizaţi. Că dacă sunt cât de cât civilizaţi, nu or să mă taie. Sau nu 
or să mă taie prea tare. 

Nu ştiu dacă este cazul să îmi scriu testamentul. Nu am de lăsat nimănui nimic. Poate doar 
cărţile mele dragi. Ce-aş putea să scriu în testament? Aş putea să scriu că Taisia este de prea 
multă vreme la ţigani şi că nu e firesc că încă nimeni nu s-a dus după ea. Dacă suntem creştini 
avem datoria de a ne pune sufletele pentru ceilalţi. Eu nu mă duc acolo de nebun, nici de 
zăpăcit, nici pentru că îmi plac aventurile. E da toria noastră, a celorlalţi creştini, să facem 
ceva pentru Taisia. Aş scrie un scurt testament în care să îi rog pe cei care îl vor citi, dacă 
mor, să înţeleagă că nu se poate separa credinţa creştină de jertfă. Eu asta am înţeles: că 
Hristos S-a răstignit pentru noi, şi că noi, pentru a ajunge lângă El, trebuie să mergem pe calea 
crucii. Credinţa creştină fără cruce este un surogat, este o fandoseală. Cred că, dacă s-ar fi 
găsit cineva să aibă curajul de a merge la ea, Taisia putea fi acum în mănăstire. 

Să nu fiu extremist, alţii au tot felul de probleme, sunt le gaţi de familiile lor, cine ştie de 
ce nu s-au dus până acum aco Io. Eu am doar două „probleme": dorinţa de a-I mulţumi lui 
Dumnezeu pentru că m-a răpit din ghearele morţii şi do rin ţa de a-mi ajuta semenii. Şi în 
afară de aceste dorinţe bune, o grămadă de patimi care încearcă să mă sufoce. 

Doamne, Iţi mulţumesc că ai avut grijă de mine. Iţi mul ţu mese că m-ai păzit până în acest 
ceas al vieţii mele. Iţi mul ţu mese că mi-ai dat să Te cunosc şi să Te iubesc. Nu pot spune 
nimănui ce simt în inima mea. Ai făcut ca în pieptul meu să ardă o flacără, ca în mine să ardă 
dorinţa de a Te sluji. Dacă acum trăiesc, dacă nu am fost omorât prin viclenia demonilor pe 
care i-am slujit, este pentru că Tu ai vrut să vii în viaţa mea. 

De multe ori uit că m-am închinat dracilor, de multe ori mă simt ca şi cum m-aş fi născut şi 
aş fî trăit numai în Bi se ri că. Timpul a trecut repede, dar mintea mea s-a schimbat foar te 
mult. Nu mă mai recunosc. Tot ceea ce înseamnă rătăcire a murit. Bhaktimurti a murit. 

Ştiu că ispitele prin care voi trece vor fî mari. Ştiu că patimile care mă apasă şi cu care mă 
lupt nu mă vor lăsa în pace. Dar Tu mi-ai dat puterea să îmi pun viaţa pentru Taisia. Şi mi-ai 
dat nădejdea că, dacă mă voi lupta până la sfârşitul vieţii, mă vei primi în împărăţia Ta. 

Mi-e sete de Tine, Doamne... După dragostea Ta a însetat şi însetează inima mea. Am iubit 
păcatul. Dar păcatul nu m-a împlinit. Am căutat în fel şi chip să dobândesc liniştea şi nu am 
reuşit. Am căutat să renunţ la această lume pentru a merge pe urmele lui Lucifer: am vrut să 
fiu Dumnezeu. Tu m-ai iertat şi m-ai primit la Tine. 

Mi-ai făcut marele dar de a mă ridica din cădere. Simt că tot ceea ce sunt sunt prin harul 
Tău. Dacă ar fi să cad din nou în cine ştie ce erezie sau în cine ştie ce patimă, ar fi numai vina 
mea. Tu m-ai adus aici. Minunea a avut loc. Acum înţeleg de ce este chiar o minune ca cineva 
să se pocăiască. Este mai uşor să mişti un munte decât să convingi un rătăcit, cum am fost eu, 
că adevărul se găseşte numai în Biserică. 

Mi-ai făcut un mare dar. Nu sunt vrednic de el şi nici nu voi putea să îţi mulţumesc cum se 
cuvine. Dar îmi doresc din tot sufletul să merg pe calea Evangheliei. Să mă lupt cu toate 
rămăşiţele murdare care au rămas în sufletul meu. 

Acum ştiu unde eşti. Te-am căutat prin atâtea locuri şi Tu mă aşteptai în Biserică... Am 
înţeles acum cuvintele psalmis tu lui David: „Dumnezeule, Dumnezeul meu, pe Tine Te caut 
dis-de-dimineaţă. Insetat-a de Tine sufletul meu, suspinat-a după Tine trupul meu, în pământ 
pustiu şi neumblat şi fără de apă. Aşa în locul cel sfânt m-am arătat Ţie, ca să văd puterea Ta 
şi slava Ta. Că mai bună este mila Ta decât viaţa..." 

„Cuget, deci exist", zicea Descartes. Eu zic: scriu, deci trăiesc. Adică supravieţuiesc. A 
fost cea mai palpitantă zi din viaţa mea. Iată filmul zilei: am luat autobuzul până în Câm pu 
lung, de acolo alt autobuz până în Piteşti, şi de acolo altul până în satul de români de la 
„graniţa" cu ţiganii. In drum am dat de un post de poliţie. L-am întrebat pe poliţistul de acolo 
cum ajung la ţigani şi mi-a spus. M-a întrebat ce treabă am acolo. Când a aflat, s-a mirat. Rică 
mai are o femeie cu care e căsătorit civil. Poliţistul mi-a spus că o să treacă şi el diseară pe la 
ţigani, să vadă cum stau lucrurile (aveam să aflu că e îndrăgostit lulea de Bastilia). E bine că 
am dat de poliţist, ca să nu intru chiar în gura lupului. Dar cine ştie dacă va veni sau nu. 

In drum spre sat, drum de ţară. Mi s-a făcut un rău, de abia mergeam. Cred că am simţit 
puterea magiei negre. Capul îmi pleznea. îmi ziceam: „Cine te-a pus să vii aici?". Mi-era din 
ce în ce mai rău. 

Deodată, la orizont am văzut două femei. Sora Taisia şi cu mama ţiganului mergeau la 
doctor. Când m-au văzut, zice mama: „Nu ţi-am zis că am visat că ne vine ginere pentru 
Bastilia... Ia uite-1! Hai acasă, să îl ducem să stea cu ea până ne întoarcem noi". Neaşteptată 
introducere. Taisia nu zicea nimic. M-au dus acasă. Bastilia e o femeie frumoasă. 

Maică-sa zicea: „Eşti iubitul Taisiei? Vrei să o iei cu tine, ia-o, că şi aşa nu face nimic. 
Zace toată ziua. Spune, Taisia, vrei să pleci cu el?" Ea nu răspundea nimic, doar îşi pleca 
ochii. Nu am schimbat nici două cuvinte cu ea, nu avea să îmi spună nimic. Asta a fost o 
lovitură pentru mine. Eu îmi risc viaţa pentru ea, şi ea nici nu mă băga în seamă. 

Am considerat că cea mai bună strategie este să tac şi eu. Dacă îi făceam morală, nu 
rezolvam nimic. M-am gândit că dacă tac, va înţelege din tăcerea mea rostul venirii mele. Şi 
tot aşteptam să mă tragă într-o cameră şi să îmi ceară să o răpesc. Dar aşa ceva nu s-a 
întâmplat. 

Mama ţiganilor o ţinea una şi bună că trebuie să mă căsătoresc cu Bastilia. „Intră şi culca- 
te cu ea, că o să ţi se ierte păcatele." 

„Nu ştiu dacă mi se iartă aşa." Că, dacă mi s-ar fi iertat păcatele, intram fără şovăire. 

„Haide, că eu ştiu bine, doar am fost prin mai multe mă năstiri", şi a început să îmi înşire o 
listă lungă. Zicea că a fost şi la părintele Argatu, la Cernica. M-am întrebat de ce mă îmbie să 
mă culc cu Bastilia, că doar nu era o fată de lepădat. E o fată frumoasă şi nu cred că îşi 
tratează toţi musafirii cu o partidă de sex. 

„Eu am fost măritată, a zis Bastilia, dar nu am vrut să mă culc cu ăla, şi după două 
săptămâni m-am despărţit de el." Mi-a trecut prin cap că singura explicaţie a faptului că mă 
îmbia să mă culc cu ea era că se decisese să se mărite cu mi ne. Eu 19 ani, ea douăzeci şi ceva, 
mergea. Dacă rămâ neam la ei peste noapte, aşa cum mă rugau, nu aveam nici o şansă să îi 
conving că nu m-am culcat cu Bastilia. O fi vreun obicei la ţigani, că dacă te culci cu o fată 
de-a lor trebuie să o iei de nevastă. Sub nici o formă nu trebuia să rămân noaptea acolo. La un 
moment dat Bastilia a propus ca noaptea să mergem la discotecă. M-am gândit că este mai 
bine, că aşa nu avea cum să spună că noaptea a făcut dragoste cu mine. 

Maică-sa mă tot îmbia: „Vezi casa aia cu etaj, aşa vă facem şi vouă una. Şi să ştii că avem 
şi noi o garsonieră la Bucureşti". Insistenţa ei era drăcească. Dacă i s-a arătat în vis că îi vine 
ginere, nu puteai să o convingi că nu sunt eu acela. De la draci a fost visul ei. 

La masă a fost colosal. Ca să nu par speriat, mai întîi m-am spălat pe mâini, dar şi pe corp, 
până la brâu. Bastilia îmi turna apa dintr-un ulcior. La un moment dat am băgat eu mâna în 
vas, ca să mai iau puţină apă. 

„Vai, ai spurcat ulciorul!", a zis supărată. 

„Cum l-am spurcat?" 

„Păi ai băgat mâna murdară în el." 

„Şi ce dacă, îl spălăm bine şi gata, nu mai e spurcat." 

A intervenit şi maică-sa: „Nu, ulciorul este spurcat, du-1 în spatele casei, lângă celelalte". 
Aoleu, ţiganii ăştia, cât de superstiţioşi sunt. Au maşini moderne, au televizor, video şi alte 
alea, dar păstrează tot credinţele lor învechite. Ei sunt convinşi că aşa este mai bine pentru ei. 
Obiceiurile astea ţin comunitatea legată. Dar comunitatea lor este legată numai prin obiceiuri 
păgâne. Dacă erau creştini, ar fi fost tare bine. Cred că păstrau credinţa mai bine decât noi. 

Şi acum masa, unul dintre momentele de maximă tensi une. Mi-a fost frică să nu îmi pună 
în mîncare ceva vrăjit sau vreo substanţă care să îmi stârnească patima desfrâului. O soră îmi 
spusese la mănăstire că şi Taisiei i-au pus ceva asemănător. 

M-am gândit la întâmplarea cu creştinul care vroia să se sinucidă, dar înainte de a bea 
otrava făcea cruce deasupra paharului, din obişnuinţă. Şi otrava nu îşi făcea efectul. După ce a 
cerut otravă mai puternică şi nici aceea nu a avut efect, a venit iar la doctor. Doctorul s-a 
mirat cum de omul mai tră ieş te şi şi-a dat seama că datorită semnului crucii otrava îşi pier 
dea însuşirile. Dar omul acela avea multă credinţă. Dacă alţii ar face cruce peste paharul cu 
otravă fără să aibă ere din ţa aceluia, ar muri negreşit. 

Mi-am zis că semnul crucii putea să anuleze puterea vrăji lor făcute de ţigănci. Am făcut 
cruce peste farfurie fără ca ele să îşi dea seama. Am ţinut mâna deasupra farfuriei, în cele 
patru locuri, şi am mâncat. Mâncarea a fost tare bună. Ba chiar am mai şi cerut. 

Ori nu mi-au pus nimic în mâncare, ori m-a păzit Dum ne zeu. Nu ştiu. Bine că nu mi s-a 
înfierbântat trupul. Ar fi fost groaznic să mă culc cu Bastilia. S-ar fi ales praful de toată 
convertirea mea. Ştiu că dracii de care m-am lepădat atunci când m-am lăsat de yoga nu mă 
vor lăsa în pace. S-ar putea să fiu ispitit de ei până la sfârşitul vieţii. Acum aveau ocazia să mă 
doboare. Oricum, nu trebuie să mă bucur prea tare, asta a fost doar una dintre primele 
încercări. 

Bastilia mi-a arătat nişte haine rămase de la fratele care a murit. „Uite, ca să ai de 
discotecă..." Nu prea vedeam cum să fug de acolo. Bastilia mi-a povestit despre Rică: e 
gardian public, culmea. Dacă ăştia sunt oamenii legii, vai de noi. „Odată a încercat cineva să 
ne fure din casă. Rică 1-a prins şi 1-a bătut zdravăn, i-a sunat apa în cap." Când am auzit asta 
cred că m-am făcut alb ca varul de frică. S-a putut vedea asta pe faţa mea. „Dar nu te speria, a 
zis ea, că altfel este un om foarte bun şi blând." Nu o mai credeam. Aşteptam cu frică să vină 
fiorosul personaj. După un timp a apărut: un ţigan zdra văn, care dacă îmi dădea una mă 
scotea din ring. Nu era ne voie să mă lovească de două ori. 

Maică-sa i-a spus repede că eu sunt acolo să o peţesc pe Bas tilia, aşa că nu s-a luat de 
mine. Inima îmi bătea cu pu te re. Cum să fug? Satul de români era prea departe ca să nu fiu 
prins dacă fugeam: m-ar fi urmărit pe şosea cu o maşină, ca în filmele americane. Trebuia să 
găsesc o altă soluţie. Eram aproa pe obişnuit cu ideea că mă aşteaptă o noapte de pomină la 
discotecă, când a apărut un român în vârstă: tatăl ţiganilor. Era tipul ţăranului clasic, obosit de 
muncile câmpului. 

Eu începusem să mă rog cu disperare: „Doamne, scoa te-mă de aici! Doamne, pentru 
rugăciunile părintelui meu, ajută-mă să plec!" 

Românul m-a văzut că mă frământam. „Ce, nu îţi place la noi, vrei să pleci?" „Da", am 
răspuns imediat. „Atunci ce mai aştepţi, pleacă." Mi-am pus tricoul pe mine repede, am 
salutat în grabă şi am ieşit pe poartă. 

163 



Danion Vasile 

„Nu pleca, ţipa mama ţiganilor. Stai, nu pleca", striga la mine. Eu, cum am dat colţul casei, 
am început să fug. Nu ştiu dacă am mai fugit vreodată în viaţa mea cu atâta viteză. Mi-era 
groază că mă vor urmări cu maşina. 

La un moment dat am trecut pe lângă o ţigancă grasă, care m-a întrebat mirată: „Unde fugi, 
puişor?". M-am oprit cum se opresc Tom şi Jerry în desenele animate, am pus frână imediat. 
„Fug să nu pierd autobuzul", i-am răspuns, şi am fugit mai departe. Cred că mă văzuse în 
curtea Bastiliei. 

La un moment dat, obosit de alergătură, am văzut o troiţă, o cruce de piatră într-o cameră 
mică, la marginea drumului. Am intrat şi m-am rugat din toată inima să scap cu bine. Con 
tinuându-mi drumul, peste câteva minute am zărit o ma şi nă care venea din spate. Culmea, 
era un pictor de bise rici care nu ştiu ce căuta pe acolo. M-am suit în maşină şi am răsuflat 
uşurat. 

Aseară nu am mai avut maşină spre mănăstire, aşa că am rămas la Mănăstirea Negru Vodă. 
Aveam o înţelegere cu maicile de la mănăstire: dacă nu mă întorc până seara, singur sau cu 
Taisia, înseamnă că am dat de belea. Şi nu m-am întors. Ele s-au cam speriat. 

Dimineaţă am venit la ele cu un preot de la Negru Vodă, că nu avea cine să slujească 
Sfânta Liturghie. Părintele meu nu s-a întors încă. După slujbă s-au citit dezlegări, şi părin te 
le şi-a aruncat veşmintele peste credincioşi. Când a aruncat epitrahilul, a căzut deasupra 
capului meu. Mie nu mi s-a pă rut nimic deosebit, dar după slujbă maicile au venit la mine şi 
mi-au spus: „Trebuie să te faci preot. Faptul că epitrahilul a că zut în jurul gâtului tău - că îmi 
picase ca şi cum l-aş fi pus intenţionat - e semn că trebuie să te faci preot. E o pravilă veche 
care zice că cine şi-a pus epitrahilul trebuie să se facă preot, altfel va fi pedepsit." 

Eu nu ştiam de pravilă, dar poate că Dumnezeu a rânduit să se întâmple aşa ca să fiu 
convins că dacă părintele m-a îndemnat să fac Facultatea de Teologie şi să devin preot, nu o 
face din proprie iniţiativă. Ar fi prea frumos. Eu m-am dus acolo gata să mor şi când colo, să 
primesc un dar aşa mare! Da, mi-aş dori să ajung preot. Poate că visul pe care l-am avut la 
Sihla a fost tot pentru a cunoaşte voia lui Dumnezeu. 

Oricum, nu are rost să mă gândesc prea mult la ce va fi cu mine. Numai Dumnezeu ştie. 
Chiar dacă nu voi ajunge preot, îmi este clar că Dumnezeul care m-a păzit în satul de ţigani 
mă va păzi până la sfârşitul zilelor mele. Oricâte căderi aş mai avea, nu îmi este teamă. Mă 
voi ridica. Şi aşa nădăj du iese să se ridice şi Taisia. Poate acum, poate peste câţiva ani, poate 
la sfârşitul vieţii. 

Şi chiar dacă nu voi fi preot, dorinţa de a propovădui ere din ţa creştină e din ce în ce mai 
puternică în inima mea. Poate voi ajunge profesor de religie sau altceva. Totul este să fac voia 
lui Dumnezeu. 

După ce am stins lumina în cameră, pregătindu-mă de culcare, am văzut din nou 
misterioasa lumină pe care o percepeam când făceam yoga: de fapt, totul nu era decât o 
reacţie explicabilă ştiinţific. După ce ochiul trece de la Iu mină la întuneric, vreme de câteva 
minute are loc acomo da rea cu lipsa de lumină. Frecându-mă la ochi mi-am dat seama că 
particulele de lumină pe care le vedeam nu existau decât în mintea mea. Era o iluzie optică. 

